
REVOLTEN I BURGHEIM 



I 

Hø IT oppe paa Bjergskraaningen ligger 
den lille Villa, solidt bygget, med tykke 
Bjælkevægge, der om Sommeren kan holde 
den brændende Solvarme ude og om Vinte- 
ren værne mod Stormenes iskolde Pust. Ste- 
det er afsides, som om den, der valgte det, 
ønskede sig bort fra Verden og dens Uro. 
Hér bo ingen Mennesker i vid Omkreds, der 
er langt til Kjøbstaden nede i Dalen og læn- 
gere endnu til de store Hovedveie. Med Ugers 
Mellemrum kan man møde en Brændehugger 
paa disse Høider, eller en Jæger med sin 
Bøsse — ellers Ingen. Det gjælder stadig at 
være forsynet med alt nødvendigt, thi i lange 
Perioder kan man være fuldstændig afskaaren 
fra enhver Forbindelse: om Foraaret svulme 
Strømmene op og gaa over deres Bredder, 
saa Veien bliver ufarbar, og Vinteren kan 
taarne Snemasser sammen omkring Villaen, 
saa man ikke kan komme udenfor en Dør. 
Da maa man ogsaa holde Fjerkræet inde og 

lukke godl for Koen i Stalden, thi Ræv og 
Ulv er stadig paafærde dér omkring, og en 
enkelt Gang har man seet Sporene af Bjør- 
nens brede Lab ved Udbygningerne. Mod Syd 
er der fra Husets Altan en storslaaet Udsigt 
dybt ned i Dalen og videre til Bjerghøiderne 
ligeoverfor, men til de andre Sider er Villaen 
dækket af ældgamle, tætte Naaleskove. 

I sit Studereværelse sad Villaens Eier, Ru- 
dolph Reinfeldt, en sex og trediveaarig 
Mand med smukke, fintformede Træk, en 
høi, tænksom Pande og et Udtryk af Bestemt- 
hed, der røbede en udviklet Karakter og stod 
i en paafaldende Strid med Blikkets Mildhed. 
Foran ham paa Skrivebordet, belyst af Lam- 
pen med den grønne Skjærm, laa et Manu- 
skript, paa Stole rundt omkring ham vare 
opslaaede Folianter anbragte, for at han 
strax kunde have dem tilrede, naar han 
havde Brug for dem, og henne i Reolerne, 
der dækkede alle Væggene fra Gulv til Loft, 
stode flere Bøger, mange flere, et helt Biblio- 
tek, som det ikke havde været nogen let Sag 
at skaffe hid til denne Afkrog af Verden. I 
Øieblikket arbeidede Rudolph imidlertid ikke, 
midt i en Sætning havde han for lidt siden 
kastet Pennen, da man nede fra Dalen, i den 
sene Aften, bragte ham det Telegram, han 

endnu holdt i sin venstre Haand — den 
høire strøg nerveust hen over det mørke 
Fuldskjæg, og der var et sørgmodigt Udtryk 
i hans brune Øine. 

Telegrammet lød saaledes: 

Burgheim d. 4. August 1930. 
Moder døde imorges. Det skete pludseligt, da 
jeg ellers vilde have kaldt Dig. Begravelse d. 11. 

Johan Kurt. 

Rudolph lænede sig tilbage i Stolen, og 
hans Blik faldt paa et Oliemaleri, der hang 
over Skrivebordet, omgivet af en Samling 
Vaaben — særligt Jagtgeværer, som han 
undertiden benyttede paa sine Udflugter. Bil- 
ledet forestillede en gammel Herre i guld- 
broderet Uniform, med Landets høieste Or- 
denskjæde om Halsen og forøvrigt Brystet 
dækket af andre Udmærkelsestegn. 

»Ja, Fa'er,« mumlede Rudolph og nikkede 
op til Billedet, »nu er altsaa hun død, som 
Du holdt saa meget af, og som voldte Dig 
saa mange Bekymringer.« 

Han lagde Haanden over Øinene og fordy- 
bede sig i Tanker — udenfor var det mørk 
Nat, gjennem den aabne Altandør strømmede 
den lune Augustluft ind til ham, frisk og 
ren som den findes paa disse Høider — i 
Stilheden hørtes Vandet fra det nære Elve- 

fald styrte ned i Afgrunden med ensformig 
Brusen. 

»Moder døde imorges« — hvor sælsomt: 
egentlig stod hun ham jo saa fjernt, som var 
det en fremmed Kvinde, og dog bedrøvede 
Tanken ham, rørte ham, kaldte en Taare 
frem i hans Øie. Underligt var det gaaet til. 
Efter de Meddelelser, han i Tidens Løb fra 
forskellige Sider havde modtaget, kunde han 
danne sig et temmelig nøiagtigt Billede af 
hine Dages Begivenheder. Hun havde været 
en besynderlig Natur, Fru Irene, og besyn- 
derligt havde hendes Liv formet sig. Som 
ung Pige af uformuende Familie, hvis Navn 
var ganske ukjendt i de høiere Kredse, var 
hun af en Veninde bleven indført i »Selska- 
bet« og havde hurtig vakt Opmærksomhed 
paa Grund af sin Skjønhed og sit gode Ho- 
ved. Hér mødte hun Statsminister Reinfeldt, 
som dengang, under Otto den Sextende, le- 
dede Regjeringen i Burgland, og ved et Skjæb- 
nens Lune blev han, der i fem og halvtred- 
sindstyve Aar havde levet Livet som en in- 
karneret Pebersvend, dødeligt indtagen i den 
fireogtyveaarige Dame, anholdt om hendes 
Haand og fik Ja. Kort efter stod Bryllupet 
med megen Pragt, uden at Ministeren indtil 
da i sin hæftige Forelskelse havde faaet Lei- 
lighed til at tale saa at sige et eneste fornuf- 

tigt Ord med sin Brud, saa optagen var han 
af at forsikkre hende om sin Kjærlighed og 
fortælle hende, hvor smuk hun var. Men det 
viste sig snart, at hun eiede et yderst selv- 
stændigt, for ikke at sige uregjerligt Tempe- 
rament, og at Statsministeren, der med Let- 
hed styrede Land og Rige, aldeles ikke kunde 
magte hende. I de mange Ungkarleaar havde 
han selvfølgelig tilegnet sig adskillige sære 
Vaner, og disse betragtede han som ufravige- 
lige, medens hun ikke i mindste Maade følte 
Lyst til at respektere dem. Herved opstod 
der stadig Misstemninger, men værre var 
det, at hendes Sympatier afgjort gik i Ret- 
ning af den radikale, halvt socialistiske Strøm- 
ning, der netop da var ifærd med at bemæg- 
tige sig mange Gemytter, og hun var aldeles 
ikke bange for at give sine Anskuelser i saa 
Henseende Luft. Ministeren gik med Livet i 
Hænderne ved de officielle Selskaber eller 
Hoffets Fester, fordi der, hvad Øieblik det 
skulde være, kunde ventes de mest haarrei- 
sende, revolutionaire Yttringer fra hendes 
Side, ikke at tale om, at hun ved sin Mod- 
sigelseslyst kom i Konflikt med hvemsomhelst, 
hun traf paa, der var af en mere konservativ 
Retning. Hun abonnerede ganske aabeniyst 
paa de regjeringsfjendtlige Blade, og det mo- 
rede hende ligefrem at bære sin Uafhængig- 

hed tilskue. Alt dette tog den gamle, gjen- 
nemkorrekte Minister sig meget nær, og der 
var ingen Tvivl om, at Græmmelse over den 
Hustru, som han dog stadig hang ved med 
en næsten tilbedende Hengivenhed, havde 
sin Del i hans uventede Død, der indtraf et 
Par Aar efter. Forinden havde hun imidlertid 
voldet ham en stor Glæde, idet hun fødte 
ham en Søn, thi han var meget stolt af sit 
gamle Familienavn: I en Instrux fra Carl den 
Femtes Haand, dateret 1540, nævnes allerede 
en Reinfeldt, og siden da havde Reinfeldt'erne 
Generation efter Generation indtaget de høie- 
ste Embedsstil linger i Staten — nu var der 
altsaa en Arvtager, der kunde vedligeholde 
Traditionen I 

Rudolph var kun to Aar gammel ved Fa- 
derens Død, og han huskede derfor intet fra 
denne Periode. Derimod erindrede han mærk- 
værdig klart, at han i fire Aars Alderen med 
Moderen flyttede ind i en anden Bolig, hvor 
en fremmed Mand med et rart Ansigt tog 
ham paa Armen og sagde, at han var hans 
»nye Fa'er«, og at de skulde holde rigtig 
meget af hinanden. Rudolph forstod intet af 
alt dette, og dog var det gaaet meget natur- 
ligt til. Efter Ministerens Død havde Mode- 
ren, der nu ikke følte sig bunden af noget- 
somhelst Hensyn, ganske sluttet sig til de 



13 



selskabelige Kredse, hvor Oppositionen havde 
sit Hjemsted, hér traf hun, blandt mange 
andre Ledere, Franz Kurt, Redaktøren af 
Demokraternes Hovedorgan >LighedI«; de 
følte sig tiltrukne af hinanden og indgik til- 
sidst Ægteskab. I dette bragte Fru Irene atter 
en Søn til Verden, Johan Kurt, der saaledes 
var fem Aar yngre end Rudolph. Maaske 
havde den afdøde Minister anet, at Forhol- 
dene vilde udvikle sig saaledes — ialtfald 
var der i hans Testamente truffen den Be- 
stemmelse, at hvis hans Hustru atter giftede 
sig, skulde de to Familieeiendomme: den 
lille Villa oppe i Bjergene og den noget 
større, der laa i Udkanten af Hovedstaden, 
tilfalde hans Søn. Saaledes var det ogsaa 
bleven ordnet paa Skiftet, inden det andet 
Ægteskab fuldbyrdedes, og hér udlagdes der 
tillige til Rudolph saa stor en Kapital, at 
han i al Beskedenhed vilde kunne leve af 
Renten. Denne hans økonomisk uafhængige 
Stilling kom ham til god Nytte lidt længere 
hen i Aarene, thi det viste sig snart, at man 
hos ham gjenfandt meget af det, der havde 
været eiendommeligt fcxr Faderen baade i 
ydre og indre Henseende: hans rolige, lidt 
reserverede Væsen, hans Vedhængen ved det 
Overleverede og Kontinuiteten, hans Tro paa 
de Idealer, som Menneskeslægten efter Tusin- 

der af Aars Søgen har knyttet sig til som de 
endelige, hans Sands for alle høiere Interes- 
ser i Modsætning til et materielt Livssyn og 
hans Afstandstagen fra Plebeiismen i enhver 
Form — hvilket alt bragte ham i Konflikt 
med Moderen, der under sin anden Mands 
Indflydelse mere og mere begeistredes for de 
moderne Anskuelser. Hun var en ilter, liden- 
skabelig Natur, der ikke kunde taale Drengens 
Modsigelser, naar hun tumlede med sine de- 
mokratiske Doktriner, og det kom derfor ofte 
til de hæftigste Scener mellem de To. Ru- 
dolph var af Naturel den Korrekteste af de 
Korrekte, men han var ved Siden af stærkt 
opfyldt af de Idéer, som han ansaae for de 
rigtige, og da han nu stadig hørte disse be- 
handlede med Haan af Moderen, udvikledes 
der efterhaanden hos ham en vis Fanatisme, 
der voxede sig stærkere og stærkere i hans 
unge Sjæl. 

Redakteur Kurt var en baade klog og hæder- 
lig Mand. Uagtet han selvfølgelig ganske gav 
sin Hustru Ret under disse Debatter, stod 
det klart for ham, at et fortsat Samliv let 
kunde blive til afgjørende Skade for Sted- 
sønnen. Han holdt af denne stilfærdige, pligt- 
opfyldende Dreng med det opvakte Hoved og 
følte, at han vilde savne ham, men trods 
dette foreslog han Moderen og fik sat igjennem. 

at Rudolph i fjorten Aars Alderen blev an- 
bragt i en Kostskole i en af Landets mindre 
Byer, hvorfra han senere kunde blive dimit- 
teret til Universitetet i Hovedstaden. Maaske 
havde Redakteuren ogsaa en Følelse af, at 
Fru Irene, hvor retsindig hun end var, in- 
stinktsmæssigt begunstigede sin anden Søn 
paa den førstes Bekostning, thi Johan var 
hendes udtrykte Billede, akkurat ligesaa op- 
positionslysten som hun, ligesaa tilbøielig til 
at gjøre netop det modsatte af, hvad han 
saae Andre gjøre. Allerede som Lille morede 
han sig ved at finde vulgaire Udtryk for 
dermed at saare mere forfinede Øren — og 
derunder navnlig sin ældre Halvbroder, thi 
de to Drenge kunde slet ikke med hinanden. 
Som Regel fandt Rudolph sig taalmodig i 
Johans Drillerier, men undertiden, naar han 
syntes, det gik for vidt, tog han dog fat paa 
den lille Misdæder og gjennempryglede ham, 
saa han baade var gul og blaa. Johan var 
altfor hæderlig en Dreng til at sladre, men 
det kunde dog ikke undgaaes, at Moderen af 
og til hørte noget om det Skete, og saa kom 
det til meget hæftige Scener, fordi man 
havde vovet at lægge Haand paa hendes Øie- 
sten. Alt i alt var det såaledes den fornuf- 
tigste Ordning, der kunde tænkes, at Rudolph 
blev fjernet fra Hjemmet. 

I en fredelig Udkant af Landet, midt i en 
smilende Natur og under Veiledning af Læ- 
rere, der Alle hørte til den gamle Skole, til- 
bragte Rudolph nu nogle lykkelige Aar, idet 
han ikke blot tilegnede sig de for Examen 
nødvendige Fag, men ogsaa dyrkede de klas- 
siske Sprog og andre »Humaniora« — ud- 
rustet med en uslukkelig Tørst efter Kund- 
skab og Indsigt, gav han sine Studier en Ud- 
strækning langt over det sædvanlige. Efter 
at have taget en udmærket afsluttende Exa- 
men forlod han — med et Suk — dette 
Steds velgjørende Stilhed for at drage til 
Hovedstaden, hvor de politiske Partier, som 
han kjendte det fra Aviserne, stadig og i sti- 
gende Grad laa i Haarene paa hverandre. 

Han flyttede ind i den hyggelige Villa, 
som han havde arvet efter sin Fader. Den 
laa i Burgheims fornemste Kvarter, mod 
Nord, og han fandt den i bedste Orden, thi 
en gammel Pige, Grethe, der allerede havde 
været i Familiens Tjeneste, medens Ministe- 
ren levede, havde i de forløbne Aar passet 
den omhyggeligt. — Selvfølgelig aflagde Ru- 
dolph strax sin Moders Hjem et Besøg, og i 
den følgende Tid indfandt han sig dér regel- 
mæssigt en Gang om Ugen for at tilbringe 
Aftenen med Familien. Dette paabød hans 
Søminelighedssands ham som en Nødvendig- 

hed, men han havde egentlig kun liden Glæde 
deraf: Stedfaderen, der i disse bevægede Ti- 
der stadig var lænket til Redaktionskoatoret, 
saae han næsten aldrig noget til, Moderen 
var bleven om muligt endnu mere stridsly- 
sten, saasnart hun mødte Anskuelser, forskj el- 
lige fra hendes egne, og Johan, som nu var 
femten Aar gammel og ingenlunde manglede 
Vid, kunde ofte være saa næsvis, at den 
ældre Broder følte Lyst til at gjenoptage 
Drengeaarenes AfstraCTelsesmetode ligeoverfor 
ham. — Forøvrigt førte Rudolph et aldeles 
stilfærdigt Liv: han havde, følgende i sin 
Faders Fodspor, valgt Juraen til Fagstudium, 
men dyrkede samtidig ogsaa andre Viden- 
skaber og Kunster, ligesom han stod stærkt 
interesseret overfor Tidens Rørelser — han 
blandede sig ikke personlig i Kampen, men" 
gjennem Samtaler med dem, der allerede 
tumlede sig paa Valpladsen, og ved Hjælp af 
Bladene fulgte han godt med, saa at han til 
enhver Tid havde et nøiagtigt Billede af Si- 
tuationen. 

Da han ikke oCTrede synderlig Tid paa Ad- 
spredelser, lykkedes det ham forholdsvis hur- 
tigt at tilendebringe sit Studium; man ven- 
tede sig meget af ham paa Universitetet, og 
han opnaaede da ogsaa ved Examen samme 
»Udmærkelse«, som hans Fader i sin Tid. 

Isted Møller: Revolteu i Burgheim. 2 

Herved henlededes Opmærksomheden paa 
ham, og da Navnet Reinfeldt havde den 
bedste Klang ved Hoffet, blev han udseet til 
at være Tronfølgerens Veileder i National- 
økonomi, Lovkyndighed og de dermed be- 
slægtede Fag. Prinds Otto var dengang kun 
sexten Aar gammel, men en opvakt, lærvil- 
lig og elskværdig ung Mand, som det var 
den sexogtyveaarige Rudolph en Fornøielse 
at arbeide sammen med. Prindsen, hvis Na- 
tur i høi Grad bar Præget af Ligefremhed og 
Aabenhed, fandt meget Behag i sin nye Lærers 
lidet formelle, rent menneskelige Maade at 
tale til ham paa, saa ganske forskjellig fra 
den han ellers var vant til at møde, og han 
beundrede samtidig Rudolphs store Viden, 
hans Evne til klart og stringent at besvare 
'de Hundreder af Spørgsmaal, han rettede til 
ham: Tronfølgeren var sig det Ansvar fuldt 
bevidst, der engang vilde blive lagt paa hans 
Skuldre, og ønskede at danne sig et selv- 
stændigt Syn paa de mangfoldige Omraader, 
en Regent kommer i Berøring med. Efter- 
haanden opstod der et Tillidsforhold mellem 
dem, der, trods den betydelige Aldersforskjel 
af ti Aar, næsten havde Karakteren af Ven- 
skab, og dette havde aldrig siden ændret sig 
— herom bar det Brev noksom Vidnesbyrd, 
der laa foran Rudolph paa Skrivebordet, og 

som han netop havde modtaget denne Mor- 
gen. 

Nogen Tid efter at han saaledes var bleven 
Prindsens Lærer, blev der et Professorat le- 
digt ved Universitetet netop i de Videnskaber, 
Rudolph dyrkede, og han søgte Posten. Nav- 
net Reinfeldt var Demokraterne forhadt, det 
stod i deres Øine som Reaktionens argeste 
Repræsentant, og Folkepartiet, der allerede 
nu havde en betydelig Indflydelse, satte alt 
ind paa at forhindre denne Ansættelse, men 
trods dette fandt Udnævnelsen Sted, og i otte 
Aar beklædte Rudolph Stillingen ved Univer- 
sitetet paa udmærket Vis, idet han saavidt 
muligt sørgede for at holde alle personlige 
Sympatier og Antipatier udenfor sin Fremstil- 
ling. Men skulde han behandle sociale Spørgs- 
maal paa en Forelæsning, kunde det selvfølge- 
lig ikke undgaaes, at han kom til at fremdrage 
de Skyggesider, der klæbede ved Tidens Fri- 
hedsbevægelse, og disse hans Udtalelser citere- 
des bagefter. Derved opnaaede han allerede nu 
af Oppositionen at stemples som sin Faders 
værdige Efterfølger, og dens Presse lagde 
ham saa smaat for Had, overalt hvor der 
frembød sig en Leilighed. 

Imidlertid døde Rudolphs Stedfader. Hans 
Moder tog sig dette meget nær, og han be- 
søgte hende nu oftere, dels for at trøste 

hende, dels fordi han inderligt higede efter 
at faae et virkeligt Hengivenhedsiforhold skabt 
imellem dem, men Sorgen havde snarest 
gjort hende endnu ufordrageligere end før, 
og Johan, der, trods sin Ungdom, efter Fa- 
derens Bortgang overtog Redakteurposten ved 
Bladet >LighedI« og selvfølgelig kjæmpede i 
de MiSfornøiedes forreste Rækker, kunde Ru- 
dolph slet ikke tale med. Nedslaaet opgav 
han Forsøget, men en endnu større Skuffelse 
beredtes der ham kort efter fra Prinds Otto's 
Side, hans forhenværende Elev. Denne, der 
fornylig havde ægtet en Prindsesse fra et 
flerntliggende Rige, besteg nemlig, da Otto 
den Sextende pludselig blev kaldt bort. Tro- 
nen under ret prekaire Forhold. Landets po- 
litiske Udvikling var under hans Forgjængere 
forløben ganske normalt — paa en Maade: 
Mi'dt i det forrige Aarhundrede var Absolu- 
tismen bleven styrtet, idet Landets Intelligents 
gik i Spidsen for Oppositionen. Det var og- 
saa den, der greb Tøilerne, da Folket fik Del 
i Magten, men det varede ikke mange Aar, 
før Bønder og Borgere fandt det rimeligst, at 
de Mennesker, der bar Landet økonomisk, 
ogsaa styrede det, uden Hensyn til deres 
større eller mindre Intelligents. De forlangte 
altaa at komme til Magten i Kraft af deres 
Flertal, og efter lange Tiders svære Kampe 

lykkedes det dem. Denne Forandring betød 
imidlertid ikke stort mere end en, forresten 
ikke altid med Forsigtighed gjennemført Skif- 
ten af de ledende Personer, thi det nye Re- 
gjeringsparti var i alt væsentligt enigt med 
det tidligere — man sad godt i det og øn- 
skede at blive, hvor man var I Men Under- 
klasserne, der havde haabet paa en gjennem- 
gribende Omkalfatring af det Hele, følte sig 
dybt skuffede, det radikale Parti pustede til 
Ilden, og efterhaanden — samtidigt med at 
noget lignende skete i Nabolandene — gik 
det op for Arbeiderne i By og paa Landet, 
for de Besiddelsesløse i det Hele, at naar de 
sluttede sig sammen, og drog Stemmerne fra 
de smaa Erhverv, der væsentligt existere ved 
deres Hjælp, over til sig, saa vilde ogsaa dé 
være en Magt i Staten. Det varede heller ikke 
længe, før de fremtvang et Regjeringsskifte, 
og siden da havde det ene radikale Ministe- 
rium afløst det andet, stadigt rødere og rødere 
for at imødekomme Folkestemningen. Men 
heller ikke dette tilfredsstillede den store 
Vælgermasse, der næsten udelukkende bestod 
af Social-Demokrater; lidt efter lidt fik disse 
sat flere og flere Meningsfæller ind i det 
folkevagte Deputeretkammer, og netop som 
den unge Kong Otto den Syttende greb Scep- 
teret, lykkedes det dem at opnaa Maj o ri- 

teten hér. Situationen var vanskelig nok, 
han raadførte sig med Lederne af de forskjel- 
lige, hverandre bekjæmpende Partier, han 
havde lange, private* Konferencer med sine 
udvalgte Tillidsmænd, derunder særlig Ru- 
dolph Reinfeldt, der i de bestemteste Udtryk 
hævdede, at ethvert Skridt yderligere tilven- 
stre var nok et Skridt hen imod Landets 
Undergang — men ungdommelig Tillidsfuld- 
hed, Ønsket om at blive elsket i de brede 
Lag samt en vis Forestilling om det parla- 
mentariske Kravs Berettigelse fik dog til sidst 
Overtaget hos Kongen, og han lod Ordføreren 
for Social-Demokraterne i andet Kammer, 
Karl Schmidt, danne det nye Kabinet, hvori 
der foruden Meningsfæller blev optagen et 
Par yderliggaaende Radikale. 

Rudolph følte sig under disse Forhold ilde 
tilmode i Hovedstaden, og han besluttede at 
trække sig tilbage til sit lille Landhus i Bjer- 
gene for dér at udarbeide et historisk Værk, 
som længe havde ligget ham paa Sinde, om- 
handlende Revolutionen i England og Carl 
den Andens Tilbagekomst. Han tog foreløbig 
sin Afsked fra Universitetet, han aflagde et 
Besøg hos Kongefamilien, fra hvem han skiltes 
i største Hjertelighed, og endelig sagde han 
Farvel til Moderen og Halvbroderen, der 
Begge straalede af Triumf over Demokratiets 
Seiersgang. Saa reiste han op i Bjergene, kun 

ledsaget af sin gamle Pige, Grethe, der skulde 
holde Hus for ham i hans Ensomhed. I to 
Aar havde han opholdt sig her og været 
flittig, saa at han var naaet omtrent halvt 
ind i sit Arbeide, men nu lod det til, at Fre- 
den var forbi: Telegrammet fra Broderen 
nødvendiggjorde jo kun en kortvarig Reise 
til Hovedstaden, men Fyrstens Skrivelse, der 
kom imorges, gav ham mere at lænke paa. 
Han greb Brevet, i hvis Hjørne foroven en 
gylden Kongekrone var anbragt, og læste det 
atter. Der stod med en fast, klar Haand: 

Kjære Reinfeldt! 

Forholdene begynder at blive noget brogede her- 
inde i Burgheim. Jeg kunde nok ønske at høre 
Deres Mening om Stillingen — oprigtig talt: jeg 
savner Dem! Senatet er truet, og i det Hele fore- 
staar der vigtige Begivenheder i Parlamentet, hvor 
Deres Tilstedeværelse kunde have stor Betydning. 
Jeg veed, at man har tilbudt Dem et Mandat ved 
et Suppleringsvalg til andet Kammer ude i Landet. 
De kunde bevise mig en Tjeneste ved at modtage 
dette. Paa en Maade gjør jeg mig en Samvittighed 
af at rive Dem bort fra Deres Tusculum — under- 
tiden har jeg misundt Dem Deres Lykke derude, 
vil jeg sige Dem — men »Fædrelandet kalder«! 

Med venlig Hilsen fra mig selv og Dronningen 
Deres hengivne 
Otto. 

»Hvordan skabe Tilfredshed mellem alle disse 
Misfornøiede?« saaledes lyder den Gaade, De skal 
hjælpe mig at løse. 

Atter indtog Rudolph sin grublende Stil- 
ling. Ja, det var rigtigt nok: han havde fra 
en konservativ Nabovalgkreds modtaget et 
saadant Tilbud. Valget skulde finde Sted om 
fire Dage, men endnu var der Tid at svare 
Ja, da den foreløbigt opstillede Kandidat var 
beredt til at trække sig tilbage, hvis Rudolph 
anmeldte sit Komme — og han maatte jo 
svare Ja I Brevet tillod ingen Misforstaaelse, 
det var ikke et Ønske, det indeholdt, men 
en Befaling. Nu at skulle afbryde sit Ar- 
beide for at drage ind til Kiven og Striden 
i Burgheim var ham inderligt imod, men 
her var intet andet at gjøre, det laa ham i 
Blodet som noget selvfølgeligt at lyde sin 

Konges mindste Vink ak ja, han havde 

jo forudsagt det ved sin sidste Sammenkomst 
med ham: Nu havde vi Kaos! Hans Korre- 
spondance og de Aviser, han abonnerede paa 
herude, havde i de forløbne to Aar sat ham 
i Stand til fra Dag til Dag at holde Øie med 
Udviklingen: Først de brede Lags Jubel over 
Ministeriet Schmidts Dannelse og Arbeider- 
partiets Seir, dernæst fra alle Sider et høi- 
røstet Krav om Indførelsen af de sociale Re- 
former, man saa længe havde ventet paa, 
saa Misfornøielse med, at de ikke kom hur- 
tigt nok og endelig en ny Oppositions Til- 
synekomst i andet Kammer, yderligere til- 

venstre endnu end den foregaaende, samt en, 
energisk, hidsende Agitation Landet over un- 
der Ledelse af Omvæltningspartiets Ordfører, 
en Mand ved Navn Konrad Stufe, hvis mæg- 
tige Stemme kunde overbrøle Tusinders Raab, 
og hvis Øine, der glødede af fanatisk Over- 
bevisning, formaaede at elektricere en For- 
samling, selv om han tav. 

Rudolphs Blik søgte igjen Portraitet over 
Skrivebordet, og han tænkte videre: Du 
vidste nok, hvad Du gjorde, Fa'er, da Du saa 
stærkt modsatte Dig alle de saakaldte Refor- 
mer, hvori man dengang saae det ene salig- 
gjørende, og som man nu efterhaanden har 
faaet indført: Staten er adskilt fra Kir- 
ken, men Forestillingen om, at herved det 
religieuse Liv skulde høines og levendegjøres, 
at Frivilligheden skulde igyde ny Aand og 
Kraft i Troen, har viist sig at være en Drøm. 
Iforveien var Tvivlen overfor Gudsbegrebet i 
stærk Væxt hos den brede Befolkning, og ef- 
ter Adskillelsen har Fritænkeri og Ligegyl- 
dighed sat sit Præg paa alt, samtidig med at 
den almindelige Fordærvelse breder sig med 
rivende Hast — overfor denne forskandse de 
Troende sig i Menigheder, der gjennem Mod- 
sætningen drives ud i sekteriske Vildfarelser, 
som ogsaa ere af det onde — intet er normalt 
i disse Tider, alt abnormt! — At Kvinden 

har opnaaet Valgret og delvis Valgbarhed be- 
virker maaske nok af og til, at den sunde 
Fornuft tager Ordet overfor Mændenes Parti- 
lidenskab, men denne Fordel er dyrekjøbt, 
thi Familielivet har samtidig faaet et afgjø- 
rende Knæk. Begrebet »den gode Husmoder«, 
der oCfrer sig for sit Hjem, er ifærd med gan- 
ske at forsvinde — og Hjemmene egentlig og- 
saa. For at undgaa >den aandsfortærende 
Madlavning« indretter man sig gjennem Abon- 
nement paa at spise ude, og Aftenerne tilbrin- 
ger man i Selskaber eller paa et eller andet 
offentligt Sted, hvor der er Musik: Hjemmet 
synes kun bestemt til at sove iJ — Tyende- 
forholdet paavirkes nu ogsaa af denne Op- 
løsningsproces: efter at Frihedspartiet har 
gjort de Underordnede begribeligt, at deres 
Forbindelse med Herskabet er en rén kon- 
traktmæssig, der paalægger gjensidige Pligter 
og Rettigheder, har de Tjenende tilegnet sig alle 
de sidste og væltet alle de første af sig — 
Egenskaber som Ansvarsfølelse, Samvittigheds- 
fuldhed, Præcision, Lydighed, for ikke at tale 
om Hengivenhed existere ikke mere i disse 
Forhold. — Ægteskabet opfattes udeluk- 
kende som en borgerlig Handling, og Kirke- 
brylluperne ere ganske gaaede af Mode. Man 
føler sig gjensidig ikke stort stærkere knyt- 
tede til hinanden end Leieren overfor den 

Leilighed, han valgte, fordi han syntes om 
den — har den Mangler, eller bliver han kjed 
af den, siger han op. Skilsmisser ere nu Reg- 
len; man træflFer Mænd, der under deres Sø- 
gen efter en Hustru, som passer dem, baade 
ere naaede til den syvende og ottende og 
omvendt. — Børnene gaaer det ikke godt 
under alt dette : i Skolen ere de overladte til 
Lærere, hvis knastørre, moderne Livssyn gi- 
ver de smaa Sjæle Stene istedetfor Brød, og 
i Hjemmene finde de en Fader og en Moder, 
der ere altfor optagne af andre Ting til at 
kunne interessere sig for dém: man har taget 
den religieuse Undervisning fra Skolen, hvor 
den dog kunde betroes til særligt kvalificerede 
Lærere, og lagt den hen til Hjemmene, hvor 
der som Regel ikke findes Gnist af Tro — 
videre kan Vandvidet ikke drives! Og imid- 
lertid flakker de Smaa omkring, mere og 
mere overladte til sig selv, i Smug tilegnende 
sig allehaande slette Vaner, da de ikke ret- 
ledes — uhyre karakteristisk er det f. Ex. 
paa Gader og Stræder at møde sexaars Drenge, 
der med ligblege Ansigter sutter paa giftige 
Cigaretter: Lovgiverne veed ganske vist, at 
den opvoxende Slægt derved ødelægges alle- 
rede paa sit første Stadium, men det strider 
naturligvis mod »Frihedsideen« at optræde 
med Forbud overfor disse Landets yngste 

Borgere. — Forøvrigt er Antallet af Ægte- 
skaber taget stærkt af, idet det mere og mere 
gaaer op for Befolkningen, at frie Forbin- 
delser uden Børn ere langt at foretrække for 
de bundne, og samtidig har Prostitutionen, 
der af >høiere« Hensyn i sin Tid blev løst 
fra sine Baand, bredt sig i en Grad, som vilde 
forfærde de Mennesker, som dengang med fa- 
natisk Iver, udfra kristelige og moralske Syns- 
punkter, arbeidede for denne Ordning. Vi 
veed, at under den store, franske Revolution 
steg Usædeligheden, samtidig med at Hun- 
dreder af Præster bleve myrdede, til en Høide 
i Retning af Skamløshed og Tøilesløshed, 
som end ikke Romertidens Forfaldsperiode 
kjendte, men nærmer vi os ikke lignende 
Tilstande: Gaderne vrimle ved høi lys Dag 
af Skjøger, de ere ifærd med at give Hoved- 
staden et nyt Fysiognomi, overalt trænge de 
sig ind, saa at anstændige Damer ingensteds 
kan føle sig sikkre, og deres Antal forøges i 
stigende Maalestok. — Værst af alt er dog 
den almindelige Nedgang i Menneskeværd, 
Øiet møder, hvor det vender sig hen: Aands- 
livet visner, alt gaaer op i materielt Stræb, 
Ingen er tilfreds med sine Kaar, Enhver vil 
have mere, ligefra Aktieeieren, der hæver 
sine 16 7o P- ^'^ og ned til Tjenestepigen, der 
kræver høiere Løn i samme Forhold, som 

hendes Uduelighed tiltager — Streiker og 
Lock-out'er vexle uafbrudt. Landet hærges af 
en permanent Borgerkrig! 

Rudolph reiste sig og gik urolig frem og 
tilbage over Gulvet: »Hvordan skabe Tilfreds- 
hed mellem alle disse Misfornøiede?« skriver 
Kongen — ja, hvordan? Arbeiderne mener 
gjennem deres utopiske Omdannelser at kunne 
besvare Spørgsmaalet, men intet er vissere, 
end at den socialistiske Tvangsanstalt først 
ret vilde indføre et Helvede paa Jorden for 
alle dem, der rage blot en Tomme op over 
det ordinaireste, mest tarvelige Niveau. Nei, 
dette er ikke Veien — men hvor findes 
den da? 

Han traadte ud paa Altanen. Dybt hede i 
Dalen skimtedes et enkelt Lys hist og hér, 
ellers laa Landskabet hyllet i det tætteste 
Mørke, men over den dunkle Jord hvælvede 
Himmelbuen sig foroven som en Kuppel, be- 
klædt med sortblaat Fløil, og herfra glimtede 
tusind Stjerner ham imøde — den prægtigste 
Nat, til hvis andagtsfulde Stilhed Vandfaldet 
i Nærheden satte en sagte Musik. Han lyt- 
tede: en eiendommelig, regelmæssig Klappren 
hørtes høit over hans Hoved, og ved at læne 
sig tilbage opdagede han et langstrakt, mørkt 
Legeme, der hurtigt bevægede sig gjennem 
Rummet med mange lysende Ildøine til begge 

Sider — det var Postexpressen mellem Ho- 
vedstæderne, paa Routen Rom — Stockholm, 
der hver Nat passerede her forbi. Han fulgte 
den sælsomme Fugl med Blikket: hvor be- 
synderligt, tænkte han, at Menneskeaanden, 
der er saa overbevist om sin egen Storhed, 
har maattet anvende Tusinder af Aar paa at 
lære Flagermusen Kunsten af, og dog er Kon- 
struktionen endnu saa upaalidelig, at den 
ikke egner sig til regelmæssig Persontrafik — 
dertil har Ulykkestilfældene været for mang- 
foldige i den forløbne Tid. 

Tilsidst forsvandt Luftskibet i Horizonten, 
Rudolph rettede atter Øinene opefter og stod 
længe hensunken i Betragtning af Stjernehim- 
len. En Stemning af dyb Høitidelighed greb 
ham, og han sukkede: Hvor færdes Du nu, 
Mo'er, og hvor skal den finde Fred, din uro- 
lige Sjæl, som var født under Modsigelsens 
Tegn? Fred — Fred paa Jorden — det var 
dét, Jesus drømte om, og aldrig har Kampen 
raset mellem Menneskene som nu, snart to 
Tusinde Aar efter hans Fremtræden, aldrig 
har Slægten været saa langt nede, samtidig 
med at Vantroen breder sig med en Gifts 
Hurtighed. Kun Et kan — det har Verdens- 
historien tidt nok viist — atter løfte den 
sunkne Menneskehed: den gjenfødte, dybe 
Overbevisning om, at der er en Gud til, som 

vil os vel, og at der er en evig Tilværelse, 
hvor det jordiske Livs uforskyldte Lidelser 
vil blive udlignede — og hér gjælder det at 
klynge sig fast til Tanken om ham, der blev 
sendt os, thi uden Troen paa en Aabenbaring 
ingen Bøn, og uden Bøn vil Menneskene ende 
i Fortvivlelse — ja, thi saa talende Du end 
er. Du store Stjernehimmel, om Guds Almagt, 
om Guds Evighed og Skjønhed, saa forfær- 
dende taus er Du tillige, og jo længere man 
stirrer paa Dig, desto tausere bliver Du — 

Rudolp hørte en Dør knirke bag sig og 
gik atter ind i Stuen. Det var Grethe, hans 
gamle Tjenestepige, der kom tilsyne med et 
Lys i Haanden og et manende Udtryk i de 
furede, tredsindstyveaarige Træk. Hun tog sig 
meget pudsig ud i sit natlige Kostume: stor 
og svær stod hun der med sit røde, godmo- 
dige Ansigt, graa Haartjavser stak frem fra 
Kappen, der var bunden under Hagen, en 
hvid Nattrøie omsluttede hendes fyldige Le- 
geme, og nedenfor det ganske korte Skjørt 
saaes et Par tykke Hosesokkeben. 

»Nu skal Hr. Rudolph værsgo' at gaa i 
Seng, Klokken er over To,« sagde hun med 
streng Stemme. >De veed jo meget godt, at 
Doktoren har sagt, at De ikke saadan maa 
sidde oppe om Natten, og desuden kan jeg 
ikke faae Ro, naar De tramper frem og til- 

bage over Gulvet paa en Tid, hvor alle or- 
dentlige Mennesker sover.« 

Rudolph, der var vant til disse Besøg, naar 
han engang imellem forsinkede sig ved sit 
Arbeide, svarede godmodigt: 

»Undskyld, Grethe, jeg havde iaften saa 
meget at tænke paa — men jeg kan fortælle 
Dig en Nyhed: imorgen tidligt tager jeg af- 
sted til et Valg; imidlertid pakker Du ind og 
gjør alt istand, for om otte Dage skal vi 
være i Hovedstaden til Begravelsen, og saa 
bliver vi der med det samme.« 

»Nei dal« udbrød Grethe med en straa- 
lende Mine. >Det er saamænd noget, jeg har 
ønsket mig i lange Tider, skjøndt jeg ikke 
har sagt noget derom — maa jeg ha' Lov til 
at sætte mig ned et Øieblik, for det har helt 
taget paa mig — ja, for her er nu ligegodt 
saa ensomt, Hr. Rudolph — De kan sagtens. 
De har Deres Skriverier, men en anden En 
vil jo ogsaa gjerne ha' sig en Passiar engang 
imellem, og det Bondedrog, som vi har hér 
til at passe Stalden og Haven, kan man ikke 
snakke et fornuftigt Ord med — aah Herre- 
gud ja, saa skal vi da ind til vores lille Hus 
igjen i Lindealléen ved Burgheim — ja, for 
det er jo dog noget helt forskjelligt : dér kom- 
mer man rundt til de Handlende i Kvarteret 
og hører ét eller andet Nyt — dér kan man 

faae sig en Passiar over Rækværket med Pi- 
gerne i Nabohaverne — aah, Hr. Rudolph, 
De begriber ikke, hvor De har gjort mig 
glad, for jeg troer nok, at jeg tilsidst var ble- 
ven fjollet i Hovedet, hvis jeg skulde være 
bleven her ret længe endnu — det har været 
en drøi Tid I« 

»Men stakkels Grethe dog!« udbrød Ru- 
dolph deltagende og lagde Haanden paa hen- 
des Skulder, »det har Du slet ikke talt om.« 

>Det kunde da aldrig falde mig ind — jeg 
kunde jo begribe, at De maatte ha' Ro og 
Fred, naar De skulde skrive paa den Bog, 
der skal gjøre Dem berømt — ak ja, det var 
Jammerskade, at Excellencen deroppe paa 
Væggen skulde dø saa tidligt, han vilde have 
glædet sig over saa stolt en Søn, han fik — 
naa Herregud ja, < hér tørrede Grethe Øinene 
med Ærmet i sin Nattrøie, »og nu maatte da 
Deres Fru Mo'er ogsaa afsted — han holdt 
forfærdelig meget af hende — jeg led hende 
nu ikke saa godt, for hun var paastaaelig og 
kort for Hovedet og vanskelig at gjøre tilpas, 
men trods det holdt jeg da ligegodt ud hos 
hende ogsaa efter det nye Giftermaal for Hr. 
Rudolphs Skyld — < 

»Jeg husker det nok, Grethe, og det skal 
Du have Tak for — Du var min eneste Trø- 

Isted Møller: Revolten i Burgheira. 3 

ster og Ven, naar jeg følte mig modfalden og 
forladt i det fremmede Hjem.« 

»Men da Hr. Rudolph saa skulde bort til 
Skolen, fik jeg Lov til at flytte hen og passe 
Villaen i Lindealléen, og det var rare Dage, 
især da Hr. Rudolph vendte tilbage som Stu- 
dent — « 

»De rare Dage skal komme igjen, Gre- 
the, og jeg har tænkt paa, at nu er Du jo 
tyve Aar ældre og har ikke saa mange Kræf- 
ter, saa vi vil se os om efter en Hjælp til 
Dig — men nu skal Du gaa i Seng.« 

»Det skal jeg, men jeg vil bare endnu sige 
dét, at hvad der næsten mest af alt har be- 
kymret mig var, at hvis De altid blev hér, 
Hr. Rudolph, hvor De aldrig seer et Fruen- 
timmer uden mig, kunde De aldrig blive 
gift, og det vilde dog være evig Synd og Jam- 
merskade for saadan en smuk Mand, som Dé 
er. Sexogtredive Aar, det er allerede altfor 
meget, men naar vi nu kommer til Byen, 
hjælper det nok — De kan tro, at jeg meget 
godt husker den unge Dame, Frøken Wilner, 
der flere Gange besøgte os i Lindealléen med 
sin Fa'er, og jeg har altid tænkt mig, at hun 
egentlig maatte passe godt for Dem, Hr. Ru- 
dolph, for noget saa fint og sødt har jeg da 
aldrig seet før, troer jeg?« 

>Nu sidder Du og vrøvler, Grethe, gaa nu 
i Seng med Dig.« 

»Naa jaja, saa gaaer jeg da, men det vil 
jeg sige Hr. Rudolph, at jeg ikke vil høre 
mere Trampen paa Gulvet, for lidt Søvn 
skulde man dog gjerne have.« 

»Vær blot rolig, Grethe, jeg gaaer strax 
selv i Seng — jeg skal blot føre et Par Li- 
nier ind i min Dagbog — Godnat!« 

»Ja saa Godnat da, Hr. Rudolph.« 

Grethe gik ' og Rudolph tog sin Dagbog 
frem fra Qt Gjemme — i de to Aar, han 
havde boet heroppe i Bjergene, havde der 
ikke været meget at skrive, nu, naar han at- 
ter traadte ud i Livet, vilde der maaske blive 
altfor meget Stof! 

Inden han griber Pennen, maa han endnu 
engang hen til Altandøren og stirre ud i den 
skjønne Nat — saa Grethe har ogsaa for- 
staaet, at Helga Wilner er finere og sødere 
end nogen anden Kvinde i denne Verden — 
paa mangfoldige Sider i Dagbogen hér findes 
hendes Navn, fordi hans Tanker saa tidt har 
kredset om det — maaske stod hun ogsaa 
usynlig bagved, da han før tog den Beslut- 
ning atter at tage Ophold i Hovedstaden — 
og dog: hun svimlende rig, han uden næv- 
neværdig Formue, der var noget i dette Mis- 
forhold, som stred mod hans inderste Følelse. 



II 

BEGRAVELSEN VEF forbi. FøIgct havdc været 
stort, thi Fru Kurt var kjendt og skattet 
i vide Kredse. Alle »frisindede« Foreninger i 
Burgheim vare repræsenterede med deres Fa- 
ner og Bannere. Ogsaa en Mængde Socialister 
mødte, mest dog vist af Hensyn til Sønnen, 
Johan Kurt, hvis Blad »Lighed!«, der oprin- 
delig havde tilhørt det radikale Venstre, i den 
senere Tid mere og mere sluttede sig direkte 
til Arbeiderpartiet. Mange og djærve vare de 
Haandtryk, som Johan vexlede, idet Følget, 
efter at Kisten var sænket i Jorden, kondo- 
lerende defilerede forbi. Rudolph derimod, 
som stod ved Broderens Side, vendte kun Faa 
sig til, man saae skjævt til ham og undgik 
ham. Nogle ældgamle Kavalerer af de høieste 
Rangklasser, der havde kjendt den Afdøde, 
da hun endnu var Statsministerens Hustru, 
havde med aldrig svigtende Korrekthed ind- 
fundet sig og vakte i deres ordensbedækkede 
Galladragter haanlig Munterhed hos Følget. 

Ogsaa Enkelte fra Rudolphs egen Tid saaes, 
deriblandt hans Skolekammerat og gode Ven 
Grev Arnold v. Bruck, der mødte i sin Uni- 
form som Kaptain i Artilleriet, men de Fle- 
ste af hans Bekjendte havde, sammen med 
deres Blomster, sendt Undskyldninger, hvori 
de ganske uforbeholdent erklærede ikke at 
have Mod til at blande sig i det Publikum, 
der kunde ventes ved Begravelsen. 

Der var en mærkelig Modsætning mellem 
de to Brødre, som de stode dér tæt ved hin- 
anden: den énogtrediveaarige Johan lav- 
stammet og bred, lys og blaaøiet, med et 
aabent, muntert Udtryk i det lidt grovt skaarne 
Ansigt selv ved denne høitidelige Leilighed 
— han lagde tydeligt nok meget lidt Vægt 
paa det Ydre, en gammel Bulehat bedækkede 
hans blonde Haar, der voxede langt og frit, 
en temmelig medtaget Havelock hang over 
hans Skuldre, og Handsker bar han ikke: alt 
i alt ønskede han aabenbart at konstatere sig 
som god Demokrat, som den, der stod de 
jævne Lag nær, og det lykkedes ham fuldt 
ud. Rudolphs Paaklædning var derimod ud- 
søgt og zirlig, hans Optræden afmaalt og 
dæmpet, og hans slanke Skikkelse høiere end 
Broderens — alene hans fintformede, udpræ- 
gede Raceansigt og fornemme Holdning maatte 

i og for sig være nok til at opirre de folke- 
lige Elementer, der omgave ham hér. 

Tilsidst, da Alle vare borte, fulgtes de to 
Brødre gjennem Kirkegaarden ned mod Ud- 
gangen — Klokken slog To paa Kapellets 
Uhr. 

De havde, efter den lange Adskillelse, kun 
vexlet et Par Ord ved Baaren og tav nu Begge, 
lidt forlegne. Endelig udbrød Johan — han 
havde en meget kraftig Stemme og talte altid 
høit, maaske fordi han var vant til stadig at 
henvende sig til store Forsamlinger: 

>Det er sandt, Rudolph, maa jeg gratulere. 
Vi var jo — desværre, vil jeg tilføie — nødt 
til imorges at godkjende dit Valgbrev til an- 
det Kammer, og Du fik ovenikjøbet, hørte 
jeg, en vældig Majoritet i den lille, konserva- 
tive Øglerede oppe i Bjergene -— ja. Herrens 
Viisdom er uendelig, og Jubelen blandt de 
Renlivede maa være stor. Hvilket Held, at 
Kamrene er indkaldte til denne extraordinaire 
Session, saa kan man snart glæde sig til at 
høre din samfundsbevarende Røst.« 

>Det opnaaer Du allerede imorgen, Johan,« 
svarede Rudolph alvorlig. »Det konservative 
Parti i Kamret holdt Møde iaftes, strax efter 
min Ankomst, og valgte mig til Ordfører i 
Skolesagen.« 

»Jeg ryster allerede ved Tanken.« 

>Aah, dersom jeg kjender Dig ret, er Du 
ikke saa let at forskrække.« 

»Vist er jeg dét! Du kan da nok begribe, 
hvad for et lammende Indtryk det maa gjøre 
paa alle os, der er taabelige nok til at elske 
dette latterlige Begreb: Friheden, at én af 
Reaktionens mest indædte og bedst udrustede 
Vaabendragere har holdt sit Indtog, netop 
som vi haabede at have Seiren ihænde.« 

>Du ligner Dig selv fra gamle Dage, kjære 
Johan: altid en spøgende Form, hvor alvor- 
ligt saa Emnet er.« 

»Jeg er meget langt fra at spøge — nei 
Du: at det gamle Kadaver, man kalder Kon- 
servatismen, endnu er spillevende, det afgiver 
Forestillingen hér i Dag netop et sørgeligt 
Bevis paa. Du veed jo, at Mo'er var Fritæn- 
ker, Du veed, at alt Dogmevæsen var hende 
inderlig forhadt, saåvel som Kirken og Præ- 
sterne, Du veed, at hun altid har betragtet 
Ligbrænding som noget selvfølgeligt — og 
saa kommer Skandalen! Da Mo'er mærker, 
at hun skal afsted, opstaaer der paa én Gang 
en Tvivl hos hende, hun, der var saa skarpt 
tænkende, havnede endog tilsidst i den for 
alle uklare Hoveder karakteristiske Sætning: 
»Man kan jo aldrig med absolut Sikkerhed 
vide, om der ikke følger noget efter dette 
Liv« — saa grublede hun og gav sig til at 



40 



læse i Bibelen — naa ja, kort sagt: Enden paa 
det blev, at hun vilde tale med en Præst. Jeg 
troer nu ikke, at han fik hende omvendt, 
men saa meget satte haij dog igjennem, at 
hun vilde i Jorden paa gammeldags Manér, 
og at der skulde prækes over hende. Det er 
sørgeligt nok, men Menneskene er endnu som 
Børn, der hænger i Skjørterne paa Fordom- 
mene og ryster for det Ris, man har bildt 
dem ind sidder bag Speilet. Nei Du, Rudolph, 
jeg spøgede ikke: Du er stærk, for Du har 
Dumheden paa din Side, og den overgaaer 
al Forstand hér i Verden!« 

>Jeg synes egentlig, at Du taler om Mo'er 
med en mærkelig Ligegyldighed i Betragtning 
af, at det var Dig, der stod hendes Hjerte 
nærmest.« 

»Jeg holdt meget af Mo'er, men Livet stil- 
ler saa store Krav til En, at man ikke kan 
skjænke ret mange Tanker til de Døde — der 
er saa uendelig meget at udrette her i Ver- 
den, og Tiden, man har dertil, er saa umaade- 
lig kort.« 

»Hvis Du »udrettede« noget mindre, Johan, 
vilde Du gjøre saa meget mindre Skade!« 

»Hahaha — Skade! — men Du veed, hvad 
der vil gavne Slægten?« 

»Maaske.« 

»Jeg kan blive gal, naar jeg hører Dig tale, 

Rudolph! Du er et bravt Menneske og ellers 
vel begavet, men Du er født med en Hjerne- 
skavank: Du maa jo være blind paa dine 
aandelige Øine, naar Du ikke, gjennem For- 
tid og Nutid, kan se Udviklingens lovbundne, 
naturbestemte, uafvendelige Gang, der fører 
til Socialismens Seir, saa sikkert som noget. 
Du skulde læse mit Blad, og tilsidst vilde Du 
begribe, at jeg har Ret.« 

»Jeg holder dit Blad, og for hver Gang, 
jeg har læst en af dine ledende Artikler, 
staaer det klarere for mig, at Du har Uret.« 

»Hys — kan Du ikke mærke, hvor de 
Døde vender sig i deres Grave, fordi de maa 
høre' paa det Nonsens, Du kommer med. Naa, 
ligemeget, lad saa Spørgsmaalet om Socialis- 
men ligge, men der er en anden Ting, der 
falder mig ind: Du har jo Kongens Øre, og 
han er vist ganske forstandig — « 

»Ei, ei, det er noget nyt at høre Dig rose 
Monarken.« 

»Tro endelig ikke, at det er, fordi jeg er 
bleven nogen Beundrer af Kongedømmet — 
nei, jeg er den samme rettroende Republika- 
ner som i gamle Dage, og jeg fyldes af det 
samme llaseri som dengang, naar jeg seer et 
af de kongelige Kjøretøier med de skramme- 
rerede Lyseblaa paa Bukken, men saa længe 
vi. har ham, maa vi jo regne med ham, og 

derfor skal Du gjøre ham begribeligt, at vi 
vil af med Senatet, at Landet ikke længere 
vil finde sig i dets passive Tyranni, der hæm- 
mer og hindrer alle Fremskridt. Du kommer 
netop i et afgjørende Øieblik, da Skolen, 
Hærens Størrelse og andre vigtige Spørgs- 
maal st^aer paa Dagsordenen — fortæl ham, 
at vi ikke længere vil taale, at disse gamle 
Idioter oppe i første Kammer holder igjen — 
hvisk ham i Øret, at hvis han har sin Trone 
kjær, maa han sørge for at faae denne Sag 
ordnet hurtigst muljgt, da vor Taalmodighed 
snart er udtømt.« 

»Du truer, troer jeg?« 
»Det kan Du gjerne kalde det.« 
»Du nævnte Hærens Størrelse — « 
»Betegnelsen er egentlig forkert: det er Af- 
væbning, vi vil.« 

»Af alle Socialismens Idéer er Fordringen 
om Afvæbning den mest forrykte — erkjen- 
der Du da slet ikke, at der er noget som 
hedder Nationalitetsfølelse?« 

»Jeg elsker ikke netop den lille Stump af 
Jordkloden, Tilfældet har kastet mig hen paa, 
jeg elsker alle Mennesker i hele Verden og 
vil gjøre det saa godt for dem som muligt.« 
»At tage Nationalitetsfølelsen fra Slægten 
er at berøve den et af dens ædleste, mest 
løftende Instinkter — Navnet Fædrelandsfor- 

ræder har altid betegnet det usleste af alt, 
men I forraader netop Eders Fædreland, naar 
I forlanger Vaabnene nedlagte.« 

>Saa snakker Ræven for de Gjæs: I vil be- 
holde Soldaterne for at kunne bruge dem 
imod os, naar vi engang vil afryste Jeres Re- 
gimente." 

>Dér røbede Du Dig, dette er den egentlige, 
dybere liggende Grund til Jeres fanatiske 
Modstand mod vort Forsvarsvæsens Udvik- 
ling, uagtet alle vore Naboer staaer rustede, 
beredte til i givet Tilfælde at sluge os, hvis 
vi ikke kan vise Kløer.« 

»Antimilitarismen er en Hovednerve i al 
demokratisk Tankegang.« 

»Sæt nu ogsaa, at I fik Eders Villie, har 
Du da aldrig tænkt paa, at et afvæbnet Eu- 
ropa vil blive et sikkert Bytte for det første 
Geni med Herskervillie, der opstaaer — even- 
tyrlysten Ungdom vil strømme til hans Faner 
fra al Verdens Lande for at blive hvervet, og 
i en Haandevending vil han kunne under- 
lægge sig det Hele. Ikke at tale om, at Kina 
snart staaer som en fuldt udrustet Militair- 
stat: naar Du tænker paa, at det lille Japan 
for snart tredive Aar siden slog det mægtige 
Rusland til Jorden, hvorledes troer Du saa, 
det vil gaa, naar disse fire hundrede Millio- 
ner Gule som en Græshoppesværm under en 

ny Attila kaster sig over Europa, hvis Be- 
folkning helt ned til Underklasserne er i den 
Grad demoraliseret af Vellevnet og Sløvsind, 
at en saakaldt > Folkevæbning« vil vise sig 
ganske værdiløs.« 

»Vrøvl, Rudolph — Du kjeder mig!« 

»Det er Dig, Johan, der ikke forstaaer at 
læse Verdenshistorien: havde Nogen i 1793, 
da Ludvig d. 16des Hoved faldt, fortalt Ro- 
bespierre, at Frankrig i 1804 — elleve Aar 
efter! — skulde se en Imperator, en Eneher- 
sker, bestige Tronen, vilde han ogsaa have 
svaret »Vrøvl« — « 

»Nu er Folkene dannede af et andet Mate- 
riale end dengang.« 

»Du er paa Vildspor: Menneskeslægten skif- 
ter stadig Overflade, men Kjærnen bliver ufor- 
andret den samme — ligesom Grundstoflferne 
i Naturens Husholdning.« 

»Sommetider morer det mig at læse Refe- 
rater af fordums Debatter i Kamrene, og dér 
lyder jo ofte din ærværdige Faders Røst: 
ganske som at høre Dig! Ulykkelige Yngling, 
Du er kommen et halvt, eller snarere et helt 
Aarhundrede for sent til Verden — det un- 
drer mig egentlig ikke, at Mo'er, som vi har 
begravet idag, stundom antydede, hvor drøi 
den Periode var, da hun levede sammen med 
din Fa'er.« 

»Taktløshed har altid været eiendommelig 
for Dig, Johan,« udbrød Rudolph fortørnet, 
»men jeg synes dog, at Du burde have skaa- 
net mig for denne sidste Sætning. Jeg har 
iforveien saa megen Grund til Kritik overfor 
Mo'er, at Du ikke behøver yderligere at skam- 
skjænde hendes Billede hos mig.« 

»Har Du maaske troet, at hun var glad 
ved din Fa'er — ?« 

»Lad os slutte denne Samtale, Johan,« 
sagde Rudolph og rakte Haanden frem til 
Farvel — de vare nu gjennem Porten naaede 
udenfor Kirkegaarden. 

»Ja, lad os det — mig er den ikke til 
nogen Fornøielse,« svarede Johan mut. 

De vexlede et kjøligt Haandtryk og gik 
hver til sin Side. 

»Skikkelig Fyr, men næsten fæisk dum 
paa alle afgjørende Omraader,« mumlede 
Johan, knipsende med Fingrene i Luften. 
Som altid, naar han var vred, gav han sig 
til at fløite, og Marseillaisens Toner sking- 
rede gjennem Gaderne i den Forstad, hvor 
Kirkegaarden laa — han skaffede sig ligesom 
Lindring paa denne Maade. 

Det var et Fattigmands Kvarter, han pas- 
serede, og Børnene, der legede rundt omkring 
paa hans Vei, bare tydelige Spor deraf: de- 

res Klædedragt var laset, Skikkelserne ud- 
magrede, Hudfarven gul og vissen. Johan 
glemte Striden med Broderen, thi hans Sjæl 
krympede sig sammen ved Synet af disse 
stakkels Væsner, der fra Fødslen bare Syge- 
lighedens Stempel, fordi de vare avlede i Nød, 
opvoxede i Mangel — endnu havde de Bar- 
nets Modstandskraft overfor Livets Elendighed 
og kunde baade le og juble, medens de styr- 
tede afsted i deres Tagfat, men hvorlænge 
vilde dét vare? Han standsede ved en aaben 
Plads, hvor en Blind havde taget Stade med 
sin Lirekasse; de Smaa omringede Spilleman- 
den i tætte Skarer, og længe varede det ikke, 
før navnlig Pigerne fik hinanden om Livet 
og dandsede rundt til de pibende falske Toner. 
Der var i de smaa, snavsede Ansigter et Ud- 
tryk af stille Fryd, som slog Johan, rørte 
ham: »Lad Misantroperne sige, hvad de vil,« 
tænkte han, »jeg holder paa, som min Hoved- 
tesis, at Menneskene er gode af Naturen, og 
at de kun er blevne onde, fordi man har be- 
handlet dem slet.« Han gav Liremanden en 
rigelig Skjærv, han vinkede ad en Brødkone, 
der holdt i Nærheden, og delte ud å( hendes 
Lager, saa at enhver af de smaa Dandsende 
nu triumferende holdt et Stykke Wienerbrød 
i Haanden — og Johan følte sig lykkelig, 
hans Øine straalede, medens han iagttog 

Børnenes Henrykkelse, thi hans Kamp for 
Underklasserne skyldtes ikke blot en dyb 
Overbevisning om, hvad der var Ret, men 
ogsaa en dyb Sympati, der var ham med- 
født — laa ham i Blodet. 

Saa ilede han videre med den Fart, der 
altid var ham egen, fordi han altid havde 
travlt. Endelig naaede han ned til Burga, 
Floden, der bred og imponerende overskjæ- 
rer Hovedstaden i to Dele, og langs hvilken 
>den store Boulevard« strækker sig, Burg- 
heims Hovedaare, hvor alle de finere Bou- 
tiker findes, hvor de Velhavende bo i høie 
Huse med overdaadige Facader og store Al- 
taner i hver Etage, hvor der er en aldrig 
standsende Færdsel og Larm af Arbeids- 
vogne og Herskabskjøretøier, hvor der langs 
Flodkaien udfoldes en Travlhed, som røber, 
at Byen er en central Handelsplads: store 
Pramme losses og lades, medens Dam- 
perne prustende vente paa at føre dem til 
deres Bestemmelsessted, elektriske Lystbaade 
med pyntede Damer og Herrer fare pilsnart 
afsted — og over det Hele Augustsolens 
muntre Lys. Ned gjennem Boulevardens Midte 
fører et Anlæg med Blomstergrupper hist og 
hér, med skyggefulde Træer og mange Bænke, 
der ere fuldt besatte af Folk, hvem Varmen 
har trættet. Ogsaa hér lege Børn, men de ere 

fint klædte, deres Kinder ere runde og strutte 
af Sundhed, de ledsagende Tjenestepiger vogte 
omhyggeligt paa hvert af deres Skridt — og 
Johan føler Modsætningen mellem disse og 
dem, han saae i Forstaden, som en Smerte: 
ja, gu' er det forkert, men vi skal nok faae 
det ændret I 

Han sprang op paa en elektrisk Sporvogn, 
og i susende Fart gik det nu langs Boule- 
varden ind til Byens største og centraleste 
Torv, Operapladsen, midt paa hvilken den 
kolossale Rytterstatue af Landets mest frem- 
ragende Hersker, Otto den Tiende, er opstillet, 
og hvor der forøvrigt findes talrige Pragt- 
bygninger: Operaen, Nationalbiblioteket og 
bagest, afsluttende Pladsen, det mægtige Mu- 
sæum, hvor Kunstskattene ere samlede. Johan 
forlod Vognen og saae sig opmærksom om- 
kring. Der var noget usædvanligt udbredt 
over Befolkningen idag, som røbede, i hvilken 
Grad de forestaaende parlamentariske Kampe 
fyldte Borgernes Sind. Man samledes i Grup- 
per, der høirøstet og med stærke Armbevæ- 
gelser drøftede Sagerne. Hist og hér var der 
paa Murene anbragt trykte Opraab, om hvilke 
man trængtes for at faae dem læste, ja, ovre 
i et Hjørne af Pladsen havde en ivrig Agita- 
tor dannet sig en Talerstol af en væltet 
Trillebør og henvendte begeistrede Ord til 

en lyttende, tæt Mængde, der kraftigt gav sit 
Bifald tilkjende — Politiet havde aabenbart 
Ordre til at se igjennem Fingre med disse 
smaa Uordner, thi det forholdt sig ganske 
passivt. Alt dette var Johan til Behag, der 
var ligesom Sprængstof i Luften, hans Ner- 
ver paavirkedes direkte, som det ofte skeer 
foran store Omvæltninger i Naturen, han 
følte sig munter tilmode ved Tanken om, at 
afgjørende Begivenheder stode for Døren. 

Idet han passerede Operacaféen, faldt det 
ham ind, at han trængte til en Forfriskning 
ovenpaa den anstrengende Begravelsesceremoni 
— maaske var der ogsaa noget andet, der 
tiltrak ham. Han gik ikke ind gjennem den 
pragtfulde Portal fra Gaden, hvor man bag 
de mægtige Speilglasruder saae et elegant 
Publikum spredt i et Lokale, der syntes byg- 
get af Guld og Marmor, men forsvandt i en 
Sideport om Hjørnet: ud mod Gaarden havde 
han og nogle enkelte Bekjendte nemlig reser- 
veret sig et Værelse, som udelukkende stod 
til deres Disposition paa denne Tid af Døgnet, 
og dér søgte han hen. Det var et ganske 
nobelt udstyret lille Rum: tykt Tæppe paa 
Gulvet, Meublerne betrukne med rødt Fløif, 
en Krystalkrone i Loftet, thi om Aftenen 
efter Teatertid afgav det et Tilflugtssted for 

Isted Møller: Revolten i Burgheim. 4 

Damer og Herrer, der ønskede at nyde deres 
Souper uden Øienvidner. 

> Goddag, Olga,« sagde Johan, idet han 
traadte ind og hængte sin Hat paa en Knage. 
>Er Du den eneste idag?« 

»Er det maaske ikke nok?« lød Svaret. 
Det kom fra en ung Kvinde, som laa udstrakt 
paa Sofaen med en Avis i Haanden og en 
Cigaret i Munden. Hun var iført en lysegrøn 
Kjole af tyndt Sommerstof, udfordrende dybt 
nedskaaren i Halsen — mere endog end Ti- 
dens frivole Mode krævede det. Hendes Lak- 
sko med store, grønne Sløifer stode paa Gul- 
vet, og Fødderne, i sorte Silkestrømper, havde 
hun trukket halvt ind under Kjolen. Paa en 
Stol laa en omfangsrig Straahat med mægtige 
Strudsfjer. 

Johan tog, efter at have bestilt Kaffe, Plads 
ved Bordet overfor hende og betragtede hende 
en Stund taus, medens hun tilsyneladende 
fortsatte sin Læsning, sendende store Røg- 
skyer ud fra sine Læber. 

Der var noget ved disse Læber, som havde 
en sær Magt over Johan, saa fyldige de vare, 
og svulmende. Ja, den hele Pige havde en 
sær Magt over ham, maatte tan tilstaa for 
sig selv: man kunde godt se paa hende, at 
hun var naaet forbi de fem og tyve Aar, 
thi Udtrykket var modnet under hendes Livs 

mange Tildragelser, men alligevel var der 
endnu, takket være hendes levende, sprud- 
lende Temperament, noget af den første Ung- 
doms oprindelige Friskhed udbredt over hende: 
hendes Teint fin og hvid med en sart Rødme 
aandet hen over Kinderne, Profilen uregel- 
mæssig, men Linierne smukke, kjække — og 
saa de eiendommelige, graa Øinel Aldrig 
havde Johan før i sit Liv truflfet en saa tin- 
drende Glands, som man til Tider kunde 
finde i dém; skjøndt hun var erfaren nok, 
kunde de smile med et rent ud barnlig- 
uskyldigt Skjelmeri, men de kunde ogsaa ud- 
sende Lyn, naar hun blev vred, saa omskifte- 
lige som Lys og Skygge, naar Skyerne enkelt- 
vis drage hen over Himlen paa en blæsende 
Dag, saa talende, saa tause eller saa hemme- 
lighedsfuldt hviskende, som Stemningerne 
hos hende gik og kom. Det store, lysebrune 
Haar var skjødesløst samlet i Nakken ved 
Hjælp af en Metalkam^ men løsslupne Krøller 
boltrede sig frit om Hals og Tindinger — 
ja, hun var bedaarende, syntes Johan, og det 
havde han egentlig syntes fra den første Dag, 
han hørte heijdes Stemme med den bløde 
Klang og saae hendes lille, gracieuse Skab- 
ning, saa behændig og indsmigrende i alle 
sine Bevægelser. 

Endelig tog han Ordet: 

»Del er mit Blad, Du læser i, seer jeg — 
hvad synes Du om den ledende Artikel idag?« 

»Jeg synes, at I vrøvler alt for meget i 
Stedet for at handle.« 

»Det kommer nok, Olga.« 

»Ja, Gud veed, Johan — I Mænd har altid 
hundrede Betænkeligheder, hvor vi Kvinder 
ikke kjender én.« 

»Det er, fordi vi er saa meget klogere end 
I — — Du maa ikke se saadan paa mig: 
som Du ligger dér i Sofaen ligner Du en lille 
Slange, en smaragdgrøn, mellem røde Blom- 
ster — « 

»Du er jo en hel Digter, Johan — saa 
forestiller Du formodentlig den intetanende, 
troskyldige Fugl, der lader sig hypnotisere?« 

»Aa ja, saa Gu' — jeg synes ogsaa, at 
Du gjerne kunde føie mig og blive min, 
Olga — ?« 

»Nei Du,« svarede hun og strøg Asken af 
Cigaretten. »Jeg kan godt lide Dig, Johan, 
der er Krummer i Dig, men der mangler det, 
som kunde faae mig til at flyve om Halsen 
paa Dig — ellers skulde det ikke vare længe, 
inden Du havde mig, for jeg kjender ingen 
Hensyn, veed Du nok.« 

»Jeg blev glad, da Du forleden, skjøndt vi 
kun havde været sammen saa faa Gange, 
foreslog mig at drikke Dus — « 

»Jeg er altid Dus med Meningsfæller — « 
* — og jeg iilstaaer, at det vakte visse For- 
haabninger hos mig. Jeg kjender jo ikke 
noget videre til dine Forhold, men jeg be- 
griber ikke, at Max — « 

»Jo, seer Du, der er Spænding ved Max — 
det er ligesom at leve op ad en Krudttønde, 
hvori der stikker en brændende Lunte — han 
er ganske anderledes anlagt for det Stor- 
slaaede end Du. Forresten tilfredsstiller han 
mig heller ikke — langtfra — men hvad skulde 
jeg gjøre? Edvard Haine vilde besøge sin 
Fødeby, og han tog mig efter Løfte med her- 
over fra Amerika — mine Forældre stammer 
jo hér fra Landet og Modersmaalet blev 
altid benyttet i mit Hjem, derfor taler jeg 
det saa flydende. Naturligvis havde vi ikke 
været her længe, før han opdagede et rigt 
Parti og forlod mig — eller rettere solgte 
mig. Jeg vidste i Forveien, at det vilde gaa 
saaledes — han er jo et Mandfolk — og 
havde sikkret mig økonomisk overfor ham, 
saa at jeg forsaavidt kunde blæse ham et 
Stykke, men jeg kan nu, destoværre, én Gang 
ikke undvære Jer, og jeg var derfor glad 
over at lære Max at kjende. Jeg har før 
truffet Anarkister ovre i Amerika, men jeg 
tilstaaer, at han imponerede mig — det har 
Du aldrig kunnet, Johan, trods din skarpe 

Pen og dine rare Øine! Ganske vist er han 
taus af sig som en lukket Bog, men de luk- 
kede Bøger vækker undertiden vor Interesse 
og Nysgjerrighed stærkere end dem, vi kan 
læse i. Jeg troer, at han har Villiesenergi nok 
til at vælte Troner, ja hele Verden over Ende, 
om det skal være — det er da altid noget! 
Og saa har han lidt meget, og Lidelsen adler. 
Du, det kunde jeg se paa min Mo'er, der 
havde noget over sig, saa man næsten kunde 
tilbede hende. Og saa er han jo et Opfinder- 
geni af Rang, Edvard siger, at hans Opda- 
gelse af de nye Lysstraaler er epokegjørende 

— jeg venter dem forresten Begge her om lidt. 
Forsøgene skal jo snart begynde — jeg seer 
ogsaa hér i din Avis en stor Annonce derom.« 

>Ja, dén Start koster Amerikaneren kolos- 
sale Penge, han er unægtelig et Jern — og 
dog, alligevel: lad gaa, at Du synes om Max, 
men at Du nogensinde har ladet Dig friste af 
Edvard Haine, dét kan jeg s'gu ikke forstaa.« 

>Hvad skal man sige. Du: Jeg har faaet 
en udmærket Skoleundervisning og er godt 
oplært, men mine Forældre levede under 
Smaa Forhold i New York. Mo'er, der havde 
gaaet meget igjennem, var Alvoren selv og 
vilde holde mig til Huslighed, og min Fa'er 

— eller rettere Stedfa'er, for hun havde 
været gift før — var en Slider, der kun 

tænkte paa sit Arbeide. Alt dette tilfredsstil- 
lede mig ikke; jeg manglede ikke Sands for 
Hjemmet, og jeg troer egentlig nok, at jeg 
kunde være bleven en god Kone, hvis jeg 
havde fundet En at gifte mig med, men jeg 
hører til de urolige Hoveder og vilde op- 
leve noget — jeg havde nemlig læst meget 
og fantaseret meget, og dét giver Idéer. Jeg 
meldte mig som Skuespillerinde ved et af 
de ledende Teatre i New York, hvor jeg dog 
snart opdagede, at jeg vel havde Talent, men 
ikke Talent nok til at blive en af de Store, 
og det var det, jeg vilde være. Det var en 
Skuffelse for mig, men desto ivrigere kastede 
jeg mig over Dilettantkomedie i vore Fore- 
ninger, og hér saae Edvard mig i en Rolle 
som en Slags Skovnymfe, hvor jeg ikke havde 
alt for meget paa mig. Jeg har jo en ganske 
god Figur, kan Du maaske forestille Dig^ og 
dét var noget for ham. Han lod sig præsen- 
tere for mig, fortalte mig, at han var rig, og 
at han ikke agtede at gifte sig, men ønskede 
sig en Veninde for Livet, Naa, tillige mær- 
kede jeg, at han var stærkt forelsket i mig, 
jeg fandt ham ikke ilde — og saa slog jeg 
tilsidst til, især da han lovede engang at 
føre mig til Europa, som jeg altid havde 
længtes efter at se. Men hans »Veninde for 
Livet« troede jeg ikke synderlig paa, og der- 

for henvendte jeg mig simpelthen til en Pro- 
kurator og bad ham opsætte et Dokument, 
som jeg saa forelagde min Tilbeder. Edvard 
vred sig som en Orm, han svor paa sin evige 
Troskab og Papirets Overflødighed, talte 
store Ord om, at det nedværdigede vort For- 
hold — men jeg lo blot ad ham, og da han 
absolut vilde eie mig, skrev han under, saa 
at jeg nu har en beskeden lille Sum at leve 
af om Aaret — og han kan sagtens undvære 
den, for Damen, som han nu lægger an paa, 
er nok eneste Arving til adskilligt mere, end 
han selv eier — Seid umschlungen. Millionen!* 

»Du citerer Schiller?« 

»Ak ja, ham har jeg læst meget, især Dra- 
maerne. I det Hele elsker jeg Romantikerne 
— sommetider ialtfald, naar Livet synes mig 
altfor rædsomt at leve.« 

»Bare man var Romantiker, saa vilde Du 
maaske elske En.« 

»Du Romantiker, Johan, hahaha,« lo hun, 
»Du er akkurat en ligesaa stor Materialist 
som Edvard, skjøndt Du jo nok har sat Dig 
høiere Maal end at skrabe Penge til Dig.« 

»Lige det modsatte: jeg vil netop sprede 
dem mellem Menneskene!« 

»Ak ja. Du vil sætte nye Lapper paa Sam- 
fundet — men Max, seer Du, han vil sønder- 
rive hele den gamle Klædning og kaste Stum- 

perne for alle Vinde — derfor holder jeg af 
haml« 

»Hvis jeg nu ogsaa gik omkring med Buxe- 
lommerne fulde af Dynamitbomber, vilde Du 
saa holde af mig?« 

>Maaskel« 

»Men det er ikke den rigtige Vei, saa jeg 
kan ikke følge den, skjøndt selve den hellige 
Antonius vist aldrig saae en skjønnere Fri- 
sterinde — ja, Du er en Troldpige, Olga, for 
dine Øine forvirrer Ens Begreber og opfordrer 
til Daarskaber — jeg kunde have Lyst til at 
kysse din lille Silkefod dér — « 

>Den Fristelse skal vi strax fjerne — nu 
er den borte,« svarede hun smilende og trak 
Foden helt ind under Kjolen. 

»Hvor blev den af?« 

»Ja, hvor troer Du? — Forresten er det 
slet ikke pænt af Dig, at Du saadan vil tage 
mig fra din gode Ven Max.« 

»Aah, for det første har Du det vist ikke 
saa hedt med ham, og for det andet er dit 
Hjerte nok saa rummeligt, at der er Plads til 
flere end En, og for det tredie hylder jeg den 
Læresætning, at hvor det dreier sig om Kvinde- 
gunst, dér gjælder Venskabet ikke.« 

»Det var en kjøn Leveregel — naa, lad 
gaa forresten, jeg er selv et Barn af min 
Tid, født under den røde Fane og opvoxet i 

den ubundne Friheds Aand, men jeg synes 
rigtignok. Du er noget graadig af Dig: saa- 
vidt jeg veed, har Du hele to Kjærester ifor- 
veien, det maa da være Dig nok, skulde man 
tro.« 

»Ja Tak, men det er den Frugt, man van- 
skelig kan naae, der drager En — og des- 
uden er Forskjellen stor: Du er en betydelig 
Kvinde, de To, Du taler om, er kun Glædes- 
piger — « 

Olga foer op fra sin liggende Stilling og 
næsten raabte: 

»Naar jeg hører en Libertiner som Dig sige 
dét Ord med en Klang af Foragt, bliver jeg 
saa rasende, at jeg gjerne kunde kaste Dig 
dette Askebæger i Hovedet — ,« hun saae 
virkelig saa opbragt ud, som om hun var 
paa Nippet til at gjøre Alvor af sin Trudsel, 
og Øinene gnistrede af Harme. »Med hvad 
Ret vover Du at kriticere deres Liv mere 
end dit eget? I gamle Dage, i Athen, stod 
slige Kvinder høit og æredes af Mændene, 
men I er nu blevne saa plumpe, at I seer 
ned paa dém, der viser Jer Velgjerninger. 
Kunde man blot lave en Fagforening af disse 
Piger, som i alle andre Fag, og faae etableret 
en Streike, saa skulde man se Jer komme 
krybende paa Jeres Knæ for at trygle om 
Pardon, men desværre er det jo umuligt — 

naa ligemeget: heldigvis er al det pjankede 
Nonsens om den saa kaldte kvindelige Uskyld 
ifærd med at udryddes af Jorden 1 Er jeg 
maaske ikke ligesaa god, efter at jeg har 
givet mig hen til Edvard Haine og Max Ut- 
tenbach som før den Tid — var din Mo'er, 
der begravedes idag, ikke ligesaa god, da din 
Fa 'er tog hende i Besiddelse, fordi hun tid- 
ligere havde hvilet i en Andens Arme og 
endog bragt et Barn til Verden? Skal der i 
det Hele være Tale om Frihed hér i Verden, 
maa man dog vel først og fremmest give mig 
Ret til at disponere over mit eget Legeme 1 Men 
Sagen er, at der endnu sidder en hel Mængde 
af Fortidens taabelige Fordomme fast i Jeres 
Sjæle, og selv en > Frihedshelt« som Du troer 
endnu paa de gamle Ammestuehistorier. Det 
var Præsterne, der lavede dem og bankede 
dem ind i Jer, men endelig er deres Tid hel- 
digvis forbi — man seer dem ganske vist 
endnu luske omkring i deres sorte Uniformer, 
holdt i* Live af enkelte Daarekistemedlemmer, 
men det vil ikke vare længel Og allerede nu: 
hvormange »Jomfruer« troer Du egentlig der 
er hér i Byen i dette Herrens Aar 1930, jeg 
vil slet ikke tale om blandt Tjenestepigerne 
eller Forretningsdamerne, men langt høiere 
op? Saare faa, min Ven, og hvad skal ogsaa 
alt det Skaberi til: træffer jeg En, som dra- 

ger mig, saa følger jeg naturligvis Kaldet, 
det er Naturens Bud, noget ganske selvind- 
lysende, og træffer jeg En, der byder mig 
saadanne Fordele, at jeg mener, at jeg kan 
staa mig derved, giver jeg mig ogsaa til 
ham — hvem skulde forbyde mig det, vove 
at blande sig i mine privateste Sager? Intet 
kan tænkes mere oprørende, end at Politiet 
i gamle Dage havde disse Pigebørn under 
Kontrol, ligefrem protokollerede — hér har 
Friheden dog seiret, og det skal ende med, 
at vi Alle bliver Glædespiger: først til Glæde 
for vor Elskede, saa til Nytte for vor Ægtemand 
— falder de to Begreber sammen, er det godt, 
hvis ikke, er det ogsaa ligemegetl Ja, Johan, 
dér har Du min Mening, hvad siger Du?« 

>Jeg siger, at Du er henrivende, naar Du 
bliver arrig. Du ligner en lille, fløielsblød 
Kat, der er ved at ryge i Hovedet paa En — 
og forresten kan jeg give Dig Ret i det meste 
af, hvad Du anførte — ♦ 

>Naa jaja, saa vil jeg tilgive Dig * — Du 
skal faae Lov til at kysse min Haand, saa 
har Du dog den »Glæde« af mig, men mere 
faaer Du heller ikke.« 

>Du er grusom imod mig, Olga,« svarede 
Johan, idet han hæftigt pressede sine Læber 
mod den lille, hvide Haand, der blev ham 
rakt. 

>Hys, der har vi Edvard,« udbrød hun i 
det samme — man hørte udenfor i Gaarden 
Lyden af et Horn — og hun tilføiede: »Husk 
endelig, at han ikke har Anelse om, at Max 
giver sig af med Politik.« 

Johan gik hen til Vinduet og saae ganske 
rigtig Amerikaneren komme svingende gjen- 
nem Porten i sin lille Motorvogn, som han 
selv styrede, et Vidunder af Lethed, Lydløs- 
hed og Elegance. 

Edvard Haine var gjennem Max Uttenbach 
kommen ind i deres Kreds, og Johan maatte 
finde sig deri, men egentlig kunde han ikke 
udstaa denne Repræsentant for Kapitalismen 
i dens hele Kynisme. Han var fem og tre- 
dive Aar gammel, men impertinent i sit Væ- 
sen som en ganske ung Knægt, stortalende, 
vigtig, overlegen I Dygtighed kunde man ikke 
frakjende ham: for femten Aar siden var han 
kommen over til Fristaterne med omtrent 
bare Hænder, og ved Flid, Sparsommelighed, 
Dristighed og et overordentligt Held var det 
lykkedes ham i den korte Tid at skabe sig 
en stor Formue. Skikkelsen var heller ikke 
ilde, slank og smidig i den distinguerede, 
tærnede Sportsdragt, men det glatragede, 
smalle Ansigt var Johan inderligt imod: Træk- 
kene som meislede i Sten, Proflien med den 
stærkt fremtrædende Næse skarp som paa en 

Rovfugl, og Udtrykket røbende hensynsløs 
Kulde — naar han smilede, viste han en 
Række hvide Tænder af en egen glubsk Stør- 
relse, og Læberne vare smalle, blodløse. Det 
kogte i Johan ved Tanken om, at denne Sam- 
fundsigle havde eiet Olga. 

Strax efter traadte Haine ind i Stuen med 
Ordene: 

> Goddag, Redakteur — good day, Olga! Er 
Uttenbach her ikke?« 

>Nei, men han kommer vist strax,« sva- 
rede hun. 

*Well — besynderligt Menneske, at man 
altid skal søge ham hér — ikke kan faae at 
vide, hvor han boer.« 

Haine kastede den hvide Sportskaskjet fra 
sig og tog Plads paa en Stol med Benene 
oppe paa en anden, samtidig med at han rin- 
gede og bestilte blødkogte Æg. Da disse lidt 
senere kom, heldte han dem i sin Mund med 
samme forretningsmæssige Ligegyldighed,hvor- 
med Fyrbøderen skovler Kul ind under Damp- 
maskinen. Derfor afbrød han dog ikke Kon- 
versationen — han var snaksom af Naturen, 
men talte altid med en Hurtighed og i en 
Telegramstil, som om der skulde betales for 
hvert Ord. Af gammel Vane blandede han og- 
saa overfor Olga en Del engelske Ord ind i 
sit Sprog: 

>Du seer sød ud idag, Olga — har hun 
været ude efter Dem, Kurt — tag Dem iagt 
for hende — nice girl — undertiden fortry- 
der jeg næsten, at jeg gav slip paa Dig, cfar- 
ling, men hvad var der at gjøre — kommer 
herover til Europa for at lave Forretninger 
og indlede Forbindelser — har det Held til- 
fældigt at løbe paa en Opfindelse, der kan 
indbringe talrige Millioner — Manden for- 
rykt, vil ikke sælge den — han seer Dig — 
gribes af love-rapiures — vil gjøre alt for din 
Skyld — endelig lykkes det — jeg indskyder 
Kapitalen, han Idéen — stift Stykke, ligefrem 
at maatte tvinge et Menneske til at blive rig 
som en Kroesus.« 

>Der kan Du se, at jeg har Ret, Johan,« 
udbrød Olga, >han solgte mig, ligesom om jeg 
kunde være en Hest eller en Ko.« 

T^Nonsense, my sweet — betydningsfuld Op- 
dagelse — høiere, videnskabelige Grunde — 
forresten var Du allerede kjed af mig — bli- 
ver delagtig i hans Rigdom — skulde takke 
mig til.« 

»Det gjør jeg virkelig ogsaa, det var en 
sand Velgjerning at blive af med Dig. Men 
forresten troer jeg nu snarest, at det var den 
Dame, Du interesserer Dig for — « 

»Naa ja, always fairness in business — al- 
drig i Handel og Vandel indlede en ny For- 

bindelse og hemmeligt vedligeholde en gam- 
mel.« Han saae paa sit Uhr og fortsatte 
utaalmodig: >Hvor bliver han dog af — iaf- 
ten skal det gaa løs, maa Du vide — kom- 
mer lige fra Trykkeriet — om lidt vældige 
Plakater paa alle Mure: >Til Publikum I For- 
bausende Nyhed I Vend iaften Kl. 9 Øinene 
mod den sydlige Himmel I Bedst at iagttage 
fra den store Fælled I« — enormom success — 
manglede et Par Linser — imorges kom de 
— Uttenbach gjør Apparatet færdigt — all 
right h 

»Hvori bestaaer det egentlig — hvad dreier 
det sig om?« spurgte Johan. >Nu kan man 
da vel nok faae det at vide.« 

>Nei, my dear, netop ved Overraskelsens 
hele Magt skal det virke — berører ogsaa 
Deres Interesser som Bladmand — hele Byen, 
hele Landet, hele Verden vil gaa bagover af 
Forundring.« 

Haine gned fornøiet sine magre Hænder 
mod hinanden, saa de knagede. Johan blin- 
kede skjelmsk til Olga og sagde: 

»Du kjender Hemmeligheden, fortæl mig 
den!« 

>Nei, min Ven I« 

»Hun er egentlig et beundringsværdigt Pige- 
barn,« udbrød Haine, »at hun har kunnet 
holde tæt saa længe. » 

>Aah Du, jeg veed endnu mærkeligere Ting, 
som jeg ikke taler om — men Et vil jeg dog 
sige: Jeg læste imorges den Kontrakt, Du har 
faaet Max til at underskrive, Edvard, og jeg 
er meget bange for, at Du vil snyde ham — 
det kunde ialtfald ligne Digl« 

>You are wrong, little muff^i^ svarede Haine 
rolig, >der bliver mere end nok til os Begge 
— men forresten skal Du være forsigtig med 
din Mund — overfor Redakteuren hér gjør 
det ikke noget, han veed, hvad for en madcap 
Du er, men ellers — « 

>Pas Du paa din egen Tunge, Mr. Money- 
bag, saa skal jeg nok passe paa min." 

»Naanaa, spot ikke min Pengepung — Du 
har jo stadig dine smaa, behændige Fingre 
nede i den — « 

Olga vilde til at give ham et skarpt Svar, 
da der blev taget haardt i Dørlaasen, og en 
ret tarvelig klædt Mand traadte ind. Hendes 
Kinder fik en dybere Rødme, hendes Øine fik 
«n stærkere Glands, og idet hun satte Fødderne 
ned paa Gulvet, raabte hun livligt: 

>Naa endelig, Max — kom hér og tag Plads 
ved Siden af mig — jeg har længtes efter 
Dig — de To dér er saa frygtelig kjedeligel« 

Max satte sig. Hun lagde Armen om hans 
Hals og gav ham et langt Kys — saa langt, 

Isted Møller: Revolten i Burgheim. 5 

at Johan begyndte at tromme en Marsch paa 
Bordet med Fingrene. 

Max Uttenbach var fire og tredive Aar 
og født i Østersøprovindserne, hvortil hans 
Fader var indvandret fra Burgland, medens 
der flød ægte russisk Blod i Moderens Aarer. 
Dette kunde ogsaa spores i hans Ydre: et 
svært, sort Haar og Fuldskjæg omgav et gul- 
blegt Ansigt med en tyk, kort Næse, store 
Kindben og et besynderlig melankolskt Ud- 
tryk. Øinene, under de tætte Bryn, vare mørke- 
brune og ualmindelig levende — naar han 
blev ivrig, kunde de brænde med en næsten 
sindssyg Glød. Han var stor og svær, tung i 
sine Bevægelser, med plumpe Hænder og Fød- 
der. Hans Fader havde været Bonde, men 
selv havde han studeret ved forskjellige Uni- 
versiteter i Rusland. Nu opholdt han sig fore- 
løbig som politisk Flygtning hér. 

Max, der ved sin Indtræden havde trykket 
Johans Haand og sendt Haine et mut Nik, 
modtog Olgas Kjærtegn med en halvt und- 
seelig Forlegenhed, skjøndt hans Arm hvilede 
fast nok om hendes Liv. 

„Er alt i Orden?« spurgte Amerikaneren. 

>Ja,« lød Svaret. »Linserne er anbragte, 
og naar vor elektriske Motor iaften begynder 
at arbeide, vil alt gaa efter Ønske.« 

»Det glæder mig I« udbrød Haine. 

»Mig ikke I« sagde Max med mørk Mine. 
»De fik lokket mig til alt dette — og jeg 
gjorde det for hendes Skyld hér — men det 
er en Nedværdigelse for min Opfindelse, det 
De pønser paa, for den har en høiere Be- 
stemmelse. Med denne for Øie Har jeg tum- 
let med Maskinen i de sidste Aar, og før den 
har opfyldt sin egentlige Mission, faaer De 
heller ikke Adgang til Hemmeligheden ved 
den, veed De nok.« 

»Ja, ja, kjære Uttenbach, det er jo vor Af- 
tale,« svarede Haine hurtigt. »Vær nu ikke 
saa umedgjørlig — se hér — «, han tog en 
tung Rulle Penge op af Lommen, » — hér er 
Deres Andel af, hvad vore første Kunder har 
indbetalt — inden ret længe vil De eie Bjerge 
af det røde Metal 1« 

»Tag Du den,« sagde Max og rakte Rullen 
til Olga. Hun aabnede den, og en Mængde 
Guldstykker trillede ud i hendes Skjød. 

»Se, hvor de glindser, Max,« udbrød hun 
henrykt. »Er Du nu ikke glad over at blive 
rig. Du som altid har kjæmpet med Fattig- 
dom?« 

»Lad det da være, som det er, naar det kan 
fornøie Dig,* svarede Max. »Det hele Spørgs- 
maal er ikke saa afgjørende, jeg arbeider for 
Tiden paa en anden Opfindelse, der er mere 
betydningsfuld og interesserer mig stærkere.« 

5* 

Han lænede sig tilbage i Sofaen, blev 
taus og syntes hensunken i dyb Grublen. I 
det Hele havde man næsten altid Indtrykket 
af, at han var langt borte med sine Tanker 
— hvor henne vidste Ingen. Olga legede med 
Guldet, og lod det glide mellem sine fine 
Fingre. Af og til kyssede hun Max paa Kin- 
den og saae speidende paa ham, thi hun vid- 
ste, at naar han saaledes var > fraværende«, 
kunde han paa én Gang vende tilbage, vaagne 
op, og da kunde hans Lidenskab komme over 
hende som en Storm. 

Strax efter ilede Haine ud til sin Vogn og 
kjørte bort. Johan skulde ogsaa bryde op, 
men naar Olga var tilstede, fald det ham al- 
tid vanskeligt. Trods sin Travlhed blev han 
derfor siddende, og Samtalen gik nok saa liv- 
lig mellem ham og hende, medens Max sad 
grundende, med korslagte Arme, stirrende hen 
for sig. Pludselig vendte Olga sig imod ham 
og udbrød: 

>Du siger idag endnu mindre, end Du pleier, 
Max — hvad er der i Veien med Dig?« 

Han greb hendes Haand og svarede med 
dæmpet Stemme, idet han forsigtig saae hen 
til Døren: 

»Vi har nu hvilet en Tid og ladet Sam- 
fundet i Fred efter de sidste Bedrifter, men 
idag er der kommen hemmelig Meddelelse fra 

Wien, at ogsaa vi Anarkister hér i Burgheim 
skal holde os parate, der forberedes store 
Ting. Maaske kommer vi til at arbeide Haand 
i Haand, Kurt — jeg længes efter Handling 
— Handling — I« 

»Avl< næsten skreg Olga og trak sin Haand 
til sig. I sin Ivrighed havde Max trykket den, 
saa at den var helt sammenklemt og smer- 
tede stærkt. Hurtigt greb han den igjen, kys- 
sede den ømt og hviskede: 

»Tilgiv mig, lille Due, jeg vilde jo ikke 
gjøre Dig noget ondt.« 



III 

I sin Villa, der laa hyggelig gjemt i en Have 
bag Lindealléens Træer i Række med 
andre Villaer, havde Rudolph, efter sin Hjem- 
komst fra Begravelsen, havt travlt med at 
pakke ud. Hans Bolig i Hovedstaden stod 
fuldt meubleret, saa at det egentlig kun var 
Biblioteket, det gjaldt at faae transporteret 
ned fra Bjergene. Imorges vare de store Kas- 
ser ankomne med Floddamperen, og nu stod 
Grethe paa Hovedet i disse, tog Bind for Bind 
frem og rakte ham dem, thi han vilde selv 
anbringe hvert enkelt paa rette Sted i Reo-, 
lerne. 

Den gamle Pige, der forøvrigt var i ud- 
mærket Humeur, fordi hun igjen var kom- 
men ind til sin kjære By, stønnede under 
Anstrengelsen med at bukke sig, og Rudolph 
sagde: 

> Jeg vil strax tænke paa at skaflFe Dig nogen 
Hjælp, Grethe — Du skal dog ikke slide Dig 
helt ihjel i min Tjeneste.« 

»Det er meget nødigt, at jeg gaaer ind paa 
dét, Hr. Rudolph,* svarede Grethe, >for jeg 
synes nu, at vi To har det allerbedst med 
hinanden, og man veed jo aldrig, hvad saa- 
dan et fremmed Menneske kan finde paa for 
Ulykker — « 

»Naah, det gaaer nok, Grethe I Du maa 
ogsaa huske paa, at vi næppe kommer til at 
leve saa fredeligt nu som i min Professortid 
— jeg faaer rimeligvis en hel Del at gjøre, 
skal modtage Besøg, maåske indbyde Frem- 
mede, det vil blive altfor meget for Dig.« 

>Jaja, Hr. Rudolph, det maa De jo selv 
bestemme om.« 

Og Rudolph fortsatte Arbeidet, idet han 
stillede alle disse Bøger, der vare hans bedste 
Venner i Verden, op paa deres Plads, men 
samtidig havde hans Tanker nok at arbeide 
med. Medens han før hvilede sig, var en Ar- 
tikel i Broderens Blad: »Lighedl«, med Johans 
Signatur J. K. under, kommen ham for Øie, 
og den havde sat ham i en ikke ringe Sinds- 
bevægelse. Den bebudede nemlig, at Opposi- 
tionen imorgen, ved Skolelovens Behandling 
i andet Kammer, vilde stille et Ændringsfor- 
slag, hvorved Opretholdelsen af de i de senere 
Aar indrettede private Undervisningsan- 
stalter, de saakaldte »Akademier« blev umu- 
liggjort. 

Som Ordfører i Skolesagen fik Rudolph hér 
en hel Del at overveie. Situationen var jo 
denne: For adskillige Tider siden var det 
lykkedes Arbeiderpartiet at gjennemføre En- 
hedsskolen, hvor der blev givet Børn af Ikke- 
Besiddende Adgang til gratis at kunne naae 
Studenterexameri, og hvor Betalingsvilkaarene 
for de Besiddende vare saa billige, at Alver- 
den sendte deres Børn derhen. Hermed var 
Socialisternes store Drøm begyndt at gaa i 
Opfyldelse: Alle paa én Bænk fra den bøiest 
fødte til den lavest fødte, og Rangforord- 
ningen alene bygget paa »Dygtigheden« o: 
den hurtige Opfattelse, den stærke Hukom- 
melse, Jernfliden — men uden at der blev 
Jordbund for den dybere Aandsbegavelse, som 
maaske mangler hine haandgribelige Egen- 
skaber, og dog er saa langt betydningsfuldere 
for det Heles Udvikling. Disse Skoler lededes 
nemlig af en Stab af Lærere, der selvfølgeligt 
havde taget de foreskrevne Examiner og vare 
Indehavere af de Kundskaber, der forlangtes, 
men som for Størstepartens Vedkommende 
ganske manglede Begreb om Livets høiere, 
ideale Værdier, i det Hele havde Plebeierens 
materielle Tankegang. Da herved al ædlere 
Aandsdannelse blev truet med Undergang, 
havde de, der ønskede at bevare denne, sør- 
get for Oprettelsen af de nævnte »Akademier*. 

Og det var paa høie Tid I I mange Aar havde 
Halvdannelsen med et sandt Raseri løbet 
Storm mod den saakaldte humanistiske 
Opdragelse, indtil man tilsidst naaede Maalet: 
først var Græsken, derpaa Latinen bleven 
fortrængt fra Undervisningen, og samtidig 
lykkedes det at faae de statsunderstøttede 
Latinskoler ophævede. Det var forblindede, 
af falske Idealer forførte Universitetsmænd, 
der vare gaaede i Spidsen, da man tilføiede 
Landets Kultur dette Ulivssaar, men de havde 
da ogsaa strax efter oplevet at se Frugterne 
af deres Virksomhed: saasnart de Lærere, der 
repræsenterede Halvdannelsen, følte fast Jord 
under Foden, var deres første Gjerning at 
puffe alle de Lærere, der havde akademisk 
Dannelse, tilside, og det af den let forstaae- 
lige og nærliggende Grund, at det var dem 
ubehageligt, pinligt at skulle arbeide sam- 
men med Folk, der vidste mere end de selv. 
»Skjellet skal slettesi«, under dette Kampraab 
havde Landet levet i en Række af Aar, og 
da det er tusinde Gange lettere at trække det, 
der er ovenover, ned, end at løfte det, der 
er underneden, op, vil dette sige det samme 
som, at Landet i den senere Tid havde sæn- 
ket sit Niveau i en uhyre Grad. Det var det 
praktiske Syn paa Tilværelsen, der var 
ifærd med ganske at kvæle Idealiteten. Sand- 

sen for et høiere Aandsliv kan man nok læse 
sig ydre Kjendskab til i Bøger, men man 
kan ikke tilegne sig den, saa den bliver Del 
af Ens Væsen, medmindre det skeer fra 
Barn af i Omgivelser, der har Respekt for 
disse Ting, og under Veiledning af Lærere, 
der selv ere opfyldte af en dyb Stræben efter 
dem. Som Hjemsted for disse høiere Inter- 
esser skulde da > Akademierne« tjene, hvor 
Folk, som vilde deres Børn det Bedste, og 
som blot i mindste Maade evnede det, sendte 
dem hen for at blive »opdragede* i gammel- 
dags Forstand, for at dyrke de klassiske Stu- 
dier, for at tilegne sig Indsigt i og Modtagelig- 
hed for de store Livsmagter: Poesi, Kunst, 
Tænkning og først og fremmest Religion, for 
at forædles i de Følelser, der mere end noget 
andet hæve Menneskeslægten: offervillig Kjær- 
lighed til Fædrelandet, til Hjemmet, til For- 
ældrene, til Moralen, for at indøves i Kamp 
mod den »moderne Kultur«, der, under Raa- 
bet om at »Barnet skal staa frit«, mere eller 
mindre aabenlyst fører Irreligieusitet i sit 
Skjold, og som enten stiller sig ligegyldig 
overfor hine Magter eller endog fornægter 
dem. Selvfølgelig maatte disse Akademier, 
der jo netop »satte Skjel«, vække et sandt 
Ramaskrig hos Socialisterne, og nu mente 
man altsaa at have fundet et Middel til at 



75 



ramme dem : Akademieleverne fik naturligvis 
bibragt saa mange praktiske Kundskaber ved 
Siden af de anførte, at de med Lethed kunde 
klare den afsluttende Examen, som fra En- 
hedsskolen gav Adgang til videre Embeds- 
studier — nu gik det Ændringsforslag, som 
imorgen vilde komme frem i andet Kammer 
ud paa, at »Ingen maa indstille sig til den 
afsluttende Studenterexamen, som. ikke i de 
to sidste Aar har gaaet i Enhedsskolens 
øverste Klasser«. Hermed mente man at have 
«laaet Akademierne for Panden : de fleste For- 
ældre vilde strax sætte deres Børn i Enheds- 
skolen, naar det dog blev Enderesultatet, at 
de skulde derind, og selv om nogle Børn 
modtoge deres første Uddannelse i Akade- 
mierne, haabede Socialisterne nok, at alle 
Nykker om større aandeligt Indhold skulde 
blive plukkede ud af dem, naar de i to Aar 
blev tvungne til at sidde paa Bænk sammen 
med Proletariatets Børn. 

Johan Kurt var i sin Artikel ligefrem be- 
geistret for en saadan Ordning, og til Slut- 
ningsordene: >Bort med ethvert Skjel!« var 
der anvendt de fedeste Typer, hans Trykkeri 
eiede. Jo mere Rudolph tænkte over alt dette, 
desto mørkere blev hans Sindsstemning: 
ufatteligt, at de Radikale, Mænd som Johan, 
berusede af Fraser, drevne frem i Blinde af 

el medfødt misvisende Instinkt, trods deres 
Kundskaber og den Indsigt, de burde have 
erhvervet sig, saaledes kan sætte Menneske- 
hedens Velfærd paa Spil! Men derfor er det 
ogsaa Pligt for Enhver, som seer Faren, om 
det saa skal være at oflfre Livet for at mod- 
sætte sig den uhyre Dekadence, der truer 
Samfundet — de brede Masser, der nu storme 
frem og række Hænderne ud for at gribe 
efter Magten, vil virke ligesaa ødelæggende, 
som da Hunnerne og de andre Barbarer væl- 
tede sig ind over Kulturlandene ved Middel- 
havet: frisk Blod bragte de, men de ind- 
hyllede for lange Tider Europa i aandeligt 
Mørke I 

Rudolph stod endnu fordybet i disse Be- 
tragtninger, da det ringede. Grethe gik ud og 
bragte strax efter et Kort, hvorpaa han læste 
Navnet Franz v. Habicht — en Friherre- 
krone var anbragt foroven. Efter hurtig at 
have ordnet lidt ved sit Toilette traadte han 
ind i sin Dagligstue, hvorhen Grethe havde 
ført den Fremmede. 

»Hr. Hofmarschal,* udbrød Rudolph, »i 
Sandhed en stor Ære!« 

»Min kjære, unge Ven, det er mig en Glæde 
atter at hilse paa Dem." 

Baron v. Habicht trykkede hjerteligt Ru- 

dolpbs Haand og klappede ham samtidig paa 
Skulderen — det var en høi, mager, hvid- 
baaret Herre paa fem og tredsindstyve 
Aar, med et fint, blegt, stærkt rynket Ansigt 
og iført sort Frakke. 

Rudolph bød ham Plads i en af de gam- 
meldags, rummelige Lænestole og satte sig 
selv ligeoverfor — Værelset var smukt udsty- 
ret, med en vis solid Elegance. 

»Tilgiv,« fortsatte Baronen, »at jeg saale- 
des overfalder Dem midt i den Travlbed, 
som en Flytning naturligvis giver Anledning 
til, men det skeer efter Ordre af Hans Maje- 
stæt Kongen — « 

»Jeg vilde have indfundet mig paa Slottet 
iovermorgen til den sædvanlige Audients- 
tid —< 

»Men Hans Majestæt længes efter at se Dem, 
min Kjære, og da jeg før yttrede til Aller- 
høistsamme, at jeg agtede at aflægge Dem et 
Besøg, paalagde Hans Majestæt mig at bede 
Dem møde paa Slottet imorgen Klokken 
Tolv.« 

»Ja, med Glæde.« 

»Jeg skal endnu iaften have den Ære at 
overbringe Hans Majestæt Deres Svar, og lad 
mig nu med det samme udrette mit person- 
lige Ærinde: jeg vilde overordentlig gjerne 

have fulgt Deres Fru Moder idag, fordi jeg 
satte saa overordentlig Pris paa Deres Hr. 
Fader — jeg var kun Hofjunker, da han 
døde, men jeg erindrer ham tydeligt. De vil 
imidlertid forstaa, at de Veie, Deres Fru Mo- 
der senere slog ind paa, ikke havde min Sym- 
pati, og jeg manglede oprigtig talt ligefrem 
courage til at møde idag, fordi jeg nok tænkte 
mig, hvad jeg ogsaa har hørt bekræftet siden, 
at det vilde blive et yderst blandet Publi- 
kum, man traf dér. Af samme Grund kunde 
Hans Majestæt ikke lade sig repræsentere — 
mange af disse Mennesker er jo Kronens lige- 
fremme Fjender — De forstaaer — det er 
smerteligt, men det kunde ikke være ander- 
ledes — « 

»Bevares, Hr. Baron, jeg kjender og veed 
at vurdere Deres venlige Følelser overfor 
mig.« 

Der opstod en lille Pause, saa sukkede 
Baronen dybt og udbrød: 

»Hvilke Tider, vi lever i — hvilke Ti- 
der ~ !« 

»Ja, De har Ret, Hr. Baron, jeg stod just 
og grublede derover, da De kom.< 

Den gamle Herre bukkede sig frem mod 
Rudolph og hviskede med en hemmeligheds- 
fuld Mine: 

»Maa det være mig tilladt, under dybeste 

Diskretion, at bede Dem om en Ting. Hans 
Majestæt sætter Dem meget høit, han har 
nævnet Deres Navn ofte i den senere Tid og 
udtalt, at han savnede Dem. Nu vil De an- 
tagelig hyppigt komme i Forbindelse med 
ham og faae Leilighed til at paavirke ham: 
Gjør mig — eller snarere gjør ham, gjør 
Hoffet, gjør Landet den Tjeneste at veilede 
ham i den rigtige Retning, den saihme, i 
hvilken Deres høitærede Fader ledede den 
bortgangne, høisalige Otto den Sextende. Det 
være langt fra mig at ville rette nogensom- 
helst Kritik mod vor unge, høitbegavede Mo- 
nark, men sikkert er det, at hans levende 
Ønske om at imødekomme sit Folks Forvent- 
ninger har bragt os ind paa et farligt Skraa- 
plan, og Ulykken er, at Hans Majestæt, der 
kun hører de utaalmodige Raab fra de Mis- 
fornøiede, ikke altid erindrer, at Kravene hos 
den Halvdel af Befolkningen, som tier, gaaer 
i ganske modsat Retning. De var klog nok 
til at reise Deres Vei, da Ministeriet — hm! 
— Schmidt blev dannet — jeg forsikkrer Dem 
for, at i de to Aar siden da har vi levet un- 
der de frygteligste Tilstande ved Hoffet. Hans 
Majestæt vil, huldsalig som han er, ikke vide 
af nogen Forskjel i sit personlige Forhold til 
Undersaatterne, og derfor samles der nu un- 
dertiden et Selskab ved vore Fester, saa Gud 

maa sig forbarme — ja. Landets Adel lige- 
frem undgaaer os! Disse socialistiske Mini- 
stre, hvoraf flere er ligefrem Arbeidere — jeg 
beder Dem: Arbeidere I — begyndte meget 
korrekt med at holde sig til det Forretnings- 
mæssige overfor Hans Majestæt. Ganske vist 
mødte de i Jakkedragt til Konferencerne, ja, 
endog i Statsraadet — tænk Dem et Syn! — 
naa, det kunde vi Andre paa en Maade tage 
os let, men saa var det, at Hans Majestæt en 
Dag i sin Naade lod falde et Ord til dem om, 
at deres Forgjængeres Fruer havde ladet sig 
forestille ved Hoffet, og næppe hørte Mini- 
strenes Hustruer dette, før de naturligvis — 
isaadan er jo Kvinden — insisterede paa at 
benytte denne kongelige Gunst. Jeg veed, at 
Ministrene satte sig derimod med Hænder og 
Fødder, fordi de forudsaae, at den yderlig- 
gaaende Presse vilde falde over dette Emne 
som glubende Ulve — hvad ogsaa skete — 
men det nyttede intet, thi ogsaa hér gjaldt 
den gamle Sætning: »Le« hommes gouuernent 
le monde, les f emmes gouvernent les hommes. <^ 
De kom — og hvilke Damer — jeg tør ikke 
engang tænke paa deres Extraktion — og 
hvilke Toiletter — nei, nei, nei, det er altfor 
frygteligt — vi nærme os Enden: le déluge!< 
Den gamle Hofmarschal sank helt sammen 
under Vægten af sine egne Ord. Rudolph 

søgte paa bedste Maade at opmuntre ham, 
idet han forklarede, at det forhaabentlig kun 
var en Overgangsperiode, man befandt sig i, 
og at Landet snart vilde glide ind i mere 
ordnede Tilstande — en Smule trøstet forlod 
Baronen endelig Villaen. 

Samme Morgen var der kommen Brev til 
Rudolph fra Fabrikant Wilner med Und- 
skyldning for, at han ikke mødte ved Begra- 
velsen: »Tilfældet er eiendommeligt,« skrev 
han, »den ene af den Afdødes Sønner regner 
jeg til mine bedste Venner, den anden til 
mine værste Fjender,« og der stod tilføiet: 
>De erindrer vel fra gamle Dage, at vi har 
Modtagelse Fredag — altsaa glæder vi os til 
at se Dem iaften. Venlige Hilsener fra Helga.« 

Henad Klokken Ni klædte Rudolph sig paa 
og begav sig afsted til Wilners Bolig, der laa 
et Stykke op ad Floden, Syd for Byen. Han 
besluttede at gaa Veien derud i det smukke 
Sommerveir — det var allerede ganske mørkt, 
men Gaderne laa i et Lyshav fra de elektri- 
ske Lamper. 

Rudolph lagde med Forundring Mærke til, 
at usædvanlig mange Mennesker vare paa 
Benene iaften. Alle gik de i samme Retning 
som han. Først tænkte han, at det var et po- 
litisk Møde, det gjaldt, men han mærkede 

Isted Møller: Revolten i Burgheim. 6 

snart paa Stemningen og Publikums Art, at 
dette ikke kunde være rigtig. Der var talrige 
Børn i Hoben, som Mødre slæbte af med, ad- 
stadige Borgere gik med deres Hustruer un- 
der Armen, Svende med deres Kjærester, 
spøgefulde Bemærkninger og Latter hørtes til 
alle Sider — kort sagt. Byen lignede sig gan- 
ske selv, som den kunde være i hine Tider, 
da Socialismen endnu ikke havde sat sig fast 
i den, de gode Burgheimere lagde ved denne 
Leilighed hele det sunde, gemytlige Humeur 
for Dagen, som de tidligere vare såa berømte 
for. 

Efterhaanden som Rudolph nærmede sig 
Byens Udkant, blev Menneskemængden tæt- 
tere, og af opsnappede Bemærkninger forstod 
han endelig, at det var den betydningsfulde, 
nye Opfindelse, hvorom Bladene og store Gade- 
plakater havde fortalt, der iaften forsøgsvis 
skulde demonstreres. Han fulgte Strømmen og 
befandt sig kort efter paa den store, mørke 
Fælled udenfor Byen ; den var sort af Menne- 
sker, og Alle stode de med Næsen i Veiret, 
vendte mod Syd. Det var lidt diset, men de 
større Stjerner saaes dog tydeligt paa Him- 
len. Forventningen gjorde hér Folk mere 
tause, og man hørte kun spredte Bemærk- 
ninger: »Hvad kan det være? — Bare det 

ikke gjør Fortræd I — Nu mangler den kun 
f«m Minutter i Ni.« 

Pludselig lød fra en nærliggende Kirke 
Timeslaget ud over Fælleden. Man lyttede i 
aandeløs Stilhed, og næppe var det niende 
Slag falden, før et sagte Beundringsraab hør- 
tes fra Alles Læber: Midt oppe i Stjernebil- 
ledet Orion saaes ligesom et Transparent af 
lueforgyldte, kjæmpemæssige Bogstaver. Der 
stod: 

Vnf altxb ©olbmadfers JD^t^y 
Strømgabe \^, Stuen. 

Et Øieblik blev der ganske stille, den store 
Folkeskare havde Følelsen af atter hér at 
staa overfor én af Menneskeaandens Seire, men 
strax efter gav Forsamlingens Henrykkelse sig 
Luft, idet den paa én Gang løftede et Jubel- 
skrig saa mægtigt, som Tusinder af begeistrede 
Struber kan fremkalde det. Rudolph vendte 
sig om: Høit oppe paa det flade Tag af et 
Hus saae han en kegleformig Lysstrøm blive 
kastet ud i Luften fra en mægtig Tragt. 

Et Udbrud af Skuffelse gik gjennem Mæng- 
den, og da han derfor atter dreiede sig, var 
Annoncen borte, men strax efter læste man 
med endnu større Bogstaver: 

(Eneret for ^ele DerbenI • 

Ny Jubel. Lidt efter viste Meddelelsen om 
Whiskyen sig atter, og saaledes vedbleve de 
to Annoncer at skifte i Timevis. Som en Løbe- 
ild foer Rygtet om det nye Fænomen udover 
Byen, Alle maatte se det, Syge og Lamme 
kravlede op til Kvistkamre, hvorfra der var 
Udsigt, og inden Klokken Elleve var der ikke 
en Sjæl i hele Burgheim, som ikke vidste, at 
han altid skulde drikke Goldmachers Whisky. 

Rudolph banede sig Vei g jennem Mængden og 
skyndte sig videre, da han ved denne Begi- 
venhed var bleven sinket ikke saa lidt. Luft- 
synet havde misstemt ham dybt — han saae 
en næsten forfærdende Symbolik i denne nye 
Form for et Himmelbudskab, som den store 
Hob i spændt Forventning stirrer efter og 
modtager med Jubel — Stjernernes Tid er 
forbi, leve Reklamen! 

Men efterhaanden, som han gik, tog hans 
Tanker en lysere Retning: i de to Aar, han 
havde været fjernet fra Helga Wilner, havde 
hendes Billede levet i hans Sjæl — og det 
var ikke med en ungdommelig Elskers entu- 
siastiske Begeistring han tilbad hende, men 
med den modne Mands dybeste, inderligste 
Hengivenhed. Han ansaae dén Dag for den 

betydningsfuldeste i sit Liv, da han som gan- 
ske ung Student i et Selskab traf Fabrikant 
Wilner, og denne, der havde kjendt hans Fa- 
der og været en Tilhænger af hans Politik, 
bad ham besøge sig i sin Villa udenfor Byen. 
Han var bleven modtaget med den største 
Hjertelighed i det rige Hjem, hvor der udfol- 
dedes en Pragt, han aldrig før havde kjendt til, 
og baade Husherren, den elskværdige Frue 
og deres eneste Barn, en lille, sortlokket Pige 
paa otte Aar, kappedes om at gjøre det saa 
godt for ham som muligt. Siden da var Wil- 
ners Hus bleven hans andet, eller rettere ene- 
ste Hjem — thi hos Moderen fandt han al- 
drig Hygge — og i sexten Aar, indtil han for 
to Aar siden forlod Burgheim, var han saa 
at sige kommen der daglig. Til Alles store 
Sorg døde Fru Wilner tidlig, men desto var- 
mere knyttede han sig til de To, der stode 
sørgende tilbage. Maaske netop fordi Datteren 
Helga saaledes i en ganske ung Alder kom 
til at repræsentere Huset, udviklede hun sig 
særlig hurtigt — og samtidig voxede Rudolphs 
Følelser overfor hende. Hun blev et Ideal for 
hans Tanker, en Nødhavn, hvorhen de søgte, 
hver Gang han var ved at fortvivle over Men- 
neskeslægtens Fald, thi ikke blot var hun 
smuk og aandelig rigt udrustet, men hun 
havde bevaret sin Sjæl forunderlig ren og 

ubesmittet midt i en bundfordærvet Tid. Dog, 
netop fordi han satte hende saa høit, havde 
han aldrig havt Mod til med et Ord at an- 
tyde sine Følelser for hende — der var 
over dem et Skjær af gammel-ridderlig Ro- 
mantik, der bevirkede, at hun stod for ham 
som noget fjernt, noget helligt og ukrænke- 
ligt! 

Endelig saae Rudolph Villaen dukke frem. 
Den var omfangsrig som et lille Slot og laa 
midt i en parklignende Have, der strakte sig 
oppe fra Veien helt ned til den forbiflydende 
Burgaflod — mod den mørke Baggrund af de 
store Træer saae det ud, som om Bygningen, 
med alle sine elektriske Lysekroner tændte, 
var fuldt illumineret. Han skyndte sig gjen- 
nem Gitterporten, gav sit Overtøi til en Tje- 
ner i det Wilnerske lysegraa Liberi og traadte 
ind i den store Modtagelsessalon. 

Hér fandt han imidlertid kun fire Damer 
samlede om et Whistbord. Den ene af disse, 
Geheimeraadinde Rathen, en Søster til Wil- 
ners afdøde Hustru, reiste sig strax og gik 
ham imøde. Hun var høit oppe i Halvtred- 
serne, men ganske frisk endnu, havde engang 
været smuk og bar et ret ungdommeligt Ko- 
stume. Rudolph kjendte hende fra den tidli- 
gere Periode, hvor de ofte havde været sam- 
men, og hun altid havde viist ham megen 

Venlighed — hun hørte til den Slags absolut 
udadlelige Damer, der aldrig brænde sig, 
men nok holde af at lege med Ilden, og over- 
for hvem Mænd, der ere yngre end de selv, 
udøve en vis Tiltrækning. Hendes Gemal, Ge- 
heimeraaden, var død for længe siden og 
havde efterladt hende en anstændig For- 
mue. 

Hun modtog, synlig oplivet, Rudolph med 
en Strøm af Ord om, hvor stærkt han havde 
været savnet, præsenterede ham for sine Med- 
spillende og tilføiede: 

>De' undskylder mig et Øieblik, mine Da- 
mer, men jeg har noget meget vigtigt at tale 
med Hr. Reinfeldt om.« 

Derpaa førte hun ham hen til en afsides 
Hjørnesofa, idet hun tilføiede: 

>Alle de Andre er nede i Haven, men vi 
ældre Damer er lidt bange for den kjølige 
Aftenluft og foretrækker at spille Kort.« 

Rudolph vidste, hvad Svar hun ønskede og 
sagde med et høfligt Buk: 

»Hvorfor bruge et Tillægsord som > ældre«, 
der saa lidt passer til Geheimeraadinden?« 

>Ak, min Ven,« sukkede hun, idet hun dog 
samtidig smilede, »Rynkerne begynder at faae 
Overmagten, de kan ikke længere skjules. 
Men det var dét, jeg vilde tale om — ganske 
mellem os, forstaaer De nok: parole d*honneur! 

Seer De, min kjære Reinfeldt, jeg elsker min 
lille Niece Helga over al Forstand og vil 
gjerne, at hun skal blive saa lykkelig som 
muligt. I den Henseende spiller jo et hen- 
sigtsmæssigt Parti Hovedrollen, og hér er det, 
jeg vilde bede Dem hjælpe mig, fordi jeg 
veed, at ogsaa Dé ønsker vor lille Helga alt 
godt. De kjender jo Grev Arnold von Bruck, 
Kaptain i Artilleriet — ?« 

»Ja, det er min gode Ven, vi har gaaet i 
Skole sammen og siden aldrig sluppet hin- 
anden afsyne,« svarede Rudolph med en Mine, 
der var alvorligere, end hans Ord nødvendig- 
gjorde. 

»Han er i den senere Tid kommen meget 
her i Huset, og saavidt jeg kan se, optræder 
han absolut som Beiler uden dog endnu at 
have talt. Det er jo en glimrende Forbindelse 
for Helga — alene dét, at hun bliver Grev- 
inde — ja. De har vel hørt, at ved en Bazar, 
hvor hun blev præsenteret for Kongeparret, 
syntes vor unge Dronning saa godt om hende, 
at hun har været tilsagt til Thé ved Hoffet, 
ganske privat, i den intimeste Kreds, kan De 
tænke Dem — jeg har selv tidt været til of- 
ficielle Selskaber paa Slottet, men det er jo 
ikke det sammel Som sagt. Partiet er ud- 
mærket i enhver Henseende, jeg ønsker i høi 
Grad, at det skal gaa i Orden, og hertil maa 

De hjælpe mig, da De sikkert har stor Ind- 
flydelse paa begge Parter. Jeg har selv prø- 
vet paa at faae noget ud af. Helga, for jeg 
troer, ja, jeg er vis paa, at hun elsker ham 

— det har mangfoldige Smaatræk viist mig 

— men hun er jo en underlig En, veed De 
nok, saa taus og tillukket som en Mur, naar 
hendes Humeur staaer saadan. Jeg mener mig 
imidlertid som hendes Tante forpligtet til at 
tænke og handle for hende — hun er jo 
snart en gammel Pige: sex og tyve Aar! Og 
hendes Stilling er vanskelig, fordi hun stadig 
er omgiven af mer eller mindre umulige Ka- 
valerer med Hensigter — naa, i dén Retning 
er jeg forresten ikke bange, for jeg husker, 
at hun en Dag yttrede noget lignende som: 
>Man skal aldrig tro, hvad Mændene siger til 
En, naar man er en rig Arving, fordi Tanken 
om Ens Penge altid vil skimtes bagved.« 

> Sagde hun dét?« udbrød Rudolph med lav 
Stemme. 

»Ja — det er dog virkelig ogsaa sandt.« 

>0g De mener altsaa, at hun elsker Arnold?« 

> Absolut Ja!« 

>Saa skal jeg gjøre, hvad jeg formaaer for 
at imødekomme Deres Ønske, Fru Geheime- 
raadinde. « 

> Tusind Tak, det vidste jeg,« udbrød hun 
og trykkede varmt hans Haand. >Jeg maa 

tilbage til mine Damer, men naar De gaaer 
igjennem Havedøren dér, vil De strax finde 
Selskabet.« 

Rudolph var en Mand, hærdet til at bære 
meget, men det Slag, som hér havde ramt 
ham, var dog næsten for haardt: et helt Livs 
lyse Forhaabninger tilintetgjorte i et Sekund 
som en sprungen Sæbeboble! Farven var 
vegen fra hans Kinder, og da han kom ned i 
Haven, søgte han først hen i en afsides Allé, 
hvor han en Tid lang vandrede frem og til- 
bage, bærende paa den tungeste Byrde, der 
endnu i disse sex og tredive Aar var bleven 
læsset paa hans Skuldre. Dog — hér kunde 
han ikke blive — og desuden maatte han 
først skaffe sig Vished — nu stærk og rolig! 

Han nærmede sig Havens Midtparti, hvor 
kouleurte Lamper rundt omkring i Træerne 
forøgede det festlige Indtryk. Fra en stærkt 
oplyst, stor, aaben Pavillon, der laa tæt ved 
Floden, hørtes Passiar og Latter, medens ad- 
skillige Spadserende saaes paa den aabne 
Plads foran. Ved disse Fredagsmodtagelser 
hos Wilner pleiede mange af Hovedstadens 
betydeligste Mænd og Kvinder at give Møde 
til en munter, tvangfri Samværen i et Par 
Timer, hvor der kun serveredes let Bagværk, 
Frugt og Vin — undertiden kunde Gjæsternes 
Antal løbe op til et halvt Hundrede, men 

iaften havde, muligvis af Hensyn til den 
stærkt spændte politiske Situation, betydeligt 
færre indfundet sig. 

Idet Rudolph viste sig i Pavillonens Dør, 
forlod Wilner hurtig den Gruppe, der havde 
samlet sig om ham. Det var en tredsindstyve- 
aarig Mand med et ægte Patricieraasyn, for- 
nemme Træk, omgivne af et hvidt Haar og 
Fuldskjæg. Paa en Maade stod han ogsaa 
som Repræsentant for et helt Dynasti, thi den 
Wilnerske Slægt havde i snart tre hundrede 
Aar været den ledende Kraft for Burgheims 
merkantile Udvikling. Oprindelig havde Hu- 
sets Chefer kun givet sig af med Handel, 
men efterhaanden som Dampmaskinen og 
senere Elektriciteten vandt frem, slog man 
ogsaa ind paa industrielle Omraader, og den 
nuværende Indehaver eiede de største Fabri- 
ker ved Hovedstaden, særligt i Jernbranchen. 
Det var en uhyre Bedrift, og hans Formue 
ansloges til mange Millioner — maaske saae 
han ogsaa lidt træt ud efter et langt, arbeids- 
ivrigt Liv, men Udtrykket var muntert, og 
Smilet i Øiet tydede paa Hjertensgodhed. 

Han ilede Rudolph imøde og lagde begge 
Hænder paa hans Skuldre, idet han udbrød: 

»Velkommen tilbage, min kjære Reinfeldt 
— vi har savnet Dem stærkt i disse to lange 
Aar, men haaber nu at beholde Dem hér.« 

Med en Haandbevægelse rundt i Kredsen til- 
føiede han: »Jeg troer, at De kjender alle de 
Tilstedeværende ? « 

Ja, det gjorde Rudolph. Han gik omkring, 
hilsende paa hver Enkelt, og i dette Øieblik 
følte han ret Betydningen af, at han var 
brudt op fra sit Landsted i Bjergene: hér 
traf han Videnskabsmænd, Kunstnere, For- 
fattere, tidligere Universitetskollegaer og en 
udsøgt Kreds af Kvinder — ja, det levende 
Samkvem med høit begavede Mennesker 
havde dog mere Værd for Ens Udvikling end 
Studiet af nok saa mange døde Bøger! 

Alle vare de stærkt optagne af Aftenens 
Vidunder, Himmel-Annoncen, som af og til 
kom tilsyne mellem to Popler i en Udkant 
af Haven. En Professor i Fysik udviklede 
ivrigt det Fænomenale i denne Opfindelse og 
fordybede sig i en Undersøgelse af, ad hvilke 
Veie det overraskende Resultat kunde tænkes 
naaet. Hertil bemærkede Wilner: 

»Maaske kan De faae det at vide endnu 
iaften, thi jeg venter Patenthaveren, Mr. 
Haine. Han er stærkt amerikaniseret, saa De 
maa ikke anlægge en altfor streng Maalestok 
overfor ham, men forresten er han født hér 
i Byen. Hans Fa'er, hvem jeg satte megen 
Pris paa, var Værkforer ved én af mine Fa- 
briker, og da Sønnen havde Hoved og Lyst 

til at komme ud, hjalp jeg ham lidt paa 
Gled. For femten Aar siden reiste han til 
Fristaterne, men jeg maa dog sige, at det 
udelukkende skyldes hans egen Energi, at 
han er kommen saa godt frem — han er en 
stor Dygtighed i moderne Forstand, det vil 
sige: han lader ingen Chance gaa fra sig og 
er ikke altfor nøieregnende i sin Metode. Da 
han nu efter sin Ankomst hér besøgte mig, 
modtog jeg ham naturligvis med største Ven- 
lighed — jeg husker saamænd, at han som 
Dreng mangen Gang har været Hest foran 
Helgas lille Vogn — og jeg saae jo snart af 
hans Papirer, at han allerede har en Position 
derovre. Ogsaa af dén Grund indlod jeg mig 
med ham, da han har udmærkede Betingel- 
ser for at blive et Bindeled mellem os og 
Amerika paa Vareomraadet — men saa traf 
han Opfinderen af dette Luftspeilingsapparat, 
og nu har han kastet al sin Interesse paa 
det.« 

Han vilde fortsætte, men fra Pavillondøren 
havde Rudolph gjennem Mørket i nogen Af- 
stand opdaget en hvidklædt Dame, der ved 
en Herres Side langsomt nærmede sig fra én 
af Alléerne, og han spurgte med usikker 
Stemme Wilner, der stod ved hans Side: 

>Er det ikke Deres Datter, som kommer 
dér?€ 

>Jo — « 

>0g det er v. Bruck, hun følges med?« 

>Ja — nu skal jeg kalde — Helga, hvem 
troer Du her er?« raabte Wilner. 

Hun fremskyndede sine Skridt, og Rudolphs 
Hjerte bankede ved Synet af denne flntfor- 
mede, ranke Skikkelse, hvis Holdning var 
saa ædel — hver Bevægelse præget af har- 
monisk Skjønlied. Idet hun satte Foden paa 
Trinet til Pavillonen og rakte Haanden frem 
imod ham, kom hun til at staa i den fulde 
Belysning derindefra. Aldrig endnu, syntes 
han, hun havde været saa smuk som i dette 
Øieblik, thi der var noget usædvanligt ud- 
bredt over hende: de regelmæssige, skjønne 
Træk under det sorte, krusede Haar havde 
et Udtryk af Liv, som han ikke før havde iagt- 
taget, i hendes dybe, brune Øine var der en 
besynderlig Glands, og en svag Rødme dæk- 
kede de fine, runde Kinder — 

— ja, Geheimeraadinden har Ret, tænkte 
Rudolph, saaledes seer en Forelsket udi 

Han følte et Stik i .Hjertet og havde Møie 
med at fremføre nogle ganske banale Gjen- 
synsfraser — saa vendte han sig mod Arnold. 
Ogsaa overfor denne faldt det ham vanske- 
ligt at anslaa den fordums Tone, men Vennen 
mærkede dog intet. Derimod betragtede Helga 

ham forundret, med en grundende Mine, og 
udbrød derpaa pludselig: 

»Undskyld, mine Pligter som Værtinde kal- 
der mig, men de to Herrer kjender jo hin- 
anden godt og har vel meget at tale om.« 

Med et flygtigt Nik forlod hun dem. 

»Naa ja, det kan ogsaa være morsomt at 
faae snakket lidt med Dig efter den lange 
Adskillelse,« sagde v. Bruck — han var civil- 
klædt, en elegant og nobel Adelsmandstype, 
blond, med et stærkt udviklet Overskæg, som 
han ofte snoede paa en egen energisk Maade 
— hans Ansigtsudtryk eiede lidt af den 
Barskhed, der ofte findes hos udpræget Mili- 
taire. 

Han stak sin Arm ind under Vennens, og 
de gik ned ad en Nøddegang, hvor der, trods 
de ophængte Lamper, var temmelig mørkt — 
hvad Rudolph just ikke havde noget imod i 
dette Øieblik. 

Efter at have takket Arnold for Mødet ved 
Begravelsen om Formiddagen, sagde han 
henkastet: 

»Du kommer ofte her i Huset, hører jeg.* 

»Ja.« 

>Wilner er ogsaa et sjældent Menneske.« 

»Ja.« 

»Datteren hører heller ikke til de alminde- 
lige.« 

>Nei, deri har Du Ret.« 

Der opstod en Pause, som v. Bruck imid- 
lertid pludselig, ligesom utaalmodig, afbrød, 
idet han sagde: 

>Vi har jo altid havt Fortrolighed til hin- 
anden, Rudolph, og Du har jo kjendt Fami- 
lien hér i mange Aar — hjælp mig lidt til 
at forstaa Situationen.« 

»Hvad mener Du?« 

>Ja, jeg kan gjerne fortælle Dig det: jeg 
er stærkt indtagen i Frøken Wilner, men jeg 
har bogstavelig ikke mindste Anelse om, hvad 
Standpunkt hun indtager overfor mig.« 

>Det var da besynderligt — hvor har Du 
lært hende at kjende?« 

»Wilner og jeg mødtes forrige Sommer ved 
et Badested, hvor vi drak Brønd sammen. Vi 
havde mange Berøringspunkter i vore An- 
skuelser, syntes godt om hinanden og omgik- 
kes selskabeligt. Datteren var med, men holdt 
sig saaledes i Baggrunden, at jeg, trods hen- 
des utvivlsomme Skjønhed, egentlig ikke 
lagde videre Mærke til hende. Hertil kom 
ogsaa et andet Hensyn : Du veed, at jeg ikke 
hænger stærkt i mit Adelskab, jeg har altid 
behandlet Dig paa lige Fod, ikke sandt, trods 
det, at I Reinfeldt'er, mærkelig nok forresten, 
ikke er adlede, men jeg har dog den Teori, 
at i Ægteskab bør Blod søge Blod — ja, jeg 

husker nok, at Du tidt har kriticeret min 
Opfattelse, men den hviler paa en ligefrem 
Naturiagttagelse: jeg har mærket mig det 
Fænomen, at naar en Racehund af ædel Byrd 
parrer sig i Flæng, bliver Afkommet de fryg- 
teligste Køtere, hvor alle Racens værdifulde 
Egenskaber er gaaet tabt: Troskab, Lydighed, 
Sporsands, Vagtsomhed og saa videre — der- 
for er jeg forsigtig. Imidlertid indrømmer jeg, 
at der ogsaa kan findes Race hos Borgerlige, 
naar den igjennem en Række af Generationer 
har faaet Tid til at udvikle sig, og da jeg 
senere lærte Frøken Wilner nærmere at kjende, 
mærkede jeg snart af vore Samtaler, at hun 
hørte til de Udvalgte, at man ikke hos hende 
traf paa disse Raisonnementer, som selv hos 
den mest elegante Bourgeoisidam e pludselig 
kan minde En om, at hendes Bedstefader 
tjente sine Penge ved at sælge Puddersukker 
bag en Disk og maaske snyde lidt paa Væg- 
ten.« 

>Men siig mig engang, har Du slet intet 
Indtryk af, at hun optager din Hyldest gun- 
stigt?« 

»Nei, hér er det, at jeg føler mig usikker. 
Paa en Maade taler hun meget ligefremt og ven- 
ligt med mig, men alligevel er der en vis reser- 
veret noli me hos hende, der holder En gan- 
ske paa Afstand, og kommer man en enkelt 

Isted Møller: Revolten i Burgheim. 7 



98 



Gang ind paa blot at berøre det Erotiske, 
lukker hun sig strax sammen som en Blomst, 
og alt bliver Stilhed. Hun er jo meget rig, 
men jeg møder ogsaa ganske godt udrustet, 
og desuden forekommer det mig, at den 
Grevindetitel, jeg byder hende, veier nok saa 
tungt, som hendes Faders dumme Penge — 
gid Fanden havde dem, det er ikke dém, jeg 
bryder mig om. Imidlertid lader hun mig 
beile til sig, som var hun en Prindsesse af 
kongeligt Blod, og jeg én af hendes Under- 
saatter — det saarer mig, men jeg kommer 
dog stadig igjen, thi hun drager mig med en 
mærkelig Magt. Derfor, Rudolph, føl Dig lidt 
for og skaf mig at vide, hvor jeg er henne: 
risikere et Afslag vil jeg ikke og opgive 
hende kan jeg ikke — vil Du hjælpe mig?« 

»Jeg skal forsøge,« svarede Rudolph — hans 
Stemme lød rolig, og hans Ansigtstræk kunde 
man ikke se i Mørket. 

Da de to Herrer atter nærmede sig Pavillo- 
nen, hørte de en fremmed Stemme, der talte 
høiere og hurtigere, end man sædvanlig 
pleiede i denne Kreds. Det viste sig at være 
Edvard Haine, der havde indfundet sig, og 
for hvem de nu bleve præsenterede. Han var 
iført en udadlelig dress og optraadte, af Re- 
spekt for Wilner, adskilligt mere afdæmpet 
end ellers, men trods alt stak Parvenuen 



99 



unægtelig igjennem. Han havde strax bemæg- 
tiget sig Ordet, som han havde for Skik at 
bemægtige sig alt, hvad han paa nogen 
Maade kunde faae fat paa, og var netop, 
siddende i en Kreds af Herrer, ifærd med et 
af sine Yndlingstemaer: 

>Man taler om Verden som elendig — Ver- 
den er brillant, blot man forstaaer at tage 
den rigtig og huske den gyldne Sætning: 
Money is life, without it nought, with it every- 
thing! Hér i Europa hersker endnu de gamle 
Tilstande — i United States har vi Frihed, 
Republik, Enhver kan gjøre, hvad han vil — « 

»Ogsaa, f. Ex. gjennem Truster, plyndre 
Samfundet,« indskjød Helga, der var kommen 
til og stod bag sin Faders Stol. 

»Det kan Miss Wilner godt kalde det, 
hahaha! Jeg eier selv Aktier i Petroleums- 
kilder — Papirerne er i Orden, vi staaer paa 
Lovens Grund — Sammenslutning — al Kon- 
kurrence umuliggjort — vi dikterer Priserne 
— all right, always ahead, never backwards.U 

>Men tænker De nu aldrig paa, Mr. Haine,« 
sagde Helga, »at De, naar det dreier sig om 
en Nødvendighedsartikel som Stenolie, ved en 
saadan Ring nærmest rammer den Fattige 
over hele Jorden?« 

»Den Fattige!« raabte Haine. »Lad os være 
fri for ham — der tales i vor Tid ikke om 

andet end om ham — han er ligefrem Kjæle- 
barn — det begynder snart at blive latter- 
ligt! Hér gjælder desuden et Synspunkt, som 
De måaske ikke har tænkt paa, Miss Wilner: 
vi har jo i Fristaterne en mere udviklet Reli- 
gieusitet, end De har herovre — naar den 
almægtige Gud har villet det saaledes, at 
Folk skal lide Nød paa Jorden, maa det jo 
næsten kaldes formasteligt af os svage Døde- 
lige at gribe ind mod hans Bestemmelse.« 

"»Nei, jeg havde ganske vist ikke tænkt mig,' 
at Deres Handlemaade skyldes Gudsfrygt,« sva- 
rede Helga med et fortørnet Blik. »De troer 
Dem maaske endog i Overensstemmelse med 
det, som Jesus lærte og paabød?« 

>Lad os ikke komme ind paa disse van- 
skelige Spørgsmaal,« sagde Heine forsigtig. 
>For den, der, som han, selv ingen Kappe 
har, er det let nok at paabyde, at den, der 
har to, skal give den ene bort — Ulykken er, 
at man har sat de saakaldte Fattige Fluer i 
Hovedet — naar Bjørnen én Gang har smagt 
Kjød, vil den ikke længer nøisomt klare sig 
med Skovens Bær — ganske ligesaa med 
Proletariatet I« 

> Overfor den egentlige Nødstilstand har De 
selvfølgelig ganske Uret, Mr.Haine,« tog Wilner 
Ordet, »men naar Talen er om Arbeideren i 
Virksomhed, passer Deres Billede særdeles 

godt: man har lært ham at gabe, og nu er 
hans Kjæber ved at gaa af Led, saa store 
Mundfulde vil han sluge. Vi staaer netop 
Overfor en meget alvorlig Begivenhed — det 
vil ogsaa interessere Dem at høre, ReinfeldtI 
Jeg beskjæftiger påa mine Fabriker hér i 
Byen en fem tusind Mand, jeg er mig bevidst 
at lønne dem saaledes, at de med Familie 
vil kunne leve i fuldstændig Tilfredshed efter 
deres Stand, og jeg har gjennem et Pensions- 
'fond og paa anden Maade sørget for, at de 
som Gamle og Udtjente vil kunne klare sig. 
Ikke destomindre er de misfornøiede. Jeg vil 
slet ikke tale om, at der i deres Forhold til 
mig personlig ikke er det mindste tilbage af 
gamle Dages Hengivenheds- eller Solidaritets- 
følelse — tværtimod, de betragter mig nær- 
mest som en Fjende, og naar jeg færdes paa 
Fabriken, møder jeg flere onde Øine end 
gode. Naa, det maa jeg finde mig i, men nu 
kommer her forleden en Deputation og stil- 
ler nye Krav under Trudsel om Streike. De 
vil have kortere Arbeidstid — de berømte 
otte Timer — og det gjør ikke mindste Ind- 
tryk paa dem, naar jeg fortæller dem, at jeg 
selv hele mit Liv igjennem har havt en Ar- 
bejdsdag fra otte Morgen til otte Aften, altsaa 
tolv Timer, med ganske korte Spisepauser — 
for jeg har været flittig, mine Herrer, og 

passet mine Ting I — eller jeg forklarer dem, 
at mangfoldige Mennesker maa arbeide mere 
end otte Timer om Dagen i alle Brancher, 
ligefra Handlende og Kontorfolk til Skribenter, 
Journalister og andre : »Det bryder vi os ikke 
noget om — vi vil kun arbeide i otte Timer 
for Fremtiden,« svarer de med en seig Knurren. 
Og saa er der Lønspørgsmaaletl Siger jeg 
dem, at Konjunkturerne ikke tillader nogen 
Forbøielse, og at de jo tjener nok til deres 
Behov, svarer de mig med et Grin, at der 
dog er lidt til endnu, inden de kan kjøbe saa- 
dan en. Villa, som den jeg eierl De er med 
andre Ord slet ikke til at tale med, og jeg 
kunde forsaavidt gjerne lade dem streike, til 
de blev kjede af det, thi jeg har mine Lagere 
vel forsynede med Maskiner, men Sagen er, at 
det er større Ting, der staaer paa Spil. Ikke 
blot breder Anarkismen sig betænkeligt hér 
i vort før saa fredelige Land, men ogsaa 
Stemningen mellem de socialistiske Arbeidere 
er i den senere Tid bleven mere steil end før, 
ikke langt fra revolutionair, og Meningen med 
disse deres hurtigt paa hinanden følgende 
Krav om høiere Løn er klar nok: de vil ved 
et jævnt stigende, stærkt Tryk franeden 
sprænge det gamle Samfunds Rammer 
itu for derved at fremtvinge den socialistiske 
Stat. Derfor maa vi Arbeidsgivere, der for- 

svarer Samfundets Interesser, være paa vor 
Post — ja, jeg kan gjerne fortælle Dem, mine 
Herrer, at hvis Arbeiderne fastholder deres 
Fordringer, vil mine Kollegaer og jeg om 
nogle Dage etablere en Lock-out i Faget, der 
kommer til at omfatte en 20000 Mand, og den 
kan meget vel gjennem andre Fag tænkes 
udvidet baade til 30- og til 40000 — det bli- 
ver en afgjørende og forhaabentlig afsluttende 
Styrkeprøve, ialt Fald for lang Tid.« 

»Bravo, Mr. Wilner!* udbrød Haine. > Knyt- 
næven er det eneste, de Mennesker forstaaer.« 

»Mon ikke rolige, kjærlige Ord vilde virke 
bedre?« sagde Helga. 

»Lidt af hvert, ligesom overfor Børn,« mente 
Rudolph. 

>Min Datter er en Drømmerske — hun le- 
ver i en høiere, ideal Verden,« bemærkede 
Wilner, og vendt til v. Bruck tilføiede han: 
»Hvad siger De, Hr. Greve? De staaer saa 
taus og seer 3aa tankefuld ud.« 

»Jeg siger ingenting I« lød Svaret. >Alt dette 
— hvis jeg tør bruge Ordet — civile Kjævl 
interesserer mig ikke. Jeg kjender kun én 
Politik : at lyde min øverste Krigsherre, Kon- 
gen, og de andre Overordnede. Nei, det jeg 
tænkte paa, var, at imorgen ligger det i vort 
Senats Haand, om det fædrelandsforræderske 
Afvæbningsforslag, der er bleven vedtaget i 

andet Kammer, skal blive til Lov — skeer 
det, er det vort Lands Dødsdom.« 

>Vi kan sikkert gaa ud fra,« sagde Wil- 
ner, >at Senatet med stor Majoritet forkaster 
Forslaget.« 

»Men i samme Øieblik,« tilføiede Rudolph, 
»vil ogsaa Arbeiderpartiets Felttog mod første 
Kammer blive til Virkeligbed — vi gaaer al- 
vorlige Tider imøde. Kan Du fuldt ud stole 
paa dine Menige, Arnold?« 

»Endnu, haaber jeg,« svarede v. Bruck, 
>men faaer den antimilitaristiske Agitation 
Lov til fremdeles, som nu, at brede sig, vil 
det snart være forbi med Disciplinen, og saa 
har vi Anarkiet her i Landet.« 

Rudolph vilde svare, men Helga, hvem 
Haihe ivrigt konverserede, vinkede ad ham 
— hendes Øine havde ofte hemmeligt i Sam- 
talens Løb søgt hen til ham. 

»Maa jeg tale med Dem et Øieblik, Hr. 
Reinfeldt — De undskylder, Mr. Haine,« sagde 
hun med en let Hilsen til Amerikaneren. 

Haine bukkede lidt forbløffet, og de To gik 
ud i Haven, ned ad Floden til. 

»Tilgiv,« fortsatte Helga, »at jeg rev Dem 
ud af en Samtale, som naturligvis interes- 
serede Dem i høi Grad, men jeg vidste ikke, 
hvorledes jeg skulde slippe bort fra denne 
Fremmede, der overdænger mig med de utro- 

ligste, dummeste Komplimenter — jeg skulde 
da ikke tro, at ban kan være taabelig nok 
til — * 

Hun standsede, og Rudolph fortsatte: 

> — til at tænke sig Muligheden af at kunne 
vinde Dem for sig — det er han sikkert I 
Selvbevidstheden lyser jo ud af ham — « 

>Det oprører mig altid, at man saaledes 
skal være Gjenstand for Efterstræbelser, især 
naar Motivet bliver lagt saa plumpt for Da- 
gen som hér.« 

»Heldigvis er Deres Øine jo aabne for denne 
Fare. Deres Tante, Geheimeraadinden, cite- 
rede før en træffende Sætning af Dem: Naar 
man er rig Arving, skal man ikke tro Mæn- 
dene, fordi de altid tænker paa Ens Penge.« 

>Ak ja,« sukkede Helga, >det har jeg des- 
værre mange Erfaringer for — men lad os 
nu forlade dette kjedelige Tema, her er en 
Bænk, hvor vi kan sidde, nu skal De fortælle 
mig lidt om, hvordan De har havt det i den 
lange Tid. Deres Breve til Fa'er dreiede sig 
jo mest om Politik — og Kortene, De sendte 
mig, indeholdt altid kun et Par Ord, uagtet 
De dog maatte vide, at jeg gjerne vilde høre 
noget nærmere fra Dem.« 

»Ja, men i de Kort, jeg fik fra Dem, stod 
der ogsaa stadig kun et Par Ord, Frøken 

Helga, skjøndt jeg maaske i min Ensomhed 
var mere videbeg jærlig end De.« 

>Som man raaber i Skoven, faaer man 
Svar, veed De nok, men forresten har jeg in- 
tet nævneværdigt oplevet i disse to Aar. Li- 
vet er jo egentlig i al sin Afvexling saa uen- 
delig ensformigt: Om Sommeren har vi fore- 
taget Udflugter til Syden, Italien, Grækenland, 
Ægypten, men stadig altfor kortvarige, fordi 
Fa'er aldrig har Tid — om Vinteren er der 
jo Teatrene, Selskaberne, Musik, Læsning og 
meget andet, men intet af det har synderlig 
Interesse, naar man ikke sjæleligt oplever no- 
get — alle disse Adspredelser er saa forun- 
derligt tomme — naa, men lad mig nu hel- 
lere høre lidt om Deres Ophold derude i 
Bjergene.« 

Og Rudolph fortalte om sin Bog, han ar- 
beidede paa, om Grethes moderlige Omsorg 
for ham, om den herlige Natur, om sin Glæde 
ved Ensomheden og om sine Bekymringer for 
Fædrelandet. Helga sad taus og lyttede, me- 
dens hendes Øine hvilede paa Flodens mørke 
Vande, der med en egen klagende Lyd strøm- 
mede forbi tæt ved hendes Fødder. 

»Og nu har De forladt alt det, for at vende 
tilbage til denne Hvepserede,« sagde hun, da 
han sluttede. »Paa en Maade er jeg glad der- 
over, fordi Deres Evner er altfor betydelige 

til blot at knyttes til Nedskrivningen af døde 
Bøger — det er Livet selv. De skal gribe 
ind il« 

»Vi faaer se.« 

>Af og til længtes De dog altsaa efter Burg- 
beim?« 

»Ja, jeg har jo Venner bér, som jeg hol- 
der af.« 

>Hvor gammel er det egentlig. De er?« 

»Sex og tredive Aar.« 

»Det er rigtig — akkurat ti Aar ældre end 
jeg. Alligevel kan jeg tydelig huske den Dag, 
De første Gang kom i vort Hus som ung Stu- 
dent — « 

»De havde lige fyldt otte Aar — « 

»Jeg var saa stolt over, at De gik med mig 
i Haanden og plukkede Blomster til mig og 
roede mig omkring paa Floden — « 

»Ja, og saa gik Tiden, og en skjøn Dag op- 
dagede jeg, at min lille Veninde Helga var 
bleven til en fuldt udviklet Jomfru, og jeg 
begyndte at sige »De« — « 

»Men Deres Veninde blev jeg da ved at 
være — !« 

»Ja, og derfor er jeg Dem hjertelig tak- 
nemmelig men, hvis jeg maa have Lov 

til en lille Indiskretion: De er altsaa sex og 
tyve Aar og fortæller mig, at De endnu ikke 

sjæleligt bar oplevet noget — tager De mon 
ikke feil heri?* 

»Jeg forstaaer ikke — ?« sagde hun med et 
hurtigt Blik til ham. 

> Jeg tænker paa, at da jeg før saae Dem 
komme spadserende med min Ven v. Bruck, 
slog det mig, at hér var Betingelser for en 
helt ud harmonisk Forbindelse. Først og frem- 
mest er han selv saa rig, at han ikke behø- 
ver at mistænkes for at efterstræbe Deres 
Penge, og dertil er han smuk, distingueret, 
har den nobleste Karakter og er af fornem 
Fødsel — € 

>Det forekommer mig, at De anbefaler Hr. 
V. Bruck med en paafaldende Varme — ?* 

>Det er, fordi jeg har Grund til at tro, at 
han er stærkt indtagen i Dem.« 

»Denne Samtale begynder maaske at blive 
en lille Smule for intim,« sagde Helga koldt 
og reiste sig, »lad os gaa op til de Andre.« 

Strax efter sluttede hun sig til en Gruppe 
Damer, og Rudolph meddelte Arnold, der af 
Tjenestehensyn var ifærd med at bryde op, 
at han endnu intet kunde oplyse. — 

— Noget senere. Klokken henad Et, laa 
Wilners elektriske Motorbaad ved den lille 
Stenkai i Haven, og Gjæsterne gik ombord. 
Han selv og Helga stode viftende paa Bred- 

den, medens den iltert pilede afsted ned ad 
Floden. 

De Fleste forsvandt i den rummelige Ka- 
hyt, Andre vandrede frem og tilbage paa 
Dækket — Rudolph tog Plads helt ude i 
Forstavnen. Hans Tanker vare tunge: dér foran 
ham laa hans Fødeby — Lysreflexen i den 
disede Luft fra de mange Blus derinde om- 
gav den ligesom med en Glorie — hvad Frem- 
tid gik den imøde? I dette Øieblik pønsede 
Tusinder af Sjæle, vaagne og i Drømme, paa 
at bringe Ufred og Jammer over den — ak. 
Mennesker, Mennesker, hvorfor er I dog saa 
onde mod hverandre I Oppe paa Bjergskraa- 
ningen, de passerede, kunde han mellem de 
mørke Træer skimte de hvide Mure af det 
kongelige Slot — der var ingen Tvivl om, 
efter alt hvad han havde hørt og seet, at 
Landets Hersker snart vilde staa overfor en 
Situation, hvor der krævedes den yderste Kold- 
blodighed og Bestemthed. Derfor havde han 
kaldt ham hid som Raadgiver, men vilde han 
være denne Opgave voxen? Saameget vidste 
han, at ethvert ubesindigt, ikke nøie over- 
veiet Skridt vilde han for enhver Pris mod- 
sætte sig, og forsaavidt kunde han ialtfald 
gjøre nogen Gavn. — Rudolph sukkede: Hvor 
lidet betød hans egen personlige Skjæbne 
overfor alt det langt vigtigere, der nu stod 

paa Spil, men desuagtet vendte hans Tanke 
stadig tilbage til Helga : havde hun blot været 
en fattig Pige — og dog, til hvad Nytte 
ønske dette. Billedet af hende, som hun dér 
kom iaften med Arnold, stod brændt ind i 
hans Sjæl — nei, der var ingen Tvivl, dén 
festlige Stemning, der prægede hendes hele 
Skikkelse, kunde kun skyldes Kjærlighed — 
saadan straaler en Kvindes Øine kun, naar 
hendes Hjerte slaaer for en Mand I Minderne 
strømmede ind paa ham — han havde jo 
seet hende udfolde sig fra et spædlemmet 
Barn til den deiligste Kvinde — og hvor- 
mange vidunderlige Timer havde han tilbragt 
i hendes Selskab, fulgt hendes Udvikling, 
iagttaget, hvorledes Interessen for alt, hvad 
der var skjønt og godt, vaagnede i hendes 
unge Sjæl, frydet sig over hendes kundskabs- 
tørstende, ivrige Spørgen, været det tause 
Vidne til hendes stille Drømmetimer — 

Pludselig lød der en Stemme i Rudolphs 
Øren, der med et Ryk rev ham ud af hans 
Grublerier. Det var Edvard Haine, som, hen- 
rykt pegende, sagde: 

»Har De lagt Mærke til, at Luftspeilbilledet 
atter har viist sig — »Drik altid Goldmachers 
Whisky« — nu er Bogstaverne mørkerøde — 
man experimenterer aabenbart — hah, det 
er en stolt Opfindelse — De seer knapt op. 

Hr. Reinfeldt — naa, det er sandt. De bører 
jo til den konservative Menighed her i Lan- 
det — jeg kjender flygtigt Deres Halvbroder, 
Redakteur Kurt — derfor er De ikke Ven af 
noget Nyt, hvor epokegjørende det saa er.« 

»Oprigtig talt, Mr. Haine, Deres patenterede 
Opfindelse er mig ganske imod. De maa 
buske, at der dog endnu existerer Mennesker, 
som af og til føle Trang til at kaste Blikket 
»mod Himlen, uden at det just skeer for at 
faae at vide, hvor man skal kjøbe Whisky. 
Desuden forekommer det Hele mig ikke epoke- 
gjørende, som De siger — « 

>For mig er Opfindelsen s'gu ialtfald epoke- 
gjørende,« svarede Haine ivrigt, »forsaavidt 
som der er Millioner at tjene paa den. Jeg 
beder Dem blot betænke, at Luftbilledet kun 
kan sees i en Afstand af omtrent 4 Kilometer 
fra den elektriske Lysmaskine, der udsender 
det, og at de fem Verdensdele udgjør ialt 
130 Millioner Kvadrat-Kilometer — dette er 
min Basis! Forestil Dem saa Himmelbuen 
for hvert Sted inddelt i Kvadrat-Metre, hvori 
Annoncerne fordeles — det svimler for mig. 
Indtægten vil blive uhyre, da Udgifterne er 
smaa — Himlen leverer jo Papiret gratis til 
denne Avertissementsavis, hahahal Opfinde- 
ren har havt lidt Vanskeligheder ved ogsaa 
om Dagen at kunne fæstne læselige, mørke 

Bogstaver i den blaa Luft — paa Skyer gaaer 
alt af sig selv — men jeg haaber, at hans 
Forsøg ogsaa snart lykkes i denne Retning 

— ja, jeg skal drive det til, at man samtidig 
i Kanton, i Melbourne, i Captown, i New- 
York og Paris stormer »Haines Annoncebu- 
reau* 'er for at komme med næste Dag — hele 
Jorden og hele Himlen skal jeg underlægge 
mig!« 

Han talte med en Energi, der nærmede sig ^ 
Begeistring. 

> Troer De nu ogsaa, at Menneskene vil 
finde sig i, at De saaledes med Deres Reklamer 
spærrer Veien for dem til Vorherre?« spurgte 
Rudolph. 

> Absolut — hvem skulde forbyde mig det 

— jeg har ladet Læger konstatere, at Luften, 
vi indaander, ikke i mindste Maade afficeres 
af Lysapparatet, og det var da den eneste 
tænkelige Indvending, man kunde komme 
med.« 

»Konsekvent er De, det maa man indrømme 

— Forretningsmand til Fingerspidserne.« 
»Ja, mit Valgsprog er ogsaa: Work and 

women is all, I care for — å propos om wo- 

men, er De gift, Hr. Reinfeldt?« 
>Nei.« 

»Hvordan har De da indrettet Dem?« 
»Naar De absolut vil vide det, Mr. Haine, 

saa holder en gammel Tjenestepige paa Treds 
mit Hjem i Orden.« 

»Hvor kan det lade sig gjøre i Deres Stil- 
ling?* 

»Nu, jeg er flyttet til Byen, vil jeg ogsaa 
søge mig en Husbestyrerinde.« 

»Det er mig ikke nok,« udbrød Haine med 
en grublende Mine. »Ogsaa jeg havde altid 
forestillet mig at ville leve som Pebersvend 
— men der er hændet mig noget — jeg 
troer, jeg gifter mig — det er dog det regu- 
laireste og klogeste, naar man da vælger 
med Forstand — ikke sandt?« 

»Utvivlsomt I« 

Strax efter gik den snaksomme Amerikaner, 
og Rudolph drog et Lettelsens Suk. Men hans 
Tanker vare lige mørke: Naturligvis har han 
Ret, at gifte sig er baade det regulaireste og 
klogeste, men naar den Dame, man elsker, 
nu ikke bryder sig om En, gjælder det at 
renoncere — ja, jeg vil kaste mig ind i det 
politiske Livs Malstrøm, arbeide for mit 
Fædrelands Vel og søge at glemme alle disse 
ørkesløse Drømmel 



Isted Møller: Revolten i Burgheim. 



IV 

DET kongelige Slot laa i Udkanten af Byen, 
en mægtig, treetages, hvid Bygning i 
Renaissancestil, opført paa en Klippeskraa- 
ning tæt ved Floden, midt i en stor Park. 
Denne omgaves af et bøit Jerngitterværk, 
hvis Port ud mod Veien langs Burga blev 
bevogtet af en kjæmpemæssig Scbweitzer med 
en sølvknappet Stok i Haanden og klædt i 
de kongelige Farver. Udenfor paraderede to 
Soldater af Garderegimentet, idet de taktfast 
gik frem og tilbage fra Skilderbus til Skilder- 
hus, foran selve Slottets Portal stode to andre 
paa Post — tilvenstre, skjult af Træer og 
Buske, var den lille Bygning til Vagtmand- 
skabet anbragt. En meget stOr, aflang Plaine 
med talrige Blomsterpartier strakte sig fra 
Gitterporten op til Borgen, og udenom den 
løb Kjørebane og Fodsti, overskygget af Ka- 
stanietræer. I Midten afPlainen et høit Spring- 
vand, hist og hér Marmorstatuer, Gangene 
gruslagte og nyrevne, alt zirligt og smukt. 

Det havde regnet til Morgen, men nu, henad 
Tolv, skinnede Augustsolen varmt, Draaberne 
i Græsset funklede som tusinde Diamanter, 
Træerne glindsede af Friskhed efter Badet, 
og Blomsterne fyldte Luften med Vellugt — 
Slottets Facade med sin hvide Farve næsten 
skjar i Øinene i det stærke Lys. 

Langs Plainen kom en fem og fyrretyve- 
aarig Mand spadserende, klædt i brun Jakke- 
dragt med en rundpullet Hat paa Hovedet. 
Han var svær og høi af Figur, Ansigtet ka- 
rakteristisk og energisk, men Trækkene grove 
og plumpe. Soldaterne ved Gitterporten havde 
præsenteret deres Geværer for ham, da han 
passerede dem, og det samme skete ved Slottet, 
da han naaede Indgangen. Det var nemlig 
Ministeriets Præsident, Karl Schmidtj^ og han 
var godt kjendt paa disse Steder, thi i de 
sidste to Aar havde han staaet i Spidsen for 
Landets Regjering. Ved hans Løbebane var 
der, seet fra et Nutidsstandpunkt, ikke det 
mindste fantastiske, skjøndt man i gamle 
Tider maaske nok kunde have benyttet den 
til et spændende Eventyr. Han var oplært til 
og havde i sine unge Dage tjent sit Brød som 
Cigarruller, men han havde et hurtigt, klart 
Hoved, en levende politisk Sands og udmær- 
kede Talegaver; altsaa blev han snart af sine 
socialistiske Meningsfæller udpeget til Medlem 

af andet Kammer og fik en sikker Valgkreds 
i Hovedstaden. Gjennem en Aarrække deltog 
han nu ivrigt i de parlamentariske Kampe 
og anerkjendtes snart, i Kraft af sine over- 
legne Evner og sin utvivlsomme Hæderligbed, 
som Partiets Fører, samtidig med at en Stil- 
ling ved en af Arbeidernes Institutioner sik- 
krede bam Udkommet og satte bam istand 
til at tilegne sig Sprogfærdighed og bvad 
andet, der vilde blive nødvendigt, naar ban 
engang naaede sit Maal. — Dette skete egentlig 
burtigere, end ban bavde ventet; ved et Valg 
til andet Kammer kom Socialisterne pludselig 
ind som Majoritet, idet det viste sig, at Væl- 
gerfolket, utaalmodigt efter at se alt det, som 
Arbeiderpartiet vilde udrette, naar det kom 
til Roret — paa Møder og i Aviser bavde 
man i mange Aar ikke børf om andet — 
kastede sine Stemmer yderst tilvenstre. Sam- 
tidig bavde Otto den Syttende besteget Tro- 
nen, og resolut bøiede ban sig for Folkets 
Majoritet, idet ban lod Karl Scbmidt kalde, 
bvem det nye andet Kammer bavde valgt til 
sin Formand. Ministeriet blev burtig dannet 
uden nogensombelst Uro, idet de Konservative 
ligeledes med en vis Nysgjerrigbed imødesaae, 
hvorledes Forboldene vilde udvikle sig. — 
Det var ogsaa lykkedes Karl Scbmidt at 
bolde sig ved Roret i de siden da forløbne 

to Aar, men Opgaven havde været vanskelig 
nok. Overfor sig havde han et konservativt 
Parti, der ingenlunde var kraftesløst, og som 
var beredt til, hvor det gjaldt dets Interesser, 
kun at vige Fod for Fod, under stadig Kamp. 
Bag sig havde han den store Hær af Menings- 
fæller, der høirøstet raabte paa Indfrielsen 
af de mange Løfter, han tidligere havde givet 
om afgjørende Reformer, naar han kom til 
Magten. Og saa var der den store Mellem- 
gruppe af Smaaborgere og Smaabønder, hvis 
Stemmer havde medvirket til Socialisternes 
Seir, men som i et givet Øieblik, naar en 
Foranstaltning mishagede dem, pludselig 
kunde vende sig til den anden Side. Altsaa 
maatte han være forsigtig: det havde været 
en let og herlig Opgave, medens han stod 
som Oppositionens Fører i andet Kammer, 
at raabe paa Reformer, men nu, da han følte 
Ansvaret, blev han mindre høirøstet, thi 
det var jo dog saa sin Sag at kaste Landet 
ud i en Strid, der maaske kunde ende med 
en Borgerkrig. Hertil kom, at Senatet stadig 
indtog sin Plads i Forfatningen som et Værn 
for de konservative Interesser: Kongen vilde 
for ingen Pris give slip paa det og over en 
Trediedel af Befolkningen saae hen til det 
som sit eneste Haab og sin eneste Støtte — 
men saa længe Senatet existerede, var der 

ingensomhelst Udsigt til en Gjennemførelse 
af Socialisternes Krav — Karl Schmidt var 
i den største Forlegenhed! 

Idag havde han nu særlig Grund til at føle 
sig febrilsk. En Deputation fra Fabrikarbei- 
derne havde været hos ham til Morgen og 
meddelt ham, at hvis Lock-outen kom, var 
det deres Hensigt at gribe til hvilkesomhelst 
Midler, ogsaa Voldsomheder, for at knække 
Kapitalisternes Overmod, og han havde af 
den indædte Forbittrelse, der var at læse i 
deres Ansigter, forstaaet, at det var fuldt 
Alvor. Endvidere skulde der netop idag i 
Senatet foretages en Afstemning om Landets 
Forsvar, der efter al Sandsynlighed vilde 
vække Massernes rasende Vrede, og samtidig 
var der en Mulighed for, at de yderliggaa- 
ende Socialister i andet Kammer under deres 
Fører, Konrad Stufe, kunde faae sat en Pa- 
ragraf ind i Skoleloven, der vilde virke som 
et Slag' af en knyttet Haand i Ansigtet paa det 
konservative Parti. Karl Schmidt var i det 
Hele ikke rigtig glad ved denne Konrad Stufe 
og hans Tilhængere — Ny-Socialisterne kaldte 
de sig. Nu da han, Schmidt, var kommen 
til Roret, syntes han, at Meningsfællerne burde 
have været glade over en saa betydningsfuld 
Seir, og under hans Førelse have nøledes 
med de smaa, opportune Fremskridt, man 

efterhaanden kunde naae til — men istedet 
havde man idelig klemt paa ham, yttret Mis- 
fornøielse med hans Styrelse, dannet en lige- 
frem Opposition i Kammeret, ja. Socialist- 
bladene talte høilydt om hans Uduelighed! 
Og samtidig havde han i sit Privatliv været 
underkastet et ligefrem oprørende Tyranni: 
hvert af hans Skridt blev bevogtet af hans 
misundelige Meningsfæller. Ministeruniform 
og Excellencetitel havde han strax af sig 
selv afskaffet som ufolkelige, men Demokra- 
tiet var gaaet videre i sine Krav: da han 
vilde leie sig en Leilighed, der svarede til 
hans nye Stilling, lød der et Ramaskrig, saa 
at han maatte indskrænke sig til en ganske 
tarvelig, man anstillede ugenert Beregninger 
over, hvorledes han anvendte sin store Mini- 
stergage, og da han en Gang i Vinterens 
Kulde anskaffede sig en Pelsfrakke, saa bragte 
Socialistbladene ligefremme Karikaturer af 
ham — Karl Schmidt ærgrede sig : nu kunde 
alting være saa godt, og saa ødelagde ond- 
sindede Personer det Hele I — 

Kongen havde, for at imødekomme Tidens 
Idéer, i det daglige Liv ved sit Hof indført 
en ganske uceremoniel Ordning, hvorimod 
han nok ved festlige Leiligheder holdt af at 
udfolde en vis Pragt og derved hævde sin 
Særstilling i Landet. Ministeren passerede 

med en flygtig Hilsen nogle Tjenere, der stode 
i den udstrakte Vestibule, steg op ad den 
brede Marmortrappe og meddelte, da han 
naaede Bel-Etagen, den vagthavende HoQun- 
ker, at han ønskede at tale med Kongen i 
et vigtigt Anliggende. Strax efter blev han 
gjennem en Række høiloftede, pragtfulde Sale, 
hvis tykke Gulvtæpper dæmpede Lyden af 
hvert Skridt, ført til Kongens Arbeidskabinet. 
Dette laa i Hjørnet af Slottet, saaledes at man 
fra Vinduerne til den ene Side havde Udsigt 
over Flodens Løb gjennem Dalen med Bjerg- 
skraaningerne langs dens Bredder, medens 
til den anden Side Burgheim udstrakte sig 
for Blikket. Værelset var solidt, men ikke 
overdaadigt udstyret med Egetræs Meubler; 
de ophobede Papirbunker paa det store Skrive- 
bord, Bøgerne, der laa omkring allevegne, de 
høie Reoler fulde af andre Bøger — alt ty- 
dede paa, at der virkelig blev >arbeidet* i 
dette Værelse. Paa Væggene hang Oliemalerier 
af Fyrstens Forældre og tidligere Repræsen- 
tanter for Dynastiet, paa Etagerer og Smaa- 
borde fandtes en Mængde Fotografier staa- 
ende i Rammer, navnlig gjengivende den 
unge Dronning og den lille Tronfølger i tal- 
rige Kombinationer. 

Kongen, der reiste sig fra sit Skrivebord, 
idet Ministeren traadte ind, var en Mand paa 



121 



sex og tyve Aar: Ansigtet smukt og regel- 
mæssigt, ganske uden Skjæg, Haaret blond. 
Linierne i Profilen noget skarpe og Hagen 
fremstaaende, hvorfor Udtrykket ogsaa tydede 
paa en ikke ringe Villiestyrke. Men ved Siden 
af eiede hans Ansigt et aabent og elskvær- 
digt Smil, der virkede overordentlig vindende. 
Han var høi og slank, klædt i sort Frakke. 

»Naa, Hr. Konseilpræsident, hvad har De 
saa paa Hjerte?* udbrød han muntert, idet 
han trykkede Schmidts Haand. > Mærkeligt 
nok, at De kommer netop nu — jeg venter 
en Mand, som det kunde interessere mig at 
føre Dem sammen med,« og han vendte sig 
til Hofjunkeren, der endnu stod i Døren: »Jeg 
har ladet Hr. Reinfeldt tilsige — vil De 
melde ham, saasnart han kommer.« 

Junkeren gik. 

»Vær saa god at tage Plads, Hr. Schmidt, 
og lad os høre.* 

De satte sig — Ministeren uden al Tvang, 
fordi Kongens Optræden var den ligefrem- 
meste af Verden, men ogsaa uden al demo- 
kratisk Selvhævdelse, fordi der ikke var Spor 
af Anledning til en saadan hér. 

»Situationen er meget alvorlig. Deres Maje- 
stæt, vi staaer overfor en Lock-out, der kan 
drage uoverskuelige Følger efter sig,« sagde 
Schmidt og fortalte om den Deputation af 

Arbeidere, der havde været hos ham. Han 
sluttede saaledes: »Det er nu min indstændige 
Anmodning til Deres Majestæt, at De lader 
Arbeidsgivernes Leder, Hr. Fabrikant Wilner, 
kalde og gjør ham det klart, at denne Lock- 
out maa opgives.« 

Kongen, der havde lyttet til med alvorlig 
Mine, svarede: 

>Jeg vil underrette Dem om, at et Udvalg 
af Arbeidsgiverne, hvorimellem dog ikke Hr. 
Wilner, igaar Eftermiddags søgte Audients 
hos mig og bad mig ligesaa indstændig at 
gjøre min Indflydelse^ gjældende overfor Ar- 
beidernes Førere og faae dem til at indse, 
at deres Krav om en otte Timers Arbeidsdag, 
samtidig med at Lønnen forhøies, er ganske 
urimelig og uforsvarlig — eller som de Her- 
rer udtrykte det: »Vanvid«. De vil derfor 
forstaa, at jeg paa en Maade er kommen 
mellem en dobbelt Ild, og at jeg, som staa- 
ende over Partierne, ikke kan gribe ind 
hér — hvad jeg saa meget mindre ønsker at 
gjøre, som jeg til en vis Grad — rent privat, 
rent menneskelig — maa give Fabrikanterne 
Ret: jeg synes virkelig, at Arbeiderne spæn- 
der Buen for høit.* 

>Det er meget beklageligt,« udbrød Mini- 
steren. 

Kongen rynkede Panden og fortsatte: 

>Jeg troer, at jeg har Ret. I det Hele maa 
jeg sige, at Deres Ministerium har beredt mig 
en Skuffelse. Da jeg for to Aar siden lagde 
Portefeuillen som Konseilpræsident i Deres 
Maand, Hr. Schmidt, var det under den be- 
stemte Forudsætning, at De formaaede at 
skaffe Fred og Ro i Landet, skabe Lykke for 
mit Folk, og De gav mig bindende Løfter i 
saa Henseende dengang — men Resultatet er 
bleven et ganske andet. Jeg er ikke tilfreds 
med Forholdene, Hr. Schmidt, det forekom- 
mer mig, at Tøilerne er ifærd med at glide 
ud af Deres Hænder, at De ikke længere er 
Herre over Situationen.« 

»Maaske,« svarede Schmidt i en lidt brøsig 
Tone, >men vil Deres Majestæt vide hvorfor, 
saa skal jeg sige det: det er, fordi Senatet 
har lagt mig Hindringer i Veien ved hvert 
Skridt, jeg foretog — og Senatet har følt sig 
stærkt, fordi det vidste, at det havde Kronen 
bag sig.« 

»Selvfølgelig! Senatet er jo saa at sige den 
Voldgrav, der værner min Borg mod mine 
Fjender.« 

>Men den Grav maa fyldes, først da vil 
disse Fjender blive Kongens Venner.« 

>Jeg stoler ikke rigtig paa den Forvand- 
lingsproces, dertil er de revolutionaire Idéer 
altfor udbredte, især hos Arbeiderklassens 

Ungdom — jeg løber jo hver Dag de for- 
skellige Partiblade igjennem og følger saa- 
ledes ganske godt med — < 

I det samme blev Rudolph Reinfeldt meldt 
— den gamle v. Habicht, Hofmarschallen, 
havde fra sit Vindue i Slottets Facade passet 
ham op, var ilet ham imøde paa Trappen 
og havde hvisket til ham i den mest ind- 
trængende, næsten bønlige Tone: >Han er 
inde hos Hans Majestæt, denne Hr. — Schmidt! 
Gjør nu, hvad De kan — hele Hoffet, ja hele 
den velsindede Del af Befolkningen seer hen 
til Dem som deres sidste Haab.« 

Kongen modtog Rudolph med hjertelig 
Glæde, takkede ham for hans Komme, be- 
rørte let det Tab, han havde lidt ved Mode- 
rens Død, og sagde derpaa med en forestil- 
lende Haandbevægelse: 

»Jeg veed ikke, om de Herrer kjender hin- 
anden?* 

> Jeg har vist aldrig personlig været i For- 
bindelse med Excellencen,« sagde Rudolph, 
idet han bukkede for Ministeren. 

Karl Schmidt gjengjældte Hilsenen, idet 
han tilføiede: 

»Vær saa god at udelade »Excellencen«, 
den Betegnelse bruger jeg ikke.« 

»Men Navnene Karl Schmidt og Reinfeldt,« 
fortsatte Kongen, »kjender de Herrer gjen- 

sidigt saa meget desto bedre. Dette Møde er 
ikke arrangeret, vil jeg udtrykkelig fremhæve, 
det skyldes et Tilfælde, min kjære Reinfeldt, 
at De træffer Konseilpræsidenten. Men da de 
Herrer, der jo repræsenterer saa forskjellige 
Retninger, nu dog er samlede hér, kan vi 
maaske foretage en kort Konference! Øieblik- 
ket er jo alvorligt nok, til at alle gode Kræf- 
ter i Landet slutter sig sammen: Hvis Op- 
positionen idag seirer i andet Kammer, vil 
de parlamentariske Former jo egentlig kræve, 
at Ministeriet Schmidt gaaer af og afløses af 
Ministeriet Konrad Stufe, men jeg vil strax 
gjøre opmærksom paa, at til dette rækker jeg 
aldrig Haand. Vi bør, efter min Mening, ikke 
gaa længere til Venstre, hvis vi da vil und- 
gaa at styrte i en Afgrund. Da nu De, Hr. 
Schmidt, maa betragte den yderliggaaende 
Fraktion som Deres Modstandere og altsaa 
maa søge Stemmer andetsteds, var det min 
Tanke, om man ikke kunde arbeide hen til 
et Koalitionsministerium, og jeg vilde da 
mellem dets Medlemmer sætte Pris paa at 
finde min Ven hér, Rudolph Reinfeldt, paa 
hvis Hæderlighed, Dygtighed og Forstaaelse 
De fuldt ud kan regne.« 

»Det gjør mig ondt,« lød Ministerens Svar, 
»men af alle Navne vilde Navnet Reinfeldt 
være det uheldigste for et Kompromis, thi 

det vilde virke som en Brand i Næsen paa 
mine Meningsfæller — Deres Majestæt maa 
ikke glemme, hvorlænge den afdøde Stats- 
minister med haard Haand bekjæmpede Fri- 
hedsbevægelsen her i Landet. Men iøvrigt 
kan jeg med det samme strax slaa fast, at 
jeg under alle Omstændigheder vil respektere 
de parlamentariske Krav. Selv om Opposi- 
tionen idag faaer den omstridte Paragraf ind- 
ført i Loven, gaaer jeg ganske vist ikke, fordi 
jeg ikke har sat noget ind paa dette Spørgs- 
maal, men jeg indrømmer, at jeg derefter, 
hvad Dag det skal være, kan vente et Mis- 
tillidsvotum, og i samme Øieblik trækker jeg 
mig tilbage for at overlade de Yderliggaaende 
Valpladsen.« 

»Hvad siger De, Reinfeldt?« spurgte Kongen. 

>Jeg er paa en Maade tilfreds med Hr. 
Schmidts Svar, Deres Majestæt! Jeg har altid 
været en Fjende af Halvheder — dybtgaaende 
Onder er endnu aldrig blevne helbredede 
gjennem Opportunisme.« 

Endnu fortsattes Samtalen en lille Stund, 
indtil endelig Ministeren tog Afsked. 

Kongen gik en Stund frem og tilbage over 
Gulvet med Hænderne paa Ryggen og en 
grublende Mine. Pludselig udbrød han: 

>Jeg er ængstelig tilmode, Reinfeldt, man 
truer Dynastiet! Det var det lykkeligste Øie- 

blik i mit Liv, da min Hustru for tre Aar 
siden bragte en Tronfølger til Verden — De 
skal siden faae Leilighed til at se ham — 
men denne Begivenhed har samtidig fordoblet 
min Følelse af Ansvar. Jeg betragter det som 
min Opgave, ja, som min hellige Pligt, at 
efterlade ham et Rige i en blomstrende For- 
fatning, hvor han kan føle sig tryg midt 1 
en loyal Befolkning, der seer op til ham som 
sin Beskytter og sin bedste Ven — men hvor- 
ledes opnaa dette under de foreliggende for- 
tvivlede Omstændigheder, hvor Demagoger 
puster til Oprørsaanden og anarkisksindede 
Existentser pønser paa Revolution — ja. De 
kjender det jo godt nok, Reinfeldt, Deres egen 
Halvbroder er endog mellem Lederne af denne 
Bevægelse.« 

> Desværre, ja — « 

> Hvorledes gjøre disse Mennesker begribe- 
ligt, at de har Uret?« 

»Umuligt, Deres Majestæt, af den simple 
Grund, at i en Partistrid som denne er Over- 
bevisningens Lidenskab mindst ligesaa stor 
som under en Religionskrig: man lader sig 
gjerne flaa, hænge, brænde for sin Sags Seir! 
Og hertil kommer, at i Retning af kamp- 
lysten Energi har Socialisterne saa absolut 
Overtaget — det er vor Ulykke, at den 
uegennyttige Begeistring for de konservative 

Idéer, der engang fyldte Partiet, er udslukket. 
Splid og gjensidig Misundelse har bidraget 
mægtigt til at svække os, de dygtigste Kræf- 
ter har fornemt holdt sig tilbage fra aktiv 
Politik for ikke at geraade ud i det ganske 
vist ofte uappetitlige Uføre, som det parla- 
mentariske Liv let bringer, og Folk, der, med 
Tilsidesættelse af personlig Fordel, har oflFret 
alle deres Kræfter paa at forsvare de Sam- 
fundsprinciper, vi kjæmper for, overraskes 
hyppigt ved hos Partifæller at møde Kulde, 
ja Modvillie — alt dette maa ændres, hvis 
vore Synspunkter engang skal kunne seire.« 

Kongen traadte hen til Rudolph, som stod 
ved et af Vinduerne, lagde Haanden paa hans 
Skulder og sagde: 

»Jeg er Dem taknemmelig, Reinfeldt, fordi 
De har besluttet Dem til at blive her. Jeg 
trænger til en Ven, en Fortrolig, et Menneske 
med Indsigt og hurtigt Overblik, som kan raade 
mig i de vanskelige Situationer, jeg nu næsten 
daglig staaer overfor, og hvor hvert Skridt 
kan blive skjæbnesvangert. Se,« tilføiede han 
og pegede mod Staden, der laa udbredt for 
deres Øine, hvilende i den lyse Sommersol 
med sine talrige Taarne og Kirkespir, »jeg 
er mig bevidst, aldrig at have havt andet 
Formaal end denne Byes og dette Lands 
Lykke. Allerede medens jeg var halvt Barn 

endnu, gjorde jeg mig det klart, hvilke Pligter 
der bvilede paa mig som Tronfølger, og jeg 
forberedte mig med Alvor til min Gjerning 
uden, som saa mange andre Prindser, at hen- 
give mig til ørkesløse Extravagancer — jeg 
er fyrig nok af Naturel til, at Livet kunde 
friste mig, saa jeg har Lov til at regne mig 
denne min Korrekthed til Ære! Min høisin- 
dede Fader indskjærpede mig stedse fremfor 
alt andet, at jeg skulde elske dette Folk — 
forstaa saa min Smerte og min Sorg, naar 
jeg møder Kulde hos dem, hvem mit Hjerte 
slaaer imøde, naar jeg møder Mistænksomhed 
dér, hvor jeg kommer med de bedste Hen- 
sigter — ak, kjære Ven, det gamle Ord er 
sandt, at Kronen undertiden kan være saare 
tung at bære.« 

»Jeg forstaaer det. Deres Majestæt,« udbrød 
Rudolph deltagende, thi Kongens Stemme 
havde bævet af Sindsbevægelse. 

»Og nu er Spørgsmaalet, Reinfeldt: Hvis 
andet Kammer byder mig Braadden, hvis det 
ikke kan undgaaes, at det kommer til et 
Sammenstød mellem Trone og Repræsenta- 
tion, mellem Landets konservative Elementer 
og det yderligtgaaende Arbeiderparti, vil jeg 
saa kunne gjøre Regning paa Dem, Rein- 
feldt? Jeg har Tillid, absolut Tillid baade til 
Deres Karakter og Deres Dømmekraft — vil 

Isted Møller: Revolten i Burgheim. 9 



130 



De staa ved min Side under disse vanskelige 
Forhold?« 

Rudolph greb Kongens fremstrakte Haand, 
saae ham fast i Øiet og svarede: 

>Ja, Deres Majestæt!* 

> Endnu engang: Tak! Støttet til min gode 
Samvittighed og til Dem mener jeg at staa 
fast, naar det gjælder en Styrkeprøve, hvad 
Gud forbyde — maaske Uveiret driver over, 
saa at Kampen kan undgaaes.« 

»Jeg vilde i Sandhed ønske det. Deres Maje- 
stæt! Jeg er ikke ærgjerrig og vilde langt 
hellere atter tiltræde mit beskedne Professo- 
rat ved Universitetet end sættes ved Styret, 
men kalder Pligten, saa lyder jeg. Som Deres 
Majestæt møder jeg med en god Samvittig- 
hed: min Halvbroder kalder sit Organ for 
>Lighed!«, vi vil vælge Ordet »Frihed« som 
Devise.« 

»De pleier at følges åd, de to Ord — ?« 

»Og dog betegner de i Virkeligheden dia- 
metrale Modsætninger: Fordringen om Lig- 
hed nødvendiggjør en Statsledelse, der kun 
kan tilfredsstille den Enkeltes Krav paa Lige- 
stilling ved den mest rigoristiske Tvang, ved 
et mistænksomt, alt nivellerende Tyranni, 
medens Frihed sprincipet hævder Individets 
Ret til at udfolde sine Evner, voxe sig stor, 
uden at Staten strax træder kontrollerende til.« 

»Det er ialtfald en smuk Devise at kjæmpe 

under,« svarede Kongen, og med et Blik paa 
det store Bronceuhr i Hjørnet af Værelset til- 
føiede han: >men Klokken er bleven mange 
— jeg haaber. De gjør os den Glæde at spise 
Frokost med os — Dronningen vil særdeles 
g jerne hilse paa Dem.« 

»Jeg takker meget. Deres Majestæt, men 
jeg er valgt til Ordfører ved Debatten idag i 
andet Kammer — < 

»De skal ogsaa nok naae at møde i rette 
Tid,« svarede Kongen muntert. »Herskabet hér 
paa Slottet bruger ikke mange Ceremonier, 
jeg har indrettet det saaledes, at Dronningen 
og jeg som Regel spiser ganske en famille, 
saa borgerligt som muligt, medens HoflFets 
Damer og Herrer har deres eget Taffel, hvor 
det nok gaaer en hel Del stivere til under 
gamle v. Habichts Overledelse.« Han blin- 
kede skjelmsk og tilføiede, idet han stak sin 
Arm ind under Rudolphs: »Jeg er en meget 
lykkelig Ægtemand, maa De vide, og en me- 
get lykkelig Fader — det vil glæde Dem at 
se Tronfølgeren, livlig, agtpaagivende. Sund- 
heden selv, en sand Knop!« — et lyst Smil 
gik hen over Kongens Ansigt. 

De vandrede gjennem de samme Sale, som 
Rudolph for lidt siden havde passeret, og 
nogle til. Pludselig standsede Kongen med 
Fingeren paa Læben: 

»Hyis^ hører De ham?« 

En Barnestemme lød inde fra Naboværel- 
set: den søgte ivrig Forklaring paa ét eller 
andet> og en blød, klangfuld Kvinderøst sva- 
rede. 

>Kom!« hviskede Kongen med straalende 
Øine og førte Rudolph hen til Døraabningen. 
Mellem de tunge Portierer saae han en hvid- 
klædt, lyslokket ung Kvinde sidde paa en 
Skammel ved et lille Legebord; hun var ifærd 
med af Stenklodser at opføre en Bygning, 
idet hun af og til kastede Blikket i et Hæfte, 
hvor Modellen var tegnet; ligeoverfor hende 
sad en treaars Dreng, ogsaa klædt i Hvidt 
og med gule Krøller ligesom Moderen, øien- 
synlig ganske optagen af hendes Virksomhed. 

Idet Kongen leende traadte ind, reiste hans 
Gemalinde sig hurtigt, og en Rødme fløi over 
hendes Kinder af Undseelse: 

»Men Otto dog — I« udbrød hun. 

>Bliv ikke forskrækket, Charlotte, det er 
blot vor gode Ven Reinfeldt, som vil spise 
Frokost med os — Du lærte jo allerede at 
sætte Pris paa ham, inden han reiste for to 
Aar siden, og nu vil han ikke niere for- 
lade os.« 

Rudolph bukkede og trykkede et ærbødigt 
Kys paa den Haand, Dronningen rakte ham 
— hun var af en egen blond, sart, fin Skjøn- 

hed, der vilde have kjendetegnet hende som 
den fødte Prindsesse mellem Tusinder af Kvin- 
der — hendes Udtryk var mildt, Smilet el- 
skeligt. 

>0g hér har vi ham, hvorom det Hele 
dreier sig,« sagde Kongen, der imidlertid 
havde faaet Prindsen påa Armen og bragte 
ham hen til Rudolph. »Er han ikke prægtig 
— ræk kun Haanden til den fremmede Mand, 
Dreng, han kan maaske senere blive Dig en 
god Hjælper.« 

»De maa meget undskylde, Hr. Reinfeldt, 
denne ganske formløse Modtagelse,« sagde 
Dronningen, »men Otto tager aldrig Hensyn 
til den Slags Ting. Jeg havde sendt Bonnen 
bort for selv at lege lidt med min Søn — nu 
skal jeg ringe paa hende.« — 

Frokostbordet var dækket i et mindre Væ- 
relse. To Lakaier vartede op, men efter at de 
varme Retter vare serverede, fik de et Vink 
om at trække sig tilbage, for at man kunde 
føle sig mere ugenert. Samtalen gik saa frit 
og aabent, at Rudolph gjerne kunde have 
troet sig i Selskab med et ungt, fornøiet Ægte- 
par af ganske jævn Stand, hvis ikke den 
kongelige Krone paa Servicet havde mindet 
ham om det modsatte. 

Han var fuldstændig indtagen i Dronnin- 
gen, saa yndefuld og ligefrem hun var. Al- 

ting klædte hende, selv det, der maaske vilde 
have misklædt Andre. Trods hendes fire og 
tyve Aar var der udbredt over hende en eien- 
dommelig barnlig Naivitet, der skyldtes hen- 
des Opdragelse ved et lille Hof, hvor hun 
havde faaet en udmærket Uddannelse, men 
kun seet grumme lidt af Verden. Skarpe Tun- 
ger mente, at hun var ubegavet — maaske, 
men til Gjengjæld havde hun ialtfald det ri- 
geste Hjerte. Hun var meddelsom og kom ved 
Bordet med de pudsigste Bemærkninger, der 
fik Kongen til at le høit og Gjæsten til at 
smile. Som da hun udbrød: 

>Jeg er glad over, at De er kommen, Hr, 
Reinfeldt, for De veed ikke, hvor de dumme 
Mennesker i andet Kammer ærgrer og driller 
Otto, saa at han kan blive helt bedrøvet, og 
jeg næsten ikke kan faae trøstet ham igjen. 
Men De maa tale med dem fornuftigt og ind- 
trængende — og gjøre dem begribeligt, at 
naar de blot lader Kongen raade, saa vil al- 
ting blive godt. Sommetider maa jeg græde, 
og saa ønsker jeg altid, at vi var langt, langt 
borte fra dette Slot. Jeg læste forleden i en 
Roman om en fattig Jagtfoged — han havde 
sin Hytte dybt inde i en Skov, og dér levede 
han ensomt og lykkeligt med sin unge Hu- 
stru — de havde ogsaa en lille Dreng lige- 

som vi, og hver Aften, naar han sulten og 
tørstig kom hjem fra sin Gjerning, stod hun 
foran Huset med Barnet paa Armen og vif- 
tede Velkommen til ham — ak, Hr. Rein- 
feldt, jeg ønskede virkelig, at det var mig, 
og at Otto ogsaa var saadan en fattig Jagt- 
foged, der ikke kjendte det mindste til mis- 
fornøiede Folkerepræsentanter — « 

»Slaa Dig til Ro, Charlotte,« lo Kongen og 
kyssede hendes lille, fine Haand, >vi er jo 
dog ogsaa meget lykkelige, selv om vi ikke 
kan bo langt inde i en Skov.« 

»Ja, lykkelige!« hviskede hun. 

>Det er jo som et helt Vidunder,« sagde 
Rudolph smilende. »Mon det ikke hører til 
de store Sjældenheder at træffe virkelige In- 
klinationspartier indenfor de regjerende Fyr- 
stehuse?« 

»Ja, var det ikke mærkeligt,« udbrød Dron- 
ningen med Liv. »Dengang Mama og Hofme- 
sterinden derhjemme fortalte mig, at Prinds Otto 
af Burgland vilde komme paa Besøg ved Hoffet, 
og tillige betroede mig, i hvad Hensigt det skete, 
blev jeg helt forskrækket og ulykkelig, og 
det hjalp slet ikke, at de viste mig flere Bil- 
leder af ham — jeg brød mig ikke om at 
se dem, jeg kunde slet ikke tænke mig at 
skulle rives bort fra mine elskede Forældre 
og mine Veninder og mit Land. Jeg gik i 

den Tid hver Dag ned i Kapellet og bad Gud 
inderligt at vende alt til det Bedste — og 
det gjorde han, for da Prindsen steg ud af 
Toget ved den festlige Modtagelse, følte jeg 
ligesom et Stik i Hjertet.« 

»Det har været Amors Pil I* lo Kongen. 

>Det er virkelig sandt, Hr. Reinfeldt, jeg 
var lige ved at besvime og forstod nok i 
samme Øieblik, at hér vilde der ikke behø- 
ves mange Overtalelser.« 

»Og akkurat paa samme Maade gik det 
mig,« tilføiede Kongen. »Jeg syntes, at jeg 
aldrig havde seet noget saa yndigt som det rød- 
mende, forvirrede Barn, der kom mig imøde 
med den samme lille Haand udstrakt, som 
jeg holder hér — ja, i Sandhed, vi maa være 
Himlen taknemmelige, at den føiede alt saa- 
ledes — « 

»Og veed De, Hr. Reinfeldt, hvorlænge det 
varede, inden jeg kunde fortælle Mama, at 
jeg havde givet Prindsen mit Ja — jeg skam- 
mer mig næsten ved at tilstaa det: kun tre 
Dage — « 

»Vi gik langs den lille Sø i Parken, me- 
dens Maanen legede hen over Vandet — « 

»Ja, og saa laa jeg i dine Arme, Otto, 
uden at jeg vidste af det.«" 

Dronningen havde Taarer i Øinene og 
ilede hen for at trykke et Kys paa sin Ge- 

måls Læber. Han reiste sig og tog hende i 
sin Favn. 

>Reinfeldt,« sagde han med dyb Alvor, »vi 
maa sørge for, at denne Kvinde ikke ram- 
mes af Sorger.« 

Et Øieblik var der ganske stille i Værel- 
set — saa tilføiede Kongen: 

»Men Klokken er strax Tre, det er paa Ti- 
den, at De begiver Dem til Kammeret.« 



BYEN var i Bevægelse, mange Mennesker 
paa Gaderne, overalt saae man samta- 
lende, ivrigt gestikulerende Grupper. Da Ru- 
dolph naaede den store Plads foran Parla- 
mentet, var der sort af Folk, Tusinder, og 
han maatte gaa ad en Omvei for at komme 
ind i Regjeringspaladset, et pompeust Byg- 
ningskomplex, hvor baade Rigsforsamlingen 
og Ministerierne havde deres Sæde. Mange 
Repræsentanter kom kjørende, og eftersom de 
hørte til den frisindede eller den konserva- 
tive Retning bleve de hilste med Bifaldsraab 
eller med øredøvende Piben og Haansord. 
Den tætpakkede Hob bestod for en stor Del 
af Byens laveste Udskud, snavsede Existent- 
ser, hvem Udsigten til Optøier havde lokket 
ud af deres Huler, Drukkenbolde, Gadedrenge, 
ødelagte Fruentimmer — Rudolph gyste ved 
Synet af disse Skikkelser, der bare Præget af 
Raahed, Ondskab og Gemenhed: ganske vist 
repræsenterede de kun Bundfaldet af Folket, 

men de trivedes under de bestaaende poli- 
tiske Forhold som giftige Svampe i sur Jord, 
og man forstod af deres Raab, at de mente 
at have samme Ret til at fælde Dom om Sta- 
tens Sager som alle Andre. Midt i den al- 
mindelige Tumult hørtes fra alle Sider Avis- 
drengene udskingre Slagordene fra de sidst 
udkomne Oppositionsblade : 

»Idag gjældet det I« — >Maalet er fuldt I« 
— »Vi har længe nok kysset Riset!« og saa 
fremdeles. 

Inde i Bygningen herskede der ogsaa Uro. 
Begge Parlamentets Afdelinger skulde samti- 
tidig have Møde, Medlemmerne ilede frem og 
tilbage paa Gangene — der var Feber i Luf- 
ten. Rudolph traadte ind i den mægtige, høi- 
loftede Sal, hvor andet Kammer samledes. 
De Fleste vare komne, lidenskabelige Diskus- 
sioner hørtes fra alle Sider, ivrige Agitatorer 
løb fra Medlem til Medlem i Haab om i sid- 
ste Øieblik at samle nye Stemmer. Tilhører- 
pladsen paa Galleriet var fuldt besat, og ikke 
mindst herfra lød en Støi, der viste, at man 
ikke nærede nogen udpræget Respekt for Ste- 
det: man kaldte paa Kjendinger nede i Sa- 
len, indlod sig i høirøstet Samtale med dem 
eller sendte dem opmuntrende Tilraab. 

Rudolph indtog sin Plads, idet han blandt 
Andre ogsaa nikkede til sin Halvbroder, Johan, 

der sad modsat ham. Hans Øine fløi ud over 
Forsamlingen. Ja, andet Kammers Fysiognomi 
var unægtelig forandret fra den Tid, da han 
først begyndte at interessere sig for parla- 
mentariske Forhold. Den »almindelige« Valg- 
ret havde sat sit Stempel* paa den: der saaes 
kun faa Personer, der gjorde Indtryk af at 
høre til Samfundets høiere Lag. Byernes Ar- 
beidere havde sendt Folk af deres egen Midte 
— de vare velklædte og i Kraft af deres op- 
vakte Hoveder havde de vidst at tilegne sig 
en Slags ydre Politur, saa at de ved et flyg- 
tigt Blik kunde illudere, men deres Ansigts- 
træk, deres Sprog og Gebærder røbede dog 
hurtigt, at de kom ligefra Naturens Skjød, 
uden gjennem Generationer at have været 
underkastet nogen Forædlingsproces. Ogsaa 
Bondebefolkningens Repræsentanter havde skif- 
tet Ham: hvor før den tykke, selvbevidste 
Gaardmand bredte sig, saaes nu Husmandens 
mere arbeidsvante Skikkelse, i hvis Aasyn 
man kunde læse, at han ikke altid havde 
havt gode Dage. lait var der kun en Snes 
Medlemmer i Forsamlingen, der hyldede af- 
gjort konservative Anskuelser, men de næ- 
rede dog en vis Forventning om at seire idag, 
naar der skulde afstemmes om Akademispørgs- 
maalet, thi Regjeringens Leder, Karl Schmidt, 
indsaae, at Oppositionens Ændringsforslag 

maatte virke som en Udfordring af explosiv 
Art, og han havde derfor givet sine Menings- 
fæller frie Hænder i denne Sag. Den besin- 
digere Del af disse vilde antagelig ikke række 
Haand til en saa aabenbar Brutalitet, haabede 
man — men Medlemmernes Miner lovede 
ikke noget godt. 

Endelig steg Kammerets Formand op til 
sin Plads og ringede: til den Paragraf af 
Skoleloven, der idag skulde behandles, var der 
stillet et Ændringsforslag, der først vilde blive 
sat under Debat — han gav strax Ordet til 
det ærede Medlem fra Burgheims fjerde Kreds. 

Konrad Stufe reiste sig: en robust Skikkelse, 
Ansigtet forsaavidt lidet tiltalende, som han 
havde en bleg, fregnet Teint, Braknæse samt 
rødligt Haar og Skjæg, men Udtrykket var 
levende og Øinene ildfulde. Oprindelig havde 
han været simpel Arbeidsmand, men han var 
født med en mægtig Røst, og denne bragte 
ham snart ind paa den politiske Løbebane. 
Han blev en af Partiets Tillidsmænd, Besty- 
rer for et socialistisk Foretagende og havde 
desuden en god Indtægt som reisende Agita- 
tor. Den mægtigste af Førerne, Karl Schmidt, 
havde i sin Tid i høi Grad benyttet hans 
Evner i saa Henseende, indtil Konrad Stufe 
en Dag følte sig stærk nok til at sætte ham 
Stolen for Døren og af de misfornøiede >Ny- 

Socialister« danne en Opposition — han blev 
Ministeriet Schmidts altid vaagne Samvittig- 
hed og Kontrol, brændende af Had til Ch^er- 
klasserne og af Ærgjerrighed, dygtig i For- 
hold til sine Forudsætninger og ubestikkelig 
i sin Overbevisning. 

Næppe havde han løftet sin kj endte Løve- 
røst, før Galleriet udbrød i Bifaldsraab og 
Haandklap — en Demonstration, som upaå- 
talt fik Lov til at passere. Kammerets For- 
mand, en tidligere Landsbyskomager og ud- 
præget Socialist, havde nemlig al mulig Re- 
spekt for Tilhørerskaren, thi han vidste, at 
dersom han paadrog sig dens Mishag, vilde 
han paa de Partimøder, der i disse bevægede 
Tider holdtes flere Gange ugentlig i Folkets 
Forsamlingshuse og Klubber, blive gjennem- 
heglet paa det frygteligste og samtidig miste 
sin Formandsstilling. Derfor var han forsig- 

tig. 

Stufe erklærede at ville fatte sig i Kort- 
hed, da Spørgsmaalet i Forveien Mand og 
Mand imellem var uddebatteret, men ind- 
ledningvis fordybede han sig dog ret vidtløf- 
tigt i Betragtninger over den ventede Lock- 
out, der ikke havde det mindste med den 
foreliggende Sag at gjøre. Herved fik han Lei- 
lighed til at anbringe en Række Talemaader, 
der vare hørte mangfoldige Gange før, men 

som han vidste aldrig forfeilede deres Virk- 
ning i Proletarkredse: »Medens Kapitalisten 
vælter sig i sit Guld, vil han kaste den, der 
i sin sure Sved har skrabet det sammen til 
ham, paa Gaden« — >Den mæskede Arbeids- 
giver vil sulte sin fattige Arbeider ud, naar 
Konen og de smaa Børn skriger efter Brød, 
mener han at kunne faae Bugt med ham« — 
brølede han ud over Forsamlingen, og hans 
Ord bleve modtagne med harmglødende: 
>HørI« Derved var den rette Stemning til- 
veiebragt, og han gik over til Akademi-Spørgs- 
maalet: »Man har betegnet os Arbeidere som 
Lønslaver, og dét Ord passer. Saalænge Men- 
neskene har existeret, har nogle Faa tilegnet 
sig al Rigdom og gjort de Andre til Trælle. 
Husk, Du Husmand fra Landet, hvorledes 
Herremændene har mishandlet dine Forfædre, 
ladet dem slide sig ihjel, pidsket dem, vold- 
taget deres Koner og Døttre — og I, Arbei- 
dere fra Byerne, husk hvordan Fabrikeieren, 
for at kunne underbyde sin Nabo, gav Jeres 
Fædre saa ussel en Løn, at de næsten sul- 
tede ihjel, og naar de var udslidte blev ka- 
stede bort, som var det Snavs, husk, hvorle- 
des han, for yderligere at trykke Priserne, 
anbragte Børn, som endnu var ganske smaa, 
i sine Maskinhelveder, hvor de, uden nogen- 
sinde at have kjendt en glad Time, døde som 

Fluer i den giftige Luft, segnende med deres 
svage Kræfter under det Arbeide, man læssede 
paa dem — men det gjorde ingenting, nye, 
elendige Børn blev fødte af elendige Mødre, 
der var nok at tage af I Alt dette er nu forbi, 
og hvem kan vi takke derfor — os selv I Men 
vi er ikke færdige endnu, der er mange Ba- 
stioner at tage, før Fæstningen er vor, og én 
af disse Bastioner er netop de private Akade- 
mier. Hér henter Rigmandens Søn sine Idéer 
om, at han er bedre end yore Sønner, men 
det vil vi ikke finde os i — jeg vil anbefale 
Dem at stemme for Ændringsforslaget, idet 
jeg raaber: Ned med Akademierne, disse Driv- 
huse for Udvikling af Storborgersind I« 
. Han satte sig under rungende Tilslutning, 
og Johan Kurt tog derefter Ordet — han 
talte hurtigt, med livlige Armbevægelser, og 
det aabne, ærlige Udtryk i hans Ansigt gav 
hans Ord Vægt. 

»Naar jeg,« sagde han blandt andet, »lige- 
ledes vil anbefale det foreliggende Ændrings- 
forslag, er det, fordi jeg gjennem det seer éri 
af mine Hoved-Idéer blive realiseret paa den 
smukkeste Maade. Fra jeg kunde skjønne, al- 
lerede som Barn, har jeg været Friheds- og 
Lighedsmand. Enhver Klassedeling har været 
mig forhadt, saavelsom Titler og Ordner — 
alt det, der løfter den Ene i Veiret paa den 

Andens Bekostning. Lad os være Brødre! Det 
siges, at de Konservative vil modarbeide dette 
Forslag, men jeg kan ikke tro det, thi det 
vilde være at modarbeide Kulturudviklingen 
i vort lille Land. Naar jeg seer Arbeideren 
lytte interesseret til de Forelæsninger, man 
indbyder ham til, naar jeg seer hans Børn i 
velindrettede Skolelokaler videbegjærligt ind- 
suge Kundskaber, da bliver jeg varm om Hjer- 
tet og er glad over at være født i en Tid, 
der endelig er naaet til Forstaaelse af Under- 
klassernes Krav. Men det allerførste af disse 
er netop, at de ikke længere vil finde sig i 
at være Underklasser — og derfor maa Aka- 
demierne bort! Forbyde dem vil vi ikke af 
Hensyn til Frihedsprincipet, men vi kan lægge 
dem saadanne Hindringer i Veien, at de ikke 
kan bestaa, og Forslaget hér er udmærket 
tjenligt i saa Henseende. Vedtag denne Æn- 
dring, Folkets Mænd, den betyder et Skridt 
fremad henimod vore Drømmes Maal: et Land, 
hvor Alle er lige i Kundskab, lige i Lykke 
— og lige i Godhed, fordi Alle har nok!« 

Han sagde de sidste Ord med en Begei- 
string, der henrev Forsamlingen og Galleriet 
til det stærkeste Bifald. 

Idet Formanden derefter nævnte Rudolph 
som næste Taler, opstod der en Del Uro paa 
Tilhørerpladsen, thi trods de mange Aar, der 

Isted Moller: Revolten i Burgheim. 10 

vare forløbne siden Faderens Død, var Nav- 
net »Reinfeldt« endnu ligefrem forhadt blandt 
Arbeiderne. >Ned med ham — vi vil ikke 
ha' haml« blev der raabt. Formanden rin- 
gede forgjæves. Først da Konrad Stufe med 
sin vældige Stemme opfordrede til i Taushed 
at høre Taleren, blev der Stilhed. 

Rudolph stod med rynket Pande, og hans 
første Ord vare: 

»Tilstandene hér i Salen synes mig at minde 
stærkt om Forholdene under den store, fran- 
ske Revolution, hvor en tilfældig Hob Til- 
hørere var istand til at terrorisere al Yttrings- 
frihed. Det er ikke Formanden, men et Medlem, 
jeg kan takke for, at min forfatningsmæssige 
Ret til at tale bliver respekteret — dette er 
beklageligt I« 

Rød i Hovedet af Vrede ringede Formanden 
og raabte: 

> Formandens Fremgangsmaade kan ikke 
gjøres til Gjenstand for Medlemmernes Kri- 
tik.« 

»Meget vel,« svarede Rudolph og begyndte 
derpaa sin Tale, som var stort anlagt, i det 
Væsentlige bygget over de Tanker, der trængte 
ind paa ham igaar, da han blev bekjendt 
med Ændringsforslaget. Han føiede hertil føl- 
gende Slutning som Svar til Johan Kurt: 

»Der var unægtelig noget umiddelbart til- 



147 



talende ved det Billede, den sidste ærede Ta- 
ler oprullede af de videbegjærlige Almue- 
børns Kundskabstrang og af Arbeideren paa 
Forelæsning, men Enhver, der kjender Gjen- 
nemsnitstypen af Arbeiderklassen, Enhver, der 
har iagttaget hans Børn paa Skolebænken, 
maa, naar han ikke er forud indtagen, ind- 
rømme, at det hele er »Ord, Ord, Ord,« at 
vi atter hér staaer overfor én af Socialismens 
mange »Livsløgne«. Endvidere mente den sid- 
ste ærede Taler, at Ændringsforslaget vil være 
fremmende for Landets Kultur. Jeg vil 
hævde lige det modsatte. I lange Tider har 
Underklasserne, forfølgende deres Maal Skridt 
for Skridt, søgt at udvide deres Indflydelse 
til alle Sider, og med en forbausende Slap- 
hed har Magthaverne givet efter og firet, ind- 
til vi nu, takket være den stadig mere og 
mere udvidede almindelige Valgret, er naaet 
saa vidt, at det hænger i en Traad, om Prole- 
tariatet vil faae Overhaand og sætte Hælen paa 
Overklassens Nakke. Ingen vil benægte, at 
denne Bevægelse har medført værdifulde Frem- 
skridt, men naar vi idag staaer overfor et 
Forslag som det foreliggende, da bør der raa- 
bes: »Stands I« og jeg tager ikke i Betænk- 
ning hér at bruge den Vending, som man el- 
lers pleier at anvende fra den modsatte Side: 
vil man trodse Sagen igjennem, maa vi bruge 

10* 

»alle til Raadighed staaende Midler« for at 
forhindre det. Det er nemlig hverken mere 
eller mindre end et Livsprincip for vort 
Kultursamfund, det hér dreier sig om, det 
er et Dødsstød, Forslaget retter mod vort høi- 
ere Aandsliv. Ordet »Kultur« er bleven stærkt 
misbrugt i den senere Tid, det er bleven et 
Slagord i Arbeiderkredse, og enhver Murhaand- 
langer troer, at han er en Pokkers Karl, fordi 
man har bildt ham ind, at det er ham, der 
er med til at bære den nye Æras Kultur frem. 
Dette beroer paa en skjæbnesvanger Misfor- 
staaelse, idet man forvexler »Oplysning« med 
Kultur. Naar den sidste ærede Taler vil sætte 
alle Nationens Børn paa samme Skolebænk, 
gjør han sig skyldig i en Forbrydelse, thi 
han bør vide, at det ingenlunde er et ensar- 
tet Materiale, der hér arbeides med, han bør 
vide, at Fysiologien hævder en absolut For- 
skjel i Hjernernes Kvalitet. Alt menneske- 
ligt Fremskridt afhænger af den menneske- 
lige Hjerne, og denne er et Organ, der inde- 
holder Muligheder for en Udvikling gjennem 
Generationer. Hvis De, mine Herrer, vil sam- 
menligne det vilde Æbletræes beske, tørre, 
lille Frugt med et kjødrigt, sødt, saftigt Have- 
æble, har De Billedet. Gjennem mangfoldige 
Aars taalmodige Kunst er det lykkedes Gart- 
neren at forædle Frugten, og akkurat det 

samme gjælder for Menneskenes Vedkom- 
mende: Overklassernes Hjerner har fra Slægt- 
led til Slægtled været under en fortsat, man 
kan gjerne kalde det rent fysisk Udvikling 
— en usynlig Ombygning af det hele Nerve- 
komplex er langsomt skeet, en Forædling, 
der skyldes Paavirkning mangfoldige Steder 
fra, men mest dog Generationernes Opvpxen 
i gjennemdannede Hjem samt en Skolegang 
under udmærkede Læreres Veiledning. De be- 
tegner nu, som fuldkommengjorte Apparater, 
Tidens høieste Kulturstandpunkt, medens Ar- 
beiderklassens Hjerner, selv om de fyldes med 
nogle løsrevne Kundskaber, i deres Primitivi- 
tet kun er at ligne med hint vilde Æble — 
ad ren fysiognomisk Vei kommer man for- 
øvrigt til ganske samme Resultat. At ville 
føre disse saa forskjelligartede Barnehjerner 
sammen og byde dem lige Betingelser er det 
samme som at lægge Aarhundreders Arbeide 
øde og skrue alt tilbage og nedad. Og hvor- 
for? Mon vi ikke hér har at gjøre med den 
Egenskab, der er saa fundamental i vor Na- 
tur, at den ifølge Bibelen lader det første 
Menneske, der blev født af en Kvinde paa 
Jorden, Kain, dræbe sin Broder? 

Hvad et Lands mest udviklede Mænd præ- 
sterer i Videnskab, Kunst og lignende Ret- 
ninger, dét har altid, saa langt Historien 

gaaer tilbage, og vil altid blive Udtrykket for 
Landets Kultur, men hvor høit denne naaer, 
afhænger atter af, hvor udbredt den Klasse 
er, som jeg vil kalde Landets Aandsadel- 
— de Mennesker altsaa, der igjennem Tra- 
dition, Opdragelse og Uddannelse er bestemte 
til at gaa i Spidsen for Slægterne paa deres 
langpomme Marsch fremad. Og hér er det, 
jeg mener, at Begrebet Misundelse gjør sig 
gjældende, idet den finder sit Udtryk i Raa- 
bet: »Skjellene skal slettesi« Som Sansculot- 
terne ved Revolutionen 1789 slæbte den 
egentlige Adel til Lygtepælene, saaledes vil 
man nu gjøre det samme med Aandsadelen. 
Dette maa forhindres I Den moderne Kunst 
har i sin Forvildelse kastet sig over den 
plumpe Arbeidertype, men derfor vedbliver 
Menneskeaanden alligevel at fastholde en vis 
Forestilling om den ideale Mennesketype. 
Denne bør aldrig tabes afsyne, og da dén 
er Maalet, er Veien givet — Enhver maa 
indrømme, at jo længere vi kommer ned i 
Samfundslagene, desto længere fjerner vi os 
fra den, og Undtagelserne bekræfter kun Reg- 
len, Der kunde skrives et Eventyr om, hvor- 
ledes Kobberpengene i et Land en Dag plud- 
selig gjorde den Opdagelse, at de var i afgjort 
Flertal overfor Sølvdalerne; de holdt Møder, 
hvor harmfnysende Agitatorer belærte dem 



151 



om, at de var akkurat ligesaa gode som hine, 
og at de ikke længere skulde finde sig i en 
underordnet Stilling: > Hvorfor skal der gaa 
hundrede af os paa en Daler, vi vil være 
lige allesammen I < Enstemmigt blev det ved- 
taget, at fra nu af skulde kun Kobbermønt 
gjælde — men Resultatet blev, at Landet gik 
til Grunde, da al Omsætning blev umulig- 
gjort. Nei, Kobbermønten har sin store Be- 
tydning og gjør sin Nytte paa den Plads, 
hvor den hører hjemme, og Daleren er uund- 
værlig paa sin — men mere end dem begge 
gj ælder Gulddukaten, hvilken i Menneskelivet 
svarer til den store Begavelse, der rager op 
over alle Andre, Geniet. Hér naaer vi et Punkt, 
hvor Proletarerne staaer lige med Overklas- 
serne: i Hjerner, der synes at maatte mangle 
enhver Forudsætning, kaster den lunefulde 
Natur undertiden, stik imod alle Regler, Ge- ^ 
nialitetens Gnist — men eier et Underklasse- 
barn denne, vil det ogsaa komme til at gjøre 
sig gjældende, ja, jeg gaaer videre og paa- 
staaer, at i vor Tid kan det betragtes som 
givet, at ethvert begavet Barn, selv af de 
fattigste Forældre, naaer frem — mange af 
Dem, mine Herrer, der nu sidder som Lov- 
givere hér, er jo Bevis for Rigtigheden heraf. 
Jeg tilføier, at dette ogsaa vilde blive Til- 
fældet, selv om vi ikke havde den udviklede 

Folkeskole, der er en Ulykke for Landet, 
fordi den frister ethvert normalt udrustet Barn 
ind paa Afveie: et uhyre stort, erhvervsløst 
Proletariat af halvdannede Mennesker kommer 
til Existents, uden at man i mindste Maade 
vil kunne byde dem Stillinger, der svarer til 
deres relative Kundskabsfylde, og samtidig 
vil Haandværk, Agerbrug, Industri, Handel 
miste Tilgang netop af de gode Hoveder og 
snilde Hænder, der skulde bringe dem til at 
blomstre. Lad de udprægede Begavelser mel- 
lem Underklassens Børn faae fri Adgang til 
Akademierne paa Statens Bekostning, 
men lad være at tylle overflødige Kundskaber 
i de jævnt udrustede, der skal leve af deres 
Hænders mekaniske Gjerning — Arbeidsman- 
den f. Ex. — thi den man giver Tanker, den 
giver man Sorger I 

Altsaa, mine Herrer, jeg ender, som jeg be- 
gyndte: Aldrig bør Akademierne, Kulturens 
Bærere, fortrænges af den aandsforladte Folke- 
og Enhedsskole! Jeg takker Dem, fordi De 
har hørt mig til Ende; af de idelige Mishags- 
yttringer har jeg kunnet slutte, at det, jeg 
sagde, ikke altid faldt i god Jord, men efter 
min Mening har man altfor længe snakket 
Arbeiderne efter Munden, det er paa Tide, at 
de ogsaa hører lidt Sandhed.« 

Naar Tilhørerskaren hidtil havde holdt 

sin Vrede saa nogenlunde i Tømme, skyldles 
det ideligt gjentagne, paamindende Vink fra 
Konrad Stufes Side, men nu, da Rudolph 
satte sig, brød Uveirsstormen frem, som naar 
Laaget sprænges af en kogende Kjedel, og 
Vandet sydende strømmer ud. Der opstod en 
vild Tumult, Raab som: >Smid ham udi« — 
»Han skulde slaaes ihjel I« skingrede hen over 
Salen. 

Selv da der endelig atter var tilveiebragt 
Ro, hørtes ligesom en dæmpet Knurren der- 
oppefra. En hel Række af Medlemmer toge 
nu eflerhaanden Ordet, og tilsidst talte atter 
Konrad Stufe og Johan Kurt. Allé vare de 
enige om i de hæftigste Vendinger at angribe 
Rudolph. Forbittrelsen var stigende, og da han 
endelig reiste sig for at svare, modtoges han 
med et saadant Vræl af Raseri, at han harm- 
fuld vendte sig til Formanden. Denne ringede 
og ringede, ogsaa Konrad Stufe forsøgte sin 
Magt over Gemytterne, men intet nyttede. 
Rudolph kastede Blikket op til Galleriet: 
Hundreder af knyttede Hænder vare udstrakte 
imod ham, og Trudsler og Forbandelser 
strømmede ham imøde fra disse ophidsede 
Munde, der ikke vare vante til at møde no- 
gen Modsigelse, naar de fordrede. 

Rudolph løftede Haanden. Der blev et Øie- 
bliks Taushed, og han raabte op imod dem : 

»Jeg tier nu, men De skal seijere høre fra 
mig — saa let lader jeg mig ikke knægte I« 

Idet han satte sig, opstod der nyt Spektakel, 
og samtidig hørtes Raab paa »Afslutning« 
fra Medlemmerne i Salen. Formanden lystrede, 
satte Ændringsforslaget under Afstemning — 
en halv Time efter ringede han og erklærede 
det for vedtaget med betydelig Majoritet. 

Tilhørerne raabte Hurra, og i selve Salen 
var Jubelen ogsaa stor. Konseilpræsidenten, 
Karl Schmidt, sad paa Ministerbænken med 
en henrykt smilende Mine, thi han vidste, at 
man passede nøie paa ham fra alle Sider, 
men en skarp Iagttager vilde kunne have 
skimtet en vis Nerveusitet bag Smilet — Mi- 
nisteren havde en uhyggelig Fornemmelse 
af, at man ved det hér skete havde krænket 
Landets Konservative saa stærkt, at de for 
Alvor vilde tænke paa Repressalier. 

Samtidig med at denne Afstemning foregik 
i andet Kammer, var Senatet bleven færdig 
med Debatten om Hærstyrken. Det var nær- 
mest dette Spørg^maal, der havde samlet de 
interesserede Folkeskarer paa Pladsen foran 
Parlamentsbygningen : en ihærdig Agitation 
blandt Landets Ungdom havde nu i Aarevis 
gjort Værnepligten forhadt, og da den domi- 
nerende Socialisme med sin internationale 
Karakter ikke har Fædrelandskjærlighed paa 

sit Program, betragtedes Spørgsmaalet om Ri- 
gets Forsvar med den største Ligegyldighed af 
Masserne — enhver Socialist opfattede det 
som en Æressag for Landet at faae almindelig 
Afvæbning indført. Jo mindre Udgift til 
Hæren desto mere i Kassen til Arbeiderfor- 
maal, dén Vise havde man hørt saa tidt, at 
man kunde den paa Fingrene, og derfor 
imødesaae man i spændt Forventning, hvor- 
ledes det vilde gaa idag i Senatet. 

Ogsaa hér, i første Kammer, var Tilhører- 
pladsen besat med Proletarer, men disse for- 
holdt sig aldeles rolige, fordi de af Erfaring 
vidste, at Formanden var meget hurtig til at 
lade Galleriet rømme. Under Ministeriet 
Schmidt var det lykkedes at presse adskil- 
lige Socialister ind i Senatet, men det havde 
dog i det Hele bevaret sit Præg af Fornem- 
hed og Talerne deres akademiske Snit. Under 
Forhandlingerne gjorde Oppositionen sit Bed- 
ste for at omstemme Gemytterne, men mange 
stærkt følte Ord bleve herimod sagte om, at 
aldrig havde Landets Demoralisation viist 
sig i et grellere Lys end ved den Ligegyldig- 
hed, der vistes overfor Hæren, og ved Afstem- 
ningen seirede da ogsaa Forsvarsvennernes 
Opfattelse — Ministeriet Schmidt havde lidt 
et nyt Nederlag I 

Nu kunde Tilhørerskaren ikke længere be- 

herske sig, men brød ud i en Pibekoncert af 
den frygteligste Art. Formanden lod Vagten 
kalde, og strax efter viste den sig paa Galle- 
riet. Taktfast trampende marscherede Mæng- 
den ud, medens Raabet: »Ned med Senatet!« 
lød over Salen. 

Da Efterretningen om Afstemningen naaede 
Masserne udenfor Regjeringspaladset, opstod 
der en Bevægelse, som saae truende nok ud, 
men heldigvis var en betydelig Styrke Sol- 
dater holdt i Beredskab. De rykkede frem 
foran Bygningen, og deres opplantede Bajo- 
netter virkede beroligende paa Pøbelen. 

Rudolph stod oppe i et Vindue og saae ud 
over Pladsen, hvor Hoben under høie Raab 
bølgede frem og tilbage som et oprørt Hav. 
Og han tænkte: Endnu idag viger de for 
Vagten, men vil de ogsaa respektere den 
imorgen eller iovermorgen — ak, mit Fædre- 
land, Du gaaer strenge Tider imødel 

Ad en Sideport forlod Rudolph Bygningen, 
og næppe var han kommen ud paa Gaden, 
før han til sit uendelige Mishag blev tiltalt 
af Edvard Haine — fuld af Liv og meget 
høi røstet: 

»Goddag, Hr. Reinfeldt,« sagde Amerikane- 
ren med et fortroligt Haandtryk, »skal De 
dén Vei, kan vi følges. Jeg var oppe i andet 

Kammer — i den reserverede Loge naturlig- 
vis, men De saae mig vist ikke — jeg maa 
komplimentere Dem for Deres speech, den var 
godt holdt — men Indholdet rigtignok høist 
besynderligt — dette om Aandsadelen fore- 
kom mig at være noget — excuse me: non- 
sense — hjenune hos os vilde De være ble- 
ven grint ud ligefrem — « 

Rudolph svarede ikke, men fortsatte sin 
Gang. Den Anden var imidlertid ikke saale- 
des til at ryste af sig; han havde end ikke 
Anelse om, at han var til Uleilighed, og fort- 
satte derfor uforstyrret sine Betragtninger, 
vis paa, at de i høi Grad maatte interessere 
hans Ledsager. 

Da de naaede Operapladsen og netop pas- 
serede Caféen, fik Haine Øie paa Max Utten- 
bach, som nærmede sig fra en Sidegade — 
allerede forinden havde han opdaget Olga, 
der sad bag en af de store Speil glasruder 
derinde med sin Cigaret og sin Likør, ivrigt 
kiggende ud efter dem. 

»De undskylder, at »jeg forlader Dem, Hr. 
Reinfeldt,« sagde Haine, »men jeg skal ind 
hér.« 

»Bevares I« svarede Rudolph og fortsatte 
med lettet Sind sin Gang alene. 

Strax efter traadte Max og Haine ind ad 
Caféens Hovedindgang og nærmede sig Olga. 

»Hvem var det, Du talte med derude, Ed- 
vard?« spurgte hun interesseret. 

»Hr. Reinfeldt, my precious, en Halvbroder 
til Johan Kurt, Du veed,« svarede Haine. 

»Det var en smuk Mand — imponerende 
— fin.—,« henkastede Olga, men afbrødes af 
Max, der studsende havde lyttet til Amerika- 
nerens Ord: 

»Det var altsaa ham, Kurt nævnte som 
Kongens Ven — ?« 

»Ja, endnu idag har han spist Frokost paa 
Slottet.« 

Max kastede et speidende Blik paa de mange 
Gjæster rundt omkring og hviskede: 

»Lad os hellere gaa ind i Bagværelset.« 

Dette stod heldigvis tomt. Efter at de havde 
taget Plads derinde ved Bordet, dreiede de to 
Mænds Samtale sig først om Luftspeilings- 
apparatets Succes iaftes og om dets yderligere 
Forbedring, medens Olga sad taus. Pludselig 
udbrød hun imidlertid: 

»Jeg bliver kjed af evindeligt at skulle høre 
om den Opfindelse — * fortæl hellere, Edvard, 
noget om, hvordan det gik i andet Kammer 
idag — Du vilde jo gaa derhen, sagde Du 
igaar.« 

Haine gav et kort Referat af Forhandlin- 
gernes Gang og dvælede navnlig ved Rudolphs 

store Tale og det Raseri, hvormed man havde 
modtaget den. 

>Han fortjente ikke bedre, den Usling,« 
udbrød Max. 

>Aah, veed Du hvad,« svarede Olga, >jeg 
synes egentlig, at det er ganske kjækt af ham 
at staa dér ene og reise en saadan Storm 
imod sig — som jeg strax tænkte, da jeg 
saae ham med Edvard ude paa Gaden: der 
er noget imponerende ved haml« 

»Jeg traf ham forresten ogsaa iaftes hos 
Fabrikant Wilner,« indskjød Haine. 

>Saa er han maaske ogsaa optagen af den 
smukke Datter dér?« spurgte Olga. 

»Ak nei, han har kun Hovedet fuldt af 
Statssager og sociale Spørgsmaal.« 

»Det troer jeg aldeles ikke. Du — der var 
noget i hans Væsen og Udtryk, som tydede 
paa, at han slet ikke er nogen Stivstikker.« 

»Det lader til, at Du interesserer Dig stærkt 
for denne Herre, little girll* 

»Naa ja, han havde en hel Del af det, jeg 
savnede hos Dig, Edvard.« 

»Tænk, hvor det passer sig heldigt,« smi- 
lede Haine, »han fortalte mig netop iaftes, 
at han søger en Husbestyrerinde — den Plads 
skulde Du lægge Dig efter.« 

»Nei Tak — ,« svarede Olga ligegyldig. 

men mærkede i det samme, at Max traadte 
hende paa Foden. 

Han havde siddet taus og grundende — 
nu udbrød han med usædvanligt Liv: 

>Dét, synes jeg, er en ganske god Idé. Gaaer 
alt vel, gifter vi os jo nok en pang om ikke 
længe, og saa er det heldigt, at Du har faaet 
Leilighed til at udvikle dine Evner som Hus- 
moder lidt.« 

Olga saae forbauset paa ham, nien hun 
følte atter Trykket af hans Fod, og et Blink 
i hans Øie fik hende til at tie. 

>De vil maaske gjøre Olga den Tjeneste, 
Mr. Haine,« fortsatte Max, »at tale hendes 
Sag hos denne Hr. Reinfeldt. Jeg skal netop 
nu til at kaste mig over en Række kemiske 
Forsøg og faaer ikke Tid til at tage mig 
videre af hende.« 

Haine var ligesaa forbauset over Uttenbachs 
Forslag som Olga, men svarede: 

*Well, med stor Fornøielse, jeg skal kjøre 
derhen med det samme — men,« tilføiede 
han, >hvad skal jeg egentlig sige om Dig, 
Olga?« 

>Du forklarer bare, at en ung Amerikaner- 
inde, som er dygtig til al Husgjerning — for 
dét er jeg, det har Mo'er lært mig i gamle 
Dage — har henvendt sig til Dig om at 
skaffe hende Plads, og at Du derved kom til 

at tænke paa ham. Det er maaske bedst, at 
Du kalder mig ved mit egentlige Navn: Trim- 
ming, for >Rauf« er jo, som Du veed, min 
Stedfa'ers.* 

»Det skal jeg — men han vil naturligvis 
have Besked baade om det ene og det andet 
— hvis han nu spørger om din moralske 
Vandel, hvad skal jeg saa svare, my pet9* 

Haine lo høit, og Olga sendte ham et ly- 
nende Blik: 

>Siig Du blot, at Miss Trimming er mere 
sædelig end de fleste Kvinder — kun at hun 
har det paa sin egen Maade. Og Du kan for- 
resten godt tilføie: Hun har kun én Gang i 
sine Dage handlet umoralsk, og det var, da 
hun solgte sig til en vis Edvard Haine, som 
hun egentlig slet ikke brød sig om — men 
til hendes Undskyldning tjener, at hun den- 
gang var et uerfarent Barn endnu.« 

>Du. er ikke meget artig, /oyei/,« svarede 
Haine, d§r var i et uforstyrreligt godt Hu- 
meur, »men jeg vil vise mig ædelmodig allige- 
vel og gaa for Dig strax — jeg skal sende 
Brev under Caféens Adresse endnu idag, for 
man kan vel stadig ikke faae at vide, hvor 
I boer?« 

»Nei, det lader sig ikke gjøre,« svarede Max 
kort, »men Tak for Uleilighedenl« 

» Jaja, good bye!<!^ sagde Haine og gik. — 

Isted Møller: Revolten i Burgheim. 11 

»Hvad er dog Meningen med alt dette?« 
spurgte Olga, saasnart han var ude af Døren. 

»Det skal jeg forklare Dig, naar vi kom- 
mer hjem — lad os skynde os.« 

>Jeg er færdig.« 

Efter at have forladt Caféen gik de hver 
sin Vei, thi Max anvendte altid den største 
Forsigtighed — de fulgtes aldrig ad til deres 
afsidesliggende Bopæl. 

Langt ude i en af Forstædernes Sidegader, 
i en Kaserne, hvor man kunde forsvinde 
mellem de talrige Smaafamilier, havde de 
leiet to Toværelsers Leiligheder, der laa Dør 
om Dør ved samme Opgang. Husets Beboere 
vidste kun, at han var Mekaniker, og hun 
en Dame fra Amerika, men at de havde 
noget med hinanden at gjøre, anede Ingen, 
idet de altid passede paa, kun i ubevogtede 
Øieblikke at smutte over til hinanden. At de 
havde maattet indrette sig saa tarveligt laa 
i, at Max, da Olga traf ham, var ganske 
blottet for Midler, idet han havde offret alt, 
hvad han eiede, paa de Forsøg, der endelig 
havde ført til hans Opfindelse. Hun havde 
trolig delt de Penge, hun fik udbetalt af 
Haine, med sin nye Ven, men just nu, da 
Guldet var begyndt at strømme, havde hun 
haabet paa en Forandring — og saa kom 

Max med dette forunderlige Forslag om at 
søge Plads hos en Fremmed! 

Olga havde saaledes nok at gruble over 
paa sin Vei hjem, og det var ikke med saa 
let et Hjerte, som sædvanligt, at hun steg op 
ad den temmelig smalle Trappe til sin Dør. 
Hun kunde høre, at Max allerede var kom- 
men, idet han rumsterede omkring inde hos 
sig selv, og strax efter gav han ogsaa det af- 
talte, sagte Signal paa Væggen. Hun lyttede 
ude paa Trappen, kiggende op og ned, og 
da Farvandet fandtes frit, var han hurtig 
ovre hos hende. 

Trods de knebne Kaar, Olga i den sidste 
Tid havde levet under, vare hendes to Værel- 
ser dog ganske hyggelige, Meublerne leiede 
ganske vist og tarvelige, men hun havde 
pyntet op med Gardiner, Tæpper og Blomster, 
saa Omgivelserne dog nogenlunde svarede til 
hendes Smag. I Amerika havde Haine ødslet 
en hel Del paa hende, og hun havde været 
omgivet af en vis Pragt, men hun følte egent- 
lig ikke Savnet — hun var glad ved at vise 
Nøisomhed for at kunne hjælpe Max! Siden 
igaar, da hun fik Rullen med Guldstykkerne 
overleveret, havde hun imidlertid begyndt at 
lægge store Planer, og adskillige Indkjøb vare 
allerede besørgede: paa Væggen hang nogle 
Billeder, som hun længe havde havt Lyst til, 

11* 

fordi de salte hendes Fantasi i Bevægelse — 
de gjengave alle erotiske Scener af en stærkt 
lidenskabelig Karakter — og endvidere havde 
hun forsynet sit Klædeskab rigeligt, thi hun 
holdt meget af sin Person og vilde gjerne 
gjøre det saa godt som muligt for den. 

»Naa Max, tal saa I« udbrød hun utaalmo- 
dig, da de havde taget Plads i hendes lille 
Sofa. 

Han sad lidt med et grundende Udtryk i 
det blege Ansigt, saa sagde han: 

»Naar man har svoret til en Sag, har man 
den Pligt at offre sig fuldt ud for den, og vi 
Anarkister stiller særligt det Krav til hver- 
andre. Endnu har jeg ikke kunnet indvie Dig 
i alle vore Hemmeligheder, Olga, dertil kjen- 
der jeg Dig ikke helt nok, og Ansvaret er 
stort, men Du er knyttet til en Anarkist som 
hans Elskerinde, og dét forpligter — en Anar- 
kist, der har hensmægtet Ungdomsaar i rus- 
siske Fængsler, der er bleven pint i Siberiens 
Ørkner, indtil det lykkedes ham at flygte 
— men som ogsaa har udført adskillige Be- 
drifter i Frihedens Tjeneste!« 

Olga trykkede hans Haand, idet hun ind- 
skjød: 

»Derovre i Amerika traf jeg ogsaa russiske 
Flygtninge — jeg kjender deres Følelser!« 

»Jeg troer. Du er af den rette Støbning, 

Olga, og at Du nærer det rette Had til Under- 
trykkerne dybest i din Sjæl, og derfor haaber 
jeg, at det Øieblik engang kan komme, hvor 
Du fuldt ud kan blive optagen i \ot Kreds. 
Anarkister er her nok af i Landet — egentlig 
er alle Ny-Socialister Anarkister, men af Ind- 
viede, saadanne, der staaer i Forbindelse med 
Centralledelsen, er der kun faa — vi maa 
anvende den yderste Forsigtighed. Hvis Du 
løser den Opgave godt, jeg nu vil paalægge 
Dig, vil det være et stort Skridt fremad for 
Dig. Men det er ingen Spas, dette hér, store 
Ting staaer paa Spil, og jeg er nødt til at 
indvie Dig i Adskilligt — derfor maa jeg 
have dit høitidelige Løfte — reis Dig og kom 
herhen til Vinduet i Dagens fulde Lys.« 

Hun fulgte Opfordringen. Han greb begge 
hendes Hænder: 

>Se mig nu lige ind i Øinene og gjentag, 
hvad jeg siger.« 

Hun stirrede paa ham — efterhaanden lige- 
som hypnotiseret, greben af en hemmelig 
Rædsel overfor den Vildhed, der lurede i hans 
mørke Blik. Han talte langsomt, og hun gjen- 
tog Sætningerne med sagte, bævende Stemme: 

>Jeg lover Dig, Max — aldrig i Ord eller 
Handling — at forraade de Ting, Du betroer 
mig — thi jeg veed — og Du har indskjærpet 
det for mig, Max — at svigter jeg — fælder 

jeg derved min egen Dødsdom — sikkert og 
uigjenkaldeligt.« 

Han slap hendes Hænder: 

»Sæt Dig saa igjen og glem aldrig, at dette 
var fuldt Alvor.« 

Hun tog Plads i Sofaen, skjælvende af 
Sindsbevægelse. Selv gik han frem og tilbage 
med et barsk Udtryk i Ansigtet: 

»Du skal da vide, at jeg imorges af Be- 
vægelsens Leder hér i Byen fik Meddelelse 
om, at ban har modtaget en vigtig Ciffer- 
depeche fra Hovedkomitéen i Paris: paa en 
bestemt Dag, den 29. August, vil vi rette et 
Hovedslag mod vore Tyranner — sex euro- 
pæiske Souverainer skal samtidig udryddes, 
og man haaber under den opstaaende Panik 
at faae Revolutionen reist overalt og de øvrige 
Skadedyr fordrevne fra Tronerne med det 
samme — saa vil Verden endelig engang 
kunne begynde at aande frit! Hvem af os, 
der skal udføre Bedriften hér i Landet, vil 
blive afgjort ved Lodtrækning, men ialtfald 
er det jo af stor Vigtighed at kj ende noget 
til Kongens Bevægelser og i det Hele erfare 
saa meget som muligt om, hvad der fore- 
gaaer ved Hoffet — der er kun Qorten Dage 
til den store Begivenhed, maa Du huske. Da 
nu Haines Ord før aabnede Udsigt til, at vi 
maaske kunde faae Foden indenfor hos Kon- 

gens fortrolige Ven, betænkte jeg mig ikke, 
Olga, og det uagtet — ,« hér standsede han 
sin Gang, knælede ned foran hende, lagde 
sine brede Hænder om hendes slanke Liv, 
> — og det uagtet det vil blive tungt for mig 
at skulle undvære Dig, Olga, tungt, fordi jeg 
elsker Dig høit.« 

Hendes Udtryk var alvorligt, noget misfor- 
nøiet, 

>Hvad forlanger Du da af mig, hvis jeg 
virkelig kan opnaa denne Stilling?« 

»Jeg forlanger,« svarede han og satte sig ved 
hendes Side, »at Du skal gjøre din Pligt mod 
vor hellige Sag: Du skal udspeide ham, be- 
lure hans Samtaler, læse hans Breve og skrive 
dem af, hvis de indeholder noget af Betyd- 
ning. Du skal gjøre ham tryg overfor Dig, 
trænge ind i hans Fortrolighed, fordreie Ho* 
vedet paa ham, hvis det er muligt — men 
vel at mærke saaledes, forstaaer Du nok, at 
Du ikke giver ham det mindste af Dig selv, 
thi det vilde jeg ikke kunne taale. Jeg er 
maaske ofte taus og frastødende overfor Dig, 
fordi jeg har saa meget, der fylder min Hjerne, 
men jeg holder mere af Dig end af nogen 
Anden i Verden, jeg elsker dit skjønne Le- 
geme og din Sjæl, der er saa god og kjærlig 
— hvad skylder jeg Dig ikke af Taknemme- 
lighed for alt, hvad Du har gjort for mig — 

fordi Du delte med mig, offrede Dig for 
migl« 

Olga sad med sine Øine i hans, der nu 
havde det Udtryk af dyb Hengivenhed, som 
først havde talt til hendes Hjerte. Hun var 
rørt over, hvad han havde sagt, fordi hun 
vidste, hvor fremmed det faldt ham at forme 
sine Følelser i Ord, hun kyssede ham, strøg 
ham blidt over Kinden — men samtidig ry- 
stede hun paa Hovedet og sagde: 

>Jeg kan ikke lide den Rolle, Du har til- 
tænkt mig, Max! Jeg har ingen Lyst til at 
spille Spion og mindst overfor den Mand, jeg 
idag saae gjennem Caféens Vindue — hans hele 
Personlighed var saa gentleman-like, saa fin, at 
jeg ikke kan tænke mig at forraade ham.« 

»Fini« udbrød Max med rynket Pande. >I 
Kvinder ligner dog altid Jer selv, altid bider 
I Jer fast i Bagateller, i det Uvæsentlige — 
hvad har Spørgsmaalet om hans »Finhed« 
med den store, betydningsfulde Opgave at 
gjøre, der hér bliver lagt i dine Hænder?« 

»Fordi jeg har Sands for Finhed,« svarede 
hun mut. 

>Lad nu al den Snak fare, Olga! Vi har 
jo dog fælles Interesser og Ønsker, ikke sandt 
— ellers havde jeg aldrig taget Dig til Elsker- 
inde.« 

>Naa ja — « 

>Og vi nære et fælles Had, ikke sandt — 
Du har jo fortalt mig om din Mo'r, hvordan 
de behandlede hende.« 

Olga løftede Hovedet med en hastig Be- 
vægelse : 

>Mo'er — min stakkels Mo'er — ja, det er 
rigtig, det har jeg fortalt Dig.« 

Ordene kom sagte fra hendes Læber, og 
hun var bleven ganske bleg. 

»Du har tidt med Vredestaarer yttret,* fort- 
satte han, >at Du har en Forbrydelse at 
hævne paa Samfundet — « 

»Ja, jeg skylder det en Tak baade fra hende 
og mig selv — « 

»Nuvel, hér er en Leilighed, hvor Du netop 
som Kvinde er brugbar og kan gjøre os en 
uvurderlig Tjeneste — og saa siger Du Nei?« 

»Ak,« sagde hun med et Suk, »det er fordi 
mit Sind er saa let — og saa rummeligt. Jeg 
har læst, at da Perserne erobrede Babylon, 
myrdede de i den ene Ende af Staden, me- 
dens Indbyggerne endnu dandsede og holdt 
Fest i den modsatte — saadan gaaer det og- 
saa mig: Solen kan sommetider skinne saa 
varmt, og Himlen være saa blaa, at jeg rent 
glemmer, hvor onde Menneskene er — saa er 
det godt, at jeg har Dig til at huske mig 
paa det.« 

»Du vil altsaa — ?« 

»Ja, jeg vil,« raabte hun med funklende 
Øine, »I skal faae Ram paa dem Allesammen, 
hvis jeg kan gjøre noget dertil. I har Ret: 
først naar hele Verden er gaaet tilgrunde, 
bliver der Plads til en ny, der er bedre end 
denne!« 

Han rev hende til sig og trykkede et langt 
Kys paa hendes Læber — hendes Hoved hvi- 
lede tilbagelænet i hans Arm med lukkede 
Øine, medens Rødmen atter vendte tilbage i 
hendes Kinder: 

»Kys mig mere,« hviskede hun, »det er 
den bedste Medicin for en syg Menneske- 
sjæl.« 

Lidt efter udbrød han: 

> Underligt nok, at saadan en lille Due kan 
elske en Rovfugl som mig,« 

og hun svarede: 

> Livet skulde ikke være andet end et- ene^ 
ste langt Kys, og saa skulde man dø — men 
saadan er det jo ikke, desværre! Derfor giver 
man sig sommetider til at tænke og spørge 
sig selv: hvorfor lever Du? Dengang jeg kom 
herover, havde jeg kun en dunkel Fornem- 
melse af Had, men saa mødte jeg Dig, og 
Du lærte mig, hvad det var, der gjærede i 
mit Indre — Du lærte mig at finde mig selv, 
og derfor elsker jeg Dig — dét er ikke saa 
underligt! Edvard har egentlig altid været 

mig imod; jeg bøiede mig for hans klare 
Livsmotto: »Alt er Forretning hér paa Jor-- 
den«, men jeg hadede ham, naar jeg gav mig 
hen til ham. Det gaaer mig imidlertid som 
de smaa, grønne Selskabspapegøier: jeg maa 
have en Ven, ellers døer jeg — det er min 
Natur! Derfor er jeg saa glad over Dig, og 
dit Billede før med Rovfuglen er rigtigt, for 
naar Du undertiden er begeistret og taler om 
dine store Planer til Menneskeslægtens Frelse, 
kan Du rive mig helt med, jeg føler mig 
løftet — det er fordi Du er en Ørn, Max, 
som stræber mod Lyset, mod det Høieste.« 

»Men der er langt til, at Maalet er naaet 
— derfor fortjener Du vor Tak, Olga! Paa 
den Post, jeg har udseet Dig til, vil Du ikke 
alene kunne gavne os Anarkister, men ogsaa 
vore Venner: Ny-Socialisterne. Bedst er det 
dog, at det Hele forbliver en Hemmelighed — 
hvad Ingen veed, det røber Ingen! Naar Du 
kalder Dig »Trimming« hos ham og viser 
Dig saa lidt som muligt, vil man intet ane. 
Godt, at Johan Kurt ikke omgaaes Halvbro- 
deren, thi han maa mindst af Alle vide 
noget om vor Plan — han vilde aldrig give 
sit Samtykke til denne Krigslist. Lad alt, 
hvad Du opsporer, gaa igjennem mig, saa skal 
jeg nok bringe det videre til rette Sted. Du 
betinger Dig blot Frihed et Par Timer om 

Dagen, og saa lister Du Dig hér hen — jeg 
vilde heller ikke kunne undvære Dig helt.« 

>Hvis det gaaer i Orden, maa jeg først og 
fremmest tænke paa nogle Dragter, der pas- 
ser til min nye Stilling, for Hr. Reinfeldt vil 
sikkert ikke synes om mine Fantasikostumer 
— men nu vil jeg gaa over og gjøre lidt 
istand hos Dig — Du Stakkel, hvem skal 
besørge det for Fremtiden?« 

I en Haandevending havde hun en Lær- 
redskjole paa, og efter at have lyttet ud mod 
Gangen smuttede hun over til ham. — 

Intet Under at Max ikke vilde have nogen 
Fremmed ind i sin Leilighed, thi der saae 
høist besynderligt ud i de to Værelser. Henne 
i en Krog stod en Seng og rundt om nogle 
faa andre Meubler, men ellers vare kemiske 
Apparater, Destillérkolber, Reagensglas, Æsker 
med allehaande Stoffer, store Modeller af 
Pap og Træ til forskjellige Maskiner, Teg- 
ninger og Udkast spredte overalt — et sandt 
Kaos, der røbede, at man hér befandt sig i 
en Opfinders Værksted. Paa en Reol fandtes 
en Del videnskabelige Værker, og en Mængde 
Blade af anarkistisk Indhold, paa forskjellige 
Sprog, laa i Bunker ved Siden af. 

Hurtig var Olga ude i hans Kjøkken for at 
hente en Spand Vand, og hvad hun ellers 
skulde bruge. Saa hvide hendes Hænder end 

vare, saa arbeidskyndige viste de sig tillige. 
Hun vadskede Gulvene over, hun tørrede 
Støvet af de mange Gjenstande, hiin redte hans 
Seng, og alt dét smaanynnende, med den 
muntreste Mine — hun syntes ganske at have 
glemt sine alvorlige Betragtninger fra for lidt 
siden. * 

»Kom ikke derhen!« raabte han ivrig, da 
hun nærmede sig et lille Bord, paa hvilket 
der stod en tildækket Kasse. 

>Er det Sprængstoffet, Du arbeider med?« 
spurgte hun nysgjerrig. 

>JaI« 

>Har Du fundet ud af det?« 

»Jeg haaber det. Feilen har hidtil været, 
at Explosionen altfor ofte ogsaa er gaaet ud 
over Udøveren af Attentatet, det mener jeg 
hér er undgaaet — nu faaer vi se I« — 

En Timestid efter sad Olga ovre i sin egen 
Stue, beskjæftiget med at sy om paa én af 
sine Kjoler. Hun nynnede endnu, men efter- 
haanden blev hendes Udtryk alvorligere, idet 
hun kom til at tænke paa den Opgave, hun 
havde paataget sig. Det, at hun skulde være 
Spion i en ædel Sags Tjeneste, voldte hende 
ingen Bekymring, men hun kunde ikke lide, 
at Hr. Reinfeldt var en saa sympatetisk Per- 
son — langt hellere maatte han have seet 

ud som en ond Tyran! Imidlertid vidste hun 
snart at trøste sig igjen: 

»Hvad er det Hele: han repræsenterer den 
gamle Tid, jeg den nye Tid, og vi føre Kri- 
gen ind paa Fjendens Territorium — det er 
ærlig Kamp I < ' 

Rent psykologisk interesserede det forestaa- 
ende hende i høi Grad, Skuespillerindelyst^rne 
sad hende endnu i Blodet, og Tanken om 
den lille Gjæsterolle, hun hér skulde give, 
satte hende i den samme Spænding, som hun 
i sin Tid havde følt, da hun debuterede. 

Næste Morgen laa der i Caféen Brev fra 
Haine til Olga: han havde forberedt det nød- 
vendige, Hr. Reinfeldt var at træffe i Løbet 
af Formiddagen. 

Hun begav sig strax afsted. 



VI 

RUDOLPH sad ved sit Arbeidsbord. Gjen- 
nem de aabne Vinduer strømmede Blom- 
sterduften fra den lille Have foran Villaen 
ind til ham — her var saa fredeligt og tyst 
i denne afsides Lindeallé, at man kunde tro 
sig mange Mile borte fra Hovedstadens Vir- 
var, hvor det boblede og sydede som i en 
Hexekjedel. 

Ogsaa i Rudolphs Sjæl var den Uro. Store 
Bunker af beskrevne og trykte Ark laa foran 
ham, thi af sine Partifæller saavel i andet 
som i første Kammer var han bleven an- 
modet om at modtage en Førerstilling, og 
derfor var der et umaadeligt Stof at sætte 
sig ind i. Men han havde Vanskelighed ved 
at tvinge Hjernen til Arbeidet — hvert Øieblik 
lagde han sig tilbage i sin Stol og faldt hen 
i Tanker, der gik helt andre Veie, 

laftes havde han indfundet sig hos Wilners 
for efter Løfte at fortælle Fabrikanten lidt 
nærmere om Begivenhederne i andet Kammer. 

Helga havde atter været besynderlig reser- 
veret overfor ham, hvorimod hun absolut 
syntes at udmærke v. Bruck, der lidt senere 
indfandt sig. Han havde, under sin Samtale 
med Wilner, iagttaget de To, der spillede et 
Parti Billard inde i Naboværelset — i det 
rige, elektriske Lys havde hendes mørke 
Skjønhed taget sig helt vidunderlig ud — der 
var en yndefuld Rytme udbredt over enhver 
af hendes Bevægelser under Spillets Gang, 
der virkede paa ham som den herligste Mu- 
sik ak ja! Rudolph sukkede dybt: Livet 

laa for ham som en tung, trælsom Vei uden 
Glæde. Sin Konge og sit Land skyldte han at 
deltage i en Kamp, der vilde paadrage ham 
Tusinders bittre Had — og dén, der skulde 
have hjulpet ham over alt dette og kastet 
Lys i hans Tilværelse, hun vendte ham Ryg- 
geu I Nuvel, det faaer være — han rettede sig 
med besluttet Mine: Pligten vil jeg tage til 
min Ledestjerne, dén vil jeg følge blindt, ind- 
til min Livsbane er tilende, og min Sjæl 
søger bort herfra I — Han fordybede sig atter 
i Motiverne til et Lovforslag fra Ny-Sociali- 
sternes Side, hvorefter enhver Kvinde og Mand 
skulde have Valgret til andet Kammer med 
én og tyve Aars Alderen — en Stund skrev 
han ivrigt Notitser, men saa vare Tankerne 
med Et atter hos Helga, og atter hvilede han 

tilbagelænet med Hænderne for Øinene, be- 
breidende sig sin Svaghed og dog ude af 
Stand til at pvervinde den. 

Da bankede det, og han raabte hastigt: 

»Kom indl« 

En ung, smuk Dame viste sig i Døren, iført 
en beskeden, sort Kjole. Paa Hovedet havde 
hun en Kysehat med brede Hagebaand. Hen- 
des Dragt lignede i det Hele nærmest en Syge- 
pleierskes, hørende til en eller anden Orden, 
saa enkel var den. 

Rudolph havde hurtigt reist sig og bad 
hende træde nærmere. 

»Mit Navn er Olga Trimming — Mr. Haine 
har henvist mig til Dem,« sagde hun med 
ængstelig, genert Stemme og nedslaaede Øine. 

»Ja rigtig,« svarede Rudolph lidt forbehol- 
den — han havde været meget ubehageligt 
berørt ved Amerikanerens Besøg, idet han 
mindst af alt havde tænkt gjennem ham at 
finde sig en Medhjælp. Han tilføiede derfor og- 
saa: »Hr. Haine var her igaar Eftermiddags og 
anbefalede en Bekjendt fra Amerika, men jeg 
sagde ham strax, at den underordnede Stil- 
ling, hér er Tale om, slet ikke passede for en 
virkelig Dame, og efter at have seet Dem, 
Frøken, staaer dette mig endnu klarere — « 

»Jeg er jo fremmed her i Landet og vil 
være meget glad ved en hvilkensomhelst Virk- 

Isted Meller: Revolten i Burgheim. 12 

somhed. Jeg stiller ingen Fordringer, og hvis 
det blot dreier sig om at styre Huset, troer 
jeg sikkert at kunne gjøre Fyldest.« 

»Vil De ikke tage Plads,« sagde Rudolph 

— hun saae saa tillidsvækkende ud, at han, 
trods sine Betænkeligheder, ikke kunde be- 
kvemme sig til at afvise hende. 

»Jeg er ikke meget velhavende,« fortsatte 
han, »saa Gagen vil ikke blive særlig høi.« 
Han nævnte et Beløb, som hun erklærede sig 
mere end tilfreds med. 

»Endvidere er her en gammel Pige, Grethe, 
som jeg ikke nænner at skille mig af med, 
og som maaske vil give Bryderier nok.« 

»Formodentlig hende, der lukkede mig ind 

— ja, maaske er hun lidt sær, men det fin- 
der jeg nok ud af.« 

Olga smilede, visende den smukkeste Række 
Tænder, og samtidig søgte hendes Øine for 
første Gang Rudolphs med et muntert Skjel- 
meri i Blikket, der i høi Grad tiltalte ham. 

»Jeg har meget at tænke paa,« sagde han, 
»og ønsker derfor at indtage mine Maaltider 
alene, men der vil blive stillet to ret rumme- 
lige Værelser ovenpaa til Deres Disposition. 
Jeg vil ogsaa udtrykkelig fremhæve, at jeg i 
mit Hjem er vant til en meget rolig Tilvæ- 
relse uden al Selskabelighed, saa at De maa- 
ske vil komme til at kjede Dem.« 

»Ak nei, jeg elsker Ensomhed — jeg vil 
langt hellere læse gode Bøger end tale med 
Mennesker, og Villaen hér er jo ganske som 
en Idyl.« 

»De har en ikke ringe Dannelse?« udbrød 
Rudolph oplivet. 

»Jeg har modtaget en udmærket Skole- 
undervisning som Barn.« 

»Og De taler vort Sprog forbausende godt 
— helt uden Accent.« 

»Begge mine Forældre stammede hér fra 
Landet, og i mit Hjem taltes altid Moders- 
maalet.« 

»Hvad Bøger angaaer, staaer mit Bibliotek 
selvfølgelig til Tjeneste i Deres ledige Timer.« 

»Saa troer jeg, at jeg vil kunne blive fuld- 
stændig lykkelig i denne Stilling.« 

Hun sagde disse Ord med en saadan Klang 
af inderlig Glæde i Stemmen, at Rudolph 
følte sig helt rørt, og inden ret længe var 
Aftalen truffen. 

»Hvornaar kan De komme. Miss Trim- 
ming?« 

»Straxl Jeg boer paa et Hotel og behøver 
ikke mange Forberedelser.« 

»Saa er der endnu kun tilbage, at De seer 
Huset og Deres Værelser — ved samme 
Leilighed kan De gjøre Bekjendtskab med 
min gamle Pige, der er et Mønster paa Tro- 

12* 

skab og Hengivenhed, vil jeg sige Dem, selv 
om hun maaske ellers kan være ret kantet i 
sit Væsen.« 

Han kaldte ud ad Døren, og da Grethe 
viste sig, sagde han: 

»Det er den Dame, som vil overtage Hus- 
ledelseh for at lette Dig en Del af Byrden — 
viis nu Miss Trimming om og lad mig se, 
at Du er rigtig venlig imod hende.« 

Grethe brummede noget^ man kunde ikke 
høre hvad, og hendes Mine var alt andet end 
huldsalig, thi sandt at sige betragtede hun 
den Fremmede som en Usurpator, der vilde 
trænge ind paa hendes Enemærker. Men 
mærkeligt nok: da Rudolph lidt senere saae 
Miss Trimming gaa ud ad Havelaagen og 
spurgte Grethe, hvorledes hun syntes om 
hende, svarede denne: 

»Rigtig godt! Det er en fornuftig, ung Pige, 
som jeg troer, jeg vil kunne faae god Nytte 
af — « 

thi saa smidigt havde Olga føiet sig efter 
alle den Gamles Særheder, medens de gik 
rundt i Huset, saa ivrigt havde hun talt om 
alt, hvad hun haabede at lære af Grethes 
større Indsigt, at hun ganske havde vundet 
hende for sig. 

Og saaledes vedblev det fremdeles, efter at 
Olga var flyttet ind i Villaen. Tilsyneladende 

rettede hun sig ganske efter Grethe, men i 
Virkeligheden gik alt efter hendes egen Villie, 
og Rudolph, der ikke var altfor godt vant, 
fik snart Leilighed til at glæde sig over For- 
andringen: Maden forbedredes og blev præ- 
cisere færdig. Opdækningen var smukkere, alt 
omkring ham syntes som ved et Trylleslag 
hyggeligere, idet han sporede en kvindelig 
Haand, hvor han gik og stod. Nu fandt han 
ikke længere sine Bøger bedækkede med Støv, 
alt laa paa sin rette Plads, ved hans Kouvert 
og rundt omkring i Husets Vaser var der 
anbragt Blomster fra Haven — og, bedst af 
det Hele: samtidig saae han meget lidt til 
Skaberen af alle disse Forbedringer, idet 
Grethe, som føf, serverede for ham. Han var 
jo ikke meget hjemme, idet Møder i Kam- 
meret, Konferencer med Kongen og med Med- 
lemmerne af hans Parti optoge ^n stor Del 
af hans Tid, ligesom han ogsaa ofte var ude 
om Aftenen. Miss Trimming benyttede de 
Timer, medens han saaledes var borte, til åt 
sørge for Huset, men saasnart han kom hjem, 
viste hun sig næsten ikke, blev paa sit Værelse, 
var saa langt fra at være paatrængende, at 
han greb sig i at savne hende. Han havde 
under sit ensomme Liv tilegnet sig adskillige 
Pebersvendevaner og vilde helst, at alt skulde 
foregaa ganske metodisk uden Forstyrrelse af 

nogen Art, men det var ham dog ganske 
kjært, naar han af og til saae et Glimt af 
den fremmede Dame, idet hun gik igjennem 
et Værelse eller var ifærd med at plukke 
Blomster nede i Haven. laltfald fik han jo 
hver Dag hendes »Godmorgen« og hendes 
»Godnat« — der var noget venligt, friskt, 
hyggeligt ved hende, som gjorde ham godt, 
og han bebreidede sig selv, at han behand- 
lede en Kvinde med saa betydelig en Dan- 
nelse næsten som et Tyende. 

En Forandring heri skete da ogsaa inden 
en Uges Forløb, idet Grethe en Dag betroede 
ham, at hun ude fra Kjøkkenet havde hørt, 
hvorledes »Frøkenen« spillede ganske sagte paa 
det gamle Klaver i Dagligstuen. Interesseret 
lod han henad Aften Miss Trimming kalde, 
og hun meddelte ham da tøvende, at hun 
som Barn havde lært lidt Musik, men kun 
saa meget, at hun kunde akkompagnere sig 
til nogle smaa engelske Sange. Han bad om 
at maatte høre én af dem; hun syntes meget 
genert og vilde helst være fri, da det var saa 
lidt, hun evnede, men endelig gav hun efter. 
Ja, Stemmen var lille, men forunderlig sølv- 
klar og blid, saa at han atter og atter bad 
hende fortsætte. Disse smaa, melankolske 
Melodier, hvis Texter stadig varierede det 
samme Tema: 

O turn to me, 
my dear love! 

hensatte ham i den blødeste Stemning •— han 
tænkte paa Helga, og skjøndt hans Hjerte 
skjælvede i Smerte, var der en egen Lykke 
ved at fornemme sig som Medindviet i den 
fælles, store, almægtige Følelse, der hår fyldt 
og høinet Menneskeslægten, saalænge den 
har været til: Kjærligheden mellem Mand og 
Kvinde. 

Endelig reiste hun sig fra Klaveret. Rudolph 
gik hen, trykkede hendes Haand og takkede 
hende varmt, idet han tilføiede: 

>Jeg har allerede tidligere tænkt derpaa, 
men iaften staaer det mig ganske klart, at 
De bør indtage en anden Plads her i Huset 
end hidtil. Jeg vil betragte det som en Ære, 
De viser mig. Miss Trimming, om De for 
Fremtiden vilde indtage Deres Maaltider sam- 
men med mig, betragte Stuerne hér som 
Deres egne, og i det Hele forholde Dem 
overfor mig, som — hvad skal jeg sige — 
som var det en kvindelig Slægtning af mig, 
jeg havde bedt tage sig af mit Hus.« 

Miss Trimming takkede stilfærdig og svarede, 
at en saadan Ordning gik hun gjerne ind paa. 

Olga havde spillet sin Rolle godt og op- 
naaet, hvad hun vilde, Naar Rudolph om 

Formiddagen var gaaet hjemmefra, sendte 
hun Grethe i Byen for at gjøre Indkjøb, og 
fra den Side havde hun saa intet at frygte 
i den første Time, thi den gamle Pige havde 
for Skik at sætte sig til Ro i enhver Boutik, 
hvor hun kom hen, og faae sig en lang Pas- 
siar med den Handlende og Kunderne. 

Saasnart Olga saaledes var bleven ene i 
Huset, listede hun sig ind i Rudolphs Værelse, 
og vims som en Mus, der har banet sig Vei 
til et Spisekammer, havde hun derpaa sine 
hurtige Fingre i alle hans Papirer og sin 
Næse i hver af hans Skuffer. Ved at tage 
Aftryk af Laasene havde hun skaffet sig 
Nøgler, der passede, og ved ubemærket fra 
Dagligstuen, gjennem Portieren, at holde Øie 
med Rudolph, naar Posten var kommen, vid- 
ste hun saa temmelig nøiagtig, hvor hun 
skulde søge. Hun kjendte ogsaa Gjemmestedet 
for hans Dagbog, som han hver Aften førte 
med stor Nøiagtighed; den beskjæftigede sig 
forøvrigt næsten aldrig med Politik, men om- 
handlede udelukkende hans Privatliv. Med 
stor Interesse havde hun fulgt, hvorledes han, 
fra ganske kort og ligegyldigt at berøre hen- 
des Optagelse i Huset, mere og mere gav sin 
Tilfredshed med hende tilkjende, men til 
hendes Sorg fandtes der ogsaa stadig i Bogen 
nævnt en Person ved Navn > Helga«, og hun 

var ikke længe om at opdage, at det maatte 
være den af Edvard Haine omtalte Datter af 
Fabrikant Wiiner, der sigtedes til, thi dér i 
Huset mødte Rudolph daglig til vigtige 
Forhandlinger. Denne Dame begyndte at 
volde Olga pinlige Overveielser, thi der var 
ingen Tvivl om, at Hr. Reinfeldt maatte være 
stærkt optagen af hende, saa nøiagtig han 
anførte, naar hun havde viist ham en Ven- 
lighed, naar det modsatte. 

Det var ikke store Nyheder, Olga paa sin 
daglige Eftermiddagstour — hun besøgte en 
Tante, fortalte hun — havde at bringe Max: 
kun en enkelt Afskrift af et Brev af og til. 
Rudolph foretrak nemlig som Regel i hemme- 
lige eller vanskelige Sager den mundtlige 
Konference, og hun var paa en Maade egent- 
lig glad herover, thi efterhaanden, som hun 
lærte at sætte Pris paa Rudolph, blev den 
Opgave, hun havde paataget sig, mere og 
mere pinlig for hende. Endnu, naar hun 
talte med Max, kunde han bibringe hende 
noget af sin egen Oprørsild, men samtidig 
forbausedes hun selv over, hvor udmærket 
hun, naar hun var naaet tilbage, fandt sig 
tilrette i den lille Villa med den skikkelige 
Grethe ved sin Side. Der var i Olgas stærkt 
sammensatte Væsen ogsaa nedlagt en vis Sands 
for Huslighed, for Hygge, for Hjemlighed, og 

naar hun færdedes hér i dette stille, fornemt 
tilbagetrukne Kvarter af Byen, eller i disse 
Stuer, der bare et saa eget Præg af gammel- 
dags Harmoni, følte hun det som noget Vel- 
gjørende i Modsætning til sit tidligere uregel- 
mæssige, extravagante Liv — naar man saae 
hende sidde ved Vinduet i Dagligstuen med 
sit Sytøi i Haanden, kunde hun skuffende 
ligne en dydziret, lille Husmoder. Dette Ind- 
tryk fik Rudolph ogsaa, naar han kom der- 
ind, og den Tanke foer stundom gjennem 
hans Hoved, at var han ikke én Gang for 
alle med hele sin Sjæl bleven bunden til 
Helga, kunde han maaske gjennem denne 
fremmede Dame have fundet den Lykke, han 
søgte i Livet. Og hvad Olga angaaer: naar 
hun saaledes sad ved sit Arbeide og tænkte 
paa det ene og det andet, kom hun uvilkaar- 
lig til at anstille Sammenligninger. Efter 
længe i ungdommelig Tankeløshed og Letsin- 
dighed at have levet sammen med et, dybere 
seet, saa værdiløst Menneske som Edvard 
Haine, havde Max Uttenbach, da han kryd- 
sede hendes Vei, forekommet hende som en 
Halvgud af Villiekrafl og Daadstrang, som 
en mægtig Vulkan med Ild og Jordskjælv i 
sit Følge, men nu, da hun for første Gang 
i sit Liv var kommen i nærmere Berøring 
med en Type af Rudolphs Art, kunde det 
ikke undgaaes, at hun som Kvinde natur- 

nødvendigt maatte føle sig tiltalt af den Fin- 
hed i Væsen, i Sprog, i Manérer, i Paaklæd- 
ning, der var særegen for ham, og som stod 
i en saa paafaldende Modsætning til Max's 
plumpe, ofte brutale Maade at optræde paa, 
hvor øm han end samtidig i sin Hengivenhed 
kunde være overfor hende. 

Og det var ikke blot denne Finhed i det 
rent Ydre, hun beundrede hos Rudolph, men 
ogsaa hele hans Tankegang bar samme Præg. 
Dét vidste hun fra Dagbogen, som hun listede 
sig til at læse i, og hér troede han sig dog 
saa ganske ene med sig selv, dét sluttede 
hun fra den Godgjørenhed, han i al Hemme- 
lighed udfoldede, og dét erfarede hun gjen- 
nem deres mange Samtaler. Efter at hun 
nemlig var begyndt at møde ved Maaltiderne, 
havde de hurtig fundet en naturlig, utvungen 
Form overfor hinanden. Hun spurgte ivrigt — 
i Begyndelsen i sin Egenskab af Speider, senere 
dybere interesseret — og han svarede gjerne 
denne opvakte, unge Dame med de levende, 
straalende Øine, som lyttede saa opmærksom 
og ofte kunde komme med saa træffende eller 
morsomme Bemærkninger. Selvfølgelig var 
han meget forsigtig i sine Udtalelser og lod 
ikke Munden løbe med Ting, hun ikke maatte 
erfare, men iøvrigt behandlede han de Emner, 
som kom paa Bane, med stor Uforbeholden- 
hed. Til hans Forundring var denne Ameri- 

kanerinde, modsat hans Hjemlands Damer, 
mest optagen af de sociale Spørgsmaal, af 
Samfundets forkvaklede Indretning, og derfor 
vendte de ofte tilbage til herhen hørende 
Emner. Han forbausedes over hendes Indsigt 
— dén hun skyldte sine mange Samtaler med 
Max og Andre — men han rørtes tillige over 
den store Medfølelse, hun lagde for Dagen, 
saasnart de, hun kaldte de »Undertrykte«, 
kom paa Bane. Naturligvis tog hun sig vel 
iagt for at røbe sine virkelige Idéer, men en 
Del af hendes Frisind skinnede dog igjennem, 
hvad der kun var Rudolph til Behag. 

»Jeg sætter Pris paa,« sagde han, >at Folk 
danner sig en selvstændig Mening om Tin- 
gene og ikke blot blindt slutter sig til det, 
som de hører Andre sige. Det er en udbredt 
Mening blandt Underklasserne, at vi af Over- 
klassen kun tænker paa os selv og aldrig 
paa dem, undtagen for en Gang imellem at 
tilkaste dem en Almisse. Dette er imidlertid 
en stor Misforstaaelse: jo stærkere Aånds- 
ud vikl ingen er hos et Menneske, desto inder- 
ligere vil han kunne medføle Slægtens Jam- 
mer og Elendighed. De maa ikke tro. Miss 
Trimming, at den arbeidsløse Dagleier, der 
intet har faaet at spise i flere Dage, og som 
seer sin Hustru og sine Børn sulte og fryse, 
at han er den, som bedst formaaer at ud- 

maale Dybden af den menneskelige Smerte. 
Hos ham virker den, for at tale med Ord- 
sproget, kun som Trykket af en Sko: giv 
ham lidt rummeligere Fodtøi, og han vil 
snart have glemt sin Sorg. Nei, det er dém, 
der har sat sig ind i hele Samfundsbygningens 
Konstruktion, i det menneskelige Sjælelivs 
hemmelig Løngange, i Verdenshistoriens Re- 
sultater fra de ældste Tider til nu, der ret 
kan høre Skriget fra de Lidende, og som kun 
har én Tanke: at faae det standset — at bort- 
fjerne Aarsagerne til det. Det Stik, som én 
af os saakaldte »Storborgere« kan føle ved 
Synet af al den Nød og Fattigdom, man saa 
ofte møder paa sin Vei, er langt intensivere 
end det, én af de Smaa kan føle, thi v i seer 
Elendigheden paa en perspektivisk Baggrund, 
som han mangler.« 

»De indrømmer dog altsaa Berettigelsen af, 
at de saaledes Nødlidende pønser paa at faae 
deres Kaar forbedrede?« 

»Selvfølgeligt — ellers vilde de ikke være 
Mennesker! Men Spørgsmaalet er, ad hvilken 
Vei en saadan Forbedring skal ske, og hér 
er der saa mange Hensyn at tage, naar man 
ikke, for at skaffe den Ene Ret, skal volde 
den Anden Uret, at Underklasserne selv, der 
ovenikjøbet er forblindede af deres Tørst efter 
mere, ganske mangler det nødvendige Over- 

blik. Kun fra aven vil en Ordning kunne 
finde Sted, der viser Retfærdighed til alle 
Sider —< 

»Men har de »foroven« nogensinde gjort 
noget for de Andre, før de blev tvungne der- 
til?c 

»Jeg indrømmer, at Forholdene hidtil langt 
fra har været ideale, men det er mit Haab, 
at vi nærmer os en Tid, hvor alt vil blive 
bedre.« 

»/ don*t think so/« 

Omgangen med Olga blev paa denne Maade 
en Rekreation for Rudolph, og han kunde 
nok trænge til en saadan. Fra alle Sider trak 
truende Skyer op omkring Hovedstaden, og 
den Omstændighed, at han var saa nær knyt- 
tet til Kongen og næsten daglig mødte hos 
ham til Konferencer, bevirkede, at han, naar 
Uveiret brød løs, vilde komme til at staa i 
dets Centrum. 

Allerede nu var Kampen begyndt mellem 
Arbeidernes og Arbeidsgivernes Organisationer. 
De sidste havde sat Lock-outen i Værk, hvor- 
ved foreløbig tyve Tusinde Mand bleve le- 
dige, og man truede med yderligere al udvide 
den, hvis Arbeiderne ikke snart gave efter. 
Fra disses Side stilledes som Modskridt en 
Generalstreike i Udsigt, og deres Udsendinge 

vare i ivrig Virksomhed rundt om paa Jern- 
banestationer, i Skibene paa Floden, i Elek- 
tricitets- og Gasværkerne, hos Bagere, Mælke- 
leverandeurer, overalt, for med ét Slag at 
kunne bringe enhver Virksomhed til at standse 
i Hovedstaden. Der havde allerede fundet en 
Del Gadeoptøier Sted, og Byens Garnison var 
bleven forstærket, idet man navnlig havde 
trukket en Del Artilleri sammen under Kom- 
mando af V. Bruck, der samtidig udnævntes 
til Oberst, men det var dog langt fra saa stor 
en Styrke, som gjordes fornøden i Tilfælde 
af alvorlige Uroligheder. Grunden hertil var 
tildels den, at der ogsaa sporedes en alvorlig 
Gjæring i det øvrige Land, som man derfor 
ikke vilde blotte for Tropper, men mere af- 
gjørende var det, at det socialistiske Ministe- 
rium ganske manglede Mod til at møde det 
Skrig af Harme, der vilde have løftet sig, 
hvis Arbeiderne pludselig saae Soldater i større 
Mængde besætte Byen — halve, vaklende For- 
holdsregler kjendetegnede Situationen, og Fø- 
lelsen af Utryghed var stigende. 

Samtidig med disse faglige Stridigheder 
havde Udviklingen af den almindelige, indre 
Politik lagt Ved til Oprørsaanden, der nu var 
ifærd med at bryde ud i lys Lue. Dette skyld- 
tes navnlig Senatets Forkastelse af det Lov- 
forslag om Valgret fra én og tyve Aars Al- 

deren, som stammede fra Konrad Stufe i 
Spidsen for Oppositionen. Man udtalte ufor- 
beholdent i første Kammer, at da Valgene 
Gang efter Gang viste, hyor umodne i deres 
Dømmekraft selv femogtyve Aars Vælgere vare^ 
saa vilde d^n foreslaaede Udvidelse ned til 
Drengealder^n være et fuldstændigt Selvmord 
for Staten. 

Denne Afstemning satte Arbeiderpartiet i 
et sandt Raseri, og paa store Folkemøder, 
hvor Johan Kurt var én af Hovedtalerne, blev 
det under vildt Bifald vedtaget at henvende sig 
til Kongen med et bestemt Krav om Senatets 
Afskaffelse ved en Forfatningsforandring og 
om Indførelsen af Etkammersystemet. 

Herved opstod imidlertid den Vanskelighed, 
at Premierministeren, Hr. Schmidt, kom i en 
alvorlig Klemme: Paa den ene Side havde 
han selv i en Aarrække, saalænge han hørte 
til Oppositionen, af sine Lungers fulde Kraft 
ved alle tænkelige Leiligheder raabt paa Valg- 
ret for de Enogtyveaarige, saa at det var ham 
umuligt som Mand af Ære nu at modsætte 
sig dette Fremskridt — men paa den anden 
Side havde hans Begeistring for en saadan 
Forandring tabt sig ganske betydeligt, siden 
han var bleven Minister, idet han nemlig 
indsaae, at Størstedelen af Landets Ungdom, 
Fusentaster, der i Forveien vare gjennemagi- 

terede i deres Foreninger, naar de fik Valg- 
ret, vilde slutte sig til Oppositionen og gjøre 
den saa stærk, at han selv maatte fortrække. 
Dertil kom, at haii blev mere og mere be- 
tænkelig ved Situationen: gjennem Politiche- 
fen var han underrettet om, at Anarkisterne 
rundt i Verden begyndte at røre paa sig, og 
samtidig havde man Sikkerhed for, at de 
ikke anarkistiske Revolutionaire i Hovedsta- 
den havde dannet en hemmelig Komité med 
det Formaal at organisere et virkeligt Oprør 
— Hr. Schmidt følte sig beklemt om Hjertet, 
naar han læste slige Depecher: det var hans 
Ungdomsdrømme fra den Tid, da han endnu 
rullede Cigarer, der vare ifærd med at gaa i 
Opfyldelse, han havde selv, mere end nogen 
Anden, ved sin Agitation bidraget til, at man 
var naaet saa vidt -- men nu var han ingen- 
lunde glad derover. 

Imidlertid: da Konseilpræsidenten blev kaldt 
til Slottet i Anledning af den bebudede Hen- 
vendelse om Senatets Afskaffelse, og Kongen 
hævdede aldrig at ville gaa ind herpaa, tvang 
de anførte Omstændigheder Hr. Schmidt til at 
indtage et modsat Standpunkt. De debatterede 
Begge Sagen med en vis Hæftighed, idet En- 
hver blev ved sit, men Et vare de enige om: 
trods denne afgjørende Uoverensstemmelse 
maatte Ministeriet blive ved Roret, thi nu at 

tænke paa et Regjeringsskifte vilde være et 
ligefrem Signal til Uroligheder. Altsaa blev 
følgende Bestemmelse truffen: Medens Hr. 
Schmidt helt holdt sig tilbage, skulde Hen- 
vendelsen til Kongen fra Folkeforsamlinger- 
nes Repræsentanter ske i Form af en Pri- 
vataudients, hvor man rent personligt fore- 
lagde ham et Andragende, og han rent 
personligt udtalte sig om dette uden at have 
nogen ansvarlig Minister ved sin Side — paa 
denne Maade behøvede Hr. Schmidt ikke al 
komprom mittere sig. 

Kongen lod derefter strax Rudolph Rein- 
feldt kalde og havde lange, indgaaende Sam- 
taler med ham, hvorunder Situationen blev 
drøftet — Begge vare enige om, at det eneste 
Svar, Kronen kunde give paa et saadant An- 
dragende, var et klart og absolut Nei. Kongen 
havde af Aviserne seet, at Rudolphs Halv- 
broder, Johan Kurt, var den mest fremtræ- 
dende Leder i dette Røre, og han foreslog 
derfor en Henvendelse til ham. 

»Kjære Reinfeldt,« sagde han, »med Deres 
klare Blik paa Sagerne og Deres fortrinlige 
Evne til at forme Deres Tanker, maa det, 
skulde man tro, være en let Sag for Dem at 
overbevise ham om, hvor ødelæggende ikke 
blot for Dynastiet, men ogsaa for Landet, for 
hele vor Nation et saadant Krav er.« 



195 



»Ja, Deres Majestæt, det skulde man tro, 
men det vil sikkert ikke lykkes, den sociali- 
stiske Bevægelse er som en Lavine, den, som 
én Gang er kommen indenfor den, kan ikke 
standse, han rives blindt med, ned efter gaaer 
det i rivende Fart — < 

> Rigtigt, saaledes at den fredelige Slægt, 
der boer i Dalen, tilsidst vil blive knust, 
men derfor gjælder det ogsaa i Tide at standse 
denne Lavine, der truer vort elskede Fædre- 
land — og det maa kunne lade sig gjøre, 
ikke sandt?« 

»Maaske, Deres Majestæt, vi vil haabe det: 
endnu er den for langt borte, til at man kan 
bedømme dens Omfang — det Hele afhæn- 
ger af, hvormange den drager til sig — om 
ikke længe faaer vi det at se.« 

Johan beboede, uagtet sine betydelige Ind- 
tægter, en tarvelig lille Leilighed i en mørk 
Sidegade. Ligesom han forsømte sin Klæde- 
dragt, saaledes røbede ogsaa Værelsernes man- 
gelfulde Udstyr, i hvor høi Grad han var lige- 
gyldig overfor alt, hvad der angik ham per- 
sonligt. Hans Hjerne var kun optagen af Et: 
at skaffe de Smaa bedre Vilkaar hér i Ver- 
den. Han var ingen Frasemager eller Dekla- 
mator, han talte rent ud om det, som laa 
ham paa Sinde, og derfor var han ogsaa de 

brede Massers Yndling: de forstod ham, og 
han forslod dem. Heller ikke bar han nogen 
tragisk Mine tilskue, skjøndt det, han be- 
skjæftigede sig med, frembød nok af mørke 
Sider; han havde af Naturen et godt Humeur, 
hans Temperament var sangvinsk, og han 
haabede derfor stadig at være Maalet nær. 
Ogsaa dette behagede de folkelige Forsam- 
linger, hvor han optraadte: man havde nok 
af Alvorsmænd, der manede alt det Sørgelige 
frem, »malede Fanden paa Væggen«, som man 
siger — der var noget forfriskende ved at 
høre Johan Kurt, han kunde spøge, saa en 
befriende Latter lød hen gjennem Salen, og 
dog forstod han ved sin bidende Spot over- 
for Modpartiet at ætse en Indignation ind i 
Tilhørernes Hjerter, der virkede langt stær- 
kere end de Andres Høitidelighed. — 

Johan reiste sig, i høi Grad overrasket, da 
han saae Rudolph træde ind. De vexlede 
Haandtryk, og han bad ham tage Plads. 

»Ja undskyld, at jeg kommer til Dig - ,« 
begyndte Rudolph lidt stift og søgende. 

»Bevares, kjære Rudolph,« afbrød Johan 
ham livligt, »Personligt veed Du, at jeg høi- 
agter Dig og holder meget af Dig — det er 
kun Skade, at Omstændighederne skiller os 
saa stærkt fra hinanden.« 

»Du medvirker, seer jeg, til at organisere 
den store Folkedemonstration mod Kongen?« 

»Ja, jeg er saamænd endog valgt til Ord- 
fører, men forresten er det ikke nogen De- 
monstration mod Kongen, vi paatænker, men 
en skikkelig Henvendelse til Kongen, hvorved 
vi vil bibringe ham Kundskab om Folkets, 
det souveraine Folks Krav.« 

»Kongen er dog vel Landets Souverain?« 

»Af Navn ja — desværre — endnu — men 
heller ikke mere: Al Magtudøvelse bør hvile 
paa den almindelige Valgret — nu søger Se- 
natet, der selv er udgaaet fra priviligerede 
Valg, at lægge Hindringer i Veien for den al- 
mindelige Valgrets Udvidelse til sine natur- 
lige Grændser, altsaa maa Senatet væk — det 
er soleklart!« 

»Et Etkammersystem med absolut »almin- 
delig« Valgret ned til enogtyveaars Alderen 
vilde gjøre Landet til et Helvede at opholde 
sig i,« udbrød Rudolph hæftig. 

»Kjære, til et Himmerige,« svarede Johan 
smilende. »Du er som den Mand, der rider 
paa en gammel, udslidt Rallike og foretræk- 
ker det fremfor at bestige en ung, fyrig Hest." 

»Jeg foretrækker et besindigt Ridt paa et 
kjendt Dyr fremfor et, der løber løbsk.« 

»Dit »kjendte Dyr« vil snart styrte af Al- 
derdomssvaghed, og saa ligger Du deri« 

Som Rudolph havde forudseet, førte deres 
Samtale til intetsomhelst, og den blev ham 
ret pinlig, fordi Johans lette, spøgende Form 
og uforstyrrelige Sindsro virkede irriterende 
paa ham. 

»Der er noget overfladisk i din Maade at 
tale paa, som ikke svarer til Emnets Dybde,« 
udbrød Rudolph ærgerlig. 

»Da maa Du tro,« svarede Johan med ryn- 
ket Pande, »at det koger godt nok nede i 
mig, naar jeg hører dine reaktionåire Tale- 
maader, men jeg har nu én Gang min egen 
Fa^on. »Taalmodighedl« er mit Valgsprog, 
og det er heldigt nok, for ellers forsikkrer 
jeg Dig for, at jeg mange Gange, naar jeg 
saae én af disse ørkesløse Rigmænd, der for- 
tærer deres arvede Kapital uden at gjøre 
for et Støvgran Gavn, men saa meget mere 
Skade, ved at udelukke dem, der trænger, 
fra Livets Goder — disse Slyngler, disse Tyvel 
— at jeg mange Gange, naar jeg saae saadan 
en Fyr brede sig i sin Landauer med Kudsk 
og Tjener foran, har havt Lyst til med koldt 
Blod at skyde ham ned som en gal Hund, 
der er ødelæggende for sine Omgivelser — 
men saa havde jeg mit udmærkede Ord: 
»Taalmodighedl«, og jeg smilede ved Tanken 
om, at det ikke vil vare længe, før vi seer 
disse enerverede, livstrætte Karle, der, over- 

mætte af Adspredelser, ikke veed, hvad de 
skal finde paa af Udskeielser, at vi seer dem 
gaa sveddryppende bag en Trillebør, nemlig 
saasnart vi har faaet det Hele lavet om til 
et Samfund, hvor Ens Skjæbne i Livet af- 
hænger af Ens virkelige Værdi.« 

>Vær forsigtig, Johan!« udbrød Rudolph 
og saae bekymret paa Broderen. »Det er en 
farlig Vei, Du er inde paa — vend om itide!« 

»Nei, min Kjære, dét kunde ikke saa godt 
falde mig ind, for nu staaer vi forhaabentlig 
ved Maalet. Nu gjælder det netop, nu skal 
vi til at høste Frugten af mange Aars Be- 
stræbelser! Det er snarere mig, der skulde 
sige til Dig: Vend oml« Med et muntert Smil 
tilføiede han: »I den nye Fristat, vi vil til at 
lave, bliver jeg selvfølgelig en Mand med 
Indflydelse, forstaaer Du nok, og Du skal 
have min Protektion: Du vil blive adskilligt 
lykkeligere end Du nu er, fordi alle Andre 
omkring Dig samtidig er lykkelige — vi 
skal ogsaa have et Universitet, og dér vil Du 
være selvskreven til Lærer, hvis Du blot vil 
kaste dine vanvittige, antediluvianske Menin- 
ger overbord og bibringe Ungdommen for- 
nuftige Anskuelser.« 

»Der har vi det, Johan!« udbrød Rudolph. 
>I Eders socialistiske Stat vil der komme til 
at herske en Censur, en Aandstvang, som den 

ikke har existeret under den mest snever- 
hjertede og sneverhjernede Absolutisme.« 

»Vi vil naturligvis være aarvaagne overfor 
alle Forsøg paa at ødelægge de Resultater, 
vi under saa store Anstrengelser er naaede 
til.« 

»Og Du taler om »Lykke« under en Stats- 
ordning, hvor Religionen, den eneste Kilde 
til ren, dyb, varig Lykke hér paa Jorden, er 
skubbet tilside som en ligegyldig Privatsag.« 

»Du maa have mig undskyldt, at jeg staaer 
noget skeptisk overfor den af Dig lovpriste 
Religion, thi dén har alle Dage, i alle Lande, 
under Hedenskab og under Kristendom, væ- 
ret brugt i Fordummelsens og Undertrykkel- 
sens Tjeneste, den har altid været den far- 
ligste Fjende for den demokratiske Udvikling.« 

»Jeg vil sige Dig, at selv om dine Princi- 
per seirede, saa at Du, som Djævelen fri- 
stede Jesus, kunde føre Masserne op paa et 
høit Bjerg og give dem Alverdens Herlighed, 
mod at de knælede ned og tilbad Materialis- 
mens Moloch, saa vilde det Øieblik komme, 
hvor der fra hele Jorden lød et Skrig af 
Angst og Længsel mod den evige Aand, som 
I nu mener at kunne undvære — men jeg 
haaber ikke, dine Principer skal seirel« 

»Det vil vise sig, Rudolph.« 

»Har Du slet ingen Religion?« 

»Ikke saa meget, som der kan ligge paa 
en Negl, min Ven!« 

Et Par Dage efter fandt Folketoget til Slot- 
tet Sted. Fra alle Kanter af Byen strømmede 
tætte Skarer af Mennesker, Mænd, Kvinder 
og Børn imellem hverandre, til Raadhustor- 
vet, hvor man skulde samles. Johan Kurt i 
Forening med den øvrige Deputation, i hvil- 
ken ogsaa Konrad Stufes store Skikkelse kom 
tilsyne, stillede sig i Spidsen, dertil udvalgte 
Folk ordnede Rækkerne, efterhaanden som de 
kunde slutte til — det var et uhyre Tog paa 
henimod tredive Tusinde Mennesker. Da de 
Første stode ved Slottet, havde de Bageste 
endnu ikke sat sig i Bevægelse. Alle vilde 
være med ved denne betydningsfulde Begiven- 
hed, der af Talerne i Forsamlingsbygningerne 
var bleven karakteriseret som »historisk« — 
oppe fra det høie Raadhustaarn saae det ud, 
som om en sort, plumret Strøm flød lang- 
somt afsted gjennem Byens Gader for tilsidst 
at brede sig og med sine mørke Bølger naae 
Residentspaladsets Mure. 

Ifølge Ordre fra Kongen skulde Adgangen 
til hans Bolig være uhindret, skjøndt Slots- 
gartneren gjennem Hofmarschallen havde bedt 
indstændig for sine Plainer og Blomsterpar- 
tier. Gitterporten stod altsaa aaben, der var 

ingen Schweitzer idag og heller ingen Skild- 
vagter. Selve Deputationen og de forreste 
Rækker begave sig i god Orden hen ad Kjøre- 
banen, men efterhaanden som Mængden væl- 
tede ind, tog den hver Tomme i Besiddelse 
af den store Strækning foran Slottet, og mange 
Roser og andre duftende Blomster maatte den 
Dag lade Livet under tunge Støvlehæle og 
Træsko. Den gamle v. Habicht stod oppe i 
et Vindue og stirrede ned over Menneskemyl- 
ret, rystende i Knæene af Sindsbevægelse og 
Harme over denne uhørte Anmasselse. 

En HoQunker modtog i Forhallen Deputa- 
tionen, der bestod af femten Medlemmer, og 
førte dem op ad Trappen — de vare Alle 
klædte i daglige Dragter. — 

For at fæstne Indtrykket af en Pr i vat- 
audients modtog Kongen dem ikke i Tron- 
salen, men i et mindre Gemak. Kort forinden 
havde Dronningen, medens han endnu engang 
i sit Kabinet gjennemgik det Svar, han vilde 
afgive, været inde hos ham : Fra sine Vinduer 
havde ogsaa hun seet den uhyre Menneske- 
mængde udfolde sig foran Slottet, hun havde 
følt det som noget Truende, Fjendtligt, var 
bleven nervens og talte nu i en febrilsk, op- 
hidset Tone: 

>Otto, jeg beder Dig, hør mig! Føi Dig ef- 
ter dem dernede, lad dem blive fri for dét 

Senat, naar de endelig vil. Vi kan jo være 
lykkelige uden det, og giver Du efter, vil Du 
vinde disse Menneskers Kjærlighed, vil komme 
til at staa i Historien som den, der var el- 
sket af sit Folk.« 

Han omfavnede og kyssede hende. Derpaa 
sagde han med et sørgmodigt Smil: 

»Du kj ender ikke »Folket«, Charlotte. Dets 
Appetit er ikke til at stille, det er umætteligt 
— og glubsk tillige. Gjorde jeg denne Ind- 
rømmelse, vilde den være fortæret i et Øie- 
blik, og Raabet lyde paa mere -^ mere, ind- 
til de maaske, som overfor Ludvig den Sex- 
tende, naaede til mit Hoved. Var dét saa 
afhugget, vilde de, som det skete i Frankrig 
efter 1793 under den store Revolution, falde 
over hverandre, dræbe hverandre, sønderrive 
hverandre, indtil hele Landet svømmede i 
Blod — nei, Charlotte, det er min Pligt at 
staa fast — urokkelig!* 

Hun var bleven ganske bleg, store Taarer 
fyldte hendes Øine, og hun udbrød: 

»Hvor Du dog taler frygtelige Ord, Otto — 
men skal Du endelig dø, saa vil jeg dø med 
Dig — som Marie- Antoinette — ,« og hvi- 
skende, med forvildet Blik, tilføiede hun: 
>Jeg vil for Fremtiden bære et Vaaben hos 
mig, for at kunne bruge det mod mig selv, 
hvis det skulde blive nødvendigt — husk, da 

Pøbelen med sine raa, blodige Hænder greb 
den ædle Prindsesse de Lamballe, dræbte 
hende, slæbte hendes nøgne Lig gjennem Ga- 
derne — « 

Dronningen hulkede hæftigt. 

»Men hvor har Du dog alle disse Tanker 
fra?« spurgte Kongen ængstet. 

»Jeg har netop i disse Dage læst i den 
store Revolutions Historie, som Du nævnte — 
og nu forstod jeg alt, hvad den fortæller, 
langt bedre, end da jeg var ganske ung.« 

Kongen kyssede hende: 

»Min elskede Veninde, berolige Dig — saa- 
danne Ting maa Du ikke læse — Du skal 
være lykkelig og glad og kun tænke paa alt, 
hvad der er lyst og godt — der er slet ingen 
Fare. Men nu maa jeg gaa for at modtage de 
Udsendte.« — 

Iført Generalsuniform, støttet til sin Sabel, 
stod Kongen, da Deputationen traadte ind i 
Gemakket. Hans Mine og Holdning var rolig, 
men Kinderne lidt blege, thi hans Gemalin- 
des ophidsede Stemning havde gjort stærkt 
Indtryk paa ham. 

Han hilste med en venlig Haandbevægelse. 
Johan Kurt traadte frem foran de Andre og 
oplæste den paa Folkeforsamlingerne vedtagne 
Adresse, hvis Indhold Kongen allerede kjendte. 
Da Oplæsningen var forbi, aabnede Kongen 

en Rulle Papir, han holdt i Haanden og op- 
læste sit Svar: et rent og klart Afslag. I begge 
Dokumenter fremførtes de forlængst uddebat- 
terede Argumenter for og imod Spørgsmaalet, 
saa heri var intet nyt, men Slutningsordene 
i dem maatte derimod vække Opmærksom- 
hed. 

Adressen endte saaledes: 

»Det er en Livssag for Folket at faae denne 
Hemsko for Udviklingen fjernet, og vi und- 
lader ikke at henlede Deres Majestæts Op- 
mærksomhed paa, at imødekommes det om- 
handlede Ønske ikke, agter Folket ved alle 
til Raadighed staaende Midler at søge det 
gjennemført.« 

Kongens Svar sluttede saaledes: 

»Jeg tilføier endnu, at Formen, hvorunder 
denne Henvendelse er sket, har vakt mit dy- 
beste Mishag. En saadan Masseudfoldelse foran 
det kongelige Slot kan kun have én Hensigt: 
at udøve et Tryk paa min fri Bestemmelses- 
ret, og jeg skal derfor hér — én Gang for 
alle — indskjærpe, at slige Demonstrationer 
ere unyttige, thi i mine Regjeringshandlinger 
lader jeg mig udelukkende lede af Hensynet 
til, hvad jeg anseer for Ret, og hvad jeg me- 
ner, der er til Nationens sande Gavn.« 

De to Dokumenter bleve udvexlede, og Kon- 

gen sagde nu i en jævnere Tone, idet han 
traadte et Skridt hen imod Sendebudene: 

»Hvis der forøvrigt er noget, de Herrer øn- 
sker at tale med mig om, er jeg til Tjeneste.« 

»Blot Et,« bemærkede Johan Kurt. »Inde- 
holder det Papir, jeg hér modtog, Deres Maje- 
stæts endelige, uigjenkaldelige Beslutning i 
det foreliggende Spørgsmaal?« 

»Ja, min absolut uigjenkaldelige Beslut- 
ning!« 

»Saa har vi intet mere hér at gjøre.« 

Deputationen hilste og trak sig tilbage i 
Taushed. Saasnart den fra Vestibulen var 
naaet udenfor, meddelte den de Nærmeste 
Kongens Nei, og som en Løbeild naaede Sva- 
ret gjennem de mange Tusinder helt ud paa 
den anden Side af Gitterporten, hvor der nu 
ogsaa var sort af Mennesker. Først kunde 
man opfange en knurrende Mumlen, saa hør- 
tes et enkelt oprørsk Raab hist og hér, spon- 
tane Udslag af Mængdens Stemning, flere fulgte 
efter, og tilsidst lød der fra alle disse Stru- 
ber et enstemmigt Brøl af Harme, der fik 
Luften om Slottet til at zittre — Træerne 
langs Kjørebanen, Gitterværket, ja selv den 
store Flagstang paa Plainen vare tæt besatte 
med Drenge fra Gaden, hvis energiske Piben 
i Fingrene forøgede Larmen. Hér og dér svang 
man røde Tørklæder, hastigt bundne til Spad- 

serestokke, Raab som: »Bort med Kongemag- 
ten I«, »Ned med Tyrannen I« hørtes fra alle 
Sider, Menneskemængden begyndte at bølge, 
idet de Bageste trykkede paa — allerede nær- 
mede adskillige skumle Skikkelser sig Slot- 
tets Indgangsport, da sprang den Deputerede 
Konrad Stufe op paa Fodstykket af en Lygte, 
og klyngende sig fast til denne gav han Tegn 
til, at han vilde tale. 

Johan og de andre Ledere havde nemlig 
Kundskab om, at der i en Fløi af Slottet 
holdtes en betydelig militair Styrke i Bered- 
skab for alle Eventualiteters Skyld — dette 
Faktum var ganske aabent bleven meddelt 
dem, da de bebudede at ville møde i Spid- 
sen for et Massetog. Men nu kunde intet skade 
Folkets Sag mere, end hvis en for tidlig ud- 
brudt Oprørsbevægelse blev slaaet ned. Alt- 
saa gjaldt det for enhver Pris at hindre en 
saadan, og derfor maatte Konrad Stufe træde 
op. Saasnart Mængden fik Øie paa ham, hil- 
ste et Jubelskrig hans populaire Skikkelse, 
og der opstod en forventningsfuld Taushed. 
Med sin Stentorstemme, der kunde høres til 
den Qerneste Krog af Pladsen, raabte han: 

»Kammerater og Meningsfæller! Vi er Gj^- 
ster hér i Dag, og det er en Æressag for os 
at forlade dette Sted i Ro. Begiv Jer til vore 
Forsamlingshuse, dér vil Deputationens Med- 

lemmer møde og meddele Referat af det Pas- 
serede, hvorefter vi vil drøfte, hvad der vi- 
dere skal foretages.« 

Han vinkede ud ad mod Gitterporten, og 
som om han havde Magt til at vende Veir 
og Vind, dreiede Mængden sig om og begyndte 
at søge mod Udgangen, samtidig med at man 
raabte til hverandre: >Ja, til Forsamlingshu- 
sene — lad os først høre hvad der er sket« 
— og Mange tilføiede: >Vi kan altid komme 
igjeni« 

En halv Time efter laa Terrainet foran 
Slottet ganske tomt for Mennesker. Det saae 
trist nok ud: Plainerne vare sorte afoptram- 
pet Jord, alle Blomster laa knuste, og Buskene 
vare væltede, deres Grene knækkede. 

Da Folkemassen begyndte at raabe, var 
Dronningen ilet ind til Kongen, som bag et 
Vinduesgardin iagttog, hvad der foregik. Han 
var hvid i Kinderne, fordi han følte, at det 
hang i et Haar, om den Kamp, han ansaae 
for den største af alle tænkelige Ulykker, nu 
skulde bryde ud. Et dybt Suk af Befrielse 
undslap ham derfor, da Mængden begyndte 
at drage bort. 

Han støttede Dronningen, der greben af Angst 
havde slynget sine Arme om hans Hals — 

Brølet fra delte sorte Menneskehav indgjød 
hende Rædsel. 

>Hvor de dog har ødelagt alting,« udbrød 
hun nu, stirrende fortabt ned paa den hær- 
gede Plet. 

Kongen strøg hende hen over Haaret og 
sagde i en Tone, som han søgte at gjøre mun- 
ter: 

»Vi giver strax Gartneren Ordre til at tage 
fat, Charlotte, og om et Par Dage vil Du at- 
ter se blomstrende Roser dernede — lad os 
haabe, at alt det andet bliver ligesaa let at 
redressere!« 

VII 

SAMTIDIG med at disse Storme gik hen over 
Hovedstaden, var Olga ogsaa Bytte for en 
stor Uro. Tilsyneladende hengled hendes Til- 
værelse fredeligt nok i den lille Villa, men 
hemmeligt voxede den Følelse, som Rudolph 
havde indgydt hende, fra Time til Time. 
Hun var en lidenskabelig Natur og havde et 
levende Temperament, saa at Springet fra 
det Øieblik, hvor hun første Gang sagde til sig 
selv, at han var attraaværdig, og til det, hvor 
hun blussede af Elskov, ikke var saa meget 
langt. En Elskov ganske vist, som mere hen- 
tede sin Styrke fra Sandsernes Verden end 
fra en dyb Hengivenhed, men som maaske 
netop derfor var saa meget hæftigere i sin 
Yttringsform. Hertil kom yderligere et for 
hendes hele Personlighed karakteristisk psy- 
kologisk Moment: Til at begynde med havde 
hun, naar deres Samtaler kom ind paa Spørgs- 
maalet om Moral og lignende Emner, følt 
sig næsten syg af Ærgrelse over det > horrible 

Nonsens«, han efter hendes frisindede Ansku- 
elser fremførte, og det saa meget mere, som 
hun jo med dydziret Mine maatte sige Ja og 
Amen til det altsammen for ikke at røbe sin 
Hemmelighed. Men efterhaanden, som hun 
mærkede, at hun hér stod overfor en Mand, 
der var af en hel anden Støbning end dem, 
hun hidtil havde truffet paa sin Vei, fik hun 
en stigende Respekt — ikke for hans Menin- 
ger, som hun stadig fandt absurde, men for 
ham selv, der var istand til at opstille saa 
ideale Love for Forholdet mellem Mand og 
Kvinde og tillige havde Kraft nok til at 
gjennemføre dem. At der boede Erotik i ham, 
det var hun vis paa, thi undertiden kunde 
hun i et flygtigt Moment finde noget i hans 
Blik, der fik hendes Hjerte til at banke hæf- 
tigt. En Gang, da Lysten til at spille Poti- 
phars Hustru med uimodstaaelig Magt kom 
over hende, havde hun sent paa Aftenen, 
efter forlængst at have sagt Godnat til Ru- 
dolph, der arbeidede i sit Værelse, listet sig 
ned i den bælgmørke Dagligstue, klædt i et 
natligt Negligé, paa hvilket hun havde an- 
vendt megen Omhu -og saa væltede en 

Stol, da hun famlede sig frem. I den Tro, at 
det var Tyve, rev Rudolph hurtig Døren op 
og aab nede. for det elektriske Lys: der stode 
de overfor hinanden, hun med en Mine, som 

skulde hun synke i Jorden af Skamfuldhed, 
samlende Tøiet om sig, fremstammende en 
Undskyldning: »hun vilde kun hente sin Sy- 
kurv og troede at kunne finde Vei i Mørket« 
— han rød i Hovedet og saa forvirret, ' at 
han øieblikkelig slukkede Lyset igjen, hvor- 
ved de atter befandt sig i Mørke: >Det er 
mig, der skal gjøre Undskyldning — «, fik 
han lige sagt og ilede derpaa ind i sit Væ- 
relse, medens hun langsomt steg op ad Trap- 
pen igjen. Det skete med et Suk, men senere 
lo hun ad denne Scene: ude i den zoologi- 
ske Have havde hun en Dag iagttaget, hvor- 
ledes Hanløven laa stirrende hen for sig som 
i dybe, alvorlige Tanker, og hvorledes Hun- 
løven Gang efter Gang nærmede sig og strøg 
let hen over den med Poten, som om den 
vilde sige: Naa, kom nu, Du dumme Fyr, og 
lad være med at gruble. Dette Syn havde 
moret hende, og nu syntes hun, at Situatio- 
nen var akkurat den samme hér: han med 
Hovedet fuldt af Statssager, og hun opsat 
paa at lokke ham til sig. Der kom noget af 
Evanaturen op i hende: selv havde hun spist 
stærkt af den forbudne Frugt og syntes nu, 
at det vilde være den herligste Ting af Ver- 
den, om hun ogsaa kunde faae denne Ridder 
uden D^el til at smage paa den. Imidlertid 
mærkede hun nok, at hun maatte være forsigtig: 

et Par Gange var hun blot et Sekund falden 
ud af sin Rolle, havde ikke passet paa sine 
Øine og sin Replik — strax mødte hun et 
forundret spørgende Blik fra hans Side, og 
kun ved i samme Nu at anlægge en streng 
Nonnemine havde hun reddet Situationen. 

Olga var saaledes langt fra lykkelig. Alene 
det, at skulle optræde som en Slags Forræ- 
der overfor Rudolph, pinte hende, hvormeget 
hun saa prøvede at trøste sig med, at hun 
tjente en stor Sag — den Beslutning havde 
hun ialtfald taget, aldrig overfor de Andre 
at røbe noget, som kunde være ham person- 
ligt til Skade. Men der var ogsaa andre Ting: 
Max, hvem hun daglig kom til for at aflægge 
en Slags Rapport, forekom hende mere og 
mere plump og frastødende, saa at hun under 
allehaande Paaskud afkortede sine Besøg hos 
ham saa meget som muligt, og samtidig var 
Rudolphs Dagbog hende en stadig Kilde til 
Kval, thi Helgas Navn traf hun overalt, og 
han omtalte denne Dame i Udtryk, der fyldte 
Olga med det inderligste Mishag, Udtryk, dex 
aandede den dybeste Hengivenhed, Ærbødig- 
hed, Længsel, Kjærlighed, netop alle de Fø- 
lelser, hun selv saa inderlig gjerne vilde 
vække i hans Sjæl. 

Efterhaanden opstod der hos hende en 
uimodstaaelig Lyist til at ville s(B denne 

> Helga«, og en Eftermiddag, da hun vidste 
Rudolph beskæftiget hjemme, tog hun med 
en lille Damper op ad Floden og steg af tæt 
ved den Wilnerske Villa. Havens ene Side, 
dækket af en høi Elmehæk, stødte op til en 
Eng, og hér stillede hun sig paa Post i Haab 
om, at Husets Datter nok vilde søge ud i det 
Fri, da Veiret var varmt og stille — ved at 
bøie Hækkens Grene forsigtig tilside, kunde 
hun kigge derind. Veien udenfor var menne- 
sketom; kun henne ved en lille Laage i Ræk- 
værket stod en Ordonnants i menig Artilleri- 
Uniform, holdende to Heste ved Bidslerne. 

Olga havde ganske rigtig ikke ventet længe, 
før hun saae en ung, hvidklædt Kvindeskik- 
kelse komme langsomt gaaende gjennem den 
Kastanieallé, der langs Hækken førte ned til 
Veien — og hendes Hjerte bankede hæftigt: 
saaledes saae altsaa »Helga« udi Olga slugte 
hende med Øinene, skinsygt søgende noget 
at udsætte paa hendes Person — dog hér 
maatte hun give tabt I Maaske saae Damen 
lidt bleg, lidt træt og sørgmodig ud, men 
smuk var hun, saa smuk, at det voldte Olga 
Smerte, fordi hun hér følte sin egen Under- 
legenhed. Nu forstod hun Dagbogen bedre: 
saa fornem en Holdning, saa fuldendt en 
Figur, såa indtagende et Ansigt maatte kunne 
vække den store Kjærlighed hos en Mand som 

Rudolph. Olga sukkede dybt, men strax efter 
hævede hun Hovedet, og hendes Øine fik 
Liv: eiede ikke hendes Sjæl en flammende 
Ild, der maatte kunne beseire alt — Damen 
dér saae jo saa kold ud som et skjønt Land- 
skab i MaaneskinI 

Ved Enden af Kastaniealléen var der en 
Høi ud mod Veien, og hér tog Helga Plads. 
Hun sad med Haanden under Kinden, stir- 
rende tankefuld hen for sig. Strax efter hør- 
tes Sporeklirren fra en Sidegang — en di- 
stingueret Herre i Oberstuniform nærmede 
sig Høien med hastige Skridt. Olga lyttede 
anstrengt, men kunde ikke opfange et Ord. 
— I Virkeligheden gik hun ikke tabt af 
noget interessant: det var v. Bruck, der havde 
forhandlet med Fabrikant Wilner om de For- 
holdsregler, der maatte træffes overfor Arbei- 
dernes stadige Trudsler — og nu, sagde han, 
vilde han ikke forlade Villaen uden at hilse 
paa Husets Datter, skjøndt hans Tid var 
knap. Han saae kjærligt paa hende, og med 
nedslaaede Øine rakte hun ham Haanden, 
som han ærbødigt førte til sine Læber — 
Forholdet imellem dem var uforandret: skjøndt 
han ellers ikke veg for Nogen i Tapperhed, 
manglede han dog stadig Mod til at tale hér, 
fordi han ikke var sikker i sin Sag, fordi 
hans Stolthed ikke kunde taale Tanken om 

et Afslag. Strax efter ilede han afsted hen til 
Laagen, hvor Ordonnantsen ventede, svang 
sig med ungdommelig Lethed op paa Hesten, 
og red derfra i skarpt Trav, en elegant og 
statelig Rytter. — 

Olga, der nu havde tilfredsstillet sin Nys- 
gjerrighed, begav sig ogsaa afsted — Damen 
paa Høien havde reist sig og saae efter Offi- 
<5éren, der snart efter blev borte i en Støv- 
sky. Er det mon ham, der gjør dine Kinder 
blege? tænkte Olga. Hun følte sig mere rolig, 
thi hvis Rudolphs Kjærlighed ikke blev gjen- 
gjældt, maatte han tilsidst blive saa meget 
lettere at vinde. Fordybet i Betragtninger 
vandrede hun, uden at se sig om, henad 
Veien, indtil hun pludselig standsedes ved et 
Tilraab: 

>Good day, my dear, what brings you here'?* 

Det var Edvard Haine, der stod foran hende 
og betragtede hende med mistænksomme 
Øine. 

At lyve og lyve hurtigt var Olgas mindste 
Kunst: hun havde strax en Historie paa rede 
Haand om en Ven af Max, en Russer, hvem 
hun havde bragt en Besked dér i Nabolaget 

»Men hvad har Du selv for?« fortsatte hun 
nysgjerrig, thi der var noget usædvanligt 
udbredt over Haine idag. Han, der ellers 
altid gik i tåernede Stoffer, havde iført sig 

langskjødet, sort Frakke, en Blomst stak i 
hans Knaphul, og hans Udtryk var nerveust 
anspændt. 

»Det skal Du ikke interessere Dig for,« 
svarede han febrilsk. »Dumt, at jeg standsede 
Dig — dér sidder Miss Wilner oppe paa 
Høien — gaa nu — good bge!* 

Og Haine ilede videre, endnu engang repe- 
terende for sig selv den Tale, han agtede at 
holde. Samme Morgen var der nemlig kom- 
men et vigtigt Brev fra Amerika til ham: for 
med fuld Glands at kunne bringe sit Verdens- 
patent, Luftannoncerne, frem, havde han gjen- 
nem en Ven villet reise en betydelig Kapital 
derovre, men fik det Svar, at det vilde blive 
vanskeligt, da Pengemarkedet var knapt: 
»dog^« tilføiede Vennen, »hvis Du, som Du 
har talt om i dine Breve, ved Giftermaal 
kommer i Forbindelse med den Wilnerske 
Formue, vil det sikkert styrke din Kredit 
saa meget, at Sagen med Lethed kan ordnes.« 

Haine var en Handlingens Mand: saasnart 
han havde læst disse Linier, gik han hen til 
sit Klædeskab og tog sin sorte Frakke frem. 
Naar han endnu ikke havde friet, var det, 
fordi han saa længe som muligt vilde bevare 
sin Uafhængighed. Ikke et Øieblik tænkte 
han sig for Alvor Muligheden af at kunne 
faae et Nei — dertil var hans Selvbevidsthed 



218 

og Overbevisningen om hans egen Uimod- 
staaelighed altfor stærk. 

Alligevel følte han sig lidt urolig, idet han 
steg op ad Høien til Helga — hendes Aasyn 
røbede just ikke Glæde ved at se ham. For 
at finde en lettere Indledning begyndte han: 

»De saae mig vist tale med en Dame henne 
paa Veien, Miss Wilner?« 

»Ja.< 

>Veed De, hvem det var?« 

>Nei.« 

>En Amerikanerinde, jeg har truffet her- 
ovre — hun stod uden Beskjæftigelse — jeg 
hørte, at Hr. Reinfeldt søgte en Husbestyrer- 
inde — anbefalede hende, og hun fik Plad- 
sen — hun er kjøn og kvik og dygtig, saa 
jeg antager, han er tilfreds med hende.« 

>Hvor gammel er den Dame?« spurgte 
Helga. 

»En fem og tyve Aar.« 

»Og hun er smuk, sagde De?« 

»Smuk nok i altfald til at vække Interesse 
hos en ældre Pebersvend — altid alene sam- 
men — behagelig Afvexling fra Politiken og 
de andre kjedelige Ting, han dyrker 1« 

Haine havde talt i en spøgende Tone uden 
at ane, hvor lidet hans Ord vare egnede til 
at sætte Miss Wilner i en gunstig Sindsstem- 

ning — han bemærkede end ikke den mørke 
Mine, hvormed hun sank tilbage paa Bænken. 

Tværtimod mente han nu Øieblikket kom- 
men til at begynde sin Tale, og han tog 
Plads hos hende i en temmelig fortrolig Nær- 
hed. Først lyttede hun ligegyldig til, saae 
saa forundret paa ham, reiste sig derpaa, 
harmfuldt maalende ham med Øinene, forlod 
Høien og gik med hurtige Skridt op mod 
Villaen. Haine holdt sig paa Siden af hende, 
uafbrudt fortsættende sit vel indstuderede 
Foredrag, hvori rørende Minder fra deres 
Barndom spillede en stor Rolle. 

I Verandaen foran Villaen fandt de Fabri- 
kant Wilner, fordybet i en Avis. Helga gik 
ilsom forbi ham, idet hun blot sagde: 

»Fa'er, det lader til, at Hr. Haine anholder 
om min Haand — vil Du ikke svare ham.« 

»Hva* beha*r?« udbrød Fabrikanten, der 
tabte Avisen af Forbauselse. 

>Ja, Mr. Wilner, saaledes forholder det 
sig,« sagde Haine og vilde begynde paa en 
større Udvikling, men han fik ikke Lov til 
at tale ret længe — først var Blodet faret 
den gamle Herre til Hovedet af Vrede over 
denne uhørte Dristighed, men strax efter fik 
han fat paa det Humoristiske ved Situationen, 
og i en godmodig Tone udbrød han: 

>Kjære Mr. Haine, De har ganske misfor- 

staaet min Gjæstfrihed — med al Respekt 
for Deres Dygtighed egner De Dem aldeles 
ikke til at ægte min Datter — * 

»Hvad Pengespørgsmaalet angaaer — « be- 
gyndte den Anden. 

>Kjære Mr. Haine, selv om De var tyve 
Gange saa rig, som jeg er, vilde jeg dog gjen- 
tage de samme Ord — jeg behøver vel ikke 
at tilføie, at jeg efter dette gaaer ud fra, at 
De ikke oftere viser Dem hér i Huset.« 

Haine vilde atter tage Ordet, men med en 
Mine, der ikke var til at misforstaa, rakte 
Fabrikanten ham Haanden og sagde: 

»Farvel, Mr. Haine, jeg ønsker Dem alt 
mulig godt paa Deres fremtidige Løbebane.« 

»Jamen — « 

»Farvel, Mr. Haine.« 

— Et Øieblik efter gik Edvard Haine ude 
paa Veien, bidende sig i Læben af Vrede: 

>Old fool — stupid girl,*^ mumlede han, 
idet han kastede Blomsten fra sit Knaphul 
langt bort. — »Men jeg skal hævne mig, jeg 
skal blive saa rig, at I begge To bittert Vil 
angre denne Timel« 



Olga var imidlertid tagen tilbage med Dam- 
peren og søgte nu ud til Forstaden, hvor Max 
boede. 

Efter at hun havde banket paa den aftalte 
Maade, lukkede han Døren op. Det var hende 
strax paafaldende, at han saae blegere ud 
end sædvanlig, og hans Ansigtsudtryk var 
dybt alvorligt. Hun betragtede ham opmærk- 
somt og udbrød: 

»Er der skeet noget, Max?« 

»Ja,« svarede han, »kom og sæt Dig hér, 
det er vigtige Ting, vi skal tale om — Du 
husker jo dit Løfte?« 

»Du kan trygt stole paa mig.« 

»Godt, saa hør: Inat havde vi Anarkister 
et hemmeligt Møde. Der var kommen Ordre 
fra Centralledelsen, at iovermorgen. Fredagen 
den 29. August — en Mærkedag, som Histo- 
rien vil huske — skal det store internatio- 
nale Opgjør finde Sted, hvorved Europa med 
ét Slag skal befries for Tyranniet: sex Mo- 
narker er dømt til Døden, og naar de er 
faldne, vil de Andres Timer snart være talte. 
Mellem de sex er Burglands Konge, og det 
blev overdraget vor Forening at besørge ham 
urf af Verden. Der blev trukken Lod imellem 
os — vi er jo ialt kun Elleve hér i Byen, 
der hører til de Indviedes Kreds — og saa 
hændte der det, Olga, at Loddet traf mig.« 

»Stakkels Maxi« udbrød hun uvilkaarligt. 
Hun var selv bleven bleg og greb efter hans 
Haand. 

>Paa en Maade er jeg glad over, at det 
blev mig, forstaaer Du nok — det er en Ære, 
her er Tale om, og en Lykke tillige I Men 
det er jo en alvorlig Sag, fordi Attentatet kan 
mislykkes. Imidlertid haaber jeg det bedste: 
jeg stoler paa den vældige Magt hos det 
Sprængstof, jeg har konstrueret, og jeg haa- 
ber tillige at slippe uskadt derfra, idet min 
nye Opfindelse netop tilsigter en mere sam- 
mentrængt Explosion. Dét er dens store Be- 
tydning, at ved Fremtidens Attentater vil det 
kunne undgaaes, at Projektilerne spreder sig 
formeget, og derfor vil ikke saa mange Uskyl- 
dige, der tilfældigt er i Nærheden, behøve at 
miste Livet. Desværre maa Bomben, hvis den 
skal virke paalideligt, gjøres saa omfangsrig, 
at jeg kun kan føre én med mig, men jeg 
stoler paa mit sikkre Kast. Det, det nu gjæl- 
der, er at vide Besked om Kongens Veie 
iovermorgen, og hér skal Du hjælpe mig: 
ved snildt at udfritte ham. Du er hos, maa 
Du kunne skaffe mig Underretning. Og saa 
er der én Ting til, Olga: det kan jo tænkes, 
at det ved et Uheld gaaer mig galt, og jeg 
mister Livet, saa har jeg hér, i denne Kon- 
volut, optegnet Hemmeligheden ved min Luft- 
speilings-Opfindelse, og ved Siden ligger min 
Kontrakt med Haine. Du veed, Olga, at næst 
efter Friheden er der intet paa Jord, jeg 

elsker saa høit som Dig, og med disse Papi- 
rer i din Haand vil Du efter min Død kunne 
blive rig som en Kroesus — helst vil jeg 
dog blive hos Digl« 

Olga modtog takkende den temmelig tykke 
Konvolut og gjemte den. Hun var rørt over 
Max' Godhed imod hende, men da han der- 
efter i lidenskabelig Bevægelse omfavnede 
hende og med sine Læber søgte hendes, gjen- 
gjældte hun ikke Kysset — det var hende 
imod. Hun reiste sig hastigt og sagde: 

>Nu maa jeg gaa.« 

Han saae speidende paa hende og udbrød: 

»Jeg troede dog, at Du i dag vilde blive 
lidt hos mig.« 

»Vær ikke vred, jeg er allerede forsinket. 
Du — jeg faaer Ubehageligheder, hvis jeg 
ikke kommer — « 

Han greb hendes Hænder og klemte dem 
haardt, idet han sagde: 

»Gang efter Gang har Du i den sidste Tid 
havt et saadant Jag, at Du ikke kunde skjænke 
mig et Øieblik — undertiden har det ogsaa 
forekommet mig, at Du ligesom er bleven 
koldere overfor mig — der er da vel intet i 
Veien — der er vel ikke Nogen, som er i færd 
med at træde mellem Dig og mig?« 

Hans Øine hvilede brændende paa hende. 

Hun var angst, men hun tvang sig til at 
møde hans Blik og smile: 

»Nei, Max, hvor faaer Du dog den Idé 
fra?« 

»Fordi Du vil gaa,« svarede han kort, med 
mørk Mine. 

»Men Du maa jo dog huske, at jeg er i en 
tjenende Stilling og nødt til at rette mig efter 
mit Herskab — det er jo Dig selv, der har 
forlangt det! Og desuden er jeg altfor be- 
kymret for Dig, og det har jeg længe været, 
til at jeg har Lyst til at tænke paa Kys og 
den Slags Letsindigheder.« 

Max saae længe og inderligt paa hende. 
Endelig sagde han langsomt: 

»Naa ja, saa gaa dal Jeg er glad over, at 
Du er bekymret for mig, Olga, at Du tænker 
paa mig, for jeg elsker Dig. Naar nu Atten- 
tatet er vel overstaaet, og hvis jeg heldig 
undgaaer en Opdagelse, saa vil jeg betragte 
det, som om jeg derved, foreløbigt naturligvis, 
har gjort mit Indskud i den store Sag, jeg 
vil have Lov til tænke lidt paa min egen 
Lykke — sammen med Dig I Hører Du,« til- 
føiede han, rynkende Panden, »sammen med 
Dig — naar jeg rigtig seer Dig ind i Øinene, 
er det ligesom om jeg savnede noget, som 
var der fordum — det siger jeg Dig, Olga, 
svigter Du mig for en Anden, bliver jeg ond.« 

Hun saae bort og svarede: 

»Du fornærmer mig med din Mistænksom- 
hed.« 

Trykkende et hæftigt Kys paa hendes Haand 
udbrød han angerfuld: 

»Saa tilgiv mig — det er altsammen, fordi 
min Kjærlighed til Dig er saa stor — Farvel I« 

Med et Lettelsens Suk løb hun ned ad 
Trapperne. 



Dagen efter fandt Olga, da Rudolph havde 
begivet sig til Deputeretkammeret, i hans 
Gjemme et Brev fra Kongen, som en Hof- 
betjent Aftenen iforveien havde bragt. Der 
stod: 

Kjære Reinfeldt! 
Vi havde jo aftalt^ at De skulde komme til mig 
Fredag, men jeg vil bede Dem istedet at komme 
imorgen. Torsdag Aften, for at vi kan konferere om 
Situationen. Paa Fredag er det nemlig Aarsdagen for 
Dronningens og mit første Møde — en Dato, hun 
til mit Held med Trofasthed erindrer — og vi tæn- 
ker derfor paa at foretage en lille Udflugt ganske 
for os selv. Vi længes efter blot en eneste Dag at 
glemme vor til Tider lidt byrdefulde Opgave her i 
Livet — blot en eneste Dag være lykkelige og sorg- 
løse, som andre Mennesker har Lov til at være det. 
Politichefen har jo advaret mig og vogter paa hvert 
af mine Skridt, men jeg haaber at kunne narre 
Isted Møller: Revolten i Burgheim. 15 

ham. Tidligt om Morgenen smutter vi ud ad en 
Bagdør paa Slottet, og i et Nu har min Automobil 
. bortført os. Vi vil kjøre den henrivende Vei, De 
kjender, forbi Steinberg op til vort lille Sommer- 
slot i Bjergene, som jeg ikke har kunnet besøge 
iaar, fordi mit daglige Arbeide under de urolige 
Forhold bogstavelig har forhindret det. Hvis De 
vidste, i hvilken Grad min Gemalinde glæder sig til 
denne lille, improviserede Tour, vilde De deraf 
kunne slutte, hvor karrigt virkelige Fomøielser 
bliver tilmaalt regjerende Dronninger. Undskyld 
min Veltalenhed, men jeg er selv henrykt som en 
Skoledreng, der skal have Ferie. Og vor lille Søn 
skal med og have Lov til at se sig om i Verden 
— Tronfølgeren — ak, kiære Ven, jeg har vist sagt 
Dem det før, at jeg stundom ønsker, at jeg blot 
eiede et Vinbjerg ved Floden og ikke havde anden 
Opgave end at faae Druerne til at modnes dér, 
istedetfor at jeg nu skal skabe Fred og Forsoning 
mellem et Par Millioner Menneskesjæle, der staaer 
Qendtligt overfor hverandre. 
Paa Gjensyn imorgen 

Deres hengivne 

Otto. 

Olgas første Tanke var at blive glad over 
dette heldige Tilfælde, der ligesom spillede 
Kongen i Hænderne paa Max, men hendes 
næste var en Følelse af Sorg ved Fore- 
stillingen om, at Attentatet rimeligvis ogsaa 
vilde koste den unge Dronning Livet. Hun 
havde for ikke længe siden seet hende kjøre 
i Optog gjennem Byen under et Besøg af en 

Nabomonark, og hendes yndige Smil, hendes 
venlige Nik til Mængden havde i høi Grad 
vundet Olga for hende. Men længe grublede 
hun dog ikke over dette Problem: hun var 
et Barn af sin Tid og havde saa mangfoldige 
Gange i Aviserne seet Attentater skildrede, 
hvor baade tyve og tredive Uskyldige — 
Kvinder og Børn dér imellem — gik i Løbet, 
at hun var fuldstændig hærdet. Det gjaldt 
den store, hellige Sag, hvad betød saa en 
enkelt Kvindes Liv I Yderligere blev hun be- 
styrket i denne sin Opfattelse, da hun kom 
til Max og gav ham en Afskrift af Brevet: 

>Det var jo herligt,« udbrød han triumfe- 
rende, >saa bliver hele Øgleætten udryddet 
paa én Gang, og der vil ikke senere være 
Nogen at samle sig om for det reaktionaire 
Pak.« — 

Efter at væi-e naaet hjem igjen, tilbragte 
Olga Eftermiddagen i nervens Spænding. Hun 
havde i disse Timer et Indtryk af at være 
medindgribende i Verdenshistoriens Gang — 
maaske stod man nu endelig overfor det 
store Vendepunkt, da det var ude med En- 
keltmands Herredømme, og Folkene selv sty- 
rede Landene — *hun følte sig stolt ved Tan* 
ken, men ængstet tillige. 

Om Aftenen sent, da Rudolph kom hjem, 
hørte hun oppe fra sit Værelse, at han gav 

15* 

Grethe Ordre til at vække sig Klokken Halv 
sex. Olga gjorde sig ingen Tanker i den An- 
ledning, troede blot, at han havde travlt med 
et eller andet Arbeide, men da Grethe næste 
Morgen fortalte, at Herren havde skyndt sig 
i Klæderne og taget en lille Reisetaske med 
over Skulderen, da han gik, vakte det hen- 
des Opmærksomhed. Der var den Besked til 
hende, at han ikke kom tilbage før Aften. 

Olga brændte af Utaal modighed. Langt om 
længe fik hun Grethe, der var sendrægtigere 
end en Snegl, naar hun mærkede, at man 
gjerne vilde have, at hun skulde skynde sig, 
sendt afsted med Kurven paa Armen, hvor- 
efter hun ilede ind i Rudolphs Værelse for 
om muligt at finde en Forklaring paa, at 
han saa tidligt var gaaet ud. De sidst an- 
komne Breve indeholdt intet, men i hans 
Dagbog stod der en Notits om hans Besøg 
paa Slottet iaftes: 

> — Kongen var meget naadig. Da det ikke 
lykkedes os at komme til Ende med vore 
Drøftelser, og da det har Hast med disse, 
foreslog han, at jeg skulde møde Kl. 7 imor- 
gen tidlig og deltage i den paatænkte Udflugt, 
saa at vi i Dagens Løb kunde tale videre 
sammen. Da Dronningen syntes fornøiet med 
dette Arrangement, svarede jeg med Glæde Ja. 
Det er en usædvanlig Ære, der saaledes vises 

mig netop ved denne Leilighed, hvor Majestæ- 
terne har ønsket at være ganske en famille 
— jeg føler mig stedse inderligere knyttet til 
disse to Mennesker.« 

Olga var under Læsningen bleven ligbleg 
og sank tilbage i Stolen, halvt lammet af 
Skræk. Saa sprang hun op, saae sig om med 
forvildede Blikke, pressede Haanden mod sit 
Bryst, fordi et Fortvivlelsens Skrig nær var 
undsluppen hende, vilde foretage noget for at 
hindre det Frj^gtelige, men indsaae det Haab- 
løse deri, da de naturligvis forlængst vare 
borte — Daaden maaske allerede fuldbyrdet 
i dette Moment! Hun gled ned paa en Stol 
med Hænderne for Øinene og hulkede høit. 

Noget efter hørte hun Grethe smælde med 
Havelaagen. Hurtigt gjemte hun Dagbogen 
paa dens Plads og gik ud i Kjøkkenet. 

»Men Du gode Gud I« udbrød Grethe. »Er 
De syg. Frøken, De seer ud, som om De 
baade var død og begravenl« 

»Jeg befinder mig ikke rigtig vel,« svarede 
Olga 

— hele Dagen gik hun omkring i Huset 
som en Automat, gusten, med stirrende Øine, 
udførende sin sædvanlige Gjerning uden at 
have Anelse om, hvad hun foretog sig. 

Det var det herligste Sommerveir, da Ru- 
dolph begav sig hjemmefra. Blomster og 
Blade glimtede af Dugdraaber, den friske 
Morgenluft var at indaande, som drak man 
Sundhed og Kraft af den, Himlen var høi, og 
enkelte Smaaskyer dreve langsomt afsted hen- 
under den blaa Hvælving, i Solen næsten 
blændende Øiet ved deres Hvidhed. Rudolph 
selv følte sig oplivet og glædede sig til Tou- 
ren — han vidste, at Politiet var bleven 
alarmeret ved Telegrammer fra Udlandet om 
en formodet anarkistisk Sammensværgelse, men 
man var i den senere Tid bleven saa vant 
til slige Advarsler, at det intet Indtryk gjorde 
paa ham. Dog havde han for en Sikkerheds 
Skyld medtaget en Revolver, der laa i den 
Taske, han bar over Skulderen. 

Da han gjennem den Bagport, der var 
bleven ham anvist, naaede ind i Slotsgaar- 
den, undrede han sig ved at finde en to- 
sædet, aaben Vogn holdende dér, forspændt 
med to fyrige Skimler — de stampede i Jor- 
den og bed i Bidslerne, saa at Skummet stod 
om dem, og Staldknægten havde vanskeligt 
ved at holde dem. Kongen, der i det samme 
kom til, løste imidlertid Gaaden ved muntert 
at tilraabe sin Gjæst: 

»Godmorgen, kjære ReinfeldtI Ja, De seer 
paa Vognen, men Sagen er, at jeg imorges 

pludselig fik Lyst til engang igjen at kjøre 
et Par Heste — man bliver kjed at denne 
evige Automobil med dens døde Mekanik.« 

Strax efter viste Dronningen sig, klædt i 
Hvidt. Glæden over den forestaaende Udflugt 
havde givet hendes Kinder en stærkere Farve, 
og hendes Øine straalede. 

»Velkommen, Hr. ReinfeldtI« sagde hun 
med et lykkeligt Smil. Han bukkede dybt, 
hyldende ikke blot Majestæten, men ogsaa 
hendes sjældne Skjønhed, der bar et saa rø- 
rende Præg af barnlig Uskyld — han trykkede 
et ærbødigt Kys paa den Haand, hun rakte 
ham. 

Nu kom Bonnen med Tronfølgeren, der 
snakkede livligt og lo høit, hvorimod den 
gamle v. Habicht var meget langt fra at se 
fornøiet ud. Trods Kongens Paabud havde 
han anseet det for sin Pligt at møde i denne 
tidlige Morgentime, men den hele Udflugt var 
ham i sin Formløshed ganske imod. Nogle 
andre Hoffunktionairer saaes ogsaa, og Lakaier 
bragte i sidste Øieblik forskjellige Ting, som 
man var kommen i Tanker om at ville tage 
med, og som nedpakkedes i Vognens Maga- 
siner — der var meget at huske paa, da man 
slet ikke paa Lystslottet havde faaet Under- 
retning om Herskabets Besøg. 

Endelig var man færdig. Kongen tog Plads 

paa Bukken med Rudolph ved sin Side, for 
at de kunde tale sammen underveis. Paa 
Sædet bagved sad Dronningen og Tronfølgeren. 
En Staldbetjent rakte Kongen en Pidsk, han 
samlede Tømmerne og gav Tegn til at slippe 
Hestene — helt lystig og ungdommelig til- 
mode smældede han med Tungen, og afsted 
foer Kjøretøiet ud ad Porten, medens den 
lille Prinds bag ham jublede af Henrykkelse. 

En Stund kjørte de langs Skraaningen, paa 
hvilken Slottet var bygget, men gjennem en 
Spalte i Klipperne dreiede Veien af, og de 
naaede nu ind i en Sidedal, hvor en lille 
Biflod til den store Burga boltrede afsted, og 
hvor de kun mødte faa Mennesker — gan- 
ske Enkelte kjendte Kongen og hilste, de Fleste 
faldt knapt paa at se til denne tilsyneladende 
ganske borgerlige Vogn. 

Men netop derfor havde de jo ogsaa valgt 
denne Vei: de vilde ret nyde Ensomheden, 
Utvungetheden. Ofte holdt Vognen, for at de 
kunde betragte en af de storslaaede Udsigter, 
der af og til aabnede sig mellem Klipperne. 
De berusedes af Duften fra Fyrreskovene, der 
^beklædte de steile Skrænter til begge Sider. 
En Gang maatte Rudolph hjælpe Dronningen 
af Vognen, fordi hun absolut vilde samle en 
Markbouket paa en aaben Plet, der lignede 
et breget Tæppe af blaa, gule og røde Blom- 

ster, hvor Bier og Sommerfugle havde travlt, 
medens Guldsmede fore frem og tilbage paa 
deres gyldne Vinger. Hun nynnede en sorg- 
løs Vise, medens hun knælede for at plukke, 
og ved hendes Side var den lille Prinds i 
ivrig Virksomhed; hver Gang han havde sam- 
let nogle faa Stykker, løb han hen til Mode- 
ren for triumferende at give hende dem — 
fra Vognen fulgte Kongen deres Bevægelser 
med tindrende Øine, og han hviskede til 
Rudolph : 

» Kunde man blot fastholde dette Billede — 
jeg elsker de To I« 

Saa kjørte de videre. Allerede nærmede de 
sig i rask Trav den lille By Steinberg, hvor 
Hestene skulde bede, og Vognen befandt sig 
just paa et Sted, hvor -de steile Bjergskraa- 
ninger til- begge Sider dannede en Snævring, 
da Rudolph oppe paa et Klippestykke langt 
foran, en halv Snes Alen ovenover Veien, op- 
dagede en Mandsperson, der laa udstrakt paa 
Mosset under nogle Buske. Af Hensyn til de 
truende Advarsler havde han hemmeligt un- 
der hele Touren havt et Øie paa hver Finger, 
og ogsaa nu greb han instinktsmæssigt om 
Revolveren, som laa i den oplukkede Taske 
ved hans Side — Kongen havde end ikke 
lagt Mærke til denne. Imidlertid syntes der 
ikke hér at være Anledning til Uro* ved den 

første Lyd af Vognen løftede Skikkelsen hur- 
tigt Hovedet og saae hen imod den, men 
lagde sig derpaa, tilsyneladende ligegyldig, 
ned igjen — rimeligvis en træt Vandrings- 
mand I 

Nu vare de næsten ud for ham. Rudolph 
saae ham atter speidende løfte Hovedet — i 
samme Øieblik var han oppe, som stukken 
af en Bi, løb hen til det nærmeste Træ, buk- 
kede sig og ilede tilbage mod Skrænten. 

>Pidsk paa Hestene, Deres Majestæt I« havde 
Rudolph allerede forinden hvisket, anende 
Uraad, og Kongen, der ogsaa havde bemærket 
Manden deroppe, gav Skimlerne nogle Slag, 
saa at de fore afsted i Karriere. 

Bag Vognen lød i det samme et mægtigt 
Drøn, der næsten sønderrev deres Tromme- 
hinder og som en Torden rullede hen gjen- 
nem Klipperne. Den makadamiserede Vei 
blev opreven dybt ned, og en Sky af Jord og 
Sten reiste sig. I et Nu havde Rudolph vendt 
sig om, og da han saae Skikkelsen deroppe 
staa ligesom fortabt og stirre efter Vognen, 
rettede han Revolveren mod den og skjød. 
Lænet tilbage i Bagsædet laa Dronningen be- 
svimet, og den lille Tronfølgers Hoved hvi- 
lede mod hendes Arm: hans Øine vare lukkede, 
og hendes hvide Kjole farvedes rød af hans 
Blod. Hestene for Vognen vare løbske, de 

fore afsted i svimlende Farl, og Kongen stod 
næsten opreist, opbydende alle sine Kræfter, 
for atter at faae Magt over de skræmte Dyr. 

Heldigvis hævede Veien sig lidt længere 
fremme til en temmelig steil Bakke, og hér 
lykkedes det ham at standse Hestene, der 
vare gjennemsvedte og rystede af Angst. Hur- 
tigt var han og hans Ledsager nede fra Buk- 
ken. Medens Rudolph stillede sig hen foran 
de urolige Dyr, søgte Kongen at kalde sin 
Gemalinde tilbage til Livet — han steg op 
paa Vogntrinet, lagde sin Arm om hendes 
Skuldre og reiste hende forsigtig fra den lig- 
gende Stilling. Samtidig hvilede hans Blik 
paa den blødende Dreng — der var et Ud- 
tryk af maalløs Sorg og Vrede i hans ligblege 
Ansigt, som gav ham et ganske forandret Ud- 
seende. 

Endelig slog Dronningen Øinene op og saae 
forundret paa ham, idet hun hviskede: 

»Hvor er jeg — hvad er der skeet — ?« 

men i det samme opdagede hun Blodet paa 
sin Kjole, og med et hjerteskjærende Skrig 
greb hun efter sin lille Dreng, der nu laa 
udstrakt paa Sædet. Ogsaa han vaagnede 
imidlertid snart til Bevidsthed, og ved en 
hurtig Undersøgelse overbeviste Kongen sig 
om, at Saaret kun var overfladisk — et Pro- 
jektil havde streifet Drengens Nakke. Af 

Moderens Lommertørklæde dannede han en 
Kompres og bandt sit eget udenom, medens 
Barnet græd, fordi det gjorde ondt. Ogsaa 
Dronningen var bristet i Graad; hun foldede 
Hænderne, løftede dem op mod Himlen og 
hviskede: 

»Jeg takker Dig, Gud, for hans Frelse I« 

Kongen kyssede hæftigt hende og Barnet, 
og efter atter at være stegen ned paa Veien, 
sagde han langsomt og høitideligt, i en Tone, 
som talte han til sig selv: 

»Ja, lad os takke Gud — men dermed er 
den Sag ikke sluttet. Dette Øieblik betegner 
et Vendepunkt i Burglands Historie, saavidt 
det staaer til mig: jeg vil vælge en anden 
Retning, end den jeg hidtil har fulgt! Jeg 
havde troet ved Eftergivenhed at kunne bringe 
Lykke over Landet, men jeg forstaaer, at det 
var et Feilsyn, og jeg sværger, at fra nu af 
skal det blive anderledes.« 

Han løftede bekræftende Haanden. Tilsyne- 
ladende havde han talt rolig, men hans Indre 
var i det hæftigste Oprør og hans Mine mørk 
som Natten — det var, som om han var 
bleven mange Aar ældre i denne korte Stund. 

Han traadte hen til Hestene og klappede 
dem beroligende: 

»Lad os vende, Reinfeldt, og kjøre tilbage 
— saaledes gik det til, da Kongen af Burg- 

land én eneste Gang med sin Hustru og sin 
Søn vilde nyde en glad og sorgløs Dag — 
jaja — jaja —U 

Med sammenbidte Tænder steg han op paa 
Bukken igjen og snart efter rullede Vognen 
den modsatte Vei.Taarerne strømmede ustand- 
seligt ned ad Dronningens Kinder, medens 
den lille Prinds var falden i dyb Søvn i 
hendes Arm. 

»Hvem var mon den Skurk?« brød Kongen 
sin Taushed, da de naaede Ulykkesstedet, og 
Vognen maatte kjøre forsigtigt uden om den 
helt oprevne Vei — en Del Mennesker vare 
allerede samlede hér, hidkaldte ved Explo- 
sionen. 

»Det var ikke nogen almindelig Bandit,« 
svarede Rudolph. »Han var ganske velklædt 
og havde et intelligent Ansigt — formodentlig 
en Anarkist.« 

»Troer De, De traf ham med Deres Kugle?« 

»Han greb ialtfald for sig med en hæftig 
Bevægelse — oppe i Bjergene har jeg som 
Jæger erhvervet mig et ret sikkert Øie. Jeg 
vil fra nærmeste Sted telefonere til Politi- 
chefen, for at Snigmorderen strax kan blive 
eftersøgt. Er det ikke bedst, Deres Majestæt, 
at jeg samtidig paalægger ham officielt at 
gjøre den hele AfTaire til en Bagatel?« 

»Nei, Reinfeldt, tværtimod! Jeg ønsker, at 

den rettænkende Del af mit Folk skal lære 
at kjende, hvorledes man belønner min Offer- 
villighed. Og havde man saa endda udeluk- 
kende holdt sig til mig — men Dronningen, 
det kjærligste, eiegodeste Menneske i denne 
Verden — og min lille, uskyldige Søn — nei, 
Reinfeldt, dette kommer jeg ikke over, før vi 
har faaet en anden Ordning paa Tingene 1« 

Medens Vognen saaledes rullede videre, 
ilede Max Uttenbach ad de skjulteste Klippe- 
stier, han kunde finde, tilbage mod Burgheim. 
Hans venstre Arm, som han havde forbundet 
saa godt, det lod sig gjøre, smertede stærkt, 
og han frygtede, at Revolverkuglen, der ramte 
den, havde knust Skulderpartiet — men Smer- 
ten i hans Sjæl pinte ham dog langt stær- 
kere. Han forbandede sin Dumhed, at han, 
fordi Kongens Brev nævnte en Automobil, 
slet ikke var falden paa, at Vognen, der nær- 
mede sig med Skimlerne for, kunde være 
den, han havde Bud til. Han naaede at faae 
Bomben fat og kaste den, men Tiden var for 
kort til et paalideligt Sigte. Nu havde han 
mest Lyst til at styrte sig i en af de Afgrunde, 
han kom forbi — den Tanke var stadig over 
ham: hvad vil Kammeraterne derinde i Byen 
sige, der har betroet Dig det vigtige Hverv, 
og hvad Partiet Verden over, der venter et 

Resultat — men trods alt besluttede han at 
leve: han vilde, saasnart han atter var rask, 
paatage sig at udføre Daaden, og saa skulde 
det ved alle Magter lykkes — forhaabentlig 
havde hans Meningsfæller i de andre Lande 
havt større Held med sig! 

Da Max endelig, overvældet af Smerter og 
Blodtab, i den høieste Udmattelse naaede* 
Byen, slæbte han sig hen til en af sine anar- 
kistiske Venner, en medicinsk Studerende, 
paa hvis Tagkammer han kunde skjule sig. 
Denne modtog ham med hjertelig Gjæstfrihed 
og fik ham strax bragt tilsengs for at tage 
ham under Behandling — om at indlægge 
ham paa et Hospital kunde der ikke være 
Tale, da Skudsaaret let vilde henlede Mis- 
tanken paa ham. 



Saasnart Rudolph var naaet ind til Byen 

— Klokken var da ikke stort mere end Tolv 

— begav han sig strax ud til Fabrikant Wil- 
ner for at underrette ham om denne vigtige 
Begivenhed — og maaske ogsaa, fordi han i 
sin stærkt bevægede Stemning følte Trang til 
at se Helga. Øieblikket var for ham meget 
alvorligt, thi ved Afskeden paa Slottet havde 
Fyrsten trykket hans Haand og med en bil- 
ter Mine sagt: 

»Tak for Ledsagelsen, Reinfeldt! Det er 
sørgeligt, at Landets Konge ikke kan indbyde 
en Ven til en Kjøretour uden at udsætte hans 
Liv for Fare. Idag vil jeg holde mig i Ro og 
udelukkende offre mig for Dronningen, men 
imorgen tidlig venter jeg Dem, og saa maa 
vi tage en afgjørende Beslutning om alt 
dette.« 

Da Rudolph naaede Wilners Villa og ad 
Verandatrappen traadte ind i Havestuen, sad 
Helga dér med sit Haandarbeide. Han følte 
sig lykkelig ved dette Tilfælde, thi de sidste 
Gange, han aflagde Besøg, havde hun slet 
ikke viist sig. Imidlertid fik han heller ikke 
nu Leilighed til andet end et indledende: 
>Goddag«, idet hun strax reiste sig og sagde 
med en Kulde, der øiensynlig var tilsigtet: 

»Nu skal jeg meddele Fa'er, at De er her, 
Hr. Reinfeldt.« 

Dermed gik hun. 

Rudolph stod dybt sørgmodig tilbage, thi 
han havde en Følelse af, at ethvert Baand 
maatte være overskaaren imellem dem. Ogsaa 
hendes Øine havde seet haardt og koldt paa 
ham, uden at han kunde forklare sig hvor- 
for -^* havde han vidst, hvorledes Haine 
havde skildret hende hans huslige Forhold, 
vilde han have forstaaet det. 

Men nu kom Wilner, og Beretningen_om 
Attentatet lod ham glemme alt andet. 

>Vort arme Fædreland gaaer tunge Tider 
imøde,« sagde Fabrikanten. »Jeg for mit 
Vedkommende er beredt paa alt — der for- 
løber ikke en Dag, hvor jeg ikke faaer Bun- 
ker af Trudselsbreve, der gjælder baade mit 
Liv og min Eiendom. Det laa jo nær at 
reise bort fra det Hele, følgende min Svigerinde, 
Geheimeraadinde Rathens Exempel, der for- 
længst er dragen til Udlandet. Det var let i 
en Haandevending at gjøre saa store Beløb dis- 
ponible, at jeg kunde slaa mig ned et andet 
Sted paa Jordkloden og leve sorgløst, men 
jeg elsker nu én Gang denne Plet, hvor jeg 
er født, dette Land, hvis Natur er saa skjøn, 
og hvor Menneskene er saa onde. Jeg anseer 
det derfor for min Pligt at blive paa min 
Post sammen med Jer Andre. Helga vilde jeg 
derimod g jerne sende bort, til Forholdene 
bliver roligere, men hun erklærer bestemt ikke 
at ville forlade mig. Dette er jeg hende na- 
turligvis paa en Maade meget taknemmelig 
for, men jeg begynder at blive bange for, at 
hun ikke er rask — hun gaaer saa underligt 
stille omkring — opholder sig mest paa sine 
Værelser — jeg forstaaer mig ikke rigtig paa 
hende.« 

Rudolph svarede intet hertil, men bragte 

Isted Møller: Revolten i Burgheim. 16 

atter hurtigt de politiske Spørgsmaal paa 
Bane. .Hans sidste Ord, da han gik, vare 
disse: 

»Jeg kan altsaa gjøre Regning paa Dem, 
Hr. Wilner, hvis det skulde blive overdraget 
mig at søge at bringe Ordeii i dette Kaos?« 

»Ja, absolut I« lød Svaret. 



Hjemme i Rudolphs Dagligstue sidder Olga 
i en Krog, bleg i Kinderne, stirrende hen for 
sig med tomme Øine. Saaledes har hun sid- 
det i flere Timer. Grethe har været inde hos 
hende og forsøgt at tale til hende, men er 
bleven afvist med én Haandbevægelse. Hen- 
des Sjæl er ligesom forstenet i dette ene: Han 
er død, og Du er Skyld deri — men sam- 
tidig er den inderst inde i Virksomhed og 
klargjør det ret. for hende, hvor hæftigt hun 
er kommen til at elske denne Mand, der er 
saa ganske forskjellig fra dem, hun før har 
kjendt. I hendes Følelse for ham er blandet 
en dyb Respekt, som hun aldrig har for- 
nemmet overfor noget andet Menneske, han 
synes hende saa overlegen, som var han et 
et mægtigt Træ, i hvis Skygge hun blot 
kunde ønske at leve: hans ædle, rene Tænke- 
maade, hans Klogskab og hans Viden gjør 
ham attraaværdig i hendes Øine paa en 

niaesleri mystisk Maade, der er hende ganske 
fremmed. 

Hun gyser i den sommervarme Luft, som 
om hun frøs, thi hendes Fantasi er stadig i 
Virksomhed, hvor gjerne hun end vil standse 
den : hun maa hele Tiden forestille sig Auto- 
mobilen komme kjørende, Max paa Lur, Kata- 
strofen — saa stønner hun svagt, som pines 
hun af legemlige Smerter. 

Nu aabner Grethe Døren og siger ind i en 
forretningsmæssig Tone: 

»Der er Herren — jeg saae ham ude paa 
Veien.« 

Olga stryger sig over Panden, som om hun 
ikke forstod: 

»Hvad siger De?« 

»Det er Herren, som er der, siger jeg — 
vi maa jo tænke paa Mad til ham, for han 
havde jo sagt, at han ikke kom hjem.« 

>Ja — ja — det maa vi.« 

Grethe gaaer. Olga lytter i aandeløs Spæn- 
ding: ja, det er ham — hun hører ham 
hænge Tøiet fra sig i Entréen, som han pleier, 
og et Jubelskrig fylder hendes Sjæl. 

Nu forsigtig! siger hun til sig selv, men 
vant, som hun er, til altid at følge sine Ind- 
skydelser, glemmer hun i sin overstrømmende 
Glæde sig selv: idet han træder ind ad Døren, 
iler hun hen, griber med begge sine Hænder 

16* 

om hans Arme, som vil hun overbevise sig 
om, at han er hél og holden og hvisker: 

^Heaven be praised!* 

Rudolph seer forundret paa hende, idet 
han udbryder: 

»Hvad mener De, Miss Trimming?« 

>Jeg veed ikke,< svarer hun forvirret, »jeg 
faldt før lidt i Søvn og havde saadan en 
underlig Drøm: jeg saae Dem staa paa Kan- 
ten af et høit Taarn, læne Dem ud og styrte 
ned — da jeg vaagnede, var jeg opfyldt af 
Angst, og den har jeg ikke siden kunnet 
ryste af mig igjen.« 

»Besynderligt — naa ja, man har jo før 
hørt og læst om den Slags Ting: jeg har 
virkelig været i Livsfare idag.« 

»I Livsfare?« 

»Ja, jeg kan gjerne fortælle Dem, hvad der 
er foregaaet, thi iaften staaer det Hele jo i 
Aviserne — « 

og efter at de havde taget Plads, berettede 
han Hovedpunkterne fra Attentatet. 

»Frygteligt!« udbrød Olga — Taarerne 
traadte hende i Øinene, da hun hørte om 
Dronningens Fortvivlelse og om den saarede 
lille Prinds. 

»Og De har ikke Anelse om, hvem For- 
bryderen var?« 

»Nei, men jeg troer, at jeg fra Vognen 

ramte ham med min Revolver, og at Politiet 
derved kan blive ledet paa Sporet.« 

Hun saae overrasket, imponeret paa ham: 

»Jeg troede slet ikke, at De forstod Dem 
paa Vaaben.« 

»Jo, lidt.« 

»Og De skjød umiddelbart efter Explo- 
sionen.« 

»Ja.« 

»Men dette viser jo et stort Mod, en be- 
undringsværdig Koldblodighed — « 

— hendes Indbildningskraftforestillede hende 
den hele Scene og satte hende i Fyr og 
Flamme, han blev til en Helt i hendes Øine, 
og hun sukkede dybt i taknemmelig Glæde 
over hans Frelse. At Attentatet var mislyk- 
kedes, at Max maaske var saaret, forekom i 
dette Moment hendes Kvindehjerte ganske 
ligegyldigt: det eneste, hun brød sig om i 
Verden var, at den, hun elskede, sad uskadt 
hér. 

Ja, dér sad han overfor hende med Hovedet 
støttet til sin fine Haand og et sørgmodigt 
Udtryk i de brune Øine, saa smuk, saa 
tankefuld, saa stor syntes hun i Forhold til 
hendes egen Lidenhed, saa god af Hjerte i 
Forhold til hendes egen Slethed, at hun uvil- 
kaarligt, uden at vide af det, sank i Knæ, 
lænet til hans Stol, og hulkede høit — al den 

Kval, hun havde døiet i denne Formiddags 
endeløse Timer, skaffede sig nu Luft gjennem 
Taarer. 

Studsende saae han paa hende og udbrød: 

>Hvad betyder dette. Miss Trimming?« 

»Vær ikke vred,« svarede hun og tilføiede 
sagte, skjæl vende, med nedslaaede Øine: »/ 
love you!€ 

>Men dette kan ikke gaa an. Miss Trim- 
mingl« 

Rudolph vilde hjælpe hende op, dog hun 
ligesom krøb sammen foran ham og bad, 
idet hendes Øine nu hvilede inderligt paa 
ham: 

»Aah, lad mig faae Lov at ligge hér, ind- 
til De siger mig, at De ikke er vred paa 
mig.« • 

»Jeg sætter stor Pris paa Dem, Miss Trim- 
ming,« svarede Rudolph, der nu reiste sig og 
løftede hende i Veiret ved Hænderne — han 
var yderst pinlig berørt af denne Begivenhed, 
thi det Ridderlige i hans Natur forbød ham 
at optræde med den Bestemthed, han mente 
at burde vise hér. 

»Stor Pris,« udbrød Olga hæftig, »det er 
ikke meget — men jeg veed det godt: det er, 
fordi De elsker en Anden.« 

»Hvad mener De?« Rudolph saae forbauset 
paa hende. 

^ Hun indsaae, at -hun havde forløbet sig, 
og svarede hurtigt: 

»Jeg er ikl^e saa indskrænket, at jeg nok 
har kunnet forstaa, at naar der er en smuk 
Datter i Fabrikant Wilners Hus, og De be- 
søgte det saa ofte, saa maatte de to Ting staa 
i Forbindelse med hinanden.« 

Rudolph rystede paa Hovedet, men tav. 

*Jo, jeg har Ret!« fortsatte Olga mere og 
mere lidenskabelig ophidset. »Og den Dame 
tænker vist slet ikke paa Dem — en Dag, da 
jeg gik forbi Villaen, talte hun med en Offi- 
cer paa den fortroligste Maade — glem hende 
og skjænk mig Deres Kjærlighed — jeg vil 
slet ingen Baand lægge paa Dem, slet ingen, 
blot have Lov til at være Deres Veninde — - 
Deres Elskerinde — tag mig!« 

Hun stod foran ham med halvt udbredte 
Arme, fra hendes hele Skikkelse udstraalede 
alle en Evadatters erotiske Længsler, der var 
en dyb Glød i hendes Øine, og det varme 
Blod blussede i hendes Kinder — hun følte 
sig selv uimodstaaelig i dette Øieblik og sik-^ 
ker paa sin Seir, thi hun havde seet paa 
ham, at han var bevæget, og hun vidste 
af Erfaring, hvor svage Mændene vare over- 
for hende — hun behøvede blot at tænke paa 
Rudolphs egen Halvbroder. 

Imidlertid skuffedes hun, han slog Øinene 
ned og sagde koldt: 

»Denne Samtale maa nu være forbi — < 
men i det samme, som om han angrede sin 
Haardhed, greb han hendes Haand, trykkede 
et Kys paa den og tilføiede med blød Beto- 
ning: >De har overrasket mig — jeg er Dem 
meget taknemmelig — < 

»Taknemmelig!« udbrød hun vred og rev 
Haanden til sig. »Det var ikke Taknemme- 
lighed, jeg bad om.« Hun ilede hen mod 
Døren med hævet Hoved: »Det er maaske 
bedst, at jeg strax forlader Huset hér I« 

»Det er det sikkert,« svarede Rudolph, 
»skjøndt jeg nødigt seer Dem gaa — jeg er 
uden Skyld i dette.« 

Hun lukkede haardt efter sig og løb op ad 
Trappen til sit Værelse, men før hun naaede 
det, fortrød hun allerede sine Ord: indenfor 
disse Mure var alt, hvad hun brød sig om i 
denne Verden; det fredelige, stilfærdige Liv, 
hun hér oprindelig blev tvungen ind i, stod 
nu for hende som det eneste efterstræbelses- 
værdige, vel at mærke naar det levedes i Sel- 
skab med et saa rigt udrustet Menneske som 
Rudolph Reinfeldt — hun ligefrem gruede 
ved Tanken om at skulle vende tilbage til 
Verden, til de Mennesker, hun kjendte der- 
ude. Hun sad sammensunken paa en Stol, 

medens store Taarer randt ned ad hendes 
Kinder — af Hjertesorg, af Skuffelse — men 
saa paa én Gang rettede hun sig, sprang op, 
løb atter ned ad Trappen, bankede paa og 
traadte ind: 

»Tilgiv mig,« sagde hun sagte, >jeg vil bede 
om at faae Lov til at blive." 

Tøvende svarede Rudolph: 

»Jeg seer det gjerne — jeg har vænnet mig 
til Deres elskværdige Selskab — men kan det 
lade sig gjøre — ?< 

»Jeg lover, at jeg aldrig mere skal vende 
tilbage til dette.« 

Hendes Tone var saa bønlig, at det rørte 
ham dybt. Han greb hendes Hænder og saae 
hende alvorligt ind i Øinene: 

»Miss Trimming, jeg giver med Glæde mit 
Samtykke, men lad mig forinden søge at 
klargjøre vort Forhold til hinanden: De 
seer ganske forkert paa Situationen og paa 
mig, naar De før nævnede Ordet »Elsker- 
inde«. Maaske jeg om faa Dage befinder mig 
midt i en Kamp, hvor jeg skal forsvare Sam- 
fundet mod det fremstormende Proletariat. 
En stor, politisk Opgave venter mig, og jeg 
har altid holdt paa, at dens Privatliv maa 
være absolut, uangribeligt rent, der skal gaa 
i Spidsen for en Bevægelse, hvor netop Be- 
grebet »Moral« spiller en afgjørende Rolle. 

Jeg vil kunne se mine Modstandere i Øinene, 
jeg vil ikke staa paa Talerstolen opfyldt af 
Frygt for, at En eller Anden skal kompro- 
mittere mig ved et Tilraab — med Deres 
hurtige Hoved maa De have forstaaet af vore 
Samtaler, at jeg anseer Tidens Usædelighed 
som én af Hovedgrundene til Slægtens For- 
fald — saaledes har det jo været lige fra 
Sodomas og Babylons Tider — men skal jeg 
kunne bekjæmpe den, maa jeg selv staa 
uplettet. Jeg er heller ikke, efter mit Kjend- 
skab til Dem, i Tvivl om, at De deler disse 
mine Anskuelser. Jeg veed af mange Yttrin- 
ger, De er kommen med, at enhver Tanke 
om Letfærdighed ligger Dem fjernt, og netop 
derfor maatte Deres Udtalelse gribe mig stærkt. 
De gaaer aabenbart ud fra, at vor sociale 
Stilling er saa forskjellig, at der ikke vilde 
kunne være Tale om en legitim Forbindelse 
imellem os, men herved tilføier De mig og 
min hele Tænkemaade en stor Uret: naar en 
kydsk og fintfølende Kvinde, som De, fatter 
saa stor Kjærlighed til en Mand, at hun til^ 
sidesætter alle Hensyn, bringer hun ham jo 
en uvurderlig Skat, og jeg giver Dem mit Ord 
paa. Miss Trimming, at hvis jeg stod frit, 
skulde Intet hindre mig i at vise Dem og 
Verden, hvor stort et Værd De har i mine 

Øine — naa, og saa berører vi aldrig mere 
dette Spørgsmaal.« 

Han bøiede sig og trykkede endnu engang 
et let Kys paa hendes Haand. Hun græd stille 
og med et sagte hvisket: 

»Thank youl* 
forlod hun Værelset. 

Gjennem Grethe bad hun sig fri for at 
møde ved Bordet den Dag. Oppe hos sig 
selv græd hun videre, mange, mange Taarer 
— alle hendes Teorier om hendes Kjøns 
Ret til Frihed begyndte at svinde som Taage- 
dunst — kunde hun blot leve sit Liv om 
igjen — men han havde sagt: »hvis jeg stod 
frit«, ja, hun maatte stræbe at faae ham til 
at glemme hin anden Kvinde, vinde ham for 
sig selv! 



VIII 

NÆSTE Morgen bragte Aviserne lange Tele- 
grammer fra Udlandet om en hel Række 
af Attentater, der Dagen igaar vare foretagne 
mod Souverainerne dér, og samtidig skildre- 
des vidtløftigt, hvorledes Landets egen Konge- 
familie var bleven frelst. Kun et eneste af 
disse mange paatænkte Snigmord var lykke- 
des, i alle de andre Tilfælde havde Statsover- 
hovederne undgaaet deres Skjæbne, ofte paa 
den vidunderligste Maade: »det synes,« skrev 
de konservative Blade, »at Forsynet ved denne, 
som ved mangfoldige tidligere Leiligheder, 
har holdt sin Haand over Fyrsterne og gjort 
de anarkistiske Skurkes nøieoverveiede, djæ- 
velske Planer til intet.« Hele den velsindede 
Del af Burgheims Presse var opfyldt af In- 
dignation overfor Attentatet mod deres egen 
Konge, der havde gjort Alt for at vinde sine 
Undersaatter, og navnlig oprørtes man over 
den dyriske Raahed: tillige at ville ramme 
Dronningen og Tronfølgeren. De yderlig- 

gaaende Socialistblade havde derimod kuii 
nogle faa, ligegyldige Linier om Mordforsø- 
get, og adskillige af dem antydede, at det 
Hele naturligvis var lavet af Politiet for at 
give Reaktionen et Paaskud til ny Undertryk- 
kelse. 

Kongen tog, som en Demonstration fra Kro- 
nens Side, den Beslutning, at der skulde af- 
holdes et høitideligt Te deum i Anledning af 
Frelsen, og et Par Dage efter begav derfor 
Hoffet sig til Domkirken i en glimrende Pro- 
cession: forrest den ridende Garde med <de 
gyldne Kyradser, derpaa, efter en Karet, hvori 
Hofmarschallen v. Habicht straalede med alle 
sine Ordner, den store, gammeldags, gyldne 
Karrosse med otte Heste for, saa Følget i an- 
dre Vogne samt HoflTets underordnede Funk- 
tionairer tilfods. Langs Kjørebanen til begge 
Sider stode Tropper af Fodfolket opstillede, 
og en betydelig Politistyrke var paa Benene, 
thi netop efter det mislykkede Attentat strøm- 
mede i tiltagende Grad anonyme Trudsels- 
breve ind baade mod Kongen og Autorite- 
terne. 

Stemningen i Gaderne var dog absolut vel- 
sindet. Hele Burgheim syntes at være mødt, 
der var sort af Mennesker, hvor Toget kom 
hen, overalt hørtes høie Jubelraab, medens 
Damerne viftede med Lommetørklæder og 

kastede Blomster. I den gyldne Vogn sad 
Kongen og Dronningen, hilsende til begge Si- 
der — hun var meget bleg, men hendes Smil 
ligesaa blidt som altid. Paa hendes Skjød sad 
den treaarige Tronfølger; glad over Raabene 
og Synet af Soldaterne viftede han henrykt 
med sin lille Haand ud mod Publikum, og 
mange Kvinder — Mænd forresten ogsaa — 
brast i Graad ved Tanken om, at en Menne- 
skesjæl kunde være saa grum at ville tilføie 
dette uskyldige Barn noget ondt. 

Kongen havde opnaaet, hvad han vilde: 
han havde overbevist sig selv og Andre om, 
at han endnu i sin Hovedstad kunde gjøre 
Regning paa et talrigt, kongetro Borgerskab, 
hvor høit saa Oppositionen raabte paa, at 
den Tid var forbi. I det Hele havde de Mis- 
fornøiede holdt sig borte fra Tilskuerkredsen 
ved dette Optog — maaske af en Slags Sam- 
vittighedsfølelse — men hist og hér stode dog 
spredte Grupper af det Konrad Stufe'ske Parti, 
og fra dem lød der stadig en gjennemtræn- 
gende Piben, saasnart Processionens sidste 
Vogne, i hvilke Ministrene sad, naaede frem. 

Ministeriet Schmidt havde nemlig atter ved 
denne Leilighed befundet sig i den pinligste 
Forlegenhed. Ellers pleiede dets ultra-demo- 
kratiske Medlemmer stedse at unddrage sig 
alle officielle Forpligtelser — de kunde sim- 

pelthen ikke møde f. Ex. ved en Fyrstemod- 
tagelse paa Jernbanen uden næste Dag at 
blive maltrakterede af Oppositionspressen — 
men at udeblive hér vilde være uklogt, man 
maatte nødvendigvis give sin Misbilligelse af 
Mordforsøget Udtryk. Derfor havde man i et 
Ministerraad vedtaget at følge med til Kirken, 
skjøndt man vidste, hvad der ventede: Ud- 
pibning og forhaanehde Tilraab paa Veien. 

Denne Ulempe var dog det mindste, der 
fulgte en Storm efter, som var langt stærkere, 
end Ministrene havde ventet: Ikke blot at de 
Dagen efter maatte løbe Spidsrod i Bladene, 
men det hele Arbeiderparti, der som Følge af 
den store Lock-out var paa Kogepunktet, blev 
greben af den yderste Harme, da det erfarede, 
at dets Repræsentanter i Regjeringen deltog i 
det kongelige Optog: Store Møder bleve af- 
holdte i alle Forsamlingshusene, Protester 
vedtagne, Ministrene aabenlyst erklærede for 
Overløbere og Forrædere. 

Ministeriet Schmidt besluttede at være for- 
sigtig, thi det følte sig truet fra flere Sider. 
At det i det Hele existerede endnu, skyldtes 
Rudolphs Indflydelse. Da han Morgenen efter 
Attentatet indfandt sig hos Kongen, var denne 
i sin Ophidselse fast bestemt paa strax at omgive 
sig med nye Mænd og med fast Haand ordne 
Sagerne i Landet, men Rudolph forestillede 



256 

ham, at netop Attentatet maaske kunde faae 
afgjørende Betydning: det vilde bevirke, at 
de Rettænkende sluttede sig fastere om ham, 
det vilde aabne Øinene paa de Ligegyldige 
og maaske omvende mange af dem, der hid- 
til uden Eftertanke vare gledne med Strøm- 
men* 

Kongen gik ind paa denne Anskuelse, men 
lod dog Konseilpræsidenten kalde for at ind- 
skjærpe ham én Ting, som han bestemt for- 
langte: en energisk Indskriden mod Anarki- 
sterne! 

Hr. Schmidt svarede Ja, men da han skulde 
til at indfri sit Løfte, veg han tilbage, skræm- 
met af Oppositionspressens Holdning. Der 
blev foreskreven nogle halve Forholdsregler af 
Justitsministeren, hvilke Politichefen erklæ- 
rede for ganske utilstrækkelige, men videre 
turde man ikke gaa. 

Allerede dette vakte Kongens Vrede, og 
snart efter forøgedes denne yderligere ved en 
anden Begivenhed: 

Saavel i første som i andet Kammer blev 
der af det konservative Parti foreslaaet, at 
Repræsentationen skulde udtale sin Glæde 
over, at Attentatet mislykkedes. I Senatet skete 
Vedtagelsen under stærkt Bifald saa at sige 
uden Diskussion, men i andet Kammer gav 
Forslaget Signal til en Debat i stor Stil, der 

varede flere Dage, og hvor omtrent hvert 
Medlem af Oppositionen tog Ordet — natur- 
ligvis for at hans Navn næste Dag kunde læ- 
ses i Aviserne og hans Tale drøftes paa de 
Steder, hvor Arbeiderne søgte hen. Den Ene 
stræbte at overtrumfe den Anden i yderlig- 
gaaende Paastande og dristige Udtalelser — 
jo dristigere desto større Jubel paa hine Ste- 
der, vidste man nok I 

Forhandlingerne forløb saaledes: Minister- 
præsidenten havde strax i første Møde paa 
egne og Kollegers Vegne erklæret, at Vedta- 
gelsen af denne Udtalelse var en Selvfølge, 
da en Ikke-Vedtagelse kun kunde udlægges 
som Misfornøielse med, at Attentatet ikke var 
lykkedes, og han slog samtidig fast, at han 
gjorde Sagen til et Kabinetsspørgsmaal: han 
vilde ikke lede Regjeringen længere, hvis man 
gav Kongemorderen et Tillidsvotum I Han 
havde med Villie brugt stærke Ord, og da 
han satte sig, saae han selvsikker ud, thi han 
gjorde Regning paa en betydelig Majoritet 
med Stemmer ogsaa fra Oppositionens Side, 
og han glædede sig allerede til at se Konrad 
Stufe lide et eklatant Nederlag. Men det gik 
ganske anderledes. De første Talere blandt 
Modstanderne indskrænkede sig til — saale- 
des som det var besluttet paa et Partimøde 
— i en afdæmpet Form at erklære, at Kam- 

Isted Møller: Revolten i Burgheim. 17 

merets Opgave var at lovgive, ikke at udtale 
Glæde eller Sorg, hvorfor de fraraadede Ved- 
tagelsen, men da nogle af de Konservative, 
deriblandt Rudolph, havde talt, blev Stem- 
ningen livligere og Ordene drøiere — ja, der 
faldt Vendinger som denne, modtagne med 
vældigt Bifald fra Galleriet: »Havde den fore- 
slaaede Udtalelse havt akkurat det modsatte 
Indhold, skulde jeg gjerne have svaret Ja I« 

Formanden ringede og erklærede, at saa- 
danne Yttringer ikke kunde passere, men han 
blev snart bragt til Taushed ved Raab fra 
Salen og Tilhørerne. 

Alt, hvad der kunde siges for og imod 
Kongedømmet og Forfatningen, blev anført 
fra begge Sider under denne Generaldebat, 
men endelig paa den tredie Dag nærmede 
Forhandlingerne sig dog deres Slutning. Mi- 
nisterpræsidenten reiste sig og holdt en stor 
Tale, hvori han endnu engang indtrængende 
gjorde Oppositionen opmærksom paa, at det 
var høit Spil, der spilledes hér. Han sluttede 
saaledes : 

»Hvis mit Ministerium nu gaaer af, hvem 
skal saa afløse os?« 

»Dét Spørgsmaal vil blive afgjort hér i Sa- 
len,« svarede Konrad Stufe, »Parlamentaris- 
men er én Gang for alle slaaet fast som vor 
Forfatnings Fundament: Ingen staaer over 

det folkevalgte andet Kammer, Ingen kan 
foreskrive det nogetsomhelst.« 

»Vil det ærede Medlem virkelig hævde,« 
udbrød Rudolph, idet han reiste sig fra sin 
Plads, »at Hans Majestæt Kongen skal vælge 
sine nærmeste Raadgivere mellem de Menne- 
sker, der indirekte har udtalt deres Sorg over, 
at han ikke er bleven dræbt.« 

»Vi vil ikke udtale vor Glæde over Noget- 
somhelst, og dét har vi Lov til!« raabte Kon- 
rad Stufe. »Hvis Kongen ikke vil følge den 
parlamentariske Skik, har vi heldigvis Mid- 
ler til at tvinge ham.« 

»Betyder dette,« sagde Rudolph, »at man, 
hvis Hans Majestæt tager et Ministerium uden- 
for Oppositionen, paa Forhaand vil umulig- 
gjøre dets Existents?« 

»Ja, vi bevilger det ikke en Skilling, giver 
det ikke en Lov — vi har jo Hundreder af 
Midler I« 

»Taler det ærede Medlem i dette Øieblik 
paa hele sit Partis Vegne?« 

»Jal« 

»Saa maa det altsaa betragtes som en Krigs- 
erklæring Overfor Kronen, og Oppositionen 
har Ansvaret for Følgerne.« 

»Vi lader os ikke skræmme ved Trudsler!« 

Strax efter fandt Afstemningen Sted, og 
med tolv Stemmers Majoritet erklærede andet 

Kammer ikke at ville udtale sin Glæde over, 
at Landets Konge var frelst, idet Afgivelsen 
af slige Erklæringer laa udenfor dets Om- 
raade. 

Endnu samme Eftermiddag indgav Ministe- 
steriet Schmidt sin Dimissionsbegjæring, og 
umiddelbart efter blev Rudolph Reinfeldt kaldt 
til Kongen. I Løbet af den næste Formiddag 
havde han dannet det nye Kabinet, saaledes 
at Aftenbladene kunde bringe Ministerlisten. 



Rudolph havde fuld Forstaaelse af, at nu 
maatte de halve Forholdsreglers Tid være 
forbi. Var det et Kampministerium, han dan- 
nede, saa skulde ogsaa dets Medlemmer være 
udprægede Mænd med klare Standpunkter og 
stærke Villier: han selv overtog som Konseil- 
præsident Kultusministeriet, Fabrikant Wil- 
ner gik ind paa at lede Finantserne og Krigs- 
ministerportefeuillen lagde han i Grev Arnold 
V. Brucks Hænder — ganske vist havde der 
privat hersket en absolut Kulde mellem dem 
i den senere Tid, men han kjendte Obersten 
som en fremragende Militair og en fast Ka- 
rakter, der under overordentlige Omstændig- 
heder vilde bevare hele sin Koldblodighed, 
og derfor udsaae han ham til at beklæde 

den Post, der efter al Sandsynlighed vilde 
blive den vigtigste af alle ved de forestaaende 
Begivenheder. 

Samme Dag, Ministeriet blev dannet, oplø- 
stes paa forfatningsmæssig Maade andet Kam- 
mer ved et kongeligt Budskab, som Rudolph 
Reinfeldt oplæste. Meddelelsen blev modtagen 
med vild Tumult og revolutionaire Raab, men 
trods den uhyre Menneskemængde, der var 
samlet foran Parlamentsbygningen, fandt der 
ingen større Optøier Sted, idet en betydelig 
Troppestyrke stod opmarscheret i et Hjørne 
af Pladsen — Bajonetterne, der blinkede i 
Solen, virkede dæmpende som Olie paa det 
oprørte Hav. 

Der havde iøvrigt i nogen Tid tilsynela- 
dende hersket en vis Ro i Hovedstaden, skjøndt 
man ligesom kunde høre, hvorledes det sy- 
dede og bruste dybt nede i Bunden. Der var 
nemlig bleven gjort endnu et Forsøg paa at 
tilveiebringe en Overenskomst mellem Arbeids- 
givere og Arbeidere, idet de sidste havde op- 
daget, at det ikke var saa let en Sag at faae 
etableret den Generalstreike, hvortil de havde 
sat hele deres Lid. Dag efter Dag, og Næt- 
terne med, havde de to Parter forhandlet — 
fra Arbeidernes Side med den seige, tung- 
nemme Udholdenhed, der tilsigter at trætte 
Modstanderen og gjøre ham mør — men til- 

sidst tabte Arbeidsgivernes Repræsentanter 
Taalmodigheden, thi de mærkede efterhaan-. 
den, at Modpartiet i Virkeligheden var be- 
sluttet paa ikke at gjøre nogensomhelst Ind- 
rømmelse. Man skiltes under gjensidige bittre 
Beskyldninger, og Dagen efter blev Lock-outen 
udvidet til at omfatte yderligere en Række 
Fag, saa at der nu gik henimod tredive tu- 
sinde Mand ledige. 

Hermed var Bægeret fuldt og Lidenskaberne 
slupne løs, selv hos de Besindigere: hvor der 
før hørtes Knurren lød nu Brøl af Vrede, 
hvor man før saae en hemmeligt knyttet 
Haand løftedes nu en truende Arm, hvor der 
før var Ord fulgte nu Handling. 

— Det første Blod flød ude ved Wilners 
Fabrik: 

For at faae fuldført en Maskine, der med 
absolut Nødvendighed skulde være færdig til 
Aflevering i bestemt Tid, havde Wilner fra 
Udlandet forskrevet nogle Arbeidere, der ikke 
vare med i den faglige Organisation og der- 
for ikke havde noget imod at træde til paa 
de gunstige Vilkaar, han bød. Socialisterne 
havde strax ved deres Ankomst med Jern- 
banen søgt at standse dem, idet man forkla- 
rede dem om Lock-out'en og tilbød at betale 
deres Reise hjem igjen, men de Fremmede 
vilde intet høre herom: de vare iforveien 

underrettede om Forholdene og lode sig ikke 
paavirke. Denne Optræden ramte Arbeiderne 
paa deres saarbareste Sted, en saadan Man- 
gel paa Solidaritetsfølelse maatte oprøre dem 
i deres inderste Sjæl, saa at hver Enkelt følte 
et vildt Had vaagne hos sig til disse Menne- 
sker, der støttede Kapitalisterne. 1 Hjemmene 
blev selv den Tauseste veltalende og fik Ko- 
nen og de ivrigt lyttende Børn til ogsaa at 
tørste efter Hævn, og dernæst samledes man 
med sine nærmeste Kammerater, hvor det nu 
passede En bedst, enten i Smaagadernes tal- 
rige Beværtninger, medens Brændevinen flød 
rigeligt, eller paa afsides Steder i det Fri. 
Større Forsamlinger bleve ogsaa afholdte, og 
de socialistiske Blade vare opfyldte af fny- 
sende Artikler, der mere eller mindre aaben- 
bart opfordrede til ikke at finde sig i dette. 
Fabriken, der laa et Stykke fra Wilners 
Villa, bestod af en Række treetages Bygnin- 
ger med uhyre Skorstene, store Kulbehold- 
ninger og udstrakte Værkstedsrum. Hele Kom- 
plexet var omgiven af en høi Mur med en 
mægtig Indgangsport, og udenfor denne var 
for Tiden stadig, samlet en ophidset Skare. 
Da man efterhaanden indlog en truende Hold- 
ning, og Ruderne jævnligt bleve slaaede ind i 
Villaen nede ved Floden, naar Hoben drog 
forbi, var en større Politistyrke Dag og Nat 

paa Benene hér omkring, og navnlig bleve 
de fremmede Arbeidere Morgen og Aften led- 
sagede af uniformerede Betjente, naar de gik 
til og fra Fabriken. For hver Gang, de visle 
sig, tirredes de Udelukkede mere og mere, 
Haansordene, der fulgte dem, bleve stærkere 
og stærkere, og en Aften, da der var sort af 
hujende Mennesker udenfor Porten, bleve de 
Fremmede modtagne med en Stenregn, idet 
de kom tilsyne. Adskillige af de ridende og 
gaaende Betjente bleve ogsaa ramte, men de 
bevarede dog deres Koldblodighed og bevæ- 
gede sig videre fremad, idet de blot raabte: 
»Plads I« Men Skaren spærrede dem Veien, 
nye Stene fløi gjennem Luften, og man hørte 
Raabene: >Ned med Politiet — Kapitalister- 
nes Leiesvendel« Samtidig blev den Komman- 
derende ramt af et Projektil paa Kinden tæt 
ved Øiet, saa at Blodet flød, og han beor- 
drede nu Sablerne frem. Der skete et Indhug 
paa Urostifterne, medens de Ridende søgte at 
drive dem afsted ved at spore deres Heste 
imod dem. Hvinende Skrig hørtes fra Kvin- 
der og Børn, der havde trængt sig frem i 
forreste Række for at faae noget at se — nu 
faldt der ogsaa Skud fra Hoben, og et Par 
Betjente bleve saarede. Fra Villaen ilede en 
Reservestyrke til, der opstod et Haandgemæng, 
hvor Politiet, der nu var bleven opirret, ikke 

lagde Fingrene imellem, og inden ret længe 
flygtede Hoben ad Byen til, efter at det dog 
først var lykkedes at arrestere nogle af de 
mest fremtrædende Deltagere i Tumulten. Paa 
Valpladsen laa adskillige Døde foruden en 
Del Saarede, og næste Dag bragte Socialist- 
bladene stærkt farvede Artikler, der raabte 
høit om »Politibrutaliteten overfor den intet- 
anende, troskyldige Mængde«, saa at enhver 
Arbeider, der læste dem, knyttede Næverne 
og svor Hævn ved første Leilighed. 

Autoriteterne besluttede ikke at gjøre no- 
get videre ud af denne lille Aflfaire, idet man 
tænkte sig Muligheden af, at Uveiret, efter 
saaledes at have faaet Luft, vilde drive over. 
I Virkeligheden herskede der ogsaa atter en 
vis Stilhed over Byen en kort Tid, men paa 
begge Sider rustede man sig, og et Par Regi- 
menter bleve yderligere trukne til Hovedsta- 
den for at spredes i Kasernerne. 

Rudolph Reinfeldt havde, trods sin Overta- 
gelse af Ministeriet, ikke ønsket at gjøre For- 
andring i sin tilvante Levevis. Han var selv- 
følgelig meget borte fra Hjemmet: i Regjerings- 
bygningen optoge Forretningerne en stor Del 
af hans Tid, og daglig havde han paa Slot- 
tet timelange Møder med Kongen og en sær- 
lig tilkaldt Kreds af Landets første Jurister 

og Politikere, thi det gjaldt jo snarest at finde 
en Form, hvorunder Statsskibet atter kunde 
komme paa ret Kjøl. Men naaede han saa 
endelig hjem til sin lille, afsides Villa i 
Lindealléen, nød han ogsaa Hvilen dobbelt, 
og hér havde navnlig Miss Trimmings Nær- 
værelse en forunderligt velgjørende Indflydelse 
paa ham — hun hjalp ham over mange 
mørke Øieblikke, Bevidstheden om hendes 
store Hengivenhed virkede som et lindrende 
Middel overfor det ulægelige Saar, Tabet af 
Helga havde tilføiet ham. Og hun gik saa 
stilfærdig omkring, var saa tilbageholdende, 
at det rørte ham. Jo mere Livets Alvor uden- 
for lagde Beslag paa alle hans Kræfter og 
Tanker, desto stærkere følte han denne kvin- 
delige Omgang som en Vederkvægelse — han 
vidste jo, at der bag disse nu altid nedslaa- 
ede Øine levede en Menneskesjæl, som var 
ham god. 

At Olga saaledes mere og mere fangede hans 
Interesse var nu heller intet Under, thi hun 
gjennemgik netop i disse Dage en mærkelig 
og betydningsfuld Udviklingsproces. Hin Sam- 
tale med Rudolph efter Attentatet havde slaaet 
ned i hendes modtagelige Sind og virket næ- 
sten som et Mirakel. Det Kys, Rudolph — 
saa tillidsfuld og ærbødig overfor hende som 
Kvinde — dengang trykkede paa hendes 

Haand, havde kaldt noget frem i hendes In- 
dre, hun aldrig før havde kjendt. Hun følte 
sin falske Stilling som en svidende Skam: da 
hun talte til ham om sin Kjærlighed, var 
det jo ikke, som han troede, m^d en Uskyl- 
digs skjælvende Frygt, men med et fordær- 
vet Pigebarns hensynsløse Ublufærdighed. Han 
havde med sin dybe, klangfulde Stemme kaldt 
hende »kydsk«, og hun fortvivlede ved Tan- 
ken om, hvor milelangt hun var fra at kunne 
betegnes saaledes. Hun forstod, at der gives 
en dyb, skjøn, ren Kvindelighed, der staaer 
uendelig høit over det overfladiske, letfærdige 
Syn paa Forholdet* mellem de to Kjøn, hun 
hidtil havde havt, og energisk, som hun var, 
besluttede hun helt at kaste det gamle Klæde- 
bon fra sig og iføre sig et nyt. Haabede hun 
noget overfor Rudolph? Nei, nei, nei, dertil 
var hun ham altfor uværdig — men allige- 
vel — der skete jo saa meget forunderligt 
her paa Jorden: hvis nu — hendes Hjerte 
svulmede, og hendes Øine fyldtes med Taa- 
rer ved Tanken om Muligheden af engang at 
komme til at tilhøre denne Mand, til hvem 
hun saae op som noget fra alle Andre for- 
skjelligt, og for hvem hun gjerne vilde oflFre 
sit Liv og sin Velfærd. 

Forøvrigt befandt hun sig i en stadig Spæn- 
ding for Tiden,, thi efter at Rudolph vat ble- 

ven Minister, modtog han ofte Trudselsbreve. 
Hun havde forlængst opgivet sin Spionage og 
enhver Forbindelse med de Revolutionaire, 
men hun vidste, at der var noget igiære og 
ængstedes for den Skjæbne, der kunde ramme 
ham. Hvor Max var, anede hun ikke, et Par 
Dage efter Attentatet havde hun kun mod- 
taget følgende Linier, skrevne med usikker 
Haand : 

Man er paa Spor efter mig. Gaa ikke lijem, da 
Huset er bevogtet. Jeg holder mig skjult hos en 
Ven. Bliv hvor Du er og søg fremdeles at gavne 
vor Sag paa enhver Maade. Store Ting forberedes. 

M. 

Blot hun aldrig havde lært ham at kjende! 
Nu forekom han hende næsten som en ond 
Aand, der havde krydset hendes Vei og ført 
hende dybere ind paa de Vildstier, der alle- 
rede lokkede hende i hendes første Ungdom. 

En Aften ringede det paa Villaen. Rudolph 
var kommen sent hjem og havde efter Mid- 
dagen træt lagt sig til Hvile, uagtet Bunker 
af Dokumenter ventede paa Expedition. Da 
Olga lukkede op, stod Edvard Haine udenfor 
med et Udtryk af stærk Ophidselse. Det vakte 
hendes dybeste Ubehag atter at mødes med 
denne Mindelse om en Fortid, hun saa bit- 
tert fortrød, og hun svarede derfor paa hans 

Spørgsmaal yderst koldt, at Ministeren kun 
tog imod et Par Formiddagstimer oppe i Re- 
gjeringsbygningen og ikke var til at træffe nu. 

»Jeg skal tale med ham,« svarede Haine 
i en brysk Tone, »Du maa skaffe mig Ad- 
gang.« 

Hun forsøgte endnu nogle Indvendinger, 
men der var noget i hans Væsen, som skræm- 
mede hende, og endelig gik hun ind for at 
melde ham. 

Lidt efter stod han overfor Rudolph, der 
høfligt rakte ham Haanden og sagde: 

»Vær saa god at tage Plads — hvad er til 
Tjeneste, De seer saa alvorlig ud.« 

>God Grund dertil. Deres Excellence,« sva- 
rede Amerikaneren, hvis Sprog idag var endnu 
mere afsnuppet, end det pleiede at være. »Kom- 
mer tilbage fra en lille Forretningsreise — 
opdager, at mit Apparat til Luftannoncer er 
stjaalet fra mig — og værre endnu : Manden, 
der alene kjender Opfindelsens Hemmelig- 
hed, sporløst forsvunden ! Bliver dette Projekt 
til intet, er jeg ruineret — har sat min For- 
mue ind paa at opnaae Patenter over hele 
Jordkloden og reklamere for Idéen fra Ild- 
landet til Nordcap — naa, det var ikke der- 
for jeg kom — « 

Rudolph saae uforstaaende paa ham. Haine 
gik hen for at overbevise sig om, at Dørene til 

Værelset vare rigtig lukkede og sagde derpaa 
hviskende : 

> Deres Excellence undrer Dem over min 
Adfærd, men det er den Dame, De har i Hu- 
set, jeg vil tale om — har jo selv anbefalet 
hende — « 

>Ja, og jeg har været meget tilfreds med 
hende — « 

»Undrer mig ikke, undrer mig ikke — hun 
forstaaer at sno sig som en Aal — og dygtig 
er hun — skarpt Hoved — kjøn — jeg vid- 
ste nok, at hun var brugbar, men jeg vidste 
ikke, at hun var Ven med en Anarkist — ja. 
De studser: som jeg siger, Anarkist, og det 
værste af det Hele er, at det netop er min 
Opfinder, som her er Tale om — ahominable 
mishap! Ved min Tilbagekomst idag seer jeg 
Aviserne fulde af Stikbreve efter Max Utten- 
bach. Billeder af ham, som mistænkt for At- 
tentatet paa Kongen! Excellencen begriber 
min Skræk ved Tanken om, at det er mig, 
som har indført hans Veninde hér i Huset 

— netop paa Opfordring af ham — sagde 
til mig selv, at det jo kun kunde være for 
det Onde — for at udspeide Excellencens 
Hemmeligheder — og jeg ilede strax herhen 

— undgaa ethvert Skin af Meddelagtighed — 
men tag ikke for haardt paa hende: in many 
respects a uery excellent girl! Og saa Et til, 

det Vigtigste for mig — naar denne Utten- 
bach bliver fængslet, beder jeg om Adgang 
til ham — det gjælder min Velfærd at faae 
Hemmeligheden ud af ham, inden han bliver 
hængt!« 

Rudolph nikkede og reiste sig for at an- 
tyde, at Samtalen nu maatte være forbi. Saa- 
snart Haine var ude af Døren, sank han at- 
ter ned i Stolen ved Skrivebordet og sad 
længe med et Udtryk af dyb Bekymring. 
Endelig ringede han. 

Olga traadte ind. Hendes Mine var usik- 
ker, næsten angst, Haine var faret hende forbi, 
idet han undgik at vexle noget Ord med 
hende — hun anede en Ulykke. 

Uden at se op pegede Rudolph paa en Stol, 
og hun satte sig. Hendes Hjerte bankede, saa 
det smertede hende. 

>For at gjøre denne Forhandling saa kort 
som mulig. Miss Trimming,« sagde Rudolph, 
»vil jeg gaa lige til Sagen: Har De Forbin- 
delse med de Revolutionaire hér i Byen, og 
har De søgt Pladsen hos mig for at skaffe 
Deres Meningsfæller Oplysninger, de ikke ad 
anden Vei kunde erholde?« 

Olga var ligbleg. Hun saae sig om med et 
fortvivlet Blik, som om hun søgte efter en 
Udvei, men forgjæves. Det vilde ikke kunne 

nytte at nægte, Haine havde aabenbart røbet 
alt, og hun svarede derfor sagte; 

»Ja.« 

»Det har stundom i den senere Tid fore- 
kommet mig, at Papirerne i mine Gjemmer 
laa lidt anderledes, end jeg havde lagt dem 

— De veed, at jeg har megen Ordenssands 

— men jeg tog ingen Notits deraf, troede, at 
det var en Indbildning: har De til Stadighed, 
siden De kom her, skaffet Dem Adgang til 
disse Gjemmer for at læse min Korrespon- 
dance?« 

»I Begyndelsen: ja, men ikke siden vi havde 
den Samtale, hvor jeg fortalte, at jeg elskede 
Dem — siden dengang har De ikke havt no- 
gen bedre, trofastere Ven i Verden end mig.« 

>Deres Optræden ved min Hjemkomst var 
mig paafaldende, uforklarlig — havde De i 
mine Gjemmer fundet Brevet fra Kongen om 
den Udflugt, han paatænkte?« 

»Ja.« 

»Og forinden var De af den. De stod i Kom- 
plot med, underrettet om, at Attentatet skulde 
finde Sted?« 

>Ja.< Hendes Stemme skjælvede, og hun 
stirrede angst paa Rudolph. 

Han skjød hæftig Stolen tilbage og reiste 
sig, idet han udbrød: 

>Jeg troede' mig hærdet overfor enhver 

Skuffelse her i Livet, men dette overrasker 
mig unægtelig pinligt. De forlader selvfølge- 
lig øieblikkelig mit Hus — vort Pengemel- 
lemværende er jo i Orden — strax maa De 
bort! Jeg burde underrette Politiet om alt 
dette, men jeg vil ikke optræde som Angiver 
overfor Dem. Deres Taarer røber, at De ang- 
rer Deres Handlemaade, men dét er nu for 
sent ^— De fortjente sikkert en bedre Skjæbne 
end at holde til med disse Forbrydere — 
glem ikke at takke Gud, fordi han forhin- 
drede, at De blev medskyldig i et Konge- 
mord!« 

Han havde talt i stærkere og stærkere Be- 
vægelse. Hun sank ned i Knæ og lænede hul- 
kende Hovedet mod Stolen: 

»Aah, kan jeg ikke faae Lov at blive?« 
bad hun. 

>Nei, Miss Trimming, umuligt — reis Dem 
og faae Deres Sager pakket sammen — det 
gjør mig ondt for Dem — De er bleven vild- 
ledt ~« 

»Ja, vildledt — vildledt — ,« svarede hun 
og nikkede hen for sig, »men min Skjæbne 
var beseglet fra min Fødsel — jeg maa have 
Lov at fortælle — ganske kort — saa vil De 
maaske dømme mig mindre strengt.« 

Hun reiste sig og stod foran ham med et 
Aasyn, præget af dyb Smerte: 

Isted Møller: Revolten i Burgheim. 18 

>Hør mig! Min Mo'ers Forældre var hér 
fra Burgland, men de udvandrede til Ame- 
rika, hvor de kom til at leve under fattige 
Forhold, i Slid og Slæb, uagtet de havde 
haabet paa Alverdens Rigdomme. Alligevel 
opdrog de min Mo*er til Dyd og gode Sæder, 
som det hed i gamle Dage. Efterhaanden som 
hun voxede til, udviklede hun sig til en 
Skjønhed og opnaaede derfor let en vellønnet 
Stilling som ft^xpeditrice i et af New- Yorks 
største Modemagasiner. Eieren af dette, der 
ansaaes for Mangemillionair, var i høi Grad 
kvindekjær, Mo*ers smukke Ansigt og Figur 
tiltrak ham, og han søgte at faae hende i 
sine Garn. Men hun afviste ham og truede 
med at forlade sin Stilling, hvis hun ikke fik 
Lov til at være i Fred for ham. Saa lod han 
hende, under et eller andet Paaskud, en Af- 
ten, da hun skulde gaa, kalde ind i sit Pri- 
vatkontor, indviklede hende i en lang Sam- 
tale, til Alle var borte, og bød hende tilsidst 
et Glas Vin af den KarafiFe, han just sad med. 
Hun syntes ikke, at hun vilde sige Nei, men 
i Glasset var et Opiat, af dem der giver hede 
Drømme, og da hun strax efter faldt i en 
dyb Afmagt, tog han, hvad han vilde hos 
hende — skjændede hendel Lidt efter vaag- 
nede hun og blev ude af sig selv af Fortviv- 
lelse. Det gjaldt jo for ham at slippe straffrit 

fra sin lumpne Handling, og derfor fik han 
den endnu halvt bedøvede Pige ned i en 
Vogn, kjørte hende hjem og bearbeidede For- 
ældrene saa længe med taagede Forsikkringer 
om et senere Ægteskab, at de slog sig til 
Taals og fik Mo'er til at tie. Et Par Maane- 
der efter indtraf et Børskrak, ved hvilket han 
blev totalt ødelagt, og han skjød sig en Kugle 
for Panden uden at skjænke Mo*er en Tanke. 
Saa fødte hun mig til Verden.« 

Olga tav et Øieblik, men udbrød derpaa 
med lidenskabelig Hæftighed: 

»Lær nu at forstaa mig — at tilgive mig! 
Fra min elskede Mo'er, den bedste blandt 
Kvinder, var alle gode Tilbøieligheder gaaet 
i Arv til mig, men fra min Skurk af en Fa'er, 
en tom Levemand, en samvittighedsløs For- 
fører, der kun tænkte paa sine Sandsers Til- 
fredsstillelse, havde jeg arvet et Hang til Li- 
vets lette Glæder, der allerede fra Barneaarene 
var over mig som en Forbandelse. En skik- 
kelig Mand, ansat ved en Fabrik, godhjertet 
og Pligtmenneske til det yderste, havde for- 
elsket sig i Mo*er, og uagtet hun fortalte om 
den store Ulykke, der havde ramt hende, 
giftede han sig dog med hende. Han var altid 
god imod os, min Stedfader — ogsaa mod 
mig, skjøndt det ikke havde været saa un- 
derligt, om han havde betragtet mig med 

18* 

fjendtlige Øine — men vort Hjem var trist : 
han alvorlig og stærkt religieus, og hvad 
Mo'er angaaer, saa kunde hun aldrig glemme, 
hvad der var skeet hende. Der blev aldrig 
smilet i vore Stuer, og jeg var et Pigebarn, 
der, til Tider ialtfald, trængte til at le af 
fuld Hals. Jeg gik Mo'er til Haande og var 
flink til Husgjerning, men bedre kunde jeg 
lide at læse Romaner og især Komedier. Da 
jeg blev voxen, vilde jeg være Skuespiller- 
inde. Naturligvis vakte det hæftig Modstand 
hjemme, men jeg har en bestemt Karakter, 
naar jeg først stiller mig et Formaal, og det 
endte med, at jeg satte min Villie igjennem. 
Mine Forhaabninger blev imidlertid skuffede, 
jeg var for stolt til ved Teatret at ville reg- 
nes mellem de mindre Betydelige og opgav 
derfor det Hele. For at advare mig mod Fa- 
rerne, der truer en ung Pige, som træder ud 
i Verden, havde Mo'er, da jeg blev voxen, 
fortalt mig sin Hemmelighed — jeg troede 
jo hidtil, at hun havde været gift før, og at 
jeg var født i lovligt Ægteskab. De aner ikke, 
hvilke besynderlige, ja forfærdelige Følger 
denne Beretning om Maaden, jeg var bleven 
til paa, havde for hele min videre Udvikling: 
jeg grebes af en komplet Ligegyldighed over- 
for min Person, næsten Foragt, og brød mig 
nu ikke længere om at værne mig selv eller 

min Dyd: you are done for — , tænkte jeg, 
Du er avlet i Voldtægt og fordømt til at 
arve en Slyngels Sindelag! Men samtidig op- 
stod der hos mig en uhyre, rasende Vrede 
mod Kapitalisterne, der saa samvittighedsløst 
inisÉruger tJn^erklasserne. Jeg fik mig en 
^saakaldet »Ven«\der rigeligt sørgede for mine 
Fornødenheder —V forresten ham, som nylig 
gik herfra — ogsaa en Slubbert, der for at 
redde sit eget Skind ikke betænker sig paa 
at forrå ade den, han én Gang svor at elske 
høiere end sit Liv! Jeg havde derfor Tiden 
til min Raadighed, og jeg søgte Selskab 
med de anarkistiske Elementer i New- York, 
fordi jeg dér mødte et Had mod Samfundet, 
som faldt sammen med mit eget. Jeg stude- 
rede ogsaa anarkistiske Skrifter, men først da 
jeg kom herover og traf Max Uttenbach, den 
Mand, som Politiet nu er paa Jagt efter, fik 
mine søgende Tanker Kjød og Blod, og jeg 
begreb, hvor betydningsfuld den Bevægelse 
var, jeg havde sluttet mig til. Derfor paatog 
jeg mig ogsaa at søge Stillingen hér hos Dem, 
hvor jeg kunde gavne Partiet — jeg anede 
jo ikke, at jeg, ved at træde over Deres Dør- 
tærskel, skulde komme ind i en anden Ver- 
den, saa ganske forskjellig fra den, jeg hidtil 
havde kjendt, og træffe en Mand, der frem- 
kaldte en hel Revolution i mine Forestillin- 

ger, saa at det, jeg før ansaae for Ret, blev 
Uret, og det, jeg ansaae for Uret, Ret! Og 
nu, da De har hørt dette mit Skriflemaal, 
kan De saa ikke tilgive mig?« 

»Jo, stakkels Barn, jeg kan nok tilgive Dem 

— men bort maa De, Deres Medviden i At- 
tentatet skiller os for bestandig og ganske.« 

Hun stod et Øieblik taus, saa gik hun 
stille hen, rakte Haanden frem og sagde: 

> Farvel — « 

»Farvel,« svarede han og trykkede flygtigt 
hendes Høire. 

Hun saae paa ham med taarefyldte Øine, 
idet hun hviskede: 

>De maa være rig, at De har Raad til at 
kaste en saa stor Kjærlighed hos en Kvinde 
fra Dem.« 

»Ak nei, jeg er tværtimod overmaade fattig 
i den Henseende, forsikkrer jeg Dem.« — 

En halv Time efter hørte Rudolph en Vogn 
rulle op foran Laagen mod 'Veien, og han 
gik hen til Vinduet — gjennem Haven kom 
hun med bøiet Hoved, som bar hun paa en 
stor Sorg. Grethe, der fulgte bagefter med 
nogle Pakker, havde øiensynlig grædt. 

Han følte sig trist tilmode : han havde lært 
at holde af denne originale, begavede Kvinde 

— han vilde føle Savnet dybt — al Lykke 
syntes at flygte, hvor han saa satte sin Fod I — 

— Idet Olga steg ind i Vognen, tilhviskede 
hun Kudsken Redakteur Kurts Adresse: hjem 
turde hun efter Max's Brev ikke kjøre, Ed- 
vard Haine vilde hun aldrig mere se for sine 
Øine — hun havde ingen Anden at vende 
sig til! 

Et Par Dage efter overraskedes Rudolph 
ved el sent Aftenbesøg af sin Halvbroder 
Johan. 

»Ja, Du gjør store Øine ved at se mig, 
Rudolph,« begyndte denne i sin lette Tone, 
skjøndt hans Udtryk var alvorligere end sæd- 
vanligt, »men jeg syntes, det var min Pligt 
at opsøge Dig. Undskyld den upassende Tid, 
jeg kommer paa, jeg maatte vente, til det var 
mørkt, thi det er egentlig Mørkets Gjernin- 
ger, jeg hér bedriver.« 

»Sæt Dig ned, Johan — hvad har Du paa 
Hjerte?« 

»Det samme som Du, da Du for nogen 
Tid siden besøgte mig — det er ligefrem 
Gjengjæld! Og jeg beder Dig indstændigt at 
lytte godt til, hvad jeg siger Dig nu, thi som 
Du veed, har jeg en hel Del tilovers for Dig: 
træk Dig itide ud af din Forbindelse med 
Regjeringen og reis helst bort fra Landet saa 
længe, til alt er forbi — « 

»Hvad er forbi?« 

>Dei forestaaende Opgjør mellem Magtha- 
verne og Underklasserne — jeg veed, at dit 
Liv allerede nu efterstræbes, og begynder 
først Kampen, er din Undergang sikker: i 
din Egenskab af Chef for Forfatningsbruddets 
Ministerium vil Du blive henrettet som en 
Forbryder.« 

Rudolph kneb Læberne sammen og saae 
hvast paa Johan: 

»Ja, hvis Oprørsbanden seirer, men i mod- 
sat Fald er det Dig, der bliver slæbt til 
Retterstedet som En af dem, der har forført 
dette ulykkelige Folk.« 

>Du veed, at jeg principmæssigt helst und- 
gaaer at blive hidsig, men derfor kan Du 
dog gjerne vælge dine Ord lidt mere hen- 
synsfuldt. Hér staaer to modsatte Overbevis- 
ninger overfor hinanden, og da vi ikke kan 
kalde din Gud ned fra Himlen til at være 
Opmand, vil Spørgsmaalet om, hvem der har 
Ret, aldrig kunne afgjøres med andet end 
Næverne — og deri er det, at Du tager feil, 
naar Du stoler saa stærkt paa dine Bajonet- 
ter: Folket vil vise sig stærkere end Soldat- 
esquen. « 

Rudolph lagde sin Haand paa Johans 
Skulder: 

>Bedst dog at undgaa denne Kraftprøve, 
ikke sandt? Naar Du hører, at Kongen og 

Regjeringen er ifærd med at forberede saa- 
danne Forandringer i det Bestaaende, at den 
brede Mængde maa føle sig tilfreds dermed, 
kan det saa ikke paavirke dit Standpunkt? 
Johan, jeg opfordrer Dig i denne Stund høi- 
tideligt til at anvende al din Indflydelse paa 
at standse Revolutionens videre Udvikling.« 

»Hvori bestaaer de Forandringer?« 

>I Detaillerne kan jeg endnu ikke angive 
det. Opgaven er, saavidt muligt at Qerne 
Aarsagerne til de Besiddelsesløses Klager over 
deres Kaar — hér paa dette Papir vil Du 
finde nogle af Hovedpunkterne optegnede.« 

Johan læste og udbrød derpaa smilende: 

»Nei, min Fa*er, dét forslaaer ikke — langt- 
fra I Det er Magten, vi vil have, vi, de Mange, 
vil ikke lade os regjere af de Faa: Selv- 
styre, saaledes skal det være!« 

Rudolph rynkede Panden: 

»Nuvel, saa maa I have en Lektion! Arbei- 
derne er gjennemdemoraliserede, de kjender 
ikke længere til Respekt for nogetsomhelst, 
de leger med deres Streiker, som Børn leger 
med skarpe Knive, og som Børn trænger de 
til Tugt, streng Tugt — ^ bagefter vil de saa 
være at komme tilrette med!« 

Johan rynkede ogsaa. Panden: 

»Vil Du give det souveraine Folk en Lek- 
tion — dét lyder stort!« 

»I raaber op om at afskaffe Klasseherre- 
dømmet — i Virkeligheden er det netop et 
saadant, I vil have indført: de Besiddelsesløse 
bliver den egentlige Overklasse, og dette vil 
jeg for enhver Pris forhindre!« 

»Snak I« 

Rudolph pegede paa Papiret: 

>Den Haand, vi hér rækker Jer, er langt 
mere ofl'ervillig, end I havde Grund til at 
vente — men afviser I den, maa vi have 
Spørgsmaalet om Magtfordelingen afgjort med 
det samme, én Gang for alle — ellers bliver 
det til en Guerrillakrig i det Uendelige, og 
Landet vil imidlertid udmarves og gaa til- 
grunde.* 

*Med hvad Ret sidder Du egentlig dér, 
Rudolph — en Teoretiker, en forhenværende 
Katederlærer — og afleverer saa dristige Ord?« 

»Med den Ret, som Kongens Befaling giver 
mig.« 

»Kongen!« raabte Johan med en haanlig 
Betoning. »Hvis Attentatet paa ham blot var 
lykkedes, vilde meget af det Blod være spa- 
ret, som nu kommer til at flyde.« 

Rudolph sprang op fra Stolen: 

»Vidste Du Besked om dette Attentat?« 

»Ikke videre, end at jeg havde hørt noget 
om, at det forberedtes.« 

»Og Du søgte ikke at forhindre det?« 



283 



»Jeg blander mig ikke gjerne i andre Folks 
Affairer, naar det kan undgaaes.« 

»Saa er alt forbi mellem os, Johan,« raabte 
Rudolph. »Da nylig en tankeløs, svag Kvinde 
fortalte mig, at hun vidste Besked derom, 
gjorde det ikke saa stærkt et Indtryk paa 
mig, men hér staaer en ansvarsbevidst Mand 
og erklærer sig solidarisk med den mest 
modbydelige af alle Forbrydelser, vort Land 
i lange Tider har kjendt — gaa, Johan — 
fra nu af har Du en Fjende i mig, der ikke 
vil kjende til Skaansel, naar Du krydser 
hans Veil« 

>Iligemaade, Rudolph, stol paa det I* sva- 
rede Johan, hvis Ansigt var mørkerødt af 
Vrede. »Du har altid været et Uhyre af Dok- 
trinarisme — naar dit Hoved er falden paa 
Blokken, er jeg vis paa, at Bøddelen, idet 
han løfter det op, endnu vil kunne høre din 
Tunge fremlalle en Frase om de Enkeltes 
Krav paa Magten overfor de Mange.« 

»Veed Du, at jeg med fuld Berettigelse 
kunde lade Dig arrestere efter denne Samtale 
— at det egentlig er en grov Pligtforsømmelse 
fra min Side ikke at gjøre det?« 

>Ja, det stod altsammen klart for mig, 
inden jeg gik herhen, men saa tænkte jeg ved 
mig selv: man kan sige meget om Rudolph, 
men lumpent bærer han sig aldrig ad.» 

»Farvel I* sagde Rudolph kort. 

>Farv^el, Du I« svarede Johan. >Jeg har 
gjort min Pligt og vasker mine Hænder I« 

Dermed ilede han ud ad Døren og slog 
den haardt i efter sig. 



Fra nu af syntes den revolutionaire Be- 
vægelse at tage Fart, og det var ikke blot i 
Hovedstaden, at der opstod Uroligheder. Fra 
Landets forskjellige Dele indtraf der Budskab 
paa Budskab om, at Landarbeiderne havde 
rottet sig sammen med de mindre Husmænd; 
man drog omkring i Skarevis, bevæbnede 
med allehaande Vaaben, ødelagde Herresæder 
og de større Gaarde, opbrændte Høsten, ja 
forhindrede, at de nødvendige Efteraarsarbei- 
der i Jorden bleve udførte, saa at der næste 
Aar maatte blive Mangel paa Levnedsmidler. 
Det Hele havde dog endnu ikke nogen rigtig 
Art, man ventede paa, at Hovedstaden skulde 
give Signalet, sende Førere ud til Provind- 
serne, organisere Oprøret. Men netop denne 
Organisation tog Tid, den øverste Ledelse 
maatte træffe omhyggelige Forberedelser, thi 
det gjaldt, naar Øieblikket kom, at Enhver 
vidste, hvor hans Plads var, saa at ikke den 
store Reisning faldt til Jorden under almin- 
delig Forvirring. 

Denne Ventetid forekom imidlertid mange 
af de Misfornøiede overflødig, og navnlig vare 
de Lock-out'ede utaalmodige. Man havde nu 
fundet paa indenfor de høie Mure ved Wil- 
ners Fabrik at indrette Boliger for de frem- 
mede Arbeidere, saa at de ikke behøvede at 
vise sig, hvorimod den tykke Kulrøg, der 
daglig saaes at stige i Veiret fra flere af de 
uhyre Skorstene, røbede, at der arbeidedes 
ivrigt derinde. Dette Syn kunde de Udeluk- 
kede i Længden ikke udholde, det sved dem 
ind i Sjælen og vakte til Live alt, hvad der 
boede i dem af Had og Grunlhed. Derfor 
herskede der i alle disse Hjerner efterhaan- 
den kun én Tanke: Hævn over Forræderne, 
der hjalp Kapitalisten, og Hævn over Kapita- 
listen, der havde kastet sine Arbeidere paa 
Gaden! Nogle af de mest Energiske satte sig 
i Spidsen for denne Separat-Bevægelse : en 
Aften spredtes der som en Løbeild fra Dør til 
Dør, fra Kjælder til Kvist, ude i de snevre 
Forstadsgader en Meddelelse om, at imorgen 
tidlig Klokken Sex skulde man samles ved 
Wilners Fabrik. 

Og man mødte. Fra alle Kanter strømmede 
Hundreder og atter Hundreder af Arbeidere 
til, blege i Kinderne, med funklende Øine og 
spændte Miner. Idag havde man ladet Kvin- 
der og Børn blive hjemme, men i Skarerne 

saaes dog mange Fruentimmer, Furieskikkel- 
ser, der skrege sig hæse ved ophidsende Til- 
raab til Mændene, løftede senede, magre 
Hænder knyttede i Veiret og undertiden hy- 
lede i en Art Delirium, af Raseri. Al Slags 
Udskud, som de bedre Arbeidere helst vilde 
være foruden, fulgte ogsaa med: Alfonser, 
Drukkenbolte, Forbryderexistentser — hist 
og hér vaiede en rød Fane, og Socialisternes 
Slagsang hørtes overalt. 

Endelig stod man foran Fabrikens høie 
Ringmur, og et tusindfoldigt Raab hørtes: 
>Luk op I« Der var taust derinde, men Røgen 
fra de høie Skorstene steg tilveirs og virkede 
som et Slag i Ansigtet paa disse Mennesker. 
Skriget blev stærkere: »Luk op — luk op!* 
Pludselig banede en Klynge Mænd sig Vei 
gjennem Mængden, idet de raabte: »Tilside 
— hér er vi med Nøglen til Fabriken!« En 
af dem bøiede sig ned ved den mægtige, 
jernbeslaaede Port og anbragte en Gjenstand 
under den ene Fløi. »Gjør Plads!« blev der 
skreget, og med Opbydelse af alle deres 
Kræfter overfor Hoben, der bagfra pressede 
paa, lykkedes det de Nærmeste at vige saa 
langt tilbage, at der opstod et stort, tomt 
Rum — strax efter hørtes et Drøn som af et 
Kanonskud, og i en Sky af Støv og Røg saaes 

den ene Portfløi, løftet af sine Hængsler, med 
et Brag at styrte til Jorden. 

Et uhyre Jubelraab reiste sig fra Mængdens 
Struber, og som en Syndflod væltede den ind 
gjennem Aabningen, samtidig med at Bag- 
troppen gav sig i Kamp med Politiet, der 
kom løbende til fra alle Sider. 

Man ilede afsted mod den Del af Fabriken, 
hvor der arbeidedes. Hvis man ikke var be- 
væbnet forinden, greb man det første, det 
bedste Stykke Værktøi, man fandt paa sin 
Vei: en Hakke, en Spade, en Hammer, hvad- 
somhelst, blot for at have noget i Hænderne, 
naar Hævnens Gjerning skulde øves. Døren 
til Værkstedet, der var aflaaset, fik man snart 
trykket ind, og i et Nu var Rummet fyldt af 
en rasende Folkeskare — henne i en Krog 
havde de fremmede Arbeidere samlet sig, en 
Snes Stykker, tilligemed Værkføreren, thi hver 
Udgang fandt de besat. Denne Storm paa 
Fabriken kom uventet og traf dem uforbe- 
redte — med blege, skræmte Miner stirrede 
de paa de Indtrængende. Der opstod pludse- 
lig en uheldsvanger Taushed i Rummet, der 
nylig gjenlød af Raab og Skrig -- Hundreder 
af , hadefulde Øine lynede dem imøde der- 
henne i Krogen, men man ligesom aandede 
dybt først, nu, man havde dem i sin Magt 
— saa, med et Brøl som Tigerens, naar den 

i sit Bur kaster sig over Kjødet, der stikkes 
ind til den og sønderriver det med Kløer og 
Tænder, styrtede Mængden frem. De syntes 
besatte af en Dæmon, En og Hver, de brugte 
Kræfterne uden at vide, hvad de foretoge 
sig, i Blinde huggende løs med det tilfældige 
Vaaben, Enhver havde i Haanden, paa disse 
deres Fjender, til de Alle laa gispende paa 
Jorden, bedende for deres Liv — flere Slag 

— endnu kan han række Hænderne imod 
os — ram ham i Hovedet — saadan — godt 

— nu er han færdigt 

Lederne af Angrebet havde truffet deres 
Forberedelser med Omsigt. De havde medført 
adskilligt brændbart Materiale, de fandt mere 
paa Stedet, anbragte det rundt omkring i 
Fabrikskomplexet, hvor det var hensigtsmæs- 
sigst, og snart efter saaes Luerne at slaa ud 
fra alle Bygninger, og en mægtig, sort Røg- 
sky steg langsomt op mod den blaa Himmel 

— nye Jubelskrig hørtes fra den bølgende 
Menneskemasse. Især Fabrikens egne Arbei- 
dere havde været ivrige for at paasætte Ilden, 
hver helst i den Afdeling, hvor han tidligere 
havde været beskjæftiget: han hadede disse 
Rum, hvor han havde tilbragt sin Ungdoms 
og sin Manddoms Dage, bøiet over sit Arbeide, 
han hadede denne Dreierbænk, hvor han Aar 
ud og Aar ind havde lagt det kolde, haarde 

Staal tilrette, eller denne Ovn, som han i en 
Temperatur fra Helvede og i en Luft, der 
knap var til at indaande, havde fodret med 
Kul, saalænge han kunde huske. 

De mægtige Baal fra de brændende Byg- 
ninger udbredte efterhaanden en Hede, der 
nødte Mængden til at trække sig tilbage, og 
samtidig hørtes udenfor Murene Raabene: 
»Pas paa — Soldaterne kommerl« I Virkelig- 
heden var en stor Troppestyrke under Frem- 
marsch, og da Hoben nu havde opnaaet, 
hvad den vilde, trak den sig tilbage uden 
Kamp — en Del Efternølere bleve arresterede, 
men forøvrigt tog man først og fremmest fat 
paa Slukningsarbeidet. 

Endnu inden Soldaterne viste sig, havde 
imidlertid en Del af Mængden vendt sig andet- 
steds hen: >Fabrikeieren boer jo her i Nær- 
heden — lad os ogsaa svide Kassen ned over 
Hovedet paa ham — Død over Kapitalisterne!« 
havde En raabt, og man ilede afsted i Løb 
ned mod Floden, hvor Wilners Villa laa. 
Uhindret — thi alt Politi var samlet ved Fa- 
briken — trængte Hoben gjennem Laagen og 
over Stakittet ind i Haven, hvor man fyldte 
Pladsen foran Verandaen. En yngre, livré- 
klædt Tjener var i den tidlige Morgenstund 
i færd med at sætte Bænkene tilrette ved Fa- 
caden. Han vilde flygte ind i Huset, men en 

Isted Meller: Revolten i Burgheim. 19 

Smedesvend, der var noget drukken, tog ham 
med sin tunge Haand i Armen og holdt ham 
tilbage. 

»Vi skal ha'e fat i din Herre, Du udstaffe- 
rede Slyngel af en Kapitalisttræl — føer os 
til ham!« 

»Herren reiste igaar og kommer først hjem 
iaften,<' svarede Tjeneren skjæl vende, thi hvor 
han saae hen, mødte han kun glubske Miner 
i alle disse Proletaransigter. 

»Det er Løgn — siig os, hvor han er I« 

Smeden havde grebet ham i Struben, og 
saa fast var hans Tag, at Tjeneren blev 
ganske mørkerød i Hovedet, Øinene store, og 
Munden aabnede sig med en rallende Lyd, 
samtidig med at han sank halvt i Knæ. 

»Jeg taler Sandhed,« søgte han at frem- 
stamme. 

»Naa, ligemeget, vi skal nok finde ham,« 
raabte Smeden, og idet han stødte Lakaien 
over mod Hoben, tilføiede han: »Der har I 
ham — giv ham en Omgang — han er en 
af de Slavesjæle, der sælger sig til Storbor- 
gernes Luxus!« 

De Nærmeste greb Tjeneren — En slog 
ham i Ansigtet med knyttet Haand, saa Blo- 
det flød — En til gjorde det — Alle vilde de 
være med, fordi denne Lakai med samt hans 
Sølvknapper var dem et Symbol paa Under- 

trykkerne. Snart sank Tjeneren bevidstløs om 
— man sparkede til ham med tunge Støvle- 
snuder — man trampede paa ham — og lod 
ham endelig ligge for at ile op i Villaen, 
gjennem hvis pragtfuldt udstyrede Sale Mæng- 
den væltede afsted for at finde Eieren. 

Helga var vaagnet ved, at hendes Kammer- 
pige kom ind, bleg af Skræk, for at meddele, 
at der var fremmede Folk i Haven. Hun 
ilede hen til Vinduet, og med en Gysen saae 
hun en Mængde daarligt klædte, skumle Per- 
soner samle sig foran Huset. I samme Nu 
stod det klart for hende, hvad der foregik, 
hun havde hørt saa meget om de Urolighe- 
der, der vare i Vente, at hun begreb, at den 
uhyggelige Skare dernede var Pøbelen, som 
nu vilde tage sig selv tilrette. Hendes første 
Tanke var en Tak til Himlen, fordi hendes 
Fader ved et Tilfælde var fraværende paa en 
kort Forretningsreise, hendes næste at frelse 
sig selv gjennem den overdækkede Kjælder- 
gang bag Villaen, som førte over til Stalden. 
Herfra kunde hun hurtigt komme ned til Flo- 
den, hvor deres Baad laa bunden, og naae 
over til den anden Bred. Helga besad en 
stærk Karakter, og hun skjælvede ikke, medens 
hun skyndte sig at klæde sig paa. Imidler- 
tid var hun ikke halvt færdig med Toilettet, 

19* 

da Kammerpigen, som stod ved Vinduet i 
Skjul af Gardinet, med et Skrig raabte: 

>Nu myrder de Frits og trænger ind i 
Huset I« 

Uden at sandse, hvad hendes Frøken sagde, 
som vilde frelse hende sammen med sig selv, 
løb hun ud for at skjule sig ét eller andet 
Sted. Helga ilede hen til Vinduet: ja, dér 
laa Tjeneren blødende, og tunge Trin hørtes 
paa Trappen. 

Hendes Aandedræt standsede. Først nu for- 
stod hun Farens Størrelse. Hurtigt løb hun hen 
til Skabet og fik en Kaabe fat, der naaede ned 
til Gulvet og kunde skjule hendes Negligé — 
kastende et Tørklæde over Hovedet forsvandt 
hun gjennem den lille Tapetdør i Sideværel- 
set. Ned ad Trappen ilede hun — hendes 
rige Haar, der for Natten kun havde været 
holdt sammen med et Baand,løste sig og bredte 
sig om hende — hun naaede Kjældergangen 
— Raab og Larm hørte hun bag sig - alt 
Tyendet syntes at være flygtet — alene og 
forladt var hun — afsted! 

Da hun ad den lille Trappe kom op i 
Stalden, fandt hun ogsaa dén tom for Menne- 
sker, medens de prægtige Heste rundt i Baa- 
sene, spidsende Øren, dreiede deres stolte Ho- 
veder imod hende — hendes egen, kjære 

Rideskimmel hilste hende med en fornøiet 
Prusten. 

Hun kiggede ud af Staldens Bagdør — der 
var heller Ingen at se, altsaa videre I Men 
idet hun havde passeret et Skur et Stykke 
derfra, følte hun pludselig en Haand paa sin 
Skulder, og da hun vendte sig, stirrede hun 
ind i et forsviret, oppustet, raat BanditQæs, 
saa at hun uvilkaarligt skreg høit. 

>Stop lidt, lille Jomfru, hvor vil De hen?« 
sagde han — han var snavset og halvlaset, 
ung af Aar, men Ansigtet præget af alle La- 
ster. »Det er denne Vei, De skal, lille Jom- 
fru — vi er nogle Stykker herhenne, som 
savner Dameselskab.« 

Han smilede saaledes, at hun i Rædsel 
skreg paany. 

»Raab ikke saa høit, lille Jomfru, ellers 
maa jeg putte min Halsklud i Munden paa 
Dem, og den er vist ikke rigtig proper til 
saadan en fin Dame. Kom nu — I« 

Han slæbte hende med sig hen til Skuret, 
bag hvilket fire andre Vagabonder havde taget 
Plads i Græsset — medens den ophidsede 
Mængde var gaaet til Hovedindgangen, havde 
disse søgt hen til Kjøkkenet og sat sig i Be- 
siddelse af nogle Flasker med Spirituosa, som 
nu flittigt gik rundt imellem dem. Iforveien 

havde de været halvfulde, og nu var deres 
Rus i Stigning. 

Saasnart Helga nærmede sig, sprang En af 
dem op, idet han raabte: 

>Det er Fabrikantens Datter —.jeg kjender 
hende, fordi jeg engang i nogle Dage har 
arbeidet i hans forbandede Slaveanstalt.« 

Hun stod, hvid som et Lagen i Ansigtet, 
og trak Kaaben tæt om sig. 

»Lad mig gaa — « bad hun knap hørligt. 

De lo. Hendes Skjønhed havde allerede 
vakt disse Menneskers drukne Begjær, og da 
den, der havde bragt Byttet, rev Kaaben af 
hende, og de saae hendes blottede Barm, 
hørtes fra deres Struber et hæst Raab af 
Henrykkelse. Han lagde sin smudsige Haand 
over hendes Mund for at kvæle Skrigene, 
slog sin Arm om hendes Liv og bar hende 
ind i Skuret, hvis Gulv var bedækket med 
Halm — de Øvrige fulgte efter. 

En sværlemmet Kjæmpekarl imellem dem 
traadte nu frem og greb om hende, idet han 
med truende Mine tvang den Anden til at 
slippe : 

»Først jeg, Kammerat, saa I Andre I« 

Ogsaa han kvalte hendes Skrig med sin 
Haand, men da han vilde kaste hende om, 
gjorde hun fortvivlet Modstand. Tilsidst tabte 
han Taalmodigheden og kylede hende ned 

mod Gulvet — under Halmen var Brosten, 
hendes Nakke tørnede voldsomt mod én af 
disse, og med et svagt Udraab besvimede 
hun — laa som død. 

»Saa meget desto bedre, saa gjør hun ingen 
Vrøvl,« udbrød Vagabonden grinende, men i 
samme Øieblik lød et Skud, og med knust 
Hoved styrtede han forlænds ned i Halmen, 
hvor en stor Blodpøl dannede sig om ham. 
De Andre vendte sig hurtigt: i Døren saaes 
kun en enkelt Person, en Officer, men inden 
de fik besindet sig, var der falden endnu to 
Skud fra en sikkert sigtende Revolver, og 
ligesaa mange af Banden laa livløse strakte 
til Jorden. De to tilbageblevne vilde styrte 
sig mod Angriberen, men han drog hurtigt 
sin Sabel og tilføiede dem saa alvorlige Saar, 
at ogsaa de segnede om. 

Nu ilede Officeren hen, og med et Udtryk 
af den dybeste Bekymring knælede han ned 
hos den Besvimede. Hun aandede svagt, men 
forgjæves søgte han at kalde hende til Live 
igjen. Saa løftede han hende op paa sine 
Arme og bar hende bort, for at hun ikke 
skulde besmittes af det Blod, der flød i 
Strømme henad Gulvet. Udenfor fandt han 
hendes Kaabe, lagde hende i Græsset og dæk- 
kede hende omhyggeligt til — fra alle Sider 
lød Geværskud og vilde Skrig — mellem 

Træerne saae han mægtige Luer slaa ud af 
Villaens Vinduer. 

Det var Arnold y. Bruck, der saaledes var 
bleven Helgas Frelser. Tidligt imorges havde 
man vækket ham, idet Politiets Chef gjen- 
nem Telefonen udbad sig Krigsministerens 
Samtykke til Opbydelsen af en større Troppe- 
styrke — man vidste ikke, om dette Angreb 
paa Fabriken var Indledningen til den saa 
længe bebudede Revolte. Han gav strax sine 
Ordrer til nærmeste Kaserne og ilede selv 
derhen, idet han, hvis det skulde gaa løs for 
Alvor, vilde stille sig i Spidsen for Militairet. 
Et laa ham paa Hjerte mere end alt andet, 
det var Spørgsmaalet om Frøken W^ilners 
Skjæbne: endnu iaftes havde han aflagt hende 
en kort Visit eg erfaret, at hendes Fader var 
bortreist — altsaa var hun alene i denne 
farefulde Stund! 

I Ilmarsch gik det mod Fabriken, hvis 
Skjæbne tydeligt betegnedes ved den sorte 
Røgsøile, der som en uhyre Træstamme reiste 
sig lodret i den stille, solfyldte Morgenluft 
for foroven ligesom at brede sig til en Krone. 
Hovedafdelingen af Soldaterne blev dirigeret 
derhen, men med et større Detachement be- 
gav Arnold v. Bruck sig afsted til Villaen, 
hvor Plyndringen allerede ved hans Ankomst 
var begyndt. Medens Tropperne stormede op 

i Bygningen og under et blodigt Haandge- 
mæng søgte at rydde denne, ilede han selv 
til Stalden, fordi han fra tidligere Samtaler 
vidste, at der paa dette Sted fandtes en Ud- 
gang, som Helga sandsynligvis vilde søge. 
Hér hørte han Skrig fra et nærliggende Skur, 
løb derhen og kom tidsnok til at hindre en 
Forbrydelse, der syntes ham mere himmel- 
raabende rædselsfuld end nogen anden, der 
kunde tænkes paa Jorden. 

Nu saae han sig om. Folkeskaren var i 
vild Flugt ad Byen til — hist og hér søgte 
en Saaret skjult at slæbe sig afsted for at 
unddrage sig Arrestation. Arnold kaldte paa 
nogle Soldater og gav dem Ordre til at 
spænde for en Kalechevogn — hans Haand 
var knyttet i Vrede, medens hans Blik hvi- 
lede paa Helga, der, hvid som en Død, laa 
med lukkede Øine: saa ophøiet i sin rene 
Skjønhed, at den Straf, der havde ramt Skur- 
kene derinde i Skuret, forekom ham altfor 
let. Han fik hende anbragt i den lukkede 
Vogn, og tog selv Plads ved hendes Side 
for at holde hende oppe. Idet de langsomt 
kjørte afsted, kom de forbi Villaen: den var 
et Flammehav — af og til hørte man der- 
inde jamrende Skrig fra Saarede, der ikke 
havde formaaet at naae en Udgang. 

En Time efter var Rudolph underrettet om 

Begivenheden. Han indfandt sig personligt 
paa det Hospital, hvor Helga var indlagt, 
men modtog af Overlægen den Oplysning, at 
Frøken Wilner havde faaet en Hjernerystelse, 
og at det var meget tvivlsomt, om hun vilde 
vaagne til Bevidsthed mere — ialtfald kunde 
der godt gaa adskillige Dage, før Spørgsmaa- 
let var afgjort. 



IX 



I et lille, forholdsvis luxueust udstyret Væ- 
relse, hvorfra der var en smuk Udsigt over 
Floden, sad Olga grublende, med Haanden 
under Kind. 

Som hun ventede, havde Johan modtaget 
hende med aabne Arme den Aften, hun ind- 
fandt sig hos ham, efter at være viist bort 
af Rudolph. Hun gav ham ingen Forklaring 
om, hvorfra hun kom, eller lod ham ane sit 
Kjendskab til Broderen — da Johan spurgte 
hende, hvorfor hun ikke i saa lang Tid havde 
besøgt deres sædvanlige Mødested i Opera- 
caféen, svarede hun blot, at hun ikke havde 
været rask, og at hun nu var hjemløs, fordi 
Politiet bevogtede hendes Bopæl. 

Tilfældigvis havde en ung Dame, som Johan 
underholdt, netop i disse Dage afbrudt sit 
Forhold til ham og forladt den lille, tre Væ- 
relsers Leilighed, han havde ladet meublere 
til hende, for at gaa hen til en anden »Ven«, 
der bød hende bedre ydre Betingelser og i 

Øieblikket interesserede hende mere end han. 
Saasnart Johan derfor havde hørt om Olgas 
vanskelige Situation, knipsede han fornøiet 
med Fingrene og fulgte strax med ned til 
hendes Vogn, der holdt udenfor. 

Det var sent paa Aftenen, da de naaede 
den omtalte Leilighed. Den gamle Pige, der 
passede den, tændte Lamperne, og Olga ud- 
talte sin Overraskelse over dens flotte Udstyr 
— Johan var jo, hvad hans egen Person an- 
gik, saa yderst tarvelig anlagt. 

»Ak ja,« svarede han leende, »som Redak- 
teur tjener jeg jo godt, og den lille Klaudia 
holdt af Luxus. Men saadan gaaer det, selv 
den største Forsigtighed nytter intet her i 
denne slette Verden: da jeg kjender Kvinden, 
holdt jeg to Elskerinder, for altid at have én 
i Reserve, og nu er de Begge løbet fra mig, 
saa jeg er bleven Enkemand i dobbelt For- 
stand. Klaudia var dog saa glad ved denne 
lille Rede, jeg havde bygget til hende, og 
hun var sød at næbbes med, men jeg vidste 
jo, at hun var en Trækfugl, og derfor over- 
raskede det mig egentlig ikke, da hun fløi 
sin Vei.« Han trykkede et hæftigt Kys paa 
Olgas Haand: »Nu er jeg glad over, at hun * 
er borte, fordi jeg derved bliver istand til at 
byde Dig et ordentligt Hjem, saalænge vor 
stakkels Max Uttenbach er nødt til at holde 

sig skjult. Du veed, Olga, at jeg har havt en 
Svaghed for Dig, lige fra den første Dag, jeg 
saae Dig, ja, jeg kan sige, at ingen Kvinde 
nogensinde har gjort et Indtryk paa mig som 
Du — jeg er,« tilføiede han i en halvt spø- 
gende, men inderlig Tone, >lidt bange for saa 
silde at gaa alene paa Gaden, maa jeg ikke 
faae Lov at blive her inat?« 

»Nei, Johan,« svarede Olga roligt. »Jeg har 
betroet mig til Dig — Du er jo ikke af 
dem, der, fordi de gjør Folk en Tjeneste, 
strax spørger om, hvad de faaer for det?« 

»Nei, nei,« svarede han ivrigt, idet han 
atter kyssede hendes Haand. »Nu gaaer jeg 
— Pigen kan hjælpe Dig tilrette, og hér er 
Penge — « 

»Tak, det behøves ikke — jeg har endnu 
det Guld, jeg fik af Max.« 

»Men jeg maa jo have Lov til at besøge 
Dig — jeg kan i Sandhed trænge til et Par 
adspredende Øieblikke — det er opslidende 
Dage, disse I« 

»Naturligvis maa Du komme her, saa tidt 
Du vil — Du var jo den eneste Ven, jeg 
havde at henvende mig til — jeg takker 
Digl« 

Hun nærmede sig og berørte hans Læber 
flygtigt med sine. Glemmende sig selv kry- 



302 

stede han hende til sig, og hans Øine brændte 
med en dyb Glød, idet han hviskede: 

»Jeg elsker Dig, Olga I« 

»Det veed jeg nok, Johan, det har Du for- 
talt mig før,« svarede hun med et svagt Smil, 
»men gaa nu og lov mig, ikke oftere at vende 
tilbage til dette Emne.« 

Han saae speidende paa hende: 

»Der er foregaaet en Forandring med Dig, 
siden vi sidst saaes, Olga — der var noget 
tøseagtigt hos Dig dengang, som nu er borte 
— har Du oplevet noget — ?« 

»Ikke det fjerneste!« 

»Saa maa det vel være din Bekymring for 
Max, men denne Alvor klæder Dig forbistret 
godt, vil jeg sige Dig — naa. Godnat og sov 
vel, jeg kommer igjen imorgen Formiddag.« 

Den næste Dag, da Johan indfandt sig hos 
Olga, medbragte han en stor Bunke Papirer, 
som han lagde ind i et Vægskab under et af 
Vinduerne. Han aflaasede det omhyggeligt og 
gjemte Nøglen i sin Lomme. 

»Jeg fik den Idé,« sagde han, »at nu, da 
Du er her, som jeg kan betro mig til, vil jeg 
hellere gjemme mine hemmelige Papirer paa 
dette Sted, hvor Ingen vil falde paa at søge 
dem. Hvad Øieblik det skal være, kan jeg 
vente en Husundersøgelse fra Voldsherrernes 

Side saavel paa Redaktionskontoret som i mit 
Hjem, og mange Meningsfæller vilde blive 
kompromitterede, hvis den Pakke blev fun- 
den.« 

I Samtalens Løb kom Johan ogsaa ind 
paa de Revolutionaires Planer, og selvfølgelig 
blev Rudolphs Navn strax nævnet som den 
værste Torn i deres Øine. Olga blev forfær- 
det, da hun nærmere hørte om det Had, han 
var Gjenstand for, og med kvindelig Snild- 
hed, uden at røbe sig, fik hun nu listet den 
Forestilling ind hos Johan, at han som Pre- 
mierministerens nære Slægtning havde den 
Pligt, endnu engang at advare ham. Herfra 
stammede det tidligere omtalte Besøg, som 
Johan aflagde hos Broderen, uden at det dog 
førte til noget Resultat. — Siden havde Olga 
i største Spænding fulgt Begivenhedernes 
Gang, hvilke Johan jo fra første Haand kunde 
holde hende å jour med. Og hvad han ikke 
fortalte, erfarede hun gjennem de Optegnelser, 
han eflerhaanden gjemte i Skabet, thi hun 
havde snart faaet anskaffet sig en Nøgle, der 
passede til Laasen. 

I Forgaars havde saa Johan bragt Medde- 
lelse om Kampen ved Wilners Fabrik, og han 
havde været usædvanlig ophidset, da han 
nævnte, hvormange Døde og Saarede Folke- 
skaren talte. 

»Men nu er det ogsaa slut I« udbrød han. 
»Denne Katastrofe har fremskyndet Sagen! 
lovermorgen Nat holder vi det afgjørende 
Møde, hvor Rollerne fordeles, og Natten der- 
efter gaaer det løs — saa skal vi tage Re- 
vanche I« Idet han aabnede sit hemmelige 
Gjemmested, tilføiede han: »Alt er nøie for- 
beredt — paa dette Papir findes hele Slag- 
planen optegnet — den kan ikke mislykkesl 
For en Sikkerheds Skyld kan det ligge hér, 
til jeg skal bruge det.« 

Saasnart han var gaaet, skyndte Olga sig 
at hente sin Nøgle og lukkede Skabet op. 
Hun studerede Punkt for Punkt Planen, og 
med Beundring lagde hun Mærke til, hvor 
minutieust alt var beregnet, enhver Mulighed 
tagen med i Betragtning. Hun afskrev det 
Hele, fordi Sagen interesserede hende i aller- 
høieste Grad — maaske ogsaa af gammel 
Vane. — 

Nu altsaa, henad Aften, umiddelbart før 
den Nat, hvor de Revolution aires afgjørende, 
hemmelige Møde skulde finde Sted, sad Olga 
ved sit Vindue, stirrende ned paa det muntre 
Liv, der udfoldede sig paa Floden og langs 
Kaierne — det var varmt i Veiret trods Ef- 
teraarets Nærmelse, den synkende Aftensol 
lagde en gylden Glands over det hele Billede, 
de talrige Baade pilede frem og tilbage, større 

Fartøier lossedes og ladedes, alt var saa gan- 
ske hverdagsagtigt, som om intet Menneske 
i denne By anede, at den stod overfor en 
blodig Tragedie. 

Olga var mørk i Hu, selvopgivende, ud- 
mattet af den indre, bittre Strid, der i den 
sidste Tid havde hærget hendes Sjæl. Siden 
hun, efter at være flyttet ind hér, atter var 
kommen under frisindet Paavirkning, vare 
alle de gamle Idéer vaagnede hos hende igj^n, 
hun følte, at hendes Sympati saa ganske var 
paa de Undertryktes Side, der vilde kjæmpe 
sig frem til bedre Vilkaar og større Indfly- 
delse, men hun formaaede nu aldrig at naae 
til den begeistrede Stemning, som før fyldte 
hende, thi der var én Tanke, som stadig 
overskyggede alle andre: Rudolph Reinfeldt 
var stedt i Fare, og seirede hendes Parti, 
vilde denne Fare blive saa meget desto større. 
Hun harmedes over sin Svaghed og vilde give 
alt for atter at blive den, hun fordum var, 
glemme ham, som saaledes var trængt for- 
styrrende ind i hendes Liv — men det var 
umuligtl Hun havde faaet et andet Blik paa 
selve Tilværelsen, paa Menneskene, paa Sam- 
fundet, hun saae sin egen tidligere Vandel 
som foragtelig, uværdig, det var, som havde 
en høiere Magt rørt ved hendes Pande med 
sin Finger og adlet hendes Tankegang. 

Isted Møller: Revolten i Burgheim. 20 

Hun havde siddet længe saaledes, og Mør- 
ket faldt efterhaanden paa, uden at hun 
mærkede det. Pludselig reiste hun sig imid- 
lertid, lod Lamperne tænde og traf Forbere- 
delser til et lille Maaltid, thi i Formiddags 
havde hun foreslaaet Johan at spise til Aften 
hos sig, inden han gik til det vigtige Møde. 
Var allerede dengang den Tanke begyndt at 
vaagne hos hende, som nu fyldte hende saa 
levende? Hun vidste det ikke selv I Hendes 
Stilling overfor ham havde hele Tiden været 
vanskelig, medens hun boede hér: han var 
stadig optraadt med den største Finfølelse 
ligefra den første Aften, da hun kom til ham, 
og han søgte aldrig at trænge ind paa hende, 
men hun havde daglig læst en brændende 
Bøn i hans Blik, og den var bleven hedere, 
for hver Gang hun saae ham. Tidligere vilde 
hun i en Situation som den foreliggende ikke 
have nægtet ham Opfyldelsen af hans Ønske, 
hun kunde godt lide ham og skyldte ham 
Tak, men nu var dét, som før havde været 
en Leg i hendes Øine, bleven til en Forbry- 
delse — i Rudolph Reinfeldts Hus havde hun 
lært at indse, at den Kvinde, der ikke vær- 
ner om sin Dyd som om en Helligdom, hvoraf 
hele hendes Væsens Værd er afhængigt, ikke 
er eller bliver andet end en Skjøge, hvor- 
mange smukke Talemaader Tidsalderens Men- 

nesker saa har fundet paa for at besmykke 
Letfærdigheden — og en Skjøge vilde hun 
ikke være — ikke længere I 

Men iaften — iaften — I Nerveust sprang 
hun op og gik frem og tilbage over Gulvet, 
gnidende Hænderne mod hinanden — ja, 
iaften var det noget andet, hvor saa store 
Ting stode paa Spil I Hvad betød hun selv og 
hendes nye Synspunkter, naar maaske tusinde 
Menneskeliv kunde reddes og først og frem- 
mest hans? Hun vidste af Aviserne, som 
hun hver Morgen lod kjøbe, at om tre Dage 
vilde en større Troppestyrke naae Byen, og 
at Militairet derved vilde blive saa fuldtalligt, 
at enhver Oprørsbevægelse syntes umuliggjort. 
Netop af den Grund havde de Revolutionaire 
ogsaa fremskyndet Sagen, saa at Omvælt- 
ningen kunde finde Sted imorgen Nat, men 
om* hun nu kunde forhindre det indledende 
Møde inat, saa vilde der allerede være vundet 
nogen Tid I Hvis Johan blev borte, kunde 
man intet foretage eller beslutte — han maatte 
jo kunne paaskyde et pludseligt Sygdoms- 
anfald som Grund til sin Udeblivelse — ja, 
hun vilde prøve at holde ham tilbage I Tan- 
ken var hende i hendes inderste Sjæl imod, 
hun syntes, at hun ved denne Handling ned- 
brød alt, hvad hun i disse Uger havde byg- 
get op hos sig selv, men Offeret maatte 

20* 

bringes! Hun ilede ind i sit Sovekammer for 
at gjøre et Toilette, der svarede til hendes 
Hensigter. 

Ogsaa Johan var nervens, da han kom. 
Han skyndte sig strax hen til Skabet og tog 
de Papirer ud, han skulde bruge inat. Saa 
satte han sig ved det lille Dameskrivebord, 
som var anbragt i Dagligstuen, og dyppede 
Pennen: der skulde tilføies nogle faa Æn- 
dringer i den detaillerede Plan, som var ud- 
arbeidet for Folkets Reisning. Olga stod bøiet 
over ham med Haanden paa hans Skulder 
og læste, hvad han skrev — det faldt ham 
ikke ind at hindre det, fordi han stolede paa 
hende som paa selv selv. 

Endelig var han færdig og reiste sig, idet 
han greb begge hendes Hænder: 

»Saa — det var smukt af Dig at ville have 
mig her til Aften, Olga — og hvor sød Du 
seer ud — jeg har Dagen igjennem havt 
tusinde Besværligheder og dog holdt mig 
munter og frisk, fordi jeg hele Tiden sagde 
til mig selv : der forestaaer Dig en stor Glæde, 
Johan! Og vi vil være glade nu, skjøndt der 
er én Ting, der piner mig: for lidt siden fik 
jeg at vide, at en Afdeling af Revolutions- 
komitéen har vedtaget Rudolphs Død som 
den allerførste, nødvendige Ting, der skal 
finde Sted strax imorgen Nat — Forslaget vil 

blive forelagt Forsamlingen, jeg skal til, og 
jeg vil ikke kunne forhindre dets Vedtagelse, 
idet jeg ikke kan anføre et eneste Argument 
for at skaane ham. Hvad kan det nytte, om 
jeg fortæller, at jeg som hans nære Slægtning 
kjender ham nøie og veed, at hans Motiver 
altid har været de hæderligste, de vilde blot 
le ad mig — og en Advarsel om at flygte 
vil han ikke følge, det erfarede jeg forleden.« 

Olga var bleven bleg. Uvilkaarligt holdt 
hun Johans Hænder fastere og stirrede i 
Angst paa ham. Han bemærkede imidlertid 
intet, men fortsatte, optagen af sine egne 
Tanker: 

»Kongen og hans Hus haaber jeg at kunne 
redde, skjøndt der sikkert foreløbig er Majo- 
ritet for hans Død — jeg vil gjøre Hensynet 
til Udlandet gjældende, man v?l lettere se 
igjennem Fingre med Omkalfatringen i 
vort lille Land, naar vi ikke har et Konge- 
mord paa vor Samvittighed — over Grændsen 
med ham blot I« 

»Men din Halvbroder kan Du ikke redde?« 

»Umuligt — naa, jeg vil nu heller ikke 
tage dette Spørgsmaal tragisk, saalidt som jeg 
haaber selv at blive høitidelig overfor Døden, 
naar det er mig, den vil hente. Det Hele 
dreier sig om et rask Spring ud i Tilintet- 
gjørielsen: ikke det herligste Liv her paa 

Jorden kan, med alle de Farer og Ulykker, 
der truer til alle Sider, maale sig med Herlig- 
heden ved ikke at være til — kun dér er 
Tryghed — « 

» — men ingen Kvindearme, som Du dog 
siger, at Du holder saa meget af at hvile i — « 

»Det er sandt I« svarede han og saae lidt 
overrasket paa hende. 

Hun dreiede hurtigt Hovedet bort fra hans 
Blik og sagde: 

»Lad os nu gaa ind til Bordet.« 

Der var dækket smukt — den bortflygtede 
Klaudia havde forsynet Buffeten rigeligt for 
sin Elskers Regning — Anretningen var god, 
og forskjellige Slags Vine funklede i de fyldte 
Karaflfer. 

Johan, der hele Dagen næsten ikke havde 
givet sig Tid til at nyde noget, tog med Iver 
fat paa alle de lækkre Sager og kom i Be- 
gyndelsen kun med spredte Bemærkninger. 
Olga kunde intet spise — kun tænke. Men 
tænke skulde hun jo aldeles ikke iaften, 
tværtimod: hun skulde handle, overvinde den 
Følelse af Modbydelighed, der fyldte hende 
ved her at skulle spille en Dalilas Rolle. 
Forgjæves hviskede hun til sig selv, at hun 
kun optraadte saaledes i et høiere Formaals 
Tjeneste — hun evnede ikke at faae noget 
af dét kaldt tillive i sin Sjæl, der i gamle 

Dage altid var paa rede Haand: den bræn- 
dende Tørst efter Nydelse, efter løsslupne 
Glæder, den kaade Given sig hen i Nuet, som 
var der intet andet til i Universet end denne 
Stunds vidunderlige Lystfølelse. Men saa kom 
hun i Tanker om, at hun i hine Tider, naar 
Stemningen en enkelt Gang ikke vilde komme, 
med Lethed fik den manet frem ved Vinens 
Magt, og derfor tømte hun nu hurtigt efter 
hinanden flere Glas, idet hun samtidig tvang 
Johan til at drikke. 

Han iagttog forundret hendes Færd og saae 
spørgende paa hende. 

»Jeg vil være letsindig iaften. Du!« sagde 
hun med en overgiven Latter, men samtidig 
kunde hun have grædt af Sorg og Fortviv- 
lelse, fordi hun syntes, at den Opgave, hun 
hér havde paataget sig, var altfor tung. Dog, 
her var ingen anden Udvei, denne Modvillie 
maatte overvindes! 

Altsaa drak hun nok et Glas og ét til og 
ét til — tilsidst sank der ligesom en gylden 
Taage ned over hende, hun følte Vinens Gud 
holde Indtog i sin Hjerne med Festmusik af 
Fløiter og Cymbeler, med Fauner og Nymfer 

— og ham fulgte Elskovens straalende Gudinde. 
Hun var sig stadig Øieblikkets dybe Alvor 
bevidst, men paa en forunderlig fjern Maade 

— det var Olga Rauf fra de viltre, unge Aar, 

der nu sad hér, og samtidig forsvandt næsten 
hendes Anfægtelser, thi i sin Tilbeders Ansigt 
syntes hun at opdage Familietræk, der min- 
dede om Rudolphs, og han blev hende der- 
ved mere kjær. 

Ogsaa Johan var sært oplivet af Maaltidet 
og af det forunderligt æggende i Olgas Op- 
træden denne Aften. Efter Bordet satte han 
sig i Sofaen inde i Dagligstuen, idet han 
sagde: 

»Et Kvartérstid kan jeg endnu slaa mig til 
Ro, men saa maa jeg løbe — Mødestedet 
ligger helt ude i den anden Ende af Byen, 
og jeg maa være mellem de Første for at 
træfTe de nødvendige Forberedelser.« 

Olga tog Plads hos ham. Hun var iført en 
tvangfri robe de chambre, der ved en Silke- 
snor var fastgjort om Livet. Sin Sands for 
Luxus havde hun bevaret og derfor efter sin 
hidflytning hér anvendt en Del af sit Guld 
til Toilettesager — i den Periode, hvor hun 
opholdt sig hos Rudolph, havde hun jo været 
tvungen til ganske at slippe denne sin Pas- 
sion. 

Paa Bordet midt i Stuen stod en Lampe, 
dækket af en farvet Skjærm, saa at der var 
halvmørkt, hvor de sad — hun søgte at ind- 
bilde sig, at det var Rudolph, hun havde 
ved sin Side. 

»Er her ikke hyggeligt — jeg er Dig meget 
taknemmelig for alt, hvad Du har gjort for 
mig,« sagde hun efter en Pause og strøg 
med sin lille, bløde Haand Johan hen over 
Kinden. 

Han greb Haanden, kyssede den lidenskabe- 
ligt og svarede: 

»Jeg vil gjøre alt for Dig, hvad Du blot 
vil forlange, saa meget holder jeg af Dig — 
og det uagtet Du ikke bryder Dig det mind- 
ste om mig.« 

»Naa-aah — i dette Øieblik er Du mig ialt- 
fald ikke ligegyldig.« 

Han stirrede paa hende med et Udtryk af 
overstrømmende Lykke og udbrød: 

»Vil Du dermed sige — ?* 

»Jeg vil dermed sige, at vi Kvinder stun- 
dom kan gribes af forunderlige Stemninger, 
der gjør os klarsynede, saa vi seer dét og 
forstaaer dét, som vi ellers ikke seer og for- 
staaer — der boer dybe Længsler i os, som 
undertiden tager Veie, vi aldrig havde tænkt 
eller anet — saadan er jeg iaften — sælsom 
tilmode — « 

Hun talte sagte, med svagt bævende Stemme 

og lukkede Øine — det var Rudolph, hendes 

Ord gjaldt, syntes hun, og hendes fyrige 

Blod fik hende til at brænde som en Ild. 

Johan havde kastet sig paa Knæ foran 

hende i den høieste Extase, lagde sit Hoved i 
hendes Skjød og hviskede: 

»Vil Du da være min?« 

»Ja.« 

Han sprang op og rakte Hænderne imod 
hende, idet han udbrød: 

»Endelig — dét, som jeg har haabet saa- 
længe — « 

men hun trak ham atter ned ved sin Side 
og sagde: 

»Nei, nei — jeg er ingen Klaudia, maa Du 
vel huske. Hvis jeg skal komme til Dig, er 
det som den unge Brud, der kommer til sin 
Brudgom — det skal være en Fest^ som vi 
aldrig glemmer — en Begivenhed, vi i vor 
sidste Stund skal mindes som Lyspunktet i 
vort Liv — en Nat, større end nogensinde to 
Elskende har kjendt den.« 

Han stirrede forvildet paa hende, medens 
hans Pulse hamrede: 

»En Nat siger Du — men jeg skal jo gaa 
— om et Øieblik — senere kommer der 
mange Nætter, men iaften — « 

Hun reiste sig og sagde med fortørnet 
Mine: 

»Jeg forstaaer Dig ikke — veed Du, hvad 
det er, jeg tilbyder Dig — lad dem vente — 
siig, Du blev syg — hold Møde imorgen — 

jeg bryder mig intet om det altsammen, kun 
om ét: at være din i denne Nat.« 

Han sprang atter op, hun fulgte ham og 
kastede sig ind til ham med Armene slyn- 
gede om hans Hals og et Kys saa langt og 
blødt, at det svimlede for ham. Han følte 
hendes Legeme skjælve i sin Favn og mær- 
kede, hvorledes han var ved at tabe Besin- 
delsen, Herredømmet over sig selv. 

>Jeg maa gaa, Olga — det er Vanvid, det 
Du foreslaaer!« Han, der havde prøvet saa 
meget paa det erotiske Omraade, stammede 
Ordene frem — var tilmode, som skulde han 
først i denne Stund lære Elskovens Hemme- 
lighed at kjende. 

Olga lagde Hovedet tilbage, saae ham dybt 
i Øiet og hviskede: 

»Bliv hos mig, Johan, i denne Nat, og jeg 
skal gjøre Dig lykkeligere end en Gud.« 

»Nei, nei, nei!« raabte han, idet han næsten 
med Voldsomhed gjorde sig fri, saa at hun 
sank ned paa Sofaen igjen. »Du er forrykt 
med den Idé, Du dér har faaet!« Han saae 
paa sit Uhr: »Jeg maa gaa strax — Pligten 
kalder — I« 

»Johan!«, hviskede hun og strakte Armene 
ud imod ham. 

»Det er Synd af Dig,« raabte han i sin 
Sindsbevægelse med endnu stærkere Stemme, 

»Du frister mig over Evne, men jeg har intet 
Valg, dertil er det, der nu forestaaer, for al- 
vorlig en Ting.« 

Hun reiste sig hurtigt: 

»Dét, jeg siger nu, gjælder for Tid og Evig- 
hed: tager Du mig ikke iaften, faaer Du mig 
aldrig!« 

»Kvindeluner I« stønnede han. »Kvinde- 
luner!« Man kunde se paa hans Ansigt, der 
var fortrukkent af Smerte, at han led Kva- 
ler: hans Øine hvilede paa hende i vildt Be- 
gjær, samtidig med at hans Fod beredte sig 
til Flugt. 

»Kom herhen!« sagde hun og aabnede Dø- 
ren til Sovekammeret — en Hængelampe i 
Loftet kastede gjennem sit purpurfarvede Glas 
et mystisk Skjær over det lille Rum med det 
brede Leie i Midten — en svag Vellugt som 
en Blomsteraande strømmede dem imøde der- 
indefra. 

*Seer Du, Johan, dér staaer vor Brudeseng 
— vær stolt og glad: jeg giver Dig Lov at 
løse Silkesnoren om mit Liv.« 

Han stirrede forstyrret paa hende og sagde 
hæst: 

»En kort Stund kan jeg maaske blive her 
endnu,« 

men hun svarede: 

»En kort Stund er for lidt for min Kjær- 

lighed — endnu engang: vil Du ikke offre 
mig denne Nat, er alt forbi mellem os!« 

Han sank ned foran hende og omfavnede 
hendes Knæ, som om han bad om Naade — 
et Øieblik laa han ubevægelig med sit Hoved 
presset mod hendes Legeme — saa sprang 
han op, ilede hen efter sin Hat og foer ud 
ad Døren, ned ad Trappen, som en Storm- 
vind. Endnu paa Gaden løb han et Stykke 
for at naae længere bort fra Fristelsen, men 
den kjølige Luft gjorde ham godt. Han 
standsede, tørrede Panden, fortumlet som efter 
en hidsende Drøm søgte han at samle sig. 
Saa blev han roligere og Herre over sine 
Tanker — de vendte atter tilbage til de fore- 
staaende store Begivenheder, mod hvilke hans 
egen Kjærlighedskval var for Intet at regne, 
og han skyndte sig afsted til Mødet. 

Dybt skuffet var Olga sunken ned paa en 
Stol. Hun nærede en saa stor Tillid til sin 
Magt over Johan, at hun sikkert havde haa- 
bet at seire, og hun følte det som en svidende 
Ydmygelse for sin Forfængelighed og Stolt- 
hed, at hun hér havde opbudt alt, hvad hun 
eiede af Forførelseskunst, uden at naae sit 
Maal. Men dette var det mindste af det: 
Slaget var tabt, og nu gjaldt det om at 
handle! — Hvis hun vilde handle? — Med 

at gruble over dette Spørgsmaal tilbragte hun 
den hele Nat, og Daggryet fandt hende gusten 
i Ansigtet af Søvnløshed og nagende Tanker. 
Hun vidste knapt, hvorledes alle disse Timer 
vare forløbne — engang havde hun følt Kulde- 
gysninger og svøbt sig ind i et Sjal, men 
iøvrigt havde hun siddet stille hen, stirrende 
ud for sig, afveiende atter og atter de to 
Ting: skulde hun lade dem dræbe den, hun 
elskede, eller skulde hun forraade den Sag, 
der hidtil havde været hende helligst af alt, 
og de Mennesker, der med Indsats af hele 
deres Velfærd kjæmpede for den. Det var 
som at ligge strakt paa en Pinebænk at skulle 
træffe et Valg, og ofte i Nattens Løb kom en 
fortvivlet Hulken over hendes Læber, fordi 
hun hér stod overfor en Konflikt, der næsten 
var for stor til, at en Menneskesjæl kunde 
rumme den. Men hendes Kvindehjerte talte 
dog stadig høiere end alle Raisonnementer, 
hun gjennemgik i Tankerne alt, hvad hun 
havde oplevet hos Rudolph Reinfeldt, ligefra 
det Øieblik, hun traadte over hans Dørtær- 
skel; hun saae ham for sig i hundrede Situa- 
tioner, mindedes hans Ord i hundrede Sam- 
taler, flygtige eller alvorlige, og efterhaanden 
som hans Billede blev levende hos hende, 
følte hun i høiere og høiere Grad, hvor gan- 
ske hun tilhørte ham, hvor formaalsløst alt 

andet paa Jord syntes hende end just ham 
og alt, hvad der angik ham — og saa skulde 
hun med Vidende og Villie lade ham myrde 
— nei, nei, nei; mangfoldige Gange hellere 
vilde hun i Fremtiden bære Bevidstheden om 
et Forræderi overfor alle de andre, hende i 
og for sig ligegyldige Mennesker, end leve 
med Tanken om, at hun kunde have reddet 
ham og undlod det. 

Ja, afsted — hun sprang op og saae paa 
Uhret: Klokken var ikke Sex, men hun vilde 
gaa nu, i den tidlige Morgentime, for at hen- 
des Besøg hos Rudolph ikke skulde blive 
opdaget af Nogen. Hun var sig nemlig fuldt 
ud den Fare bevidst, hun udsatte sig for ved 
denne Gang, men Tanken herom gjorde for- 
øvrigt et mærkeligt ringe Indtryk paa hende: 
hvad Værd havde Livet, naar hun var for- 
dømt til at leve det uden ham? Der var jo 
intet i Veien for at sende Bud til Rudolph 
med de nødvendige Meddelelser, men hun 
kunde ikke modstaa sit brændende Ønske om 
at se ham endnu engang, benytte en Leilig- 
hed til at tale fortroligt med ham, som maa- 
ske aldrig kom igjen. 

Febrilsk skyndte hun vsig med sin Omklæd- 
ning. Hendes Hænder rystede, saa hun knapt 
kunde binde en Sløife — af Spænding, fordi 
hun snart skulde staa overfor den, hun 

elskede, af Skræk ved Tanken om den For- 
brydelse, hun havde for. Fra en Skuffe frem- 
tog hun Afskriften af Planen for Oprøret, 
rettede enkelte Ting deri, saaledes som Johan 
havde gjort det, og puttede den til sig. Til- 
sidst dvælede hun længe foran Speilet ~ efter 
at have taget Hatten paa, ordnede hun om- 
hyggeligt sin Frisure, men det skete med et 
Suk — hun syntes, at hun lignede et Lig, og 
i denne Morgenstund vilde hun dog saa gjerne 
have været smuk. 

Rudolph stod tidligt op i disse Dage, hvor 
saa meget Arbeide hvilede paa ham. Grethe 
havde som sædvanligt vækket ham Klokken 
Halvsyv, og nu sad han allerede ved Skrive- 
bordet, der var bedækket med Dokumenter. 
Udtrykket i hans Ansigt var mørkt, thi Be- 
givenheden med Helga havde rystet ham 
dybt. Det nyttede ikke, at man fortalte ham, 
at de, der havde overfaldet hende, hørte til 
Byens Udskud, og at Arbeiderpartiet ikke 
vedkjendte sig dem: hele hans Bitterhed 
vendte sig i sidste Instants mod Socialisterne, 
det var dém, der skabte Uroen i Landet og 
gjennem en lang Række af Aar havde nedbrudt 
al Autoritetstro, det var dém, der lokkede 
Samfundets Bærme ud af Hulerne og gav 
den Chancer, i deres Hjem indpodedes der 

Ungdommen den Oprørsaand, der skabte 
baade Dagdrivere og Forbrydere, dé havde 
Ansvaret for alt, hvad der var skeet — og 
for hvad der vilde ske. En Mængde løsrevne 
Kjendsgjerninger vare komne til Politiets 
Kundskab, som røbede, at der maatte være 
noget Større igjære, men det havde ikke væ- 
ret muligt at faae fat i nogen Traad, man 
kunde følge ved Undersøgelsen, og skride ind 
paa løs Mistanke mod Konrad Stufe, Johan 
og de andre Førere vilde Rudolph ikke af 
Hensyn til Kronen: det maatte ikke senere 
hedde sig, at Krisen var fremkaldt fraoven. 
Men han længtes efter at faae en Ende paa 
disse usikkre Tilstande, som Landet led saa 
haardt under. 

Grethe bankede. Med en usikker Mine listede 
hun hen til ham og hviskede ham i Øret: 

»Det er Miss Trimming, som gjerne vilde 
tale med Herren om noget vigtigt — maa 
jeg lukke hende ind?« 

Rudolph saae studsende op og betænkte 
sig et Øieblik. De mange Trudselsbreve havde 
dog bevirket, at han udviste en vis Forsig- 
tighed, og nu faldt det ham ind, om hun, 
der jo én Gang havde paataget sig Rollen som 
Spion overfor ham, ikke pønsede paa Ondt hér? 
Dog, han huskede Afskeden imellem dem sidst 
og skjød Tanken fra sig som umulig. 

Isted Møller: Revolten i Burgheim. 21 

»Lad hende komme!« 

Olga traadle ind og lukkede Døren omhyg- 
geligt efter sig. Hun var bleg og greben af 
en Sindsbevægelse, som hun forgjæves søgte 
at blive Herre over. Rudolph anviste hende 
Plads ved Siden af Skrivebordet og saae spør- 
gende paa hende. Hendes Barm bølgede, og 
hun kunde næppe faae Ordene frem, men 
endelig sagde hun hurtigt og sagte: 

»Det er i et alvorligt Anliggende, jeg kom- 
mer — Deres Liv staaer paa Spil, og jeg 
vilde advare Dem for at gjøre lidt af det godt 
igjen, jeg har forbrudt imod Dem. Min Gang 
herhen var tung, thi den betyder det samme 
som et Forræderi mod mine Egne, men lad 
saa være! I den tilstundende Nat vil det Op- 
rør, som saa længe har været forberedt, bryde 
ud — hér, paa dette Papir, vil De finde Slag- 
planen, og ved at gribe ind itide kan De 
undgaa den Død, der var bestemt for Dem« 
— hun brast i Graad — »vær nu ikke altfor 
haard mod de Overvundne — husk, at det 
var mine Venner engang — men jeg for- 
maaede ikke at handle anderledes.« 

Rudolph havde imidlertid ladet Øinene løbe 
hen over det Papir, hun rakte ham, og saae 
nu hastig op: 

»Hvor har De dette fra — hvem har skre- 
vet det?« 

»Det er en Kopi, men Originalen stammer 
fra den revolutionaire Komité.« 

Han rettede endnu nogle Spørgsmaal til 
hende og sluttede saaledes: 

»Jaja, Sagen skal blive undersøgt og de 
nødvendige Foranstaltninger trufne. Viser det 
sig at være rigtigt, hyad der staaer hér, har 
De gjort Landet en betydningsfuld Tjeneste, 
som ved første Leilighed skal blive rigeligt 
belønnet — foreløbig takker jeg Dem.« 

Han reiste sig, men hun blev siddende, 
medens store Taarer løb ned ad hendes Kin- 
der. 

»Er dét alt?« spurgte hun tonløst. 

Han saae forundret paa hende: 

»Hvad mener De?« 

»Veed De, hvad det er, der skeer hér: jeg 
foretager en Handling, som strider mod en 
dyr Ed, jeg for ikke længe siden aflagde, og 
dengang sagde man mig, at hvis jeg brød 
den, udtalte jeg med det samme min egen 
Dødsdom — og alligevel kom jeg — for min 
store Kjærligheds Skyld til Dem kom jeg — « 

»Hvis nogen Fare truer Dem, skal De blive 
beskyttet — « 

»Det vilde intet nytte — har dé Mennesker 
først svoret min Død, er jeg redningsløst for- 
tabt — om jeg saa flygtede til Jordens skjul- 
teste Krog, vilde de finde mig — « 

21* 

»Men Ingen behøver jo at ane, at denne 
Underretning kommer fra Dem.« 

»Jeg gik saa tidligt herhen for ubemærket 
at kunne slippe ind og ud igjen, men Huset 
maa være bevogtet af Deres Fjender — me- 
dens jeg ventede, efter at have ringet paa 
Klokken, saae jeg en af Byens ivrigste Anar- 
kister gaa forbi ude paa Veien og kigge over 
Laagen — jeg kjender ham flygtigt og han 
mig — min Skjæbne er beseglet, frygter jeg, 
Mistanken vil imorgen falde paa mig.« 

»De burde ikke være kommen personligt,« 
udbrød Rudolph deltagende. 

»Jeg kunde ikke andet, fordi jeg maatte se 
Dem igjen — fordi jeg elsker Dem saa høit 
— fordi jeg tænkte mig, at De kunde blive 
mildere stemt, naar jeg bragte saa stort et 
Oflfer — men nei, nei!« Hun græd høit. 

Rudolph sprang op i den stærkeste Bevæ- 
gelse : 

»Deres Medviden i Attentatet paa Landets 
Konge har reist en uoverstigelig Mur mellem 
Dem og mig, har jeg sagt Dem, men Deres 
Sorg derover, Deres Anger, Deres Hengiven- 
hed rører mig og bringer mig i den pinlig- 
ste Stilling — jeg vil fortælle Dem, at jeg 
selv elsker en anden Kvinde, og at min Kjær- 
lighed er haabløs som Deres, De er ikke den 
eneste, der lider — græd dog ikke saa hæf- 

tigt, kjære Barn — hvad skal jeg gjøre for 
at trøste Dem — ?« 

Rudolph stirrede raadvild paa hende, dybt 
greben — saaledes at maatte tilføie et Men- 
neske ondt var hans Natur inderligt imod. 
Hun havde reist sig samtidig med ham og 
gav sig ganske hen i en fortvivlet, krampag- 
tig Hulken. Uvilkaarligt lagde han sine Hæn- 
. der paa hendes Skuldre, bøiede sig ned og 
trykkede et Kys paa hendes Kind for at be- 
rolige hende, og med sagte Stemme tilføiede 
han: 

> Stakkels Pige, som jeg faaer til at græde 
saa ganske mod min Villie — - tilgiv mig!« 

Uden at han fik Tid til at hindre det, slog 
hun sine Arme om hans Hals, løftede sig paa 
Fodspidserne og pressede sine Læber mod 
hans: 

»Tilgive Dem — tilgive Dem,« hviskede 
hun som ude af sig selv, »ja, ja, ja, jeg til- 
giver Dem alt ~ og jeg fortryder intet, fordi 
De har lært mig en Kjærlighed at kjende, 
som overgaaer al Forstand — ak, hvis De 
vidste, hvor det smerter i min Sjæl, at De 
saaledes søger at løsne mine Arme, vilde De 
ikke nænne det — men nu slipper jeg — saa 
— og gaaer — jeg bryder mig ikke om at 
leve længere — Farvel!« 

Hun ilede hurtigt ud af Værelset. Han 
skyndte sig efter hende og raabte: 

>Lad mig ialtfald drage Omsorg for Deres 
Beskyttelse — « 

men, kjendt som hun var med Lokalite- 
terne, havde hun allerede naaet Entrédøren, 
og idet hun svarede: 

»Nei, nei — Farvel!« 
faldt den i efter hende. — 

En Stund gik Rudolph i stærkt Sindsoprør 
frem og tilbage i sin Stue, saa tog han Plads 
ved sit Skrivebord og gav sig til nøie at stu- 
dere det Papir, der var bleven ham bragt. 
Byen var i den hér foreliggende Plan inddelt 
i Sektioner, og hver enkelt af dem havde sin 
Hovedleder og sine Underledere; som Møde- 
steder anvendte man de talrige Forsamlings- 
bygninger, Folket havde reist rundt omkring 
i Hovedstaden. Ved Mørkets Frembrud skulde 
man drage afsted til den indre By i mindre 
Klynger, tilsyneladende fredelige, men i Vir- 
keligheden bevæbnede til Tænderne, idet Vaa- 
ben fra de hemmelige Depoter tilligemed Pa- 
troner vilde blive uddelte paa Samlingsplad- 
serne. Naar et nærmere aftalt Signal blev 
givet, skulde man begynde: »Desværre«, stod 
der, »havde man forgjæves søgt at faae Mili- 
tairet som Helhed til at deltage i Bevægelsen, 
men man havde mange Venner indenfor Ge- 

ledderjie, og man stolede derfor sikkert paa, 
at Størsteparten af Soldaterne vilde nægte at 
skyde paa Befolkningen.« Alle de Gader, der 
førte til de forskjellige Kaserner, skulde strax 
besættes af de Revolutionaire, og Barrikader 
hurtig opføres hér. Derved vilde det være 
muligt at standse Tropperne saa længe, til 
de vigtigste af de øvrige Foranstaltninger vare 
trufne: En større Styrke skal dirigeres til 
Slottet, overrumple Garden og sikkre sig 
Kongefamilien — efter denne Passus fandtes 
i Manuskriptet en aaben Plads, hvor øiensyn- 
lig de endelige Aftaler om Majestæternes vi- 
dere Skjæbne skulde indføres, naar man var 
bleven enige derom — en anden Afdeling be- 
sætter Arsenalet og uddeler Vaaben, en tredie 
Rigsbanken og saa fremdeles, medens Bevæ- 
gelsens Hovedledere samles paa Raadhuset, 
hvor den røde Fane heises, og den sociale 
Republik proklameres med Konrad Stufe, Jo- 
han Kurt og et Par Andre som foreløbige 
Forstandere. Samtidig arresteres alle mere 
fremragende Repræsentanter for de antisocia- 
listiske Partier, Lovene suspenderes. Stand- 
retter nedsættes, og Straffene exekveres umid- 
delbart efter Kjendelsen uden Adgang til 
Appel: »Luften maa renses,« sluttede Doku- 
mentet, »saa at den unge Republik, naar den 

vaagner til Liv, kan aande frit, finde Veien 
aaben foran sig og alle Hindringer fjernede.« 

Rudolph følte sig imponeret af den Om- 
sigt, hvormed Planen var lagt, men indsaae 
tillige, at nu, da man kjendte den, vilde det 
være let at bringe den til at strande. Han 
klædte sig ilsomt paa, idet han dog først i 
Telefonen rekvirerede en Vagt til Beskyttelse 
for sin Villa, thi Anarkisten, som Miss Trim- 
ming havde seet, vakte hans Betænkelighed. 
Samtidig satte han sig i Forbindelse med 
vedkommende Hoffunktionair og med Krigs- 
ministeren, V. Bruck, hvem han bad snarest 
muligt at begive sig til Kongen. Inden han 
gik, meddelte han Grethe, at han paa Grund 
af vigtige Forretninger rimeligvis vilde komme 
til at opholde sig i Regjeringsbygningen hele 
Dagen og Natten med, og da der muligvis 
vilde blive nogen Uro i Gaderne, paalagde 
han hende indstændigt at holde sig inde og 
laase alle Døre omhyggeligt. 

Saa skyndte han sig til Slottet. Udenfor 
mødte han Krigsministeren. De hilste lidt af- 
maalt paa hinanden, og v. Bruck spurgte: 

»Hvad Nyt, siden Du sætter mig Stævne 
hér saa tidligt?« 

»Betydningsfulde Nyheder,« svarede Ru- 
dolph, »men før noget andet maa Du sige 
mig, om der er indtraadt nogen Forandring 
i Frøken Wilners Tilstand?« 

> Endnu ikke — hun ligger stadig bevidst- 
løs hen, det er en meget alvorlig Hjernery- 
stelse, hun har faaet, men Lægerne nærer 
det bedste Haab.< 

»Gud være lovet — og nu hurtig til Kon- 
gen.« 

Paa den store Trappe i Vestibulen mødte 
de den gamle Hofmarschal v. Habicht. Han 
trippede hen imod dem, og idet han rakte 
Haanden, sagde han til Rudolph: 

* God morgen, Excellence — Intendanten har 
meddelt Hans Majestæt, at De har telefoneret, 
og man venter Dem. Er det nu Folket igjen 
— hendes Majestæt blev meget altereret — 
siden det skandaløse Attentat er hendes Maje- 
stæt bleven overordentlig nervens — « 

>Ja, det er Folket, Hr. Baron,« svarede 
V. Bruck utaalmodig, >men De undskylder — 
vi har Hastværk.« 

Dermed ilede de videre og bleve strax ef- 
ter førte ind i Kongens Kabinet — der var 
en ikke ringe Spænding i hans Mine, da han 
bød dem tage Plads. 

Uden at nævne sin Kilde meddelte Rudolph 
nu, hvad der var igjære og oplæste den de- 
taillerede Plan. Da han var færdig, opstod 
der en længere Taushed. Endelig sagde Kon- 
gen: 

>En stor Lykke, kjære Reinfeldt, at denne 

Sag er naaet til Deres Kundskab i god Tid! 
Ved allerede nu strax i Formiddag at fordele 
Tropper i Byen paa de udsatte Punkter vil 
man kunuQ umuliggjøre ethvert Forsøg paa 
Planens Realisation.« 

»Tilgiv, Deres Majestæt, men dette maajeg 
bestemt fraraade,« udbrød v. Bruck. 

»Heller ikke jeg. Deres Majestæt, troer, at 
denne Fremgangsmaade vilde være hensigts- 
mæssig,« sagde Rudolph. >Deres Majestæt me- 
ner, at Revolutionen vilde blive umuliggjort 
derved, nei, den vilde blot blive udskudt, ind- 
til nye Forholdsregler vare tagne, en ny Slag- 
plan lagt. Vi maa have en Ende paa disse 
usikkre Tilstande, og Øieblikket dertil er 
gunstigt nu. Socialisterne viste ingen Skaan- 
sel, da de forleden myrdede de fredelige Ar- 
beidere ude paa Wilners Fabrik, derfor vil 
vi ogsaa kaste de Fløielshandsker bort, hvor- 
med der hidtil, til Landets ubodelige Skade, 
er bleven taget paa det demoraliserede Ar- 
beiderparti. Jeg tilraader, at vi idag udad- 
til forholder os absolut passive, som om vi 
intet anede. Jeg veed jo ikke engang med 
Sikkerhed, om den Meddelelse, jeg har faaet, 
er paalidelig — maaske er dette Dokument 
et Falsum, som er spillet den i Hænderne, 
jeg fik det af, og i saa Fald vilde en Forde- 
ling af Militairet rundt i Byen kun virke som 

en Provokation. Er Meddelelsen derimod rig- 
tig, maa vi benytte denne Leilighed til at 
ramme Ondet i sin Rod, vi maa lade Bevæ- 
gelsen udvikle sig saa langt, at dens Ledere 
staaer kompromitterede, at vi faaer tilstræk- 
kelige Beviser imod dem med Hensyn til de- 
res landsødelæggende Virksomhed. Åltsaa skal 
V. Bruck i al Hemmelighed træffe Forbere- 
delser til at slaa Oprøret ned, naar det først 
er brudt ud.« 

»Jeg tiltræder ganske denne Opfattelse,« 
sagde V. Bruck. 

»Men paa den Maade vil der flyde Blod,« 
indvendte Kongen med en grublende, sørg- 
modig Mine. 

»Det vil der,« svarede Rudolph, »og det er 
nødvendigt. Vort Samfundslegeme er sygt, jeg 
sammenligner den forestaaende Bevægelse med 
en Byld, der efterhaanden er trukken til 
— der maa skjæres Hul paa den med en 
skarp Kniv, for at vi kan blive de ondartede 
Safter kvit, thi i modsat Fald vil de atter 
fordele sig rundt i Legemet og volde nye 
Ulykker. Nei, lad de Misfornøiede løbe Linen 
ud, lad os komme til at staa Ansigt til An- 
sigt med dem, saa kan Fædrelandet endnu 
reddes. Deres Majestæt ryster paa Hovedet, 
men De maa erindre, at hvis Ludvig den 
Sextende havde havt Raadgivere som v. Bruck 

og mig i det afgjørende Øieblik, vilde hans 
Skjæbne, og Verdens med, være bleven en 
anden, end den blev. Jeg selv,« tilføiede Ru- 
dolph med et Suk, »har al mulig Grund til 
at anbefale Skaansel, thi min nærmeste Slægt- 
ning, som jeg i andre Henseender har meget 
kjær, findes efter al Sandsynlighed i Modpar- 
tiets Rækker, men hér, hvor Landets og Kon- 
gens Velfærd staaer paa Spil, gjælder ingen 
private Hensyn: ryster vor Haand i denne 
Stund, griber den ikke sikkert og med et fast 
Tag om Ondet, har vi naaet Enden. Mit sid- 
ste Ord er: slaaer vi Revolutionen ned, vil 
en Fredens Tidsalder kunne vende tilbage, 
hindrer vi derimod dens Udbrud, er det kun 
Galgenfrist, og vi kan vente den igjen maa- 
ske allerede om fjorten Dage. Vi kunde gan- 
ske vist arrestere nogle af Hovedlederne, men 
vi vilde mangle Beviser imod dem, og deres 
Fængsling vilde kun yderligere ophidse Til- 
hængerne — nei, vi maa have hele Banden i 
Tale, gribe dem in flagranti, og saa gaa skaan- 
selsløst tilværks: Robespierre, Danton, Des- 
moulins og Konsorter maatte jo dog tilsidst 
offre deres Hoveder paa Skafottet, havde Stats- 
magten ladet det ske lidt før, vilde Strømme 
af uskyldigt Blod være sparet.« 

»Nuvel,« sagde Kongen, der havde reist sig 
og gik frem og tilbage i Værelset, >hvis de 

Herrer, som mine ansvarlige Raadgivere, an- 
seer denne Fremgangsmaade for nødvendig, 
saa vil jeg ogsaa give mit Samtykke — det 
skeer med dyb Sorg, skjøndt jeg indseer, at 
De i Principet har Ret.« 

Kort efter var Konferencen forbi. De to 
Ministre ilede til Regjeringsbygningen, hvor 
V. Bruck hurtigt udarbeidede en Plan, der paa 
alle Punkter krydsede de Revolutionaires. Han 
lod de overordnede Officerer kalde til sig fra 
Kasernerne og gav dem nøiagtige Instruxer. 
Noget over Middag fik en Del af Tropperne 
Ordre til at forlade Hovedstaden, og overfor 
de Menige hed det sig, at Uroligheder paa 
Landet nødvendiggjorde deres Nærværelse dér. 
Rygtet herom bredte sig snart ud over Ho- 
vedstaden og vakte hemmelig Glæde hos de 
Revolutionaire — alt syntes at tilsmile dem! 
Ganske vist blev der en Del Soldater tilbage 
i Kasernerne, men disse vilde næppe formaa 
noget overfor Barrikaderne. 

X 

OG Aftenen kommer — en mørk Aften 
med skyet Himmel og en egen stille- 
staaende, lummer Varme. Hele Dagen har 
Byen været i en Slags Febertilstand: selska- 
belige Sammenkomster, hvortil man var ind- 
budt, afsiges, Boutikerne lukkes tidligt, For- 
lystelsesanstalterne staa tomme, og paa Ga- 
derne sees kun faa Mennesker — Ingen veed 
noget, men man aner, at der forestaaer et 
eller andet — det ligesom ligger i Luften. 

Ude i Forstæderne er der bleven afholdt 
Møder rundt om i Folkets Bygninger, og 
hidsende Taler have lydt fra den tidlige Mor- 
genstund, men heller ikke hér faaer den 
brede Masse noget bestemt at vide. Der hed- 
der blot: iaften vil der ved Ellevetiden igjen 
blive anstillet Forsøg med Luftspeilingsappa- 
ratet, og man vil bedst kunne iagttage Fæ- 
nomenet fra de store Pladser i den indre By 
— men før man begiver sig afsted, skal man 
atter møde i Forsamlingshusene. 

Og man møder, da Mørket allerede breder 
sig over Staden. Fra de hemmelige Depoter 
er der hidbragt Vaaben, og disse uddeles med 
Paalæg om at omgaaes Patronerne sparsom- 
meligt. Nu begynder Mængden at forstaa, 
hvad det dreier sig om, og en stor Jubel 
fylder deres Bryst, men medens man ved Mø- 
derne i Formiddags raabte og skreg sig hæse 
af Ophidselse, færdes Alle nu i største Stilhed, 
man hvisker kun indbyrdes, medens man 
med Frakkeærmet pudser paa det Gevær eller 
den Revolver, man har faaet udleveret — 
ligesom kjæler for sit Vaaben. Saa skjuler 
man det, saavidt ske kan, under sine Klæder 
og begiver sig afsted i mindre Hobe, der vei- 
ledes af særlige Førere. Og alt foregaaer med 
mekanisk Nøiagtighed efter den lagte Plan, 
saa Enhver naaer hen til det Sted, hvor hans 
Plads er. Politi seer man til sin Forundring 
intet af. Betjentene synes forsvundne fra Ga- 
derne — spørger tilfældige Forbipasserende, 
hvor denne Menneskemængde skal hen, sva- 
res der, at man skal ind for at se Luftan- 
nonceapparatet paany i Virksomhed. 

Efterhaanden som de mange Tusinder fra 
Forstædernes Sidegader naae ud i Hoved- 
aarerne, der føre til den gamle By, danne de 
en kompakt Masse, der langsomt bevæger sig 
fremad, og Folk, der kaldes til Vinduerne 

ved den besynderlige Lyd af talløse Fodtrin, 
gyse ved Synet af denne glidende Strøm, saa 
uhyggelig taus og stilfærdig er den. 

De Fleste drage ad Raadhuset til, fordi 
man herfra hurtigt kan være paa de Steder, 
hvor Kampen skal gaa løs, og henad Elleve 
er den uhyre Plads bedækket af et Hav af 
Mennesker, der staa Fod ved Fod i den yder- 
ste Spænding. I det stærke elektriske Lys 
sees paa den store Trappe foran Bygningen 
alle de øversle Ledere samlede — i forreste 
Række Johan Kurt og Konrad Stufe. 

Øieblikket nærmer sig — i aandeløs Taus- 
hed lytter man efter det Signal, der skal ind- 
lede Revolutionen. Nu toner en dyb Malmrøst 
gjennem Luften — det er Domkirkens Uhr, 
der langsomt og høitideligt forkynder, at 
Klokken er Elleve. Ved det sidste Slag sees 
Johan Kurt at udfolde et rødt Banner oppe 
paa Raadhustrappen, og idet han svinger 
det, høres i nogen Afstand et frygteligt Drøn, 
der faaer den halve By til at ryste i sin 
Grundvold: det er én af Broerne, man har 
sprængt i Luften med Dynamit, for derved 
at vanskeliggjøre Artilleriets Tilstedekomst 
under Kampen. I samme Nu slukkes alle 
Byens elektriske Lys og Gasblus, thi man har 
bemægtiget sig Værkerne og standset dem. 
Pladsen ligger i dybt Mørke, og en forvent- 

ningsfuld Stilhed hviler over Mængden — 
da, paa én Gang, seer man høit oppe over 
Raadhusets Spir, skreven paa den sorte Him- 
mel med mægtige Ildbogstaver, den Sætning: 

Cil Vaahm, Brøbre — 
^ritjebens Cime er femmen! 

Man studser — det første Indtryk er saa 
stærkt, som havde der lydt en Røst fra det 
Høie, men strax efter kommer der Liv i 
Mængden, og et Dommedagsbrøl løfter sig 
fra halvtredsindstyve Tusinde Struber eller 
fra flere — hvem kan tælle dem? Aarhun- 
dreders opsparede Had, Aarhundreders dulgte 
Forhaabninger laa gjemte i dette Brøl, og 
som var en Stormvind gaaet over Pladsen, 
spredtes man til alle Sider for at ile til Kamr 
pen, gjøre Himmelbudskabet til Sandhed. 

De magiske Bogstaver i Skyerne deroppe 
virkede som en Trolddom — selv gamle Mænd, 
der vare fulgte med de Yngre, fordi de syntes, 
at de havde noget at hævne fra et langt, for- 
spildt Liv, men som hidtil, vante til Skuf- 
felser, havde stillet sig tvivlende til Sagens 
Udfald, følte deres Ungdoms Kræfter vende 
tilbage, saa sikkre vare de nu paa Seiren. 
Raske Drenge, som havde faaet fat paa nogle 

Isted Møller: Revolten i Burgheim. 22 

Trommer, sloge Alarmmairsch — andre blæ- 
ste Samlingssignaler — fra alle Kirketaarne 
kimede Klokkerne som paa en høi Helligdag, 
thi man havde opsøgt Kirkebetjentene og 
tvunget dem til at lukke Dørene op — hist 
og hér hørtes i nogen Afstand Lyden af Ge- 
værsalver. 

Man løb til de Gader, der skulde spærres 
og begyndte strax at bygge Barrikader. Spor- 
vogne, der vare standsede, da den elektriske 
Strøm ophørte, skubbedes under Hurraraab 
derhen og væltedes om paa Siden. Man 
sprængte Portene til Gaardene, og Tønder, 
Kasser, afrevne Døre, Karrer, Meubler, alt 
hvad man kunde faae fat paa, blev stablet 
ovenpaa hinanden, og i Mellemrummene stop- 
pedes Dyner og Sengklæder, som man hen- 
tede oppe fra Husene — de skjælvende Be- 
boere vovede ikke at gjøre Indsigelser overfor 
disse ophidsede Mennesker, men Ingen tænkte 
paa at plyndre, stadig blev der raabt: »I 
faaer Erstatning, naar vi har seiret!« 

I en Sal paa Raadhuset var Bevægelsens 
Ledere samlede, en Snes Mennesker ialt: et 
Dokument, hvorved den sociale Republik er- 
klæredes for indført, var just bleven under- 
skreven, idet Johan Kurt, Konrad Stufe og 
tre andre havde overtaget Stillingen som en 
Slags foreløbig Velfærdskomité og derefter 

vare blevne hyldede af de øvrige Tilstedevæ- 
rende. Man var nu ifærd med at tage Ko- 
pier af Proklamationen, for at den strax 
kunde blive omsendt til Trykkerierne og fin- 
des i Bladene imorgen tidlig. 

Udtrykket i Johans Ansigt var i denne Nat 
præget af dyb Alvor, men han følte sig fuld- 
stændig tryg: alt var forløben efter Ønske, 
og naar Arméen imorgen stod overfor ei fait 
accompli, vilde den sikkert bøie sig for Kjends- 
gjerningerne, ligesom Landet i det Hele. 

Da kommer en bleg, forpustet Mand lø- 
bende op ad Raadhusets Trapper og bringer 
det Budskab, at under Stormen paa Slottet, 
hvor man vilde bemægtige sig Kongefamilien, 
var pludselig en stor Militairstyrke kommen' 
tilsyne — de Tropper, der vare dragne bort 
fra Byen om Morgenen, maatte hemmeligt 
være vendt tilbage — og da man desuagtet 
forsøgte at trænge frem, blev der givet Ild. 
Man besvarede denne, og Mange var faldne 
paa begge Sider, men endelig maatte Mæng- 
den vige for Soldaternes velrettede Skud og 
flygte — »det lykkedes os derfor ikke at 
sikkre os Kongens Person,« hed det tilsidst. 

Johan bed sig i Læben, thi dette var saa at 
sige Hovedbetingelsen for, at Sagen kunde 
føres igjennem. 

Strax efter kom andre Ilbud, der alle bragte 

22* 

daarlige Efterretninger: baade ved Arsenalet, 
ved Rigsbanken og de andre offentlige Byg- 
ninger var det gaaet paa samme Maade som 
ved Slottet — overalt var man truffen paa 
en vel forberedt Modstand, der umuliggjorde 
en Gjennemførelse af Opgaven. »Mine Folk 
gik tappert paa ved Arsenalet,« sagde den 
Fører, der havde ledet Angrebet hér, med 
en kummerfuld Mine, >for vi vidste jo, hvor 
vigtigt det var, at vi fik fat i Vaabnene, men 
hvad var der at gjøre: pludselig aabnede de 
Portene, og bag dem stod ladte Kanoner, som 
de kjørte frem og affyrede paa vore Folk — 
hvert Skud meiede hele Bunker ned — det var 
en Ynk at se paa med alle de unge Mennesker 
• — et Par Gange forsøgte de at storme frem, 
men det gik ikke, de maatte give tabt.« 

Johan greb sig til Panden : hvad var dette 
— hvordan gik det til, at den saa nøie be- 
regnede Plan krydsedes paa alle Punkter — ? 

>Jeg kommer snart igjen — jeg vil blot 
ud for at se, hvordan Sagerne stiller sig,« 
raabte han til de Andre, greb sin Hat og 
ilede ned ad Trappen, ud paa Torvet. 

»Endnu staaer Tegnet, under hvilket vi 
skal seire, høit deroppe,« tænkte han, idet 
han kastede Blikket mod Himlen, hvor de 
glødende Bogstaver forkyndte, at Frihedens 
Time var kommen — men i det samme 

standsede han, greben af en Følelse næsten 
som Forfærdelse, thi Skriften saaes med Et 
at fare frem og tilbage over Himlen i uregel- 
mæssige Sving, og i næste Nu var den borte, 
slukt — der var sort og taust, hvor den ny- 
lig talte. 

For Johan betød denne uforklarlige Begi- 
venhed et ondt Varsel, men her var ingen 
Tid til at gruble, og han skyndte sig derfor 
videre. Maanen var kommen frem paa den 
modsatte Kant af Himlen og kastede sit blege 
Lys over den mørke By, hvor Kampen 
endnu var i fuld Gang: fra alle Sider lød 
Skud, oppe ved Enden af Torvet saae han 
Flygtninge styrte afsted i vildt Jag, hist og 
hér røbede et rødt Skjær, at der var udbrudt 
Ild, og Brandmændene kom under hæftig 
Ringning farende gjennem Gaderne paa deres 
Sprøiter, beredte til at opfylde deres Pligt 
midt under Tumulten. 

Ad en Sidegade vilde Johan søge at naae 
hen til én af Barrikaderne, men nye Skarer 
af Flygtninge standsede ham og rev ham 
med tilbage. Folk, han kjendte imellem dem, 
fortalte aandeløst, at kort efter at Kampen 
var begyndt mod det fra Kasernen kommende 
Militair, havde der i den modsatte Ende af 
Gaden viist sig en større Troppestyrke, som 
faldt dem, der stred paa Barrikaderne, i Ryg- 

gen. En kort Tid havde man kjæmpet med 
to Fronter, men Ilden havde været for mor- 
derisk — en Del var det lykkedes at und- 
slippe gjennem Sidegaderne, de Andre maatte 
overgive sig. 

Johan søgte op i en Gadedør. Dér stod han 
et Øieblik og stirrede som forstenet paa denne 
Skare, der løb blindt afsted, greben af Panik, 
kastende Vaabnene fra sig for at kunne løbe 
saa meget deslo hurtigere. Han bøiede Hove- 
det i dyb Smerte, thi han var sig sit uhyre 
Ansvar fuldt bevidst: han havde erklæret 
Øieblikket kommen til Handling — og nu 
den hele Bevægelse knust — det var jo som 
skeet ved Trolddom! 

Endelig samlede han sig: det gjaldt hur- 
tigst muligt at underrette Lederne paa Raad- 
huset om, at Slaget var tabt, og Flugt den 
eneste Udvei — Flugt ud af Landet for der- 
fra at forberede en ny Reisning. 

Han ilede afsted. Da han naaede Raadhus- 
pladsen, laa den atter i fuld Belysning — 
Undertrykkerne vare aabenbart atter komne 
i Besiddelse af Elektricitetsværkerne og havde 
sat disse i Virksomhed. Nogle Kompagnier 
Soldater vare allerede under Opmarsch — 
han saae deres Bajonetter blinke i det hvide 
Skjær og gav sig til at løbe. 

Hurtigt naaede han Salen, hvor hans Fæller 

ventede ham uden ret at vide, hvad de skulde 
gribe til — der herskede stor Forvirring, 
Nogle sad sammensunkne paa deres Stole, 
Andre talte hæftigt i Munden paa hverandre 
med blege Miner og brændende Øine. 

Alle ilede de Johan imøde, da han traadte 
ind — hvad nu? 

»Vi er forraadte — hurtig herfra!« raabte 
han. »Vi maa søge en Bagdør, thi Tropperne 
vil snart have omringet Bygningen — « 

»Jeg mener, at vi skal blive, falde med 
Ære!« lød det fra Konrad Stufe, idet han 
slog sin Haand haardt i Bordet. 

»Mine Venner,« svarede Johan, »I veed, at 
jeg ikke er feig, men vi skylder vort Parti 
og vor Sag at frelse Livet for senere at kunne 
komme tilbage og gjøre denne Ulykke god 
igjen — afsted!« 

»Du har Ret — afsted!« udbrød nu ogsaa 
Konrad Stufe, og man ilede bort, ned ad en 
smal Bagtrappe, men et Blik gjennem Vin- 
duet fra Korridoren i Stueetagen viste, at 
Infanteri stod opstillet derude paa langt Geled 
for at opsnappe enhver Flygtende. 

Derfor videre til Enden af Bygningen — 
hér vare imidlertid Tropperne allerede ifærd 
med at trænge ind. 

»Saa tilbage til Salen ! « raabte Johan. »Lad 

os modtage Tyranniels Haandlangere med 
Værdighed.« 

Da de vare naaede derop, toge de Plads 
om det store Bord med det grønne Klæde, 
hver i sin høiryggede Stol, og maledes sad 
de, blege og tause, da en Oberst i Spidsen 
for en Afdeling Militair rev Døren op og 
traadte ind. 

»Grib dem!« raabte han til sine Folk, men 
disse tøvede, studsende overfor de ubevæge- 
lige Skikkelser ved Bordet. 

»Grib deml« kommanderedes der atter. 

Johan reiste sig, og vendt mod Soldaterne 
udtalte han: 

»Vi er del souveraine Folks udkaarne Fø- 
rere, og den, der lægger Haand paa os, gjør 
sig skyldig i Høiforræderi — glem ikke, unge 
Mænd, at I selv er Sønner af dette Folk!« 

»Grib dem!« lød det for tredie Gang fra 
Obersten, og ængstede af hans brølende 
Stemme, der rungede gjennem Salen, styrtede 
Mandskabet frem og bemægtigede sig de Til- 
stedeværende. 

I lukkede Vogne bleve de hver for sig 
kjørte til Fængslerne. — 

— Endnu høres af og til Skrig og Skud, 
mcMi efterhaanden døer Larmen hen, og der 
bliver Ro. Henad Morgenstunden begiver Ru- 
dolph sig dødtræt fra Krigsministeriet, hvor 

han har tilbragt Natten, til sit Hjem. Idet 
han forlader Automobilen, han har benyttet, 
og træder ind i Haven, opdager han ved 
Morgendæmringens svage Skjær nogle Sol- 
dater af Garden liggende paa Trappen op til 
Villaen. Det er Vagten, man har sendt ham til 
Beskyttelse. Han troer, at de sover, men seer 
i det samme, at en Blodstrøm fra Trin til 
Trin langsomt risler ned i Gruset. Hurtigt 
iler han op — Døren er aaben, alt kastet 
hulter til bulter, Huset gjennemsøgt fra øverst 
til nederst — og ved Indgangen til hans eget 
Værelse ligger Grethe, hans gamle Pige, ud- 
strakt paa Gulvet, død, med kløvet Hoved — 
hendes Fingre ere endnu krampagtig knugede 
om en Jernstang, som hun i Skyndingen har 
grebet for at forsvare sin Herres Bolig — hun 
er død paa sin Postl 

Rudolph, hvis Sjæl under alle denne Nats 
Rædsler ligesom har været stivnet i kold- 
blodig Pligtopfyldelse, gribes hér af en ner- 
vens Hulken, og han knæler ned for at trykke 
et Kys paa hendes trofaste Haand. 



Da Solen stod op, fandt den Byen, der 
strax var bleven erklæret i Beleiringstilsland, 
sælsomt forandret. Ude i Forstæderne var 
der stille som paa en Helligdag og næsten 

ingen Mennesker paa Gaden. Enhver, der 
havde deltaget i Oprøret, holdt sig hjemme, 
indelukket, skjælvende af Frygt for at blive 
dragen med ind under de Massearrestationer, 
der fandt Sted i dette Øieblik — haabløst 
stirrende hen for sig sad Arbeideren mellem 
sin Hustru og sine Børn — den Følelse, der 
mest opfyldte ham, var Forbittrelse mod Fø- 
rerne, der saa sikkert havde lovet ham Seir. 
Inde i selve Byen var man ifærd med at 
fjerne de opbyggede Barrikader, Lig af Faldne 
bleve i Læssevis kjørte bort, Haardtsaarede 
samlede op for at bringes til Hospitalerne. 
En hel Styrke var ifærd med at vaske og 
skylle Gaderne, for hurtigt at fjerne Blodet, 
der ligesom skreg mod Himlen, fordi det var 
Medborgere og Landsmænd, der havde udgydt 
det. Bortkastede Vaaben saaes spredte overalt 

— af og til lød en Patrouilles taktfaste Skridt 
eller Trampen af en Kavalleriafdelings Heste 

— Vinduer aabnedes, og Mænd og Kvinder 
stak Hovederne ud, forsigtigt speidende til 
alle Sider: blege og forvaagede saae de ud, 
Ingen i hele Hovedstaden havde denne Nat 
faaet Søvn i sine Øine. 

Og Sult led man, thi Bageriarbeiderne havde 
været med i Nattens Kampe, og Brød var 
derfor ikke til at opdrive. Ogsaa Typograferne 
vare udeblevne fra Trykkerierne, og Aviserne 

maatte derfor nøies med at udsende Løbe- 
sedler, der indeholdt en kort Beretning om 
det Forefaldne, samt en Proklamation fra 
Kongen. I denne opfordredes Borgerne til Lov- 
lydighed og Ro, idet betydningsfulde Refor- 
mer tillige bleve stillede i Udsigt snarest 
muligt. 

Ved Nitiden samme Morgen sad Olga ved 
Vinduet i Johans Leilighed med en saadan 
Løbeseddel i Haanden. Pigen havde hentet 
den til hende for lidt siden, og med feberag- 
tig Iver havde hun kastet sig over den — saa 
sukkede hun dybt, befriet, thi der stod, at 
Rudolph var uskadt. Hun havde vaaget den 
hele Nat, lyttet til Skydningen, været i den 
yderste Spænding, og var nu ved at segne 
ned fra Stolen af Træthed, men tillige fyldte 
en besynderlig Exaltation hendes Sjæl: ja, 
hun vidste det, at hun havde alle disse Men- 
neskeliv, der stode omtalte dér i Løbesedlen, 
paa sin Samvittighed, men hun havde havt 
en høiere, betydningsfuldere Opgave, og den 
var løst! Forestillingen herom fik hendes Øine 
til at lyse, men overfor alle andre Ting følte 
hun samtidig en Ligegyldighed, en Kulde, en 
Villieløshed, der skræmmede hende selv — 
Strømme af Blod klæbede ved hendes Hæn- 
der, men hun brød sig ikke derom — Johan 



348 

var fængslet: ja, det havde hun jo forudseet 
som en nødvendig Følge af sin Handlemaade 
— skulde den Ene frelses, maatte den Anden 
offres, derved var intet at gjøre — 

Olga havde ikke læst Løbesedlen tilende og 
kastede atter Blikket i den — nederst stod 
der: »Åt dette forbryderiske Forsøg paa en 
Statsomvæltning saaledes mislykkedes skyld- 
tes, efter hvad vi erfarer, detaillerede Oplys- 
ninger, der ved et heldigt Tilfælde vare komne 
Regjeringen i Hænde.« 

Skjøndt hun lige siden sin Gang til Rudolph 
igaarmorges havde været sig den Fare fuldt 
bevidst, hvori hun var stedt, følte hun sig 
saa sjæleligt medtagen, at hun end ikke havde 
tænkt paa at forsøge at frelse sig — men nu 
foer hun op med Et og saae sig forvildet om: 
Selvopholdelsesdriften var vaagnet hos hende. 

For at blive alene kaldte hun paa Pigen 
og sendte hende i et Ærinde til den anden 
Ende af Byen. Saa samlede hun med hastige 
Hænder de nødvendigste Klæder og pakkede 
dem i en HaandkuflFert tilligemed nogle Pa- 
pirer. Hun eftertalte sine Penge og fandt, at 
hun havde nok til en længere Reise. Allerede 
var hun ifærd med at sætte Hatten paa Ho- 
vedet — da ringede det. 

Olga kom til at ryste, men tog sig hurtig 
sammen — det var formodentlig Postbudet 

— han pleiede at komme paa denne Tid i 
Eiendommen — maaske et vigtigt Budskab 
fra Rudolph — 

Blodet steg hende i Kinderne, og hun ilede 
gjennem Entréen for at lukke op. 

Udenfor stod Max Uttenbach. 

Han saae ud som en Død, saa bleg var 
han, hans Skikkelse udtæret og elendig, Haa- 
ret voxede vildt om hans Hoved. Den venstre 
Arm bar han i Bind, og han maatte støtte 
sig mod Væggen for ikke at segne om. 

»Max!« udbrød Olga skrækslagen. 

»Er Du alene — ?« spurgte han og traadte 
ind — Stemmen var fast nok trods hans 
Svaghed, og hans Blik hvilede saaledes paa 
hende, at hun veg baglænds, holdende Hæn- 
derne afværgende op for sig. 

Idet hun naaede Dagligstuen, foer den Tanke 
hende gjennem Hovedet: maaske aner han 
intet om din Brøde — kommer blot for at 
søge et Fristed — derfor rolig — rolig! 

»Hvor Du dog seer syg ud, Max!« sagde 
hun. »Kom og sæt Dig i denne Stol — hvor- 
dan har Du turdet vove Dig ud af dit Skjul?« 

Hun vilde tage ham under Armen for at 
støtte ham, men han unddrog sig ved en 
hurtig Bevægelse hendes Hjælp. 

»Den medicinske Student, jeg boede hos,« 
sagde han, »blev arresteret imorges — jeg 

havde min Seng i et Hul under Taget, som 
Politiet ikke opdagede — en Liste over Anar- 
kisterne er falden i deres Hænder, og paa 
den stod ogsaa min Vens Navn — der har 
været Forræderi med i Spillet, skal jeg sige 
Dig, det fortalte min Ven mig, da han sent 
paa Natten kom hjem fra Barrikaderne, hvor 
han havde kjæmpet som en brav Karl.« 

Max hævede Stemmen ved de sidste Sæt- 
ninger og stirrede paa Olga. 

»Forræderi — ?« stammede hun. 

»Ja, og man veed ogsaa Navnet paa For- 
ræderen — eller rettere Forrædersken. Men 
det er sandt, lad mig faae det Papir, jeg en- 
gang gav Dig, som indeholder Hemmeligheden 
ved Luftspeilings-Opfindelsen — jeg kunde se 
Skriften paa Himlen inat gjennem mit Tag- 
vindue, og jeg var stolt af, at det var mig, 
der havde skrevet de Ord, under hvilke vort 
Parti skulde seire, men saa paa én Gang be- 
gyndte Bogstaverne at fare frem og tilbage, 
og strax efter var de borte — veed Du, hvoraf 
det kom? Det var Politiet og Militairet, som 
endelig fik stormet det Hus, hvor Apparatet 
fandtes, og ødelagde det, sønderbrød det — 
mine Venner havde hemmeligt bragt det der- 
hen, efter at have laant det hos Edvard Haine 
uden at spørge derom, for det skulde jo bru- 

ges den store Oprørsnat — de forsvarede sig 
tappert, men blev tilsidst overmandede.« 

Olga gik hen til sin Kuffert og rakte ham 
en Konvolut. 

»Her er Papiret,« hviskede hun — Tæn- 
derne klapprede i hendes Mund, i den Grad 
fyldte hans Ro hende med Rædsel. 

»Giv mig en Tændstik — saadan — Ingen 
skal mere faae Glæde af dén Opfindelse.« 

Han havde aabnet Kakkelovnen, antændt 
Papiret og iagttog nu, hvorledes Ilden lang- 
somt aad sig frem igjennem det og forvand- 
lede det til sort Aske. Pludselig sprang han 
imidlertid hen, greb Olga i Armen og rev 
hende ind i Stuen — han havde opdaget, at 
hun vilde flygte ud gjennem Kjøkkenet. 

»Nei Du, jeg har noget mere at tale med 
Dig om,« sagde han, idet han lukkede de to 
Døre til Værelset af og gjemte Nøglerne hos 
sig. »Men først maa jeg se Papiret dér til- 
intetgjort,« tilføiede han og gik atter hen til 
Kakkelovnen, hvor han mumlede: »At det 
skulde ende saadan — det var dog en smuk 
Opfindelse — jeg har ikke faaet sovet ret 
meget siden Saaret her i Armen, Kuglen kunde 
ikke tages ud, der kom Betændelse til, og jeg 
har lidt meget, men altid glædede jeg mig 
til dette Ene, at Folket skulde seire under det 

Tegn, jeg skrev paa Himlen — — saa, dér 
brændte den sidste Stump af Papiret.« 

Langsomt vendte han sig nu mod Olga, og 
idet han stak Haanden i sin Frakkelomme, 
sagde han: 

»Veed Du, Olga, hvorfor Folket ikke sei- 
rede?« 

Hun løb hen, kastede sig ned, omfavnede 
hans Knæ og hviskede stønnende: 

»Naade!« 

»Du tilstaaer altsaa?« 

»Ja!« 

Han nikkede til hende med mørk Mine: 

»Godt! Du er ikke som andre Kvinder, 
Olga, der vilde prøve paa at lyve sig fra dette 

— derfor holdt jeg saa meget af Dig — men 
det nytter Dig ikke, at Du stirrer paa mig 
med dine smukke Øine, for Du skal dø nu 

— sammen med mig — Du husker nok Eden, 
Du svor: »svigter jeg, fælder jeg derved min 
egen Dødsdom, sikkert og uigjenkaldeligt« — 
husker Du den?« 

»Ja — men skaan mig — !« 

»Umuligt! Endnu blot Et: hvorfor forraadte 
Du os til denne Reinfeldt — havde han for- 
dreiet Hovedet paa Dig?« 

Olga tav. 

»Svar!« raabte Max hæftig. »Tal Sandhed i 
din Dødsstund, Pige!« 

»I vilde myrde ham, og jeg syntes, det var 
Synd.« 

»Naa saadan,« udbrød Max med et bittert 
Smil. »Jaja, det vil gjøre mig Sagen lettere.« 
Han trak en Revolver af svær Kaliber op af 
Lommen og tilføiede: »Jeg nænner ikke at 
ødelægge dit skjønne Ansigt med et Skud — 
jeg vil ramme dit Hjerte.« 

Pludselig sprang Olga op fra sin knælende 
Stilling og saae stivt paa ham: 

»Hvor jeg dog er dum, at jeg vakler i dette 
Øieblik — hvad venter der mig andet end 
Kvaler og Skuffelser — jeg burde være Dig 
taknemmelig, at Du vil befri mig — uden 
ham, som jeg elsker, fordi han staaer himmel- 
høit over alle jer Andre, har Livet intet Værd 
for mig — dræb mig kun, jeg er beredt!« 

I den yderste Ophidselse rev hun sin Kjole 
op, blottede Barmen og pegende under det 
venstre Bryst raabte hun : 

»Hér — men skynd Dig!« 

Han tøvede et Øieblik, stirrende paa hende. 

»Kvinde — Kvinde,« mumlede han med en 
Lyd, der lignede en Hulken, »hvor kunde Du 
være saa slet at forraade vor Sag?« 

»Pin mig ikke — skynd Dig — I« 

»Saa tag din Straf!« 

Der lød et Skud og strax efter ét til — han 

Isted Møller: Revolten i Burgheim. 23 

havde knust sit Hoved med en Kugle. Da 
Pigen kom tilbage, fandt hun to Lig. 



Samme Dags Eftermiddag sad Rudolph paa 
sit Kontor oppe i Regjeringsbygningen, for- 
dybet i sit Arbeide. Han havde sagt, at han 
ikke vilde forstyrres, men Tjeneren i For- 
værelset bankede ikke desto mindre paa, idet 
han meddelte, at en Hr. Haine fra Amerika 
absolut maatte tale med ham. 

»Lad ham komme,« sagde Rudolph, idet 
han med et Suk lænede sig tilbage i Stolen, 
næsten glad over Afbrydelsen: de mange be- 
skrevne Ark foran ham. Bunkerne af Doku- 
menter, der laa opstablede rundt om ham, 
røbede noksom, hvilket Arbeide Øieblikket 
krævede af ham. 

Døren gik op, og Edvard Haine traadte ind. 
Det Friskfyragtige, der tidligere havde været 
eiendommeligt for ham, var idag ganske for- 
svunden — han saae slunken og bedrøvelig 
ud. Ærbødigt bukkende nærmede han sig og 
sagde : 

»Reiser med Aftentoget bort herfra — vilde 
gjerne først takke Deres Excellence, fordi De 
reddede mig — « 

Rudolph, der følte Medlidenhed overfor 
denne knækkede Matador, rakte ham god- 

modig Haanden, bad ham tage Plads og 
svarede : 

>Ja, jeg hørte jo imorges, at Politiet havde 
arresteret Dem, fordi man vidste, at det un- 
der Revolten benyttede Luftspeilingsapparat 
tilhørte Dem — « 

»Man har stjaalet det fra mig,« klynkede 
Haine, »misbrugt det paa den skjændigste 
Maade — « 

»Det havde De jo fortalt mig, da De var 
hos mig sidst, og desuden kjendte jeg Dem 
nok til at vide, at De ikke hørte til mellem 
de Revolutionaire — derfor gav jeg Ordre til 
at løslade Dem. Hvordan gaaer det Dem el- 
lers?* 

^It is all up the flue with me,« svarede 
Haine i en ynkelig Tone, »men nu flygter jeg 
tilbage til Fristaterne — maa jeg bede om 
vor store Republik, dér kan man dog som 
Kapitalist tage for sig af Retterne i Fred — 
hér er det et rent Helvede: hele Morgenen 
har jeg rystet i Fængslet, for at de skulde 
komme og slæbe mig til Skafottet med det 
samme, og næppe kommer jeg ud, før jeg af 
et Middagsblad seer, at Max Uttenbach imor- 
ges har dræbt Olga Rauf og sig selv.« 

»Ja, jeg læste en Beretning om denne Blod- 
daad.« 

»Hun var en mærkelig Pige,« udbrød Haine. 

23* 

»Ja, denne Katastrofe maa da ogsaa have 
gjort et stærkt Indtryk paa Excellencen.« 

Rudolp saae uforstaaende paa ham og sva- 
rede: 

»Som alle slige Tragedier — « 

»/ beg your pardon. Deres Excellence veed 
ikke, at Olga Rauf var identisk med den 
Miss Trimming, jeg i sin Tid anbefalede til 
Dem — Trimming var hendes rigtige Navn.* 

»Nei, dét vidste jeg ikke,« udbrød Rudolph, 
idet han foer sammen af Overraskelse og 
Sindsbevægelse. 

Der opstod en Pause. Endelig sagde han, 
medens han hastig lod Haanden glide hen 
over sine Øine: 

»Ja, De har Ret, Mr. Haine, hun var en 
mærkelig Pige, og hun vil næppe blive dømt 
saa haardt efter de guddommelige Love, dér 
hvor hun kommer hen, som hvis vi Menne- 
sker skulde have fældet Dom over hende — 
men,« han reiste sig, »nu maa jeg byde Dem 
Farvel, thi jeg har et stort Arbeide for mig.« 

Haine reiste sig og svarede: 

»Ogsaa jeg faaer travlt — vender tilbage 
til Amerika som en udplyndret Mand — alt, 
hvad jeg eiede, oflFret paa Startningen af dette 
fordømte Luftapparat, som nu ligger knust i 
tusinde Stykker — noget skriftligt om Hem- 
meligheden existerer heller ikke — jeg har i 

de sidste Timer ved Politiets Hjælp under- 
søgt baade hans og hendes Hjem — heller 
ikke ved Visitationen af deres Lig fandtes 
noget Papir — alt er tabt!« 

»Mon det ikke \ar fortjent, Mr. Haine? Var 
den Idé ikke for dristig at ville benytte Him- 
len som Reklameavis — De har fortørnet 
Gud, og ham troer De jo dog paa, hørte jeg, 
den første Gang jeg var sammen med Dem 
hos Wilners.« Lidt Ironi laa bag Ordene. 

Haine, der urider sine nuværende vanske- 
lige Forhold var bestemt paa at benytte et- 
hvert Hjælpemiddel til at komme frem, som 
maatte vise sig, svarede hurtigt: 

»Yes, ham troer jeg paa, stoler jeg paa — 
God is with me, he will help mel«, og som om 
han havde hentet ny Kraft fra denne fromme 
Betragtning, tilføiede han energisk: > Det skal 
ikke vare længe, inden jeg igjen har tjent 
Penge — never say die — good hye!< 

og med en Pils Hurtighed var han ude ad 
Døren. — 

Den uventede Meddelelse, Rudolph hér havde 
modtaget om Olga, gjorde det stærkeste Ind- 
tryk paa ham, og længe sad han i dybe Tan- 
ker. Da hun havde afvist hans Tilbud om 
Beskyttelse, havde han troet hendes Ord om 
den Fare, der truede hende, overdreven — 
og nu var hun død — død for hans Skyld. 

Mindet om hende vakte i dette Øieblik en 
egen høitidelig Stemning hos ham, hendes 
Navn stoil som omgiven af en Glorie, thi hun 
havde ved sin selvopoffrende Gjerning frelst 
Fædrelandet fra en langvarig, blodig Borger- 
krig — over hendes Grav vilde han reise en 
mægtig Mindesten, og paa dén skulde der staa 
de Ord: Hun døde som en Martyr. 

Endnu medens Rudolph var hensunken i 
disse alvorsfulde Tanker, bankede det atter, 
og Tjeneren meldte Hs. Excellence Krigsmi- 
nisteren. 

Arnold v. Bruck traadte ind, iført sin mili- 
taire Uniform. Rudolph reiste sig og saae paa 
ham med et spørgende Blik — deres Hilsen 
var lidt stiv, og de vexlede ikke Haandtryk. 

>Byen er rolig — det er i Anledning af 
Frøken Wilner, jeg kommer — * 

*Er der skeet nogel — ?« Rudolphs Mine 
var fuld af Ængstelse. 

*Der er skeet det, at Frøken Wilner nu 
endelig efter Hjernerystelsen fuldstændig er 
kommen til sin Bevidsthed. Lægerne mener 
hende udenfor al Fare, men hun føler sig — 
som rimeligt er — meget svag og nærer der- 
for selv den faste Overbevisning, at hun skal 
dø. Da jeg for lidt siden talte med hendes 
Fa'er, havde han den Bøn fra hende til os 

Begge, om vi vilde aflægge hende et Besøg — 
er det Dig beleiligt?« 

»Naturligvis — under disse Omstændigheder 
maa alt andet vente,« svarede Rudolph hur- 
tigt og gjorde sig istand til at følge med. 

Grevens Vogn holdt nedenfor, og de vare 
snart ved Hospitalet. Det elektriske Lys var 
allerede tændt i de lange Gange, som de 
skulde passere for at komme til Helgas Væ- 
relse — uvilkaarligt dæmpede de deres Skridt, 
thi bag hver af disse Døre laa der Saarede, 
stakkels vildledte Mennesker fra Revolten 
sidste Nat, og ofte trængte en sagte Jamren 
ud til dem. 

Endelig naaede de Maalet. Den vagthavende 
Sygepleierske mente, at Frøken Wilner maa- 
ske var for træt, thi Hendes Majestæt Dron- 
ningen var for et Par Timer siden uventet 
indtruff'en og havde opholdt sig en længere Tid 
hos Patienten. Imidlertid gik hun ind for at 
spørge og bragte strax efter den Besked, at 
de Herrer vare velkomne. 

I en Jernseng, der stod midt i Værelset 
med Hovedenden mod Væggen, laa Helga, 
voxhvid i Ansigtet, med det sorte Haar sam- 
let under en lille Kappe og en stærk Glands 
i de mørke Øine. Hun vinkede dem imøde, 
da de traadte ind, og Rudolph syntes, at der 
var noget mærkeligt forklaret i hendes Smil. 

»Undskyld, at jeg har uleiliget Dem,« sagde 
hun med sagte Stemme, »der staaer en Stol 
paa hver Side af Sengen — tag den tilhøire 
hér, Hr. Reinfeldt, og De, Hr. Greve, den dér 

— saadan. Jeg har hort, Hr. Reinfeldt, at De 
stadig har ladet spørge til mig, og De veed 
altsaa, hvad der skete mig hin frygtelige 
Morgen — Gudskelov, jeg erindrer det kun 
som en Drøm, som noget saa virkeligheds- 
fjernt, at Mindet om det næsten intet Indtryk 
gjør paa mig. Men jeg er bleven meget syg 
deraf, og jeg skal dø — ja, jeg veed, hvad 
De vil sige, Hr. v. Bruck: »Lægerne!«, men 
jeg føler bedre end Lægerne, hvor svag jeg 
er, mine Kræfter svinder, den sidste Livsgnist 
vil snart slukkes.« 

»Saadan maa De ikke tale,« udbrød Ar- 
nold, »opgiver man Modstanden mod sin Syg- 
dom, bliver den let den stærkeste.« 

»For mig er der intet Haab, det foler jeg 

— men denne Tanke fylder mig slet ikke 
med nogen Skræk: Jeg troer paa en algod 
Gud, der vil modtage mig med aabne, barm- 
hjertige Arme — der vil tilgive mig, fordi 
jeg oprigtig har angret min Syndefuldhed.« 

»Ak, Froken Helga, De har vist ikke mange 
Synder paa Deres Samvittighed,« sagde Ru- 
dolph. 
. »Jo, kjære Hr. Reinfeldt, og det er netop 

for dog at lette mit Hjerte paa ét Punkt, at 
jeg har bedt Dem besøge mig. Der er nemlig 
en Ting, som jeg har grublet over mere end 
over noget andet, siden jeg begyndte at komme 
til Bevidsthed igjen: jeg har det bestemte Ind- 
tryk, at jeg mod min Villie har skilt de to 
Herrer fra hinanden — jeg veed, at De tid- 
ligere var fortrolige Venner, men Forholdet 
imellem Dem har i den senere Tid forekom- 
met mig som mere og mere kjøligt, og dette 
vilde jeg nødig være Skyld i ~ har jeg ikke 
Ret!« 

»Jeg forstaaer ikke — jeg er mig ikke be- 
vidst — « begyndte v. Bruck usikker, og sam- 
tidig sagde Rudolph: 

>Vi arbeider fortrinligt sammen i Mini- 
steriet.« 

»Jo, jeg har Ret,« fortsatte Helga, idet hen- 
des Øine gled fra den Ene til den Anden, 
»jeg kan se paa Dem Begge, at jeg har Ret. 
Hvis De vil have, at jeg skal dø rolig, saa 
ræk hinanden Haanden og siig høitideligt, at 
De vil være Venner som før, rigtige Venner. « 

»Jeg har ikke noget derimod,« udbrød Ru- 
dolph hurtigt. 

»Jeg heller ikke,« svarede Arnold, 

og idet de reiste sig, vexlede de Haandtryk 
over hendes Seng — hun løftede sin lille, 
hvide Høire op og lagde den over deres. 

»Tak — nu er jeg glad og beroliget,« sagde 
hun sagte, da de atter havde taget Plads. 
>Men der er én Ting til — « hendes Øine 
fyldtes med Taarer — »jeg vil gjerne have, 
at de rigtig skal forstaa mig begge To, naar 
jeg nu snart skal dø: De er saa fin og nobel 
en Person, Hr. v. Bruck, saa ædel i Deres 
Tankegang, at jeg altid har følt mig draget 
stærkt til Dem, men jeg kunde alligevel al- 
drig blive klar over mig selv. Da jeg nu ved 
min Opvaagnen erfarede, at det var Dem, 
der havde frelst mit Liv og min Ære, var 
min første Tanke den, at for Fremtiden burde 
alle mine Følelser tilhøre Dem — men der 
var noget i mit Indre, som stod imod, og 
med Et faldt som et Lys i min Sjæl: jeg 
forstod, at naar jeg ikke forlængst havde gi- 
vet Dem mit Ja, var det, fordi jeg elskede 
en Anden — « 

»Og denne Anden,« udbrød Arnold og rei- 
ste sig, »er Rudolph Reinfeldt! Jeg har 
længe anet det — der var noget i den Maade, 
hvorpaa De altid spurgte om ham, der rø- 
bede det — « 

»Mig — ?« udbrød Rudolph og stirrede paa 
Helga i den høieste Spænding. 

»Ja, Dig!« svarede Arnold. »Nuvel, saa træ- 
der^ jeg tilbage — jeg troer ikke paa Deres 
nærforestaaende Død, Frøken Wilner, jeg troer 

tværtimod, at De er bestemt til at gjøre en 
Mand høist lykkelig hér paa Jorden. Det bli- 
ver ikke mig — altsaa, jeg gaaer og overlader 
Dig Valpladsen som den Seirende, Rudolph 
— uden Bitterhed! Giv mig Haanden, gamle 
Ven — saadan — og De, Frøken Wilner, Tak 
for de mange smukke Timer, De har skjæn- 
ket mig — Farvel!« 

Han var stærkt bevæget og skyndte sig ud. 

»Er det sandt, hvad han sagde?« hviskede 
Rudolph med bævende Stemme. 

*Ja, det er, Rudolph Reinfeldt! Nu forstaaer 
jeg mig selv, jeg har elsket Dem, saa langt 
jeg kan huske tilbage — men jeg troede ikke, 
De brød Dem om mig.« 

>0g jeg har elsket Dem høiere end mit 
Liv lige fra hin fjerne Dag, da De første 
Gang traadte mig imøde med lang Kjole, og 
jeg pludselig opdagede, at De fra et Barn 
havde udviklet Dem til den yndigste Jomfru, 
Jorden nogensinde har skuet.« 

»Men hvorfor talte De dog ikke i al den 
Tid?« 

>Hvor dristig Tanken end var, troer jeg, at 
der foresvævede mig den Hensigt at bede Dem 
være min, dengang jeg efter mit lange Land- 
ophold kom tilbage til Byen, men den første, 
jeg talte med, var Deres Tante, Geheimeraad- 

inde Rathen, og hun betroede mig, at De el- 
skede Arnold v. Bruck.« 

»Det ligner hendel« udbrød Helga med ryn- 
ket Pande. »Stifte Ondt med sin Tunge var 
altid Tantes Kunst — for Tiden lader hun 
den spille i Pariser-Salonerne — blot hun 
vilde blive der med det samme!« 

>0g Deres Tante citerede endvidere en Sæt- 
ning, hun for nyligt havde hørt af Deres Mund, 
og som jeg bed saa godt Mærke i, at jeg endnu 
husker den ordret: >Man skal aldrig tro, hvad 
Mændene siger til En, naar man er en rig 
Arving, fordi Tanken om Ens Penge altid vil 
skimtes bagved — « 

»Jamen det var jo ogsaa sandt — jeg var 
omsværmet af Beilere og léd og kjed af deres 
plumpe Forsøg paa at vinde mig.« 

>Jeg var jo ogsaa en Beiler — om nu De- 
res Ord var møntede paa mig?« 

»Hvor kunde De dog tænke saa ondt i De- 
res Hjerte?« 

»De har Ret, det var ondt tænkt, naar man 
kjendte Dem — men forøvrigt forekom det 
mig, at De viste mig en vis Kulde ved min 
Ankomst?« 

»Det var, fordi jeg var vred over, at De 
ikke forstod at læse i mit Hjerte. Jeg bildte 
mig ind, at der maatte være en anden, som 
De foretrak for mig, og da Mr. Haine fortalte 



365 

mig om den smukke Amerikanerinde, De havde 
taget i Huset, troede jeg alt forbi.« 

»Ak nei, jeg har aldrig elsket nogen Anden 
end Dem,« udbrød Rudolph og trykkede et 
langt Kys paa hendes Haand, »og inderlig Tak, 
fordi De talte nu. Jeg har i den senere Tid 
været greben af et Mismod, der ofte har gjort 
det vanskeligt for mig at opfylde mine Plig- 
ter, fuldføre den store Opgave, jeg har paa- 
taget mig, men nu føler jeg min Energi og 
Kraft vaagne igjen, mit Mod, min Tillid til 
Fremtiden, og for alt det kan jeg takke 
Dem — « 

»Siig Du til mig, Rudolph, jeg har i mine 
Tanker sagt Du til Dig i mange, mange Ti- 
der.« 

»Ak, Helga, hvor Du gjør mig lykkelig — 
men hvorfor græder Du?« 

»Jeg græder, Rudolph, fordi alt dette har 
givet mig en mægtig Lyst til at leve, og der- 
for bliver det nu saa tungt for mig at dø.« 

»Men Du skal ikke dø, Helga!« 

»Jo, Du aner ikke, hvor svag jeg er — nu 
maa Du ogsaa gaa, mine Kræfter er udtømte, 
men der er én Ting, jeg først vil bede Dig 
om: naar Du seer Dronningen — « 

»Det kan ske endnu iaften, jeg skal til 
Konference paa Slottet, naar jeg gaaer her- 
fra.« 

»Det var godt. Da Hendes Majestæt før var 
her, ak, saa god og kjærlig — hun har hver 
Dag ladet spørge til mig og vilde selv være 
kommeji tidligere, sagde hun, hvis der ikke 
havde været alle disse Uroligheder — da hun 
var her, hetroede jeg hende alle mine Sorger, 
fordi de fyldte mit Hjerte, saa det var nær 
ved at hriste. Hun var saa mild og deltagende 
og spaaede mig, at alt nok vilde hlive godt 

— derfor beder jeg Dig fortælle hende, at vi 
To nu har fundet hinanden. Men jeg er træt 

— kan ikke mere — kom imorgen saa tidligt 
som muligt — jeg haaber dog at faae Lov 
at se Dig en Gang til — Farvel, min El- 
skede — « 

Hun lukkede Øinene, sagte kyssede han 
hendes Haand og listede sig bort efter at 
have kaldt paa Sygepleiersken. — 

Trods V. Brucks beroligende Ord følte Ru- 
dolph sig ængstet ved den dybe Overbevis- 
ning, der laa i Helgas Tone, og han ilede 
derfor til Hospitalets Overlæge. Hér fik han 
imidlertid en Besked, der bortfjernede enhver 
Frygt: 

»Deres Excellence kan være aldeles tryg, 
nu da vi er naaet saa langt. Strax man bragte 
mig hende, saae det ganske vist sort ud, det 
var næsten for meget af det Gode for hendes 
unge Hjerne: først Rædslerne ved Overfaldet 

og saa et voldsomt Slag mod Brostenene, men 
hun har en sund og stærk Natur og stod det 
igjennem — inden to Uger haaber jeg at have 
hende paa Benene igjen.« 

Med lettere Sind, end han i mange Tider 
havde kjendt det, kjørte Rudolph derpaa til 
Slottet. Kongen, der ventede ham i sit Ar- 
beidskabinet, udbrød ved hans Indtræden : 

»De seer saa oplivet ud» min kjære Reinfeldt 

- har De noget fornøieligt at berette — vi 
kan nok trænge til det.« 

»Jeg kommer fra Frøken Wilners Sygeleie, 
Deres Majestæt — « 

»Ja, jeg hører til min Glæde, at hun er i 
Bedring. Dronningen var hos hende idag — 
hun holder meget af hende og har tidligere 
jævnlig seet hende hos sig — det er en ud- 
mærket Dame — « 

»Det er hun, og Deres Majestæt vil derfor 
forstaa min Lykke, naar jeg fortæller, at 
Frøken Wilner iaften har skjænket mig sin 
Haand.« 

>Nei virkelig, kjære Reinfeldt — gratulerer 

— det vil glæde Charlotte at høre.« 
»Helga bad mig netop om at bringe Hen- 
des Majestæt dette Budskab.« 

»Lad os saa strax gaa til hende,« sagde 
Kongen livligt og førte Rudolph gjennem de 

kjendle Sale over til sin Gemalindes Ge- 
makker. — 

Dronningen sad med sit Haandarbeide, me- 
dens én af Hoflfets Damer læste høit for hende 
— hun saae bleg, træt og nervens ud, men 
smilede oplivet, da de To traadte ind. Efter 
at Hofdamen havde trukket sig tilbage, med- 
delte Rudolph, hvad der for lidt siden var 
foregaaet mellem. Helga og ham, og han til- 
føiede, hvad Overlægen havde sagt. 

»Aa Gudskelov!« udbrød Dronningen. »Jeg 
græd, da jeg sad hos hende, saa ulykkelig 
følte hun sig — hvor kan en Mand dog være 
saa tungnem, kjære Hr. Reinfeldt, at han ikke 
strax begriber det, naar en Kvinde elsker 
ham — nu vil hun snart blive rask og atter 
faae Farve i Kinderne.« 

»Jeg kjender ogsaa En, der trænger til at 
faae Farve i Kinderne,« sagde Kongen, idet 
han lagde Armen om sin Gemalindes Liv, 
»en lille Stakkel, som i lang Tid ikke har 
havt en rolig Time. Men naar nu Reinfeldt 
har faaet sat Skik paa det Hele, saa tager vi 
os en lille Ferie, Charlotte. Vi finder os en 
afsides, vidunderlig Plet ved Middelhavet, og 
dér drager vi hen til Foraaret for at tilbringe 
nogle Maaneder — dér skal Du slet ikke være 
Dronning, men kun Dig selv, det vil sige: den 
bedste og kjærligste af alle Hustruer.« 

Hun lagde Armene om hans Hals med Taa- 
rer i Øinene: 

>Ak ja, Otto, det vil blive deiligt — den 
sidste Tid har næsten været for tung for 
mig.« 

Efter at have trykket et Kys paa hendes 
Læber vinkede Kongen ad Rudolph: 

»Og nu til vor Gjerningl« 

»Jeg troede, I vilde blive hos mig?« udbrød 
Dronningen. 

>Nei, kjære Barn,« svarede hendes Gemal, 
»jeg vil selv med Reinfeldt gjennemgaa de 
Reformforslag, der senere skal forelægges Re- 
præsentationen, og det er et stort Arbeide.« 

»Jaja, Otto, saa maa I have Lov til at gaa,« 
sagde hun smilende, »nu har jeg jo ogsaa 
faaet Middelhavet at tænke paa.« 



Isted Møller: Revolten i Burgheim. 24 



XI 

SAMTIDIG med Revolten i Hovedstaden var- 
der ogsaa udbrudt Uroligheder i Provind- 
serne, der dog hurtigt ble ve kvalte. Det var, 
som havde hele Landet været Gjenstand for 
en vulkansk Katastrofe, stærke Jordskjælv rj^- 
stet det fra den ene Ende til den anden, og 
Hovedstaden dannet Krateret , hvorigjennem 
den egentlige Eruption fandt Sted - nu syntes 
Krateret udbrændt! 

Og Folket aandede lettet ved denne Bevidst- 
hed. I en lang Periode havde Luften været 
svanger med truende Ulykker. Al Foretagsom- 
hed var derved bleven hæmmet, al Tillid bort- 
veiret, al Forretningslyst tilintetgjort. Nu vaag- 
nede man til ny Virksomhed, i de brede Lag 
fødtes der en Tryghedsfølelse, der bredte Til- 
fredshed overalt, og Mand og Mand imellem 
drøftede man det Spørgsmaal, hvorledes det 
var muligt, at et Land, der ved sine Rigdoms- 
kilder, sin Befolknings Art, sit Klima og sin 
Kultur havde alle Betingelser for at blive et 

af de lykkeligste paa Jorden, at det gjennem 
Aartier skulde oprives og svækkes ved indre 
Stridigheder, Broderkrig. Selv blandt Arbei- 
derne fornam de tænkende og besindige den 
tilbagevendende Følelse af Fred og Orden 
som en Velgjerning, og de grebe glade til 
deres Murské eller deres Høvl, idet den senere 
Tids Begivenheder stode for dem som en 
Slags Delirium — et Vanvid, der havde været 
ove^ dem. Alle Streiker og Lock-outer hørte 
op som efter en stiltiende Aftale, Fabrikernes 
Skorstene begyndte atter at udsende deres 
Røgskyer, Liv og ivrig Virksomhed var vendt 
tilbage, hvor man saae hen. 

Med denne Stemning i Befolkningen som 
Rygstød følte Rudolph sig stærk under For- 
anstaltningerne til at sikkre Landet en gun- 
stig Fremtid, og hans personlige Følelse af 
Lykke gjorde ham Arbeidet let — Helga havde 
nu opgivet enhver Forestilling om at skulle 
dø og længtes kun efter at blive udskreven 
fra Hospitalet for at kunne leve ved hans 
Side. 

Forinden han foretog videre Skridt, lod 
han imidlertid den tidligere Ministerpræsident 
kalde til sig, og Karl Schmidt kom. Hans Ud- 
tryk tydede paa Træthed og Modløshed, han 
saae ud som den, hvis Skib er strandet, og 
som har mistet alt, hvad han eiede. 

24* 

Efter at de to Herrer havde taget Plads, 
sagde Rudolph: 

>Jeg anseer det for min Pligt, inden jeg 
skrider til de dybtgaaende Reformer, der paa- 
tænkes, endnu at gjøre et Forsøg paa at op- 
naae en mindelig Ordning, og derfor vil jeg 
tillade mig at spørge Dem om en Ting, Hr. 
Schmidt.« 

»Jeg er til Tjeneste.« 

»Jeg gaaer ud fra, at De misbilliger alt, 
hvad der er skeet fra Oppositionens Side i 
den senere Tid?« 

»Ja.« 

»Men havde De nu ikke forudseet disse 
Ulykker som en nødvendig Følge af Deres 
egen, gjennem saa mange Aar drevne socia- 
listiske Agitation?« 

»Nei, jeg tilsigtede en langsom og besindig 
Udvikling henimod vort store Maal, saaledes 
at vi tilsidst naaede det uden Voldsomheder 
— jeg havde ikke tænkt mig, at de urolige 
Hoveder i Partiet i den Grad skulde faae 
Overtaget.« 

»Nu er det, at jeg vil rette et meget aU^or- 
ligt Spørgsmaal til Dem paa Hans Majestæt 
Kongens og mine egne Vegne. De har jo stor 
Indflydelse paa en Del af Deres Meningsfæl- 
ler, og De kjender nøie Situationen i Arbei- 
dernes Leir: hvis jeg nu fratræder som Mi- 

nister og atter lægger Tøilerne i Deres Hæn- 
der, vil De saa høitideligt love at paavirke 
Deres Parti saaledes, at de nye Valg til andet 
Kammer, der snart skal finde Sted, faaer et 
gunstigt Udfald, hvilket atter vil sige, at an- 
det Kammer faaer en saadan Sammensæt- 
ning, at den parlamentariske Strid ikke blus- 
ser op igjen, saasnart det er traadt sammen, 
og derved paany styrter Landet i Ulykke?« 

»Nei, det tør jeg ikke love af den simple 
Grund, at det første, jeg vilde og maatte 
foretage mig, naar jeg atter kom til Roret, 
var at løslade af Fængslerne de mange arre- 
sterede Førere, og disse vilde Arbeiderne selv- 
følgelig gjenvælge til deres Repræsentanter, 
netop fordi de havde vovet Livet for Arbei- 
dersagens Skyld.« 

»Vilde De ogsaa løslade dé Førere, der er 
grebne paa fersk Gjerning i vitterligt Oprør, 
og som derfor efter Loven har fortjent Dø- 
den?« 

»Naar jeg staaer overfor en Forsamling af 
mine Meningsfæller, er der kun ét Synspunkt 
at anvende i dette Spørgsmaal: disse Menne- 
sker havde en dyb Overbevisning om, hvad 
der var Folkets Ret, og de har kjæmpet for 
denne Overbevisning som for en hellig Sag 
— jeg billiger ikke deres Maade at tage Tin- 
gene paa, men jeg maa bestemt hævde, at de 

fortjener Ros og Beundring — ikke Dadel — 
endnu mindre Døden I« 

>Ja, saa kan vi slutte denne Samtale, Hr. 
Schmidt, og jeg maa træffe mine Foranstalt- 
ninger uden Deres Hjælp.« 

Et Par Dage efter blev Senatet indkaldt til 
en overordentlig Samling ved et kongeligt 
Budskab, hvori det blandt andet hed: 

I snart halvandet hundrede Aar har de 
europæiske Riger under idelige Uroligheder 
famlet sig frem for at finde en Statsform, 
hvorunder Statens Borgere kunde føle sig 
tilfredse. Da den frie Forfatning i sin Tid 
blev indført hér i Landet ved en Grund- 
lov, mente man, at nu var Maalet naaet: 
indenfor denne Ramme maatte alle Sam- 
fundets Medlemmer kunne finde sig tilrette 
for stedse, og i Tillid hertil afgav jeg ved 
min Tronbestigelse et høitideligt Løfte om 
at ville overholde denne Forfatning. Jeg er 
mig bevidst ærligt at have holdt dette Løfte, 
men nu vil en Del af Folket selv styrte 
Forfatningen over Ende: med et Atten- 
tat paa Kongefamilien som Forløber har man 
foranstaltet et blodigt Oprør Landet over, 
og det bebudes, at et nyt andet Kammer, 
valgt paa forfatningsmæssig Maade til Af- 
løsning af det forrige, vil møde med ganske 

samme Program : Senatets og derefter Konge- 
dømmets Afskaffelse, det vil sige: Forfat- 
ningens Omstødelse og Udsigt til en ende- 
løs indre Krig. Men alle rettænkende Borgere 
sukker netop efter Fred. Da det hér gjæl- 
der Landets hele Velfærd, og det kun kan 
frelses ved overordentlige Foranstaltninger, 
har jeg, sammen med mine ansvarlige Raad- 
givere, overveiet, hvilke Skridt der bør fore- 
tages under disse opløste, næsten fortvivlede 
Tilstande, og derefter besluttet følgende: 
Senatet, der blev hjemsendt samtidigt med, 
at andet Kammer opløstes, vil have at 
træde sammen, under Navn af Rigsforsam- 
ling, fjorten Dage fra Dato paa sædvanlig 
Sted og til sædvanlig Tid. For denne Rigs- 
forsamling vil da, som eneste Udvei af det 
Uføre, hvori Landet befinder sig, blive ind- 
bragt Forslag til en omarbeidet Valglov. 
Hovedprincipet i denne bliver; at den al- 
mindelige Valgret bevares, men at de for- 
skjellige Stemmer faaer forskjellig Vægt 
efter det Indskud i aandelig eller materiel 
Henseende, enhver Vælger præsterer til Sam- 
fundets lykkelige Videreførelse. Saasnart 
denne Valglov er vedtagen, vil der derefter 
blive udskrevet Valg til begge Kamre, og 
disses Sammentræden vil da forhaabentlig 
danne Indledningen til en ny, gylden Tids- 

alder, hvor Borgerne i Endrægtighed kan 
arbeide Side om Side til Fremme af deres 
egen og Rigets Velfærd. Under en saadan 
Ordning vil Kongen atter blive istand til 
at omgive sig med Nationens bedste Mænd 
som Raadgivere, uden at være bunden af 
den »Parlamentarisme«, der har voldet vort 
elskede Fædreland saa mange Ulykker og 
næsten bragt det til Afgrundens Rand. 

Offentliggjørelsen af dette Budskab vakte 
et mægtigt Røre indenfor Oppositionens Kredse, 
og dens Blade bragte fnysende Artikler om 
»Statscoupet*, men der var alligevel ingen 
rigtig Kraft i Indignationen: den voldsomme 
Elxplosion under Oprøret havde ligesom lam- 
met Agitatorernes Energi. Hele den besindige 
Presse hilste Budskabet med Tilfredshed og 
bragte varme Taksigelser til Kongens Raad- 
givere, fordi de havde havt Mod til endelig 
at skride til den Operation overfor Forfat- 
ningen, der forlængst burde være foretagen, 
inden Sygdommen i Samfundslegemet bredte 
sig saa vidt, som den nu havde gjort. 

Under Forberedelserne til Senatets Sam- 
mentræden forestod der Rudolph en tung 
Gang. Johan Kurt var tilligemed en Del af 
de andre Oprørsledere ved de nedsatte Stand- 

retter bleven dømt til Døden, og Domstolene 
havde nægtet at indstille dem til Benaadning. 
Rudolph havde alligevel søgt at redde sin 
Halvbroder, men i et Ministerraad havde han 
faaet alle Stemmer imod sig — og han maatte 
indrømme sine Kolleger, at en Vaklen her 
kunde blive skjæbnesvanger : skulde den Ene 
tages til Naade, havde de Allesammen Krav 
derpaa, og man vilde derved kun opnaae at 
bevare det Sprængstof, som netop truede Sta- 
ten med Undergang. 

Saalænge Forhørene stode paa, gaves der 
ingen Adgang til Fangerne, men nu var Un- 
dersøgelsen sluttet, og samtlige Domme faldne. 
Det var en Aften henimod Solnedgang, at 
Rudolph begav sig til Fængslet — næste 
Morgen skulde Exekutionen finde Sted. En 
dyb Følelse af Sorg og Medlidenhed fyldte 
ham, medens han vandrede afsted gjennem 
den lange, mørke, kolde Gang, indtil Arrest- 
forvareren endelig standsede foran en jern- 
beslaaet Dør og raslende med sit Nøgleknippe 
aabnede den. 

Johan sad ved et lille Bord og skrev et 
Brev. Cellen var ganske vel meubleret — det 
havde Rudolph sørget for — og en Bunke 
Bøger, der laa paa en Stol, røbede, at Fan- 
gen havde havt Underholdning nok. Skjøndt 
Gittervinduet sad høit oppe, havde Rummet 

ogsaa tilstrækkeligt Lys — en Straale fra den 
synkende Septembersol faldt paa den inder- 
ste Væg og farvede den gyldenrød. 

> Godaften I« sagde Rudolph med en Stemme, 
der bævede af Sindsbevægelse. 

Johan saae op fra sit Papir — han var 
væsentlig uforandret, maaske lidt blegere i 
Kinderne paa Grund af Indespærringen, men 
Udtrykket roligt, uden al Forpinthed. Kun 
Øinene havde en egen feberagtig Glands. 

»Skal det være en Vittighed, Rudolph, med 
den gode Aften?« sagde han, idet han gav 
sig til at lægge Brevet sammen og nikkede 
flygtigt til Broderen. >Naah nei, det skal det 
vel ikke, for Vid var aldrig din stærke Side. 
Jeg har forresten ventet Dig — korrekt er 
Du jo til Fingerspidserne, og Du skyldte mig 
aabenbart en Visit ved denne høitidelige Lei- 
lighed. Det er ogsaa godt, at Du kommer, 
for jeg vil hellere bede Dig besørge Brevet 
hér end den dumme Arrestforvarer — det 
gjør Du nok for mig — værsaagod!« 

Rudolph blegnede, da han havde læst Ud- 
skriften — der stod »Frøken Olga Rauf« og 
en Adresse nedenunder I Med et Nik stak han 
hurtigt Brevet i Lommen: Johan var jo ble- 
ven fængslet selve Oprørsnatten og havde 
ikke siden havt Leilighed til at høre, eller 
gjennem Aviserne erfare noget om den frygte- 

lige Katastrofe, der havde ramt Olga — nu 
at oplyse ham vilde kun være at tilføie ham 
en ny Sorg — derfor tav Rudolph. 

»Det var en Pige, jeg kjendte,« udbrød Jo- 
han, idet han reiste sig og hurtigt gik frem 
og tilbage i Cellen. »Jeg vilde dog sige hende 
Farvel — nu, da jeg skal afsted, mærker jeg 
først ret, hvormeget jeg holdt af hende — 
hvis hun kommer i Vanskeligheder, maa Du 
interessere Dig lidt for hende. Naa, nu vil 
jeg ikke tænke mere paa Olga — Du kom- 
mer altsaa for al sige mig Farvel, hædervær- 
dige Broder, kan jeg forstaa.« 

>Ja,< svarede Rudolph, idet han greb hans 
Haand, »og smertefuldt er det, at vi skal 
mødes saaledes.« 

»Lad os blot ikke blive følsomme — « 

»Jeg har søgt at sætte din Benaadning igjen- 
nem, men forgjæves.« 

»Den Uleilighed kunde Du have sparet Dig 
— Du kan da vel begribe, at jeg er for stolt 
til at leve paa de Hallunkers Naade, som D u 
tjener. Du maa heller ikke tro, at jeg er 
bange for at dø — egentlig føler jeg det som 
en uhyre Lettelse, at jeg nu kan lægge mig 
til Hvile — tænk, hvad det vil sige, aldrig 
at skulle vaagne mere til en byrdefuld Dags 
Gjerning — « 

»Men til noget andet og betydningsfuldere, 
Johan!« 

>Bliv mig fra Livet med Prækener — Ar- 
restforvareren spurgte mig før, om jeg vilde 
tale med en Præst, og jeg bad ham reise der- 
hen, hvor Peberet groer. Nei, min Ven: 
Hjernecellerne færdige, Sjælen færdig — saa- 
dan er det, trods alt det Nonsens, I har fun- 
det paa.« 

»Er der noget, jeg kan gjøre for Dig?« 

*Ja, som sagt: tag Dig af denne Olga, jeg 
har skrevet til — hun er et letsindigt Barn, 
men god og elskelig — og sørg saa for, at 
jeg om en Timestid faaer et rigeligt, godt 
sammensat Aflensmaaltid serveret i denne 
lille Hal, tilligemed en god Flaske Vin — saa 
vil jeg endnu engang nyde Livet og nippe til 
den liflige Drue. Men dét siger jeg Dig,« til- 
føiede han, idet han forandrede Tone, »det 
sidste Glas tømmer jeg med et Pereat for Dig 
og for det af Dig lovpriste forbandede 
Samfund — jeg døer, men friske Kræfter 
vil træde i mit Sted, og det Øieblik vil komme, 
da Du og dine Lige skal gaa den Vei, som 
jeg gaaer imorgen tidlig — havde der ikke 
været en infam Forræder med i Spillet, vilde 
det nu være Dig, der sad hér i Fængslet, og 
mig, der kom for at sige Dig Farvel — Du 
har Taarer i Øinene, Rudolph, seer jeg — 

det vilde jeg ikke have havt, hvis jeg nu stod, 
hvor Du staaer — stiller man sig i Spidsen 
for de kjæmpende Arméer, som vi To har 
gjort, maa man tage Risikoen med.« 

»Selv i dette frygtelige Øieblik er der ikke 
en Gnist af Tvivl i min Sjæl om, at mit 
Syn paa Samfundsspørgsmaalene er det rig- 
tige — det maa være det, thi det er mig 
medfødt som selve Forestillingen om en Gud 
og et evigt Liv.« 

»Naturligvis har Du Uret baade i det ene 
og det andet, men vær rolig: Livet selv er 
den bedste Ordner af Tingene hér i Verden, 
og Udviklingen gaaer sin langsomme, tunge 
Gang i den Retning, jeg har fulgt. Friheds- 
trangen har altid Ret, og dens Forkjæmpere 
har altid Sympatien paa deres Side. Hvis vi 
i dette Øieblik stod som Akteurer paa en 
Scene — Situationen er jo dramatisk nok — 
kan Du være overbevist om, at det var m i g, 
der havde Publikum med mig; selv de Bour- 
geoisidamer, hvem jeg har villet berøve de- 
res Luxus, vilde græde for min Skyld, og de 
vilde Alle synes, at Du var en kjedelig Per- 
nittengryn, et Dogmeapparat, en Stivstikker! 
Og de vilde have Ret, for det har Du altid 
været, ligefra vi var Drenge — men godmo- 
dig var Du tillige — ofte drillede jeg Dig til 
det Yderste, og Du fandt Dig rolig deri — 

denne Gang har jeg imidlertid drevet det for 
vidt, og Du tager mit Liv.« 

>Hold dog op med denne spøgende Form,« 
udbrød Rudolph, >den fylder mig med Gru.« 

»Jaja, Du,« svarede Johan og rakte ham 
Haanden, »Du var altid en skikkelig En, men 
paa visse Omraader stædig og indskrænket 
til det Utrolige — derfor har Du ogsaa gjort 
Lykke i Verden og er endt som Excellence. 
Nu, vi taler om Drengeaarene,« tilføiede han 
i en blødere, lidt usikker Tone, »dukker 
mange Billeder saa levende frem: hvor Du 
tidt dækkede for mig, naar jeg havde gjort 
Spilopper, hvor Du hersede med mig for at 
faae mig til at læse og gjøre min Pligt i 
Skolen — og dine Vilkaar var ikke gode — 
Mo'er var vist ofte urimelig imod Dig for at 
favorisere mig — Mo'er — Mo'er — ja, hun 
elskede mig høit — « 

En pludselig Hulken greb Johan, og med 
Armen om Rudolphs Hals støttede han sit 
Hoved mod hans Skulder. 

»Kjære, kjære Bro'er,« hviskede Rudolph 
med graadkvalt Stemme. 

Strax efter løftede Johan Hovedet, tog Bro- 
derens Hænder, saae ham stivt ind i Øinene 
og sagde: 

»Naa ja, jeg var svag et kort Minut, thi 
hvad man saa siger: nogen Kjærlighed har 

man dog til Livet og til dets lyse Minder, 
men hør et alvorligt Ord tilsidst. Der bliver 
nu lagt en stor Magt i dine Hænder, Ru- 
dolph: riv Fordommenes Taageslør fra dine 
Øine og se, at der skeer himmelraabende 
Uret hér paa Jorden, at Uskyldige lider Nød, 
mens Forbrydere svælger i Overflod, at de 
Store kun tænker paa sig selv og mishandler 
de Smaa — betragt det som en hellig Mis- 
sion, Du har, at søge at bøde paa alt dette 
— husk, hvad den Jesus lærte, I altid fører 
i Munden!« 

»Jeg har allerede tidligere sagt Dig, at 
Kongens og mine Planer netop gaaer i den 
Retning, Du antyder.« 

Johan, der havde sagt det foregaaende med 
brændende Iver, svarede nu i en lettere Tone: 

»Saa slipper Sanct Peder Dig ogsaa nok i 
sin Tid ind ad sin Laage.« 

»Spot ikke, Johan!« udbrød Rudolph med 
Inderlighed. »Opgiv dette Aftensmaaltid og 
søg at samle Dig — jeg vil gjerne, hvis Du 
ønsker det, blive hos Dig hele Natten — prøv 
i disse sidste Øieblikke at finde Veien til 
Gud — 

»Nei Du, jeg vil ikke renoncere paa min 
skummende Vin — jeg vil gaa bort som en 
Hedning med Sang paa Læben — for jeg skal 
sige Dig en Ting: Hvis der virkelig er en 

Gud til, og man slæber mig frem for hans 
Domstol, saa vil jeg se ham lige i Øinene 
og sige: Kjære Vorherre, jeg har en god 
Samvittighed, for jeg var en skikkelig Fyr 
paa Jorden, som altid tænkte mere paa Andre 
end paa mig selv, og er det ikke netop del, 
der spørges om? Saa vil jeg nok se, om han 
ikke klapper mig paa Skulderen og svarer: 
Du har Ret, Johan Kurt, Du var et langt 
bedre Menneske end din Broder Rudolph! — 
Naa, men nu er jeg træt af at tale med 
Dig —< 

Lidt efter gik Rudolph — endnu i Døren 
raabte Johan efter ham: 

»Og siig til dem, at her skal tændes mange 
Lys — jeg vil leve som en Fyrste iaften, og 
dø som en Helt imorgeni« 



Paa den Dag, da Senatet skulde træde 
sammen til den overordentlige Samling, var 
der stærkt Røre i Hovedstaden — mai^ følte, 
at man stod overfor en Begivenhed i Landets 
Historie, der vilde faae vidtrækkende og, som 
de Fleste vare overbeviste om, heldbringende 
Følger. 

Udenfor Parlamentsbygningen var allerede 
tidligt en Mængde Mennesker — mest Mid- 
delstandsfolk — samlede for at sikkre sig 

Pladser paa Tilhørergalleriet, og faa Øie- 
blikke efter at man havde aabnet Dørene, 
var hver Stol besat — mange maatte blive 
udenfor. I den reserverede Loge mellem nogle 
andre Damer saaes Helga, der nu ganske 
havde gjenvundet sin Sundhed. Ogsaa Sena- 
tets Medlemmer begyndte at komme — deres 
Mine var alvorlig som den Opgave, de gik 
til. 

Efterhaanden fyldtes Mødesalen, og Med- 
lemmernes dæmpede, men ivrige Samtale 
røbede den Spænding, der herskede. Pludselig 
opstod der imidlertid en dyb Stilhed. Dørene 
i Salens Baggrund aabnedes, og Kongen — i 
Generalsuniform — traadte ind, ledsaget af 
sin Gemalinde, der bar den lille, treaarige 
Tronfølger paa sin Arm. Bagefter fulgte Mi- 
nistrene med Rudolph, Wilner og v. Bruck i 
Spidsen. Idet det kongelige Par besteg den 
rigt udsmykkede Tronforhøining, lød der et 
mægtigt Jubelraab fra Salen — man tænkte 
paa, hvorledes der nu vilde have seet ud i 
Landet, hvis Attentatet paa Monarken var 
lykkedes, og hver Sjæl fyldtes med Glæde og 
Taknemmelighed. Til Begeistringen bidrog 
ogsaa Synet af den unge Dronnings skjønne 
Personlighed, som hun stod dér med sin Søn 
paa Armen. Koligen selv saae lykkelig ud, og 
hans Mine var tillidsfuld. 

Isted Møller: Revolten i Burgheim. 25 

Efler at Dronningen havde taget Plads paa 
den for hende bestemte Tronstol, der stod 
lidt tilbagetrukken, udfoldede Kongen det 
Dokument, han havde i Haanden, og oplæste 
følgende Trontale: 

Høit ærede Rigsforsamling, mine Herrer 
Senatorer! 

I min Henvendelse til Dem hér idag — 
det være sagt strax — agter jeg ikke efter 
de gjældende Regler at bevæge mig i høi- 
tidelige Vendinger under mine Ministres 
Ansvar. Jeg vil ved denne enkelte, betyd- 
ningsfulde Leilighed have Lov til i jævne 
Ord at fastslaa mit personlige Standpunkt 
overfor den foreliggende Situation, saaledes 
som det er enhver anden god Borger til- 
ladt, hvem hans Fædrelands Skjæbne lig- 
ger inderligt paa Sinde — alvorlige Ord 
vil jeg tale, der gjennem Dem skal naae 
ud til mit Folk. 

Som meddelt i mit tidligere fremkomne 
Budskab, vil der blive forelagt Dem For- 
slag til en ændret Valglov. Under Forud- 
sætning af at denne vedtages, og at Valg 
udskrives i Henhold til den, er man beret- 
tiget til at vente, at de to nye Kamre vil 
møde besjælede af Ønsket om, atter at 
bringe Orden tilveie i vort Fædreland og 

skabe Forsoning mellem de to afgjørende 
Modsætninger: de Besiddende og de Ikke- 
Besiddende. Men for at opnaae dette maa 
vi skride til betydningsfulde Reformer, og 
i saa Henseende er en hel Række af større 
Lovforslag under Udarbeidelse. Begivenhe- 
derne i den senere Tid har nemlig noksom 
viist, at de Besiddendes hidtidige Frem- 
gangsmaade: Skridt for Skridt under Mod- 
stand at lade sig aftvinge Indrømmelser, 
har været saa uheldbringende for dem selv 
som vel muligt, thi den har i Virkelighe- 
den Skridt for Skridt ført dem nærmere 
mod deres egen Undergang. Betingelsen for 
en varig Fred er uvægerligt, at man saa- 
vidt muligt bortfjerner alt det, der har 
givet Underklasserne berettiget Grund til 
at klage over Forurettelse. Dette vil kræve 
store Offre fra de Besiddendes Side, men 
vil disse herske, maa de ogsaa tage Kon- 
sekventserne heraf. Og disse Forbedringer 
bør finde Sted i en anden Aand end hid- 
til: idet man i den Fattige seer sit Med- 
menneske, sin Næste, vil dét, at gjøre ham 
godt, ikke falde En tungt, selv om man 
skal underkaste sig betydelige Afsavn — 
jeg bemærker strax, at jeg som Landets 
Konge hér vil gaa i Spidsen. Store Summer 
vil aarlig udkræves, njen adskilligt heraf 

25* 

vil kunne indvindes ved større Sparsomme- 
lighed i Statshusholdningen. Ligesom jeg 
med Glæde vil afse en Del af den mig til- 
staaede Appanage, saaledes var det maaske 
værd at overveie, om der ikke — for at 
tage ét af mange Exempler — kunde spa- 
res betydelige Summer paa Folkerepræsen- 
tationens Budget: tre Maaneder maatte være 
tilstrækkelige til Finantslovens Behandling, 
og i dette Tidsrum maatte ogsaa de andre 
Love kunne expederes færdige, naar den 
Skik indførtes, og de trykte Lovforslag til- 
sendtes Medlemmerne længe inden Samlin- 
gen, saaledes at man ved Sammentrædei- 
sen havde gjennemtænkt Sagerne og udar- 
beidet sine Ændringsforslag — Udvalgsar- 
beidet vilde derved lettes meget. — Een 
Undtagelse vil jeg dog fremhæve i denne 
Forbindelse : hvor det gjælder Landets For- 
svarsevne, maa enhver Sparsommelighed 
overfor Udgifter, der paakræves fra kompe- 
tent Side, stemples som en Forbrydelse. 

Underklassernes Styrke ligger i, at de 
med Rette kan paaberaabe sig, at de i 
mange Tilfælde bliver uretfærdigt, ubarm- 
hjertigt behandlede. Det er ikke min Mening, 
at der i Samfundet skal anlægges en altfor 
idealistisk Maalestok, jeg troer f. Ex. ikke, 
at vore vellønnede Arbeidere hér i Landet 

har nogen rimelig Grund til at klage over 
deres Kaar, men paa andre Omraader vil 
der ofte findes himmelraabende Tilstande, 
der bør ændres. Naar Underklasserne i en 
Række af Aar stadig er trængt længere og 
længere frem, medens Overklasserne Punkt 
for Punkt har givet efter, skyldes det sikkert 
de Sidstes onde Samvittighed, der har 
tilhvisket dem, at alt ikke var, som det burde 
være. Men saa lad det da blive, som 
det bør værel Enhver Retsindig maa op- 
røres over den Ublufærdighed, ja Brutalitet, 
hvormed Kapitalismen ofte skraber til sig, 
medens de Fattige lider Nød — der er 
noget, som hedder Nemesis, og den var 
for nylig paa et hængende Haar nær ved 
at ramme vort Samfund. 

Det er Harmen over den uforskyldte 
Elendighed, der holder Galden i Kog hos 
Arbeiderstanden, og derfor maa vi slaa ind 
i en anden Retning paa dette Omraade. 
Det vil blive for vidtløftigt hér at nævne 
den Række af Love, der er under Udarbei- 
delse til Afhjælpning af de foreliggende 
Onder. I Korthed kan det siges, at Sam- 
fundet skal gribe ind overalt, hvor der 
findes uforskyldt Nød, eller Medmennesker 
lever under uværdige Forhold, hvad enten 
det nu er under Fattigvæsenet, som Tyende 

eller paa anden Maade. Noget af det første, 
der fuldt ud maa gjennemføres i Retspleie 
og Administration, fordi det Modsatte mest 
af alt sætter ondt Blod, er Principet: 
Lige Ret for Alle — at Autoriteter og 
Domstole her, navnlig i den rent person- 
lige Behandling, lader meget tilbage at 
ønske, er der desværre ingen Tvivl om. 
Hvad det egentlige Understøttelses- 
spørgsmaal angaaer, har vi jo her til- 
lands den store Fordel, at mange af de Re- 
former, som andre Nationer først har til- 
gode, allerede er indførte hos os. Vi skal 
egentlig blot gjøre Skridtet fuldt ud over- 
for de Gamle og Udslidte, overfor de ufor- 
sørgede Børn, de trængende Enker, de ufor- 
skyldt Arbeidsløse og Nødlidende med vi- 
dere, men som sagt: Forbedringerne skal 
ikke aftvinges de Besiddende, idet disse 
kniber dem ned til det mindst mulige — 
nei. Tilbudet skal komme fra Overklasserne 
med villigt Sind og lyde saaledes: vi vil 
afse det Nødvendige til Eder af vor Eien- 
dom, uagtet vi selv derved bliver nødte til 
at indskrænke vore Fordringer til Livet, 
men til Gjengjæld forlanger vi ogsaa at 
styre Sagerne. 

Vil Underklasserne derefter ikke tage 
imod Fornuft — ja, da har de Besiddende 

Retten paa deres Side og kan optræde 
med den nødvendige Bestemthed. — Hvad 
Anarkisterne angaaer, som Samfundene 
altfor længe har seet igjennem Fingre med 
paa en rent ud selvmorderisk Maade, da 
vil der fremkomme et Lovforslag, ifølge 
hvilket de gjennem Fængslinger og Udvis- 
ninger slaaes ned, hvorsomhelst de dukker 
frem — dé er Skadedyrene mellem Kultur- 
menneskene. — Særlige Vanskeligheder 
frembyder Streike- og Lock-outspørgsmaa- 
let, men ogsaa hér vil min Regjering ved 
en omfattende Lovgivning søge at hindre 
disse saa ødelæggende Kampmidler, hvad 
der jo heldigvis i et lille Land som vort 
langt lettere lader sig gjøre end i de store 
Stater. — 

Jeg kan sammenfatte Indholdet af, hvad 
jeg — belært af de sidste Tiders Begiven- 
heder — hér har sagt i de Ord: De Besid- 
delsesløse har Krav paa at hjælpes, 
men ikke paa at herske. Som Landets 
Konge bør jeg staa udenfor Partierne, og 
jeg mener ved det hér meddelte Program 
i lige Grad at have varetaget alle Klassers 
Interesse — men navnlig Arbeiderpartiets, 
thi efter min Overbevisning har hele den 
socialistiske Skaben-Misfornøielse og Læg- 
gen-for-Had kun tjent til dets Ulykke. 



392 

Høit ærede Rigsforsamling! 
Til Værket! Landets Forsvarsevne udad- 
til og Landets Gjenopbygning indadtil er 
vortMaall Det har i Aarhundredernes Løb 
gjennemgaaet mange svære Kriser, og mange 
Krige har det ført med vexlende Held, 
men altid har Himlen holdt sin Haand 
over det. Dette Øieblik er imidlertid maa- 
ske mere kritisk for Landets Skjæbne end 
noget tidligere, og de Beslutninger, der hér 
skal tages, vil blive afgjørende for dets 
hele Fremtid og Existents. Jeg veed, mine 
Herrer Senatorer, at De Alle som En kun 
nære dét Ønske, at skabe saa megen Lykke, 
De blot evner, for Deres Landsmænd — 
maatte derfor Gud velsigne Deres Gjerning 
hér, og han velsigne vort elskede Fædre- 
land — dét leve!« 

Rungende Hurrabaab løde gjennem Salen. 
Derpaa traadte Senatets Alderspræsi- 
dent frem og talte saaledes: 

>Naar man, som vi, er saa lykkelige at 
have et Kongepar, der ved sit Familieliv og 
ved alle borgerlige Dyder kan være et Møn- 
ster for os Alle, er det let i Hengivenhed at 
slaa Kreds om Tronen. Naar man kjender 
Socialisternes Stilling til Religionen og til 
Fædrelandsspørgsmaalet og veed, at. hvis de 
seirer, vil Roret blive lagt i Hænderne paa 

skiftende Demagoger, der har formaaet at 
trænge sig frem gjennem Demokratiets Ræk- 
ker — Folk, der kan være opfyldte af ide- 
ale Formaal, men langt hyppigere, saaledes 
som Verden nu én Gang er, vil vise sig at 
være grumsede Ærgjerrigheder — saa er 
Valget ogsaa let mellem det, vi har, og det, 
som stilles os i Udsigt af Socialisterne — 
derfor et Leve for Kong Otto den Syttende 
og ét Leve for vor yndige Dronning og for 
den lille Tronfølger, der kun vil finde én 
Opgave, naar han voxer til: den at slægte 
sine Forældre paa — Dynastiet leve!« 

Begeistret Jubel fulgte disse Ord — ogsaa 
fra Tilhørerpladsen. Alles Hænder vare ud- 
rakte mod Kongen, som var man her for at 
aflægge Hyldningséd til ham — der var en 
Grebethed over Forsamlingen, som maatte 
give sig Luft, og rundt om hørte man uvil- 
kaarlige Udraab: Vi vil gjøre vor Pligt — 
Landet skal frelses! 

